
ANTANO SALIO 
BALTŲ ENCIKLOPEDIJA 


Pratarmės vietoje 


Iki šiol Antanas Salys (1902.07.21-1972.07.31) laiko- 
mas „kalbininku lituanistu“ - taip jį vadino Leonardas 
Dambriūnas (nekrologe - Lituanistikos darbai, t. III, 
[Brooklyn], 1973), taip jį pristato ir Algirdas Saba- 
liauskas Lietuvių kalbos tyrinėjimo istorijoje (Vilnius, 
1979). Tačiau pakanka tik atsiversti Lietuvių katalikų 
mokslo akademijos Romoje išleistų Salio Raštų III to- 
mą (keturis tomus redagavo prof. Petras Jonikas) ir 
perskaityti skyrių „Kitos baltų kalbos ir tautos bei kil- 
tys“, kad suabejotum tokiu per siauru jo tyrinėjimų 
objekto nusakymu. Tiesa, straipsnius, sudėtus į minė- 
tąjį skyrių, anuomet, kai jie buvo išsklidę per kelias- 
dešimt Lietuvių Enciklopedijos tomų (nuo 2-ojo 1954 
metais, iki 32-ojo 1965 metais), nelengva buvo suvokti 
kaip vientisos baltistikos studijos dalis. 

Minėtasis Raštų III tomo skyrius byloja autorių bu- 
vus kalbininku baltistu, ne tik gerai susipažinusiu su 
visais to meto baltistikos iškilesniais darbais, bet ir įne- 
šusiu savo indėlį į šią tyrinėjimų sritį. 

Iki šiol Lietuvoje turėjome keturis veikalus, vadin- 
tinus baltų kalbotyros įvadais, - tai Kazimiero Būgos 
Lietuvių tauta ir kalba bei jos artimieji giminaičiai (Rink- 
tiniai raštai, t. III, Vilnius, 1961, p. 85—-282; pirmąkart 


vili 


paskelbtas 1924 metais Lietuvių kalbos žodyno I sąsiu- 
vinyje), verstinis Ernsto Fraenkelio Baltų kalbos (1969), 
Jono Kalbelkos Baltų filologijos įvadas (1982) ir naujo- 
viškiausias bei plačiausias tarp šių Zigmo Zinkevi- 
čiaus Lietuvių kalbos istorijos I tomo Lietuvių kalbos kilmė 
(1984) skyrius „Baltai“ (p. 140-381). Salio baltistikos 
straipsniai chronologiškai įsirikiuoja į šią eilę po Būgos 
ir Fraenkelio studijų (vokiškasis pastarosios originalas 
išleistas 1950 metais, ir Salys, aišku, juo pasinaudojo). 

O kuo Salio enciklopediniai straipsniai skiriasi nuo 
čia suminėtų vėlesnių „baltų kalbotyros įvadų“? Tam 
tikrą skirtumą yra nulėmęs jų paskelbimo laikas - Sa- 
lys negalėjo pasinaudoti po 1965 metų paskelbtais bal- 
tistikos darbais. Tai gal labiausiai ryšku iš to, kuo rem- 
damasis jis nusako „baltiškojo žemės vardyno“ plotą 
rytuose: pamini tik vokiečių kalbininko Maxo Vasme- 
rio veikalą Die Ostgrenze der baltischen Stūmme (Beitrū- 
ge zur historischen Volkerkunde Osteuropas, t. I, 1932) ir 
suomių archeologo A.M. Tallgreno darbus, o Vladimi- 
ro Toporovo ir Olego Trubačiovo studijos Lingvističes- 
kij analiz gidronimov Verchnego Podneprovja (1962), ma- 
tyt, buvo nesuspėjęs paskaityti. Į Salio interesų lauką 
negalėjo pakliūti ir tie mūsų kalbininkų (Simo Kara- 
liūno, Jono Kazlausko, Vytauto Mažiulio, Vinco Urbu- 
čio, Aleksandro Vanago, Zigmo Zinkevičiaus ir kitų) 
baltistikos darbai, kurie, be abejonės, būtų atitinkamai 
pakoregavę vieną kitą jo teiginį ar išvadą. Šis laiko 
nulemtas ribotumas anaiptol nereiškia, kad Salio „bal- 
tų kalbų ir tautų bei kilčių“ aptartys yra pasenusios, 
nes juk tie vėlesnieji baltistikos tyrinėjimai pakoregavo 
tik vieną kitą svarbų, bet ne esminį, dalyką. 

Dar vienas šios knygos skirtumas nuo minėtųjų lei- 
dinių yra tas, kad joje nėra skyriaus apie lietuvių kalbą, 

bet tai atsitiktinė spraga - atitinkamus straipsnius Lie- 
tuvių Enciklopedijai parašė Leonardas Dambriūnas ir Pet- 
ras Jonikas, o Salys aptarė tik lietuvių kalbos tarmes. Jo 
straipsnis „Lietuvių kalba savo giminių tarpe“, išspaus- 
dintas Naujojoje Romuvoje 1935 metais (nr. 4-5) ir Raštų 
III tome, neprilygsta vėlesniems enciklopediniams nei 
analizės nuodugnumu, nei kalbinių bei istorinių duo- 
menų pakankamumu, todėl į šią knygą neįdėtas. Šią 
spragą pateisina faktas, kad knyga, kaip ir atitinkamas 
Raštų skyrius, yra publicatio post mortem auctoris. 

Oiš visų čia suminėtų „baltų kalbotyros įvadų“ Salio 
straipsniai išsiskiria bene dviem patraukliais bruožais. 
Pirma, jau jų enciklopedinė paskirtis nulėmė pakan- 
kamai populiarizacinį dėstymo būdą, kad ir enciklope- 
dišką, bet anaiptol ne atgrasiai sausą, koks yra būdingas 
sovietmečiu išleistoms enciklopedijoms. Antra, šiuose 
straipsniuose autoriui pavyko pateikti bene gausiausią 
kalbinės medžiagos ir ypač duomenų iš baltų genčių 
istorijos sankaupą. Tą patį galima pasakyti ir apie neen- 
ciklopedinį straipsnį „Baltų ir slavų kalbų raidos skir- 
tybės“ — paskaitą Lituanistikos instituto suvažiavime 
Čikagoje 1969 metais. 

Encyklopaedia Britanica redakcijos užsakymu anglų 
kalba parašytas straipsnis „Baltic languages“ į knygą 
dedamas dingstimi, kad jis čia atliks ir reziumė vaid- 
menį, ir dar pravers jauniesiems baltistams, rašan- 
tiems ką angliškai. 

Turint galvoje tai, kas čia pasakyta, reikia manyti, 
kad iš aptartųjų Salio straipsnių sudarytą knygą bus 
tikrai pravartu skaityti ne tik Lietuvos bei Latvijos isto- 
rijos, lietuvių bei latvių kalbų specialybių studentams, 
bet ir šių dalykų tyrinėtojams, taip pat ir baltų praei- 
timi besidominčiai visuomenės daliai. 


X 


Kaip šio leidinio sumanytojas ir rengėjas sakau ačiū 
poniai Sofijai Salienei, pasirūpinusiai, kad Lietuvių 
katalikų mokslo akademija, disponuojanti Antano Sa- 
lio Raštų autorine teise, leistų perspausdinti dalį šio 
autoriaus palikimo. Ačiū ir LKMA vadovybei, be ku- 
rios sutikimo nebūtume turėję šios knygos. 


Bronys Savukynas 
Vilnius, 
1995.04.30 


SUTRUMPINIMAI 


apl. - apylinkė 

aps. - apskritis 

asm. - asmuo 

aukšt. - aukštaičių, aukštaitiškai 
bžk. - bažnytkaimis 

ca. - maždaug, apytikriai 

ček. - čekų, čekiškai 

dg. - daugiskaita 

dkv. - daiktavardis 

DLK - Didysis Lietuvos Kunigaikštis 
dok. - dokumentuose, rašytiniuose šaltiniuose 
dv. - dvaras 

dvs. - dviskaita 

ež. - ežeras 

gl. - galininkas 

glžk. - geležinkelio stotis 

go. - gotų, gotiškai 

gr. - graikų, graikiškai 

ide. - indoeuropiečių 

int. - intakas 

k. - kaimas 

kln. - kalnas 

km. - kilmininkas 

lat. - latvių, latviškai 

lenk. - lenkų, lenkiškai 

liet. - lietuvių, lietuviškai 

lyb. - lybių, lybiškai 

lot. - lotynų, lotyniškai 

m.g. - moteriškoji giminė 

mstl. - miestelis 

nd. - naudininkas 

n.g. - niekatroji giminė 

pan. - panašiai 

par. - parapija 

plg. - palygink 

plv. - palivarkas 

pr. - prūsų, prūsiškai 

prasl. - praslavų, praslaviškai 
prc. - prancūzų, prancūziškai 
raš.k. - rašomoji kalba 

sen.lenk. - senoji lenkų 

sen.liet. - senoji lietuvių 

sen.rus. - senoji rusų 

sen.slav. - senoji slavų 

sen.šv. - senoji švedų 

sen.vok. - senoji vokiečių 

sėl. - sėliai, sėliškai 

sk. - skaityk 

skand. - skandinavų, skandinaviškai 
skr. - sanskritas 

sl. - slavų 

st. - stotis 

sulot. - sulotyninta 

s.v.a. - senoji vokiečių aukštaičių 
trm. — tarminis, tarmių, tarmiškai 
tt. - tolimesnieji (puslapiai) 

ukr. - ukrainiečių, ukrainietiškai 
vad. - vadinamasis 

vd. - vardininkas 

vls. - valsčius 

vn. - vienaskaita 

vok. - vokiečių, vokiškai 

vsd. - viensėdis 

vt. - vietininkas 

v.v.a. - vidurio vokiečių aukštaičių 
v.v.ž. - vidurio vokiečių žemaičių 
žem. - žemaičių, žemaitiškai 

BALTŲ TAUTOS 


Baltų tautos - indoeuropiečiams priklausanti tautų 
grupė Baltijos jūros pietų rytų atkraštyje, kuriai priski- 
riami dabartiniai lietuviai, latviai, XVIII a. pradžioje 
suvokietinti prūsai, XVI a. sulatvėję kuršiai ir žiemga- 
liai bei sėliai, išnykę XIV a. Šis kuopinis baltų tautų var- 
das kalbotyroje vartojamas siauresne prasme nei geo- 
grafijoje, kur juo vadinamos visos Pabaltijo tautos, taigi 
ir lietuviams-latviams krauju bei kalba visai svetimi 
estai, lybiai ir suomiai. Vardas pasidarytas iš Baltijos 
jūros, kurios etimologinė reikšmė betgi nieko bendra 
neturi su mūsų žodžiu baltas. Pirmą kartą Mare Balticum 
pamini XI a. kronistas Adomas Bremenietis; jis tą vardą 
bus paėmęs iš romėnų rašytojo Plinijaus Senojo (23-79), 
kuris pasakoja apie kažkokią didelę salą Balcia ar Baltia, 
graiko Timėjaus (ca. III a. pr. Kr.) vadinamą dar Basilia 
(perdirbta pagal basileus viešpats“). Kitų vėl spėjama, 
kad jūros vardas kilęs iš Beltais (germanų belt iš lotynų 
balteus juosta) vadinamų sąsiaurių tarp Danijos salų. 
Jaunius ir paskui jį Būga vartojo aisčių vardą, nors juo 
senovėje tevadinta vieni prūsai. Iš istorijos šaltinių aiškų 
baltų tautų susiskirstymo ir jų gyvenamųjų plotų vaizdą 
gauname vos XIII a. pradžioje. 

Vakaruose nuo Nemuno iki Vyslos gyveno prūsai, 
susiskirstę dešimčia atskirų kilčių. Prūsams P. Dus- 
burgietis priskiria ir Kulmo bei Liubavo (Labos, vok. 

Lėbau) sritis, kurios dar prieš Ordino atsikraustymą 
buvusios (lenkų) nusiaubtos. Čia, matyt, lenkų po to ir 
įsikurta. Šiaip Ordino laikais prūsų ir lenkų siena lai- 
koma Osos (Vyslos dešinysis intakas) upė. Toliau į rytus 
galindų kilties (išnaikintos taip pat prieš Ordino laikus) 
pietinės sodybos siekė iki Narvies (Bugo intakas), nors 
Viznos (Lomžos kaimynystėje) pilis jau XII a. priklauso 
lenkams. Ši upė atriboja nuo labai vėlai čia atsiradusių 
mozūrų ir rusų taip pat ir sūduvius arba jotvingius, 
kurie, sprendžiant ir iš trūktinų kalbos liekanų, laikytini 
prūsais. Panemunėje pleištu tarp sūduvių ir lietuvių 
įsikerta rusai: jų įkurto Gardino (Goroden) kunigaikščiai 
pažįstami jau XII a. pirmojoje pusėje. Tautų trijulė kur- 
šiai, žiemgaliai ir sėliai yra gyvenusi dabar latvių ir 
lietuvių gyvenamojoje teritorijoje. Kuršiams XIII a. 
šaltinių liudijimu tenka vakarinė Kuržemė tarp Baltijos 
jūros ir Rygos įlankos, išskyrus tik šiaurinę jos dalį, 
gyvenamą lybių, ir didokas Žemaičių šiaurės vakarų 
kampas - Ceklio sritis - su Klaipėdos apylinke. Su 
kalbininkų teigiamu Ceklio kuršiškumu nesutinka dalis 
istorikų ir šią sritį priskiria lietuviams. Nuo Rygos 
įlankos pietų link mažne visame Lielupės Mūšos upyne 
buvo ištysęs žiemgalių kraštas, kuris susieina su lietu- 
viškomis Šiaulių ir Upytės sritimis. Į rytus nuo žiem- 
galių kairiuoju Dauguvos pakraščiu gyveno sėliai; Lie- 
tuvoje jų sodybos siekė iki Tauragnų ir Svėdasų. Tikrųjų 
latvių (kronikų Lettgalli, Lėt'gola) tada gyventa tik da- 
bartinėje Latgaloje ir rytinėje Vidžemės dalyje, maždaug 
iki Aizkrauklės (prie Dauguvos)-Burtniekų ežero li- 
nijos. Visas rytinis Rygos įlankos pakraštys su artimąja 
Rygos apylinke priklausė lybiams. Kai kurie tyrinėtojai, 
lygindami šį tautų mišinį su vienalyčiu vėlesniųjų laikų 
Latvijos tautovaizdžiu, norėtų kuršius, žiemgalius ir 

sėlius laikyti tik geografinėmis sąvokomis. Tačiau išli- 
kusios tų tautų kalbos nors ir menkos nuotrupos tai 
pažiūrai prieštarauja ir verčia skirti atskiras baltų tautas, 
kurios tik vėliau latvių ir iš dalies lietuvių suasimi- 
liuotos. Ir seniausioji rusų kronika (XI a.) sako žiem- 
galius, kuršius ir lybius turint savas kalbas (Zimigola, 
Kors', Lib ; si sut svoj jazyk imušče). Prancūzas G. de Lan- 
noy, keliavęs 1413 m. iš Klaipėdos per Liepoją į Rygą, 
mini tų tautų kalbas kaip atskiras (ont chascun ung 
langaige). Tik XVII a. rašytojai (Einhorn) jau neberanda 
tarp kuršių ir latvių kalbos skirtumo. Ilgą laiką kuršiai, 
ypač istorikų, laikyta net suomių giminės tauta, tačiau 
po Endzelyno ir Būgos kalbinių tyrinėjimų jų baltiš- 
kumas neabejotinas. 

Lietuvių gyvenamasis plotas XIII a. irgi žymiai ski- 
riasi nuo dabartinių laikų. Toliausiai į šiaurę nusikišusi 
sritis yra Šiauliai, o vakariausia Karšuva, beveik atsi- 
remianti į Kuršių marias. Apie lietuvių etnografines 
sienas pietuose ir rytuose XIII a. trūksta istorinių žinių. 
Dabartinės piečiausios lietuvių salos Zietela (Slanymo 
aps.) ir Lazūnai (Lazdūnai; Lydos aps.), be abejo, yra 
seniau ištisai lietuvių gyventų plotų liekanos. Zietelos 
lietuvių prūsiškos kilmės teoriją geriausiai sugriauna 
pati tos vietos tarmė, kurioje nieko prūsiška nėra. Isto- 
riko Balinskio žiniomis apie XIX a. pusę lietuviškai dar 
kalbėta ir už Lydos iki Nemuno. Naugarduko pusėn 
XIII a. etnografinę sieną bus daręs Nemunas, nes Min- 
daugo sūnus Vaišvilkas čia, tarp Lietuvos ir Naugar- 
duko, įsisteigia vienuolyną (učini sobe monastyr' na rece 
na Nemne, meži Litvoju i Novym garodkom). Iš Jogailos 
1387 m. rašto sužinome, kad Molodečno apylinkės tada 
gyventos rusų: minimas Lebedevo valsčius na russkoj 
storone (= rusų pusėje). Bet Latgalos valsčiuje Vileikos 

apskrityje dar 1890 m. gyvenę keletas lietuvių šeimų. 
Drisos apylinkės XIV a. antroje pusėje, rodos, būta 
rusiškos. Iš pietų ir rytų Lietuvą laužtine linija apriečia 
XII-XIII a. rusų pilys: Gardinas-Volkoviskas-Slany- 
mas-Naugardukas-Minskas su Zaslavu-Lohoiskas. 
Lenkų istorikai tvirtina tarp šių vietovių ir Lietuvos ėjus 
plačią tarpinę miškų juostą ir seniausias lietuvių etno- 
grafines ribas norėtų nustumti net iki Merkinės-Eišiš- 
kių-Šalčininkų. Tam prieštarauja žemės vardynas, ypač 
lietuviški upių vardai, kurie nebūtų galėję rastis, lie- 
tuviams kraštą vėliau kolonizavus. Ir tos vadinamosios 
tarpinės miškų juostos negalima laikyti ištisine. Lietu- 
vių ir rusų sodybos betarpiškai bus susidūrusios Zie- 
telos ir Naugarduko apylinkėse, jei, žinoma, pasku- 
tinysis XI a. nėra įkurtas lietuvių žemėse. Plg. kronikos 
žinią: 1044 chodi velikij kniaz' Jaroslav na Litvu; a na vesnu 
založi Novgorod. Iš kitos pusės vėl Tureisko apylinkė 
(pilis paminėta 1276 m.) XIII a. pradžioje rusų gyve- 
nama. Dėl to, rodos, nėra pagrindo tuo metu lietuvių ir 
rusų plotus skirti nepereinamais miškais. Tik iš artimos 
kaimynystės suprantamas ir Vilniaus krašto gudėjimas, 
smarkiai pasireiškęs jau XIV a. Tam pritaria ir kalbos 
duomenys. 

Kyla klausimas, kokio senumo gali būti šis XIII a. 
baltų kraštų tautovaizdis. Istoriniai šaltiniai čia teduoda 
tik žinių nuotrupų. Istorijos tėvas Herodotas (mirė ca. 
125 m. pr. Kr.) į šiaurę nuo skitų žemdirbių (skitai geor- 
g0i) mini visą eilę tautų, kurių tarpe galbūt reikia ieškoti 
ir baltų protėvių. Latvių kalbininkas P. Šmitas yra pri- 
ėjęs išvadą, kad daugumo lig šiol su slavais identifikuoti 
neurai (Neuroi), gyvenę į šiaurę nuo Pripeties balų, ir 
laikytini baltais. Neurų vardą susieja su Nestoro kroni- 
kos kai kuriuose rankraščiuose vietoje Let 'gola minima 

Neroma (ma - suomių maa „žemė“) ir Neries upė. I a. po 
Kr. romėnų istorikas Tacitas (Germania XLV) Baltijos 
pajūryje randa gyvenant Aestiorum gentes, kurie dėl 
graikų geografo Ptolemėjaus (mirė 178 m. po Kr.) Pa- 
vyslyje paminėtų prūsų kilčių galindų ir sūduvių (Ga- 
lindai kai Sudinoi) daugumo tyrinėtojų laikomi prūsais. 
Taigi ši baltų tauta jau Kristaus gimimo laikais gyvena 
toje pačioje vietoje, kaip ir XIII a. Žymiai vėliau iškyla 
kuršių vardas. Skandinavų Hervararsaga pasakoja, kad 
švedų karalius Ivaras (mirė ca. 675 m.) valdęs Kuršą 
(Kurland), Estiją ir kitus rytų kraštus. Apie 854 m. Švedų 
karalius Olavas žygiuoja į kuršių kraštą ir nueina iki 
Apuolės pilies Skuodo apylinkėje. Iš Žygio aprašymo 
matyti, kad kuršiai jau senokai gyvena Baltijos pajūryje. 
Apie 870 m. skandinavėnų kronikose įrašyta žinia, kad 
Danijos išeiviai pavergę Žiemgalą (Semigaliam), rodo 
žiemgalius tuo metu ne per toli nuo jūros gyvenus. 
Lielupės žiotyse jie apie 1200 m. turi savo uostą - portus 
Semigallorum. Visai trūksta istorinių žinių, kurios bent 
kiek aiškiau nusakytų likusiųjų baltų tautų gyvena- 
mąsias vietas prieš XIII a. Sobolevskio teorija, pagal 
kurią XI-XIII a. Smolensko žemėse lyg buvusi „antroji“ 
Lietuva, paskutiniais laikais galutinai sugriauta. Tik tiek 
tėra tikra, kad apie Protvos upę, į vakarus nuo Maskvos, 
XI-XII a. dar gyventa nedidelės baltų tautų atplaišos 
galindų (Goliad'). Taip pat neįtikimas Būgos spėjimas, 
kad Pskovą ir Novgorodą XII ir XIII a. užpuldinėjusieji 
lietuviai būtų gyvenę Latgaloje. Kaip vietų vardai rodo, 
lietuvių kolonijų čia galėjo būti, bet visai neįmanoma, 
kad jos būtų pajėgusios mažne ištisus du šimtus metų 
ruošti tokius didelius karo žygius. Dėl Polocko kuni- 
gaikštijos susilpnėjimo lietuviai ir iš Vilniaus žemės 
galėjo nekliudomi traukti į rusų kraštus. 

Būga, tyrinėdamas žemės vardyną, Dnepro aukš- 
tupio ir jo intakų Berezinos ir Sožies srityse surado daug 
baltiškos kilmės vietovardžių, kurie kartojasi ir da- 
bartinėje Lietuvoje ir iš dalies Latvijoje. Vardų lytys, 
pvz., Lučesa iš Laukesa, Jatra iš Aitra, rodo, kad jų rusų 
kalbon patekta dar praslaviškojoje gadynėje, būtent apie 
VI-VII a. Remdamasis tais duomenimis, Būga sukūrė 
naują baltų protėvynės teoriją. Jo nuomone baltų pro- 
tautė ilgus amžius gyvenusi į šiaurę nuo Pripeties: 
Dnepro, Berezinos, Nemuno ir Neries aukštupiuose. Jau 
V a. pr. Kr. atskilę prūsai ir nusikraustę į Pavyslį, bet 
kiti baltai dar iki VI a. po Kr. palikę senojoje protėvynėje, 
iš kur juos išstūmęs tuo metu prasidėjęs slavų sąjūdis. 
Latvijoje ir šiaurės vakarų Lietuvoje baltų tautos įsi- 
kūrusios VI-VIII amžių tarpe. Prieš tai čia gyvenusios 
suomių tautos. 

Visų pirma reikia pastebėti, kad vokiečių slavisto 
M. Vasmerio tyrinėjimai parodė, jog baltiškasis žemės 
vardynas siekia žymiai toliau už Smolenską - į Kalugos, 
Maskvos ir Tverės gubernijas. Dėl to ir ana galindų 
tautelė laikytina sena baltų liekana, o ne prūsų galindų 
išeiviais. Kalbines išvadas, atrodo, patvirtina archeo- 
logija. Suomių archeologo A.M. Tallgreno nuomone, 
Smolensko-Kalugos srities radiniai iš II-IV a. po Kr. 
labai panašūs su to pat meto Vilniaus krašto radiniais. 
Vėliau jie skiriasi, ir esą galima manyti, kad rytai nustoją 
baltiško pobūdžio. 

Taip pat ir kitos Būgos teorijos tezės šiandien iš da- 
lies nebepriimtinos. Archeologiniai duomenys žymiai 
pakeičia baltų įsikūrimo eigą Latvijoje. Akmens (iki 
2000 m. pr. Kr.) ir žalvario (iki 500 m. pr. Kr.) amžiuose 
Dauguva daro dviejų kultūrų sieną. Pietinė kultūra pri- 
skiriama indoeuropiečiams, o šiaurinės priklausymas 

neaiškus, nes suomių tautos į Pabaltijį tėra atsikraus- 
čiusios vos 500 m. pr. Kr. Apie 200 m. po Kr. pietų Vid- 
žemėje ir iš dalies Žiemgaloje pasirodo nauja vadina- 
moji pilkapių kultūra, apimanti ir Lietuvą, išskyrus 
Žemaičius ir Užnemunę. Pajūryje, į pietus nuo Liepojos 
ir Klaipėdos apylinkių iki Nemuno, klesti kita, anai 
gimininga, kultūra, kuri turi daug bendra ir su prūsais. 
Tų dviejų kultūrų baltiškumas neabejotinas. Apie V a. 
vakarų Latvijon ir Lietuvon įplūsta vėl naujos kultūros 
įtakos, bet smarkiausia yra trečioji banga VII a., kuri 
užlieja Lielupės žemumą, o Vidžemėje, suomių gyve- 
namuose plotuose, žymiai pasistumia į šiaurę. Kurže- 
mėje maža kas pasikeičia, Kandavos apylinkėse tebe- 
gyvena suomių kiltys. Šios pastarosios kultūros lopšio 
ieškoma pietų Lietuvoje, Vilniaus krašte. Taigi archeo- 
logijos duomenimis baltai Latvijoje yra įsikūrę Žymiai 
anksčiau nei Būgos spėta. Dvi pirmąsias Latvijon trau- 
kiančių baltų bangas galima susieti su gotų sąjūdžiais 
Pavyslyje ir jų išsikėlimu į Ukrainą. Paskutiniąją bangą, 
be abejo, yra sukėlusi slavų ekspansija; apie VII a. jie 
jau pasirodo Latvijos rytų pasienyje. 

Kaimynais baltai senovėje yra turėję šiaurėje ir ry- 
tuose suomių tautas, pietuose - už Pripeties - slavus ir 
vakaruose germanus. Pastarųjų kaimynystė jaunesnė 
už abiejų pirmųjų, nes germanų protėvynė Vyslos se- 
niau nėra siekusi. Baltai skyrė slavus nuo suomių, o 
slavai baltus nuo pietų Rusijoje gyvenusių arijų. Tai 
liudija šių kalbų skolininiai santykiai: senų ariškų sko- 
linių turi ir suomių ir slavų kalbos, bet savo tarpe jos 
skoliniais ima keistis tik apie VII a. po Kr. 

Baltų kalbos - viena indoeuropiečių kalbų šeimos ša- 
ka, kuri sykiu su slavais, indais-iranėnais ir armėnais 
sudaro vadinamųjų sateminių kalbų tarminę grupę, 
atsiskiriančią nuo kentuminės (germanai, italikai, kel- 
tai, graikai, tocharai, hetitai) ide. prokalbės minkštųjų 
sprogstamųjų k, 7 vertimu pučiamaisiais š/s, ž/z, pvz, 
širdis, sl. *sirdice : lot. cordis, gotų hairto; žiema, sl. zima : 
lot. hiems, graikų cheima. Baltų kalbomis yra kalbėjusios 
baltų tautos: gyvosios - lietuviai, latviai ir išmirusios — 
prūsai, žiemgaliai, sėliai ir kuršiai. 

1. Baltų kalboms iš visų ide. kalbų artimiausios sla- 
vų kalbos. Jas jungia visa eilė bendrų ypatybių. Foneti- 
koje: 1) Ide. *ew abejur išverstas *jau, pvz., liaudis, lat. 
liaudis, sl. ljudije, bet sen.vok. liuti (iu iš eu) iš ide. 
prolytės */ewdheyes; 2) Ide. skiemeniniai I, r, m, n tik šiose 
kalbose dvejopai atliepiami: il, ir, im, in : ul, ur, um, un, 
pvz., vilkas, lat. vilks, pr. wilkis, sl. *vilkū, sanskrito vrkas 
iš *wlkWos ir tulžti : tilžti, lat. tulzt : tilzėt „daug valgyti“, 
sl. tūlstū „storas'; pr. kirsan juodą“, sl. čirnū (iš čirchnū), 
skr. kršnūs ir kurpė, lat., pr. kurpe, sl. *kūrpja; ginti, sl. 
žiną (n minkštas) ,pjaunu“ ir gunioti, pr. guntwei „varyti“, 
sl. gžnati ,t.p.'; timsras „palšai raudas", lat. timsa : tumsa 
„tamsa“, sl. tima „t.p.“ ir dumti, lat. dumt „niauktis', pr. 
dumsle „pūslė“, sl. dūmą „pučiu“; 3) Kirčiavimo vieno- 
dumas, pvz., dūmai, lat. dūmi (u turi circumfleksą), rus. 

dym, dima, o skr. dhūmūs, gr. thymos „noras pyktis“; be 
to, bendras kirčio perkėlimas (F. de Saussure'o-For- 
tunatovo dėsnis), pvz., ranka : rafiką, rus. rukū : rūku, ku- 
ris kitoms ide. kalboms svetimas. Morfologijoje: 1) Nau- 
ja o kamieno vn.km. galūnė -4, pvz., vilko, lat. vilka (iš 
*vilka), sl. *vilka, kur kitos kalbos turi ide. -0sy0, pvz., 
skr. vrkasya; 2) Taip pat skirtinga bendra dg.nd. galū- 
nė -mus, pvz., vilkamus, sl. *vilkomū, plg. skr. vrkebhyas; 
3) Tik baltų ir slavų kalbos pažįsta įvardžiuotinius 
būdvardžius: gerasis, gero-ji, lat. labais, labū (iš *labūji), 
sl. dobrū-ji, dobra-ja. Visų daugiausia bendrybių žody- 
ne. Yra per šimtą žodžių, vienodų lytimi ir reikšme tik 
baltų ir slavų kalbose. Pvz., veiksmažodžiai: bėgti, lat. 
bėgt — rus. begu; ganėti — Sl. gonėti; ganyti, lat. ganit - sl. 
goniti; ieškoti - sl. iskati; laupyti - rus. lupit'; maišyti - rus. 
mešit ; mainyti - sl. mėniti...; kūno dalys: galvū - rus. g0- 
lova; ranka - rus. ruka; naga, pr. nage „koja' - rus. noga; 
pirštas - rus. perst; delnas - rus. dlon; pr. insuwis „liežu- 
vis“ —sl. język; piršys - rus. persi; plaučiai - rus. pluca; pr. 
nagutis „piršto nagas“ - rus. nogot ; pėntis - rus. pieta...; 
gyvuliai ir paukščiai: avinas - sl. ovinū; babras - rus. bobr; 
ėlnis - sl. eleni; ežys - sl. ježū; kiaunė, pr. kaune - sl. kuna; 
karvė - rus. korova; gilna „toks strazdas", lat. dzilna „ge- 
nys' - sl. žilna juodasis genys“; vūrna, varnas - rus. v0- 
rona, voron (kirtis!); šarka — rus. soroka; kūvarnis - ukr. 
kavoron; slanka - lenk. stąka, rus. sluka; putytis „viščiu- 
kas“ - sl. pūtišti ,paukščiukas'; pylė „antis“ — serbų pile 
„jauna višta“...; augalai: liepa - rus. lipa; kr(i)aušė - bulg. 
kruša; kermušė „laukinis česnakas“ - rus. čeremša; eglė (< 
*edlė, plg. pr. adle) - lenk. jodta; šermūkšlė - rus. čeremucha; 
papūrtis - rus. paporot'...; šiaip daiktavardžiai: draugas — 
rus. drug; lankas - rus. luk; jaunikis - sl. jūnici; pirtis - sl. 
pirti; klėtis - rus. klet'; talkė - rus. toloka; ašmas - sl. osmū. 

Tačiau yra vėl kitų ypatybių, griežtai skiriančių šias 
kalbas. Ide. s baltų kalbose tik po r ir k išvirsta š, pvz., 
veršis : lot. verres (< *verses) „kuilys“, šikšna (< šik-sna, plg. 
liep-sna), o slavų kalbose tas pats s per pereiginį š laips- 
nį yra išvirtęs ch ne tik po r, k, bet ir po u, i, pvz., sl. 
virchū - viršus, plg. skr. vūrsman- „kalva'; sl. rechū (< *rek- 
chū (< *reksom : reką) „sakiau'; sl. suchū — sausas, skr. šū- 
sah; dg.vt. sl. trichū - trisū, skr. trisu. Kadangi šitas gar- 
sų dėsnis bendras slavų ir sanskrito kalboms, tai jis bus 
ėmęs veikti slavams su arijais dar kaimynuose tebe- 
gyvenant, - vadinasi, praslaviškojoje gadynėje. Taigi, šis 
labai skirtingas ide. s likimas prieštarauja kai kurių 
(daugiausia slavų ir vokiečių) kalbininkų spėjamai bal- 
tų-slavų prokalbei. Pripažinus bendrą prokalbę, reikėtų 
laukti pereiginių baltų-slavų tarmių. Tiesa, kai kurių 
Makedonijos tarmių negalima aiškiai priskirti nei ser- 
bams-kroatams, nei bulgarams, o iš kitos pusės, kuršių 
kalba vėl laikytina pereigine tarp lietuvių, latvių ir 
prūsų kalbų, bet baltų ir slavų kalboms kaip tik visiš- 
kai trūksta tokio jungiamojo ryšio. Vadinasi, artimos 
giminės yra šaka su šaka, bet ne atskiros tų šakų kalbos. 
Dėl to baltų ir slavų prokalbės tegali būti išriedėjusios 
tik iš dviejų artimų ide. prokalbės tarmių. Šiedvi tar- 
mės, jau prokalbei suskilus, glaudžioje kaimynystėje 
gyvendamos „baltų-slavų epochą“ (Endzelynas), ir 
įsigijo tų bendrų naujadarinių, ypač žodyno, ypatybių, 
kurios jas atskyrė nuo kitų ide. kalbų. Vėliau abi pro- 
kalbės, atrodo, viena nuo antros nutolusios (Rozwa- 
dowski), ir tik istorinių laikų pradžioje vėl randasi 
glaudesnių santykių. 

2. Germanai yra seni kaip slavų, taip ir baltų kai- 
mynai. Tatai suprantamos ir kai kurios bendros kalbinės 
ypatybės. Gotų kalbos dg.nd. wulfam (iš to vokiečių den 

Wėolfen), nors ir nevisiškai identiškas, bet vis tik jung- 
tinas su baltų ir slavų -mus. Čia visų formantu -m- atsi- 
skiriama, pvz., nuo skr. vrkė-hbyas, lot. host-ibus, galų 
Matr-ebo. Ypačiai charakteringa skaitvardžių 11 ir 12 
vienoda daryba: vienuolika - gotų ain-lif, dvy-lika - gotų 
twa-lif, kur -lika ir -lif (< *ligu) senųjų kelintinių skait- 
vardžių liekas „vienuoliktas“, antras liekas „dvyliktas“ liu- 
dijimu neatskirtini nuo likti. 


Ide Pr 


NTV S V 
"A 
Latvių tarmės 


Lietuvių tarmės 


Baltų prokalbės skilimo schema. Banguota linija pažymėta 
artimumas, o brūkšninėmis strėlėmis - išnykusiųjų kalbų pėdsakai 

3. Visos baltų kalbos pasižymi dideliu senoviškumu, 
ypačiai fonetikoje. 1) Prokalbės garsynas, ypačiai balsiai 
su ilgumų ir priegaidžių skirtumais išlaikyti beveik vi- 
siškai sveiki. Pvz., lat. mate, liet. motė (< *maūtė, plg. Maž- 
vydo žadis), pr. mote, sl. mati, lot. mūter, gr. (dorėnų) mater, 
sen.vok. muoter; būti, lat. būt, pr. būton (= būtų) - sl. byti, 
gr. phyton „augalas“, skr. bhūti „būtis“. Tik trumpieji pro- 
kalbės a ir o suplakti į vieną garsą, pvz., ašis, avis, o lot. 
axis, bet ovis. Lietuvių priegaidėtoms lytims vdrna - var- 
nas atliepia dar ir serbų-kroatų kalboje priegaidžių skir- 
tumas: vrūna, vrūn, bet šiaip lietuviškosios lytys seno- 
viškesnės net už praslaviškąsias *vorna, *vornū. Šiųdienei | 
panevėžiečių lyčiai ronka prilygsta tik IX a. slavų rąka. 
Prokalbės lyčiai *roudhos ;raudonas“ daug artimesni liet. 
raudas, lat. rauds, negu serbų rud, ček. rudy, gotų raus su 
vok. rot, airių riad, lotynų rūbus. Arba vėl prolytei *gwiwos 
atliepia liet. gyvas (latvių jau dzivs!), rus. živ, lot. vivus, 
"gotų gius, sen. airių beo, skr. jivūk. 2) Žodžio gale išlieka 
balsiai ir priebalsiai, kurie kitose kalbose išnykę. Pvz., 
mūsų vilkas tebeturi -as iš ide. galūnės -os, kurios trūksta 
rusų volk ir vokiečių Wolf; s nebeturėta jau slavų 
prokalbėse vilkū, bet gotų (prieš 1500 metų!) dar sakyta 
wulfs, lygiai kaip šiandien lietuvių tarmių ir latvių vilks. 
Galūninio -1 XVI a. tebebūta visiškai sveiko lietuvių ir 
prūsų kalboje, pvz., Bretkūno galininkai šitan žemen, 
akmenin ir prūsų deiwan, sunun „dievą, sūnų“. Dar ir 
šiandien žemaičiai vietomis sako tan, kan „tą, ką“. 3) Tiktai 
baltų kalbose nosinis m išlieka prieš d, t, nepavirtęs į n: 
šimtas, lat. simts, bet lot. centum, vok. hundert - visi iš ide. 
prolytės *k'mtom. 4) Jau prabaltiškojoje gadynėje po 
priebalsių prieš priešakinius balsius yra iškritęs j: mečiau, 
lat. mešu iš *metjau, bet metei, lat. meti be j, nes iš *metjei 
turėtų sakyti liet. *mečei, lat. *meši. Rytiečiai lietuviai verpiu 

ištaria dar verpjū, lat. vėrpju iš *verpjuo (plg. verpiuos), 
bet tik verpi, vėrpi iš *verpie (plg. verpies). 5) Geriau nei ki- 
tų kalbų išlaikyta (j)ž kamienai, pvz., žemė, lat. zeme, 
pr. semmė (plg. rytiečių žemjū, dg.km.), osl. zemlja < *zemja 
< *zemje; liet. vilkė, o skr. vrki, sen.vok. wulpa. 6) Veiks- 
mažodžių dg. ir dvs. 3 asm. galūnė pakeista vn. galūne, 
pvz., liet. veža iš *vežet visiems skaičiams, o rusų vezet : 
vezut iš slavų *vezeti : veząti, lot. vehit : vehunt, skr. vahati: 
vahanti — iš ide. prolyčių *weg heti : *weg honti. 7) Senųjų 
kalbų dar pažįstamos imperfekto, aoristo ir perfekto lytys, 
pakeistos vienu bendru baltišku būtuoju laiku, kuris iš 
kitų laikų išsiskiria kamiengaliais -2, -ž arba ir šaknimi, 
pvz., vedė-me, sėjo-me, liko-me, juto-me, lat. vedč-m, sėjū-m, 
likū-m šalia esamojo laiko: veda-me, sėja-me, lieka-me, junta- 
me, lat. veda-m, sėja-m, lieka-m, jūta-m. Plg. ir pr. wedė, 
laipinna = liet. vedė, *laipino „iepė“. 

4. Kaip skambėjo baltų prokalbė, kuria visos baltų 
tautos bus kalbėjusios apie 1000-500 m. pr. Kr., tegalima 
tik spėti. Šitą prokalbės rekonstrukciją žymiai paleng- 
vina didelis baltų kalbų konservatyvumas, nes kai ku- 
riais atžvilgiais jų per 2500 metų be galo maža pakista. 
Daug šviesos prokalbėn meta ir baltų skoliniai suomių 
kalbose. Iš jų matyti, kad lietuvių š, ž prabaltiški, va- 
dinasi, latvių ir prūsų s, z vėliau atsiradę, kad būta pro- 
kalbinių lyčių *šeinas, *martjūn „šienas, marčią“. Paly- 
ginus senuosius slavų skolinius muitas, muilas ir rusų 
myto, mylo su pekla, paskolinta Lietuvos krikšto metu iš 
lenkų piekto, matyti, kad iki XII a. lietuviai bus tebesakę 
prabaltiškai *ranka, o XIV a. būta jau trumpos galūnės — 
rankū, nes trumpas slavų 0 seniau geriau pritiko -as, 
negu ilgam -4. Latvių kalboje ši galūnė turi būti su- 
trumpėjusi dar prieš skolinimą, nes jų sakoma muita, 
bliuoda (iš rus. bliudo) „bliūdas“. 

5. Ne visos baltų kalbos turi senovę vienodai išlai- 
kiusios. Savo konservatyvumu ryškiausiai išsiskiria 
prūsų kalba. Jai charakteringos šios ypatybės. 1) Visa- 
da išlieka baltiškasis ei, kuris latvių ir lietuvių po kir- 
čiu išverstas ie, pvz., pr. deiws, deinan (gl.), preikalis - liet. 
Dievas, diena, lat. Dievs, diena, bet deivė (XVI a. ir deivAi- 
tis, deivotas, deivystė), preikalas, kurio gretiminė lytis prie- 
kalas, naujadaras pagal dėsningus prietaras, priesakis. 
2) Nebeskiria ide. 2, 6, pvz., vienoje tarmėje dat ir brati, 
kitoje ąlossis ir brote, kur lietuvių ir latvių kalbose atlie- 
pia duoti/duot, gluos(n)is ir brėlis/bralis (plg. broterėlis). 
3) Visiškai neturi afrikatų: gčide, medione, verttemmai „sie- 
kiame“ - liet. geidžia, medžionė, verčiame. 4) Išlaiko nosi- 
nius ir prieš s: sansy - žąsis (tik žemaičių vietomis žansis), 
deiwans - dievus (iš *dievuos < *dievuons, plg. geruos-ius). 
Tebeturi daiktavardžių niekatrąją giminę: asaran „eže- 
ras“, lunkan „lunkas“, pedan „vaga“ - rus. ozero, lyko, gr. 
pčdon. 5) Morfologijoje: o kamieno vn.km. galūnė -as, 
pvz., deiwas — skr. dėvasya „dievo“; asmeninių įvardžių 
vn.nd. tebbei, sebbei „tau, sau“ - sl. tebė, sebė, lot. tibi, sibi; 
dg.vd. mes - liet. mes, lat. mės, bet km. nusun su senu n 
(plg. rus. nas, lot. nos), kur lietuvių ir latvių įvestas m iš 
kitų linksnių - mūsų, mūsu; dg.gl. wans jjus' - sl. vy, lot. 
vos (plg. žemaičių ve-du „mudu'); vietoje liet.-lat. kam, 
tam (seniau kamui, tamui) - sl. komu, tomu, prūsų - kasmu, 
stesmu — skr. kasmūi, tasmūi; savybiniai įvardžiai mais, 
tvais, swais - sl. moji, tvoji, svoji (plg. lot. meus iš *mejos), 
kur liet. ir lat. kalboje manas/mans, tavas/taus, savas/saus. 
6) Žymūs žodyno skirtumai: aglo (: gr. achlys „tamsa, 
migla'): lietus, lat. lietus; anktan (: skr. anakti „tepa') : svies- 
tas, sviests; dadan (: skr. dadhi ;rūgusis pienas') : pienas, 
piens; emnes (: sl. imę, lot. nomen) : vardas, vūrds; garbis 
(: rus. gorb, plg. garb-ana) : kalnas, kalns; kelan (: sl. kolo 

„ratas“, plg. lat. du-celes „dviratis“) : ratas, rats; kerdan (: sl. 
*čerda „eilė, banda“, skr. šūrdha „banda“, plg. kerdžius) : 
laikas, laiks; panu (: got. fon „agnis“) : ugnis, uguns; wu- 
pyan : debesis, debess. Visos tos ypatybės rodo lietuvių ir 
latvių kalbą abi bendrai atsiskiriant nuo prūsų kalbos 
mažesniu senoviškumu. Jau tai vien verčia manyti, kad 
prūsų kalba turėjo anksčiau atskilti nuo prokalbės, ir 
kad likusiųjų baltų prieš susiskirstant nueitas dar ge- 
ras kalbos raidos galas. Kadangi apie 150 m. po Kr. g. 
graikus yra jau pasiekusios žinios apie atskiras prūsų 
kiltis (Ptolemėjaus: galindai ir sūduviai), tai baltų pro- 
kalbės skilimą dviem skiltimis — vakarine ir rytine — 
tenka būtinai nukelti prieš Kristų. Bet archeologai jau 
ankstyvajame geležies amžiuje (500-150 m. pr. Kr.) ran- 
da Rytprūsiuose susiformavusias kelias kultūros sritis, 
kurios iš dalies sutinka su atskirų prūsų kilčių istoriniais 
laikais gyvenamaisiais plotais. Dėl to V-IV a. pr. Kr. ne- 
bus per ankstyva to skilimo data. Iš kitos pusės vėl 
visiems baltams bendri geležies (lat. dzelzs, pr. gelso) ir 
plieno (lat. pliens, pr. playnis) vardai rodo, kad prūsai 
geležies amžiaus pradžioje su rytų baltais tebesudarė 
dar vieną tautą. 

6. Latvių kalbai mažne visais atsitikimais „prokalbe“ 
gali eiti šiandieninė lietuvių rašomoji kalba. Nuo lie- 
tuvių latvius skiria šie, daugiausia nauji, kalbos raidos 
pažymiai: 1) Lietuvių išlaikomi galūniniai dvibalsiai ir 
ilgieji balsiai sutrumpinti, o trumpieji (išskyrus -u ir -a 
(a turi gravį) iš -ž) numesti: sako (iš *saka) - saka; pelė, 
pelių - pele, peliu; naktys, pelūs - naktis, pelus; tėvai, vedei, 
medaus — tevi, vedi, medus; meta, pele! - met, pel!; daiktas, 
naktis — daikts, nakts, bet medūs, dienū — medus, diena; 2) 
Dvibalsiai an, en, in, un išvirtę uo, ie, T, ū: ranka - ruoka, 
lenkti - liekt, minti — mit, lunkas - lūks; 3) Minkštieji k, 2 

išvirtę c, dz: kitas, kietas, kęsti - cits, ciets, ciest; gintaras, 
gieda, gęsta - dzitars, dzied, dziest; 4) Lietuvių č, dž (iš tį, 
dj) atliepia š, ž: kenčiu, kviečiai, trečias - ciešu, kvieši, trešs; 
džiduti, briedžiai - žaut, brieži: 5) Žodžio kirtis visuomet 
pirmajame skiemenyje; 6) Išlaikytas prokalbės 4, lietu- 
vių kalboje išvirtęs 0: mate, stat — motė, stoti (tačiau plg. 
Mažvydo žadis „žodis“ ir rytiečių ūras „oras'); 7) Prokalbės 
š, ž išversti, kaip ir prūsų kalboje, s, z: žiema — ziema, šie- 
nas - siens; 8) Žodyno skirtumai daugiau tik reikšminiai, 
pvz., zuobs „dantis“ (plg. sl. ząbū ,t.p.“) - žambas „kraštas, 
skvernas“, mūsa „sesuo“ - mūša „vyro sesuo“ (plg. pr. moa- 
z0 „teta“), maize „duona“ - žem. maižė „bloga duona“, kuoks 
„medis“ - kūoka(s) „lazda, pagalys“, nauda „pinigai - nau- 
dė, valuoda „kalba“ - valanda... 

7. Kitos trys baltų kalbos yra išnykusios, nepalik- 
damos rašytų paminklų. Apie jų kalbą šį tą sužinome 
iš Ordino dokumentuose išlikusių vietovardžių. 

Kuršių kalba yra buvusi pereiginė tarp kitų baltų 
kalbų. Kaip tokią ją geriausiai apibūdina vietos vardas 
Žintere ir upėvardis Sentatze, iš kurių matyti kuršius 
sakius *dzintar(a)s ir *santace, kuriems atliepia mūsų 
gintaras ir *santakė (plg. santakys ir tikrinius vardus Gin- 
tara ir Santaka), o latvių dzitars ir *suotace (darybai plg. 
suobare „maro auka“). Su prūsais kuršius sieja tj, dj 
išlaikymas, pvz., XIII a. Kuršo vietovė Walteiten, dabar 
latvių Valtaiki (k minkštasis iš labai minkšto t), lietu- 
viškai būtų *Valtaičiai (plg. Valtūnai). Taip pat atrodo, 
kad bent dalis kuršių bus tarę ir ei, ou, kur lietuviai- 
latviai turi ie, uo, pvz., Leypiaseme (= dabar Lieplaukė), 
Gaweysen (= latvių Gavieze), Alouste (= latvių Aluoksta). 
Dėl šių dviejų (išskyrus 0u) ir kelių kitų (žodyno, var- 
dyno) bendrų su prūsais ypatybių kuršių kalbą, grei- 
čiausiai, tenka laikyti pereigine vakarų ir rytų baltų 

tarme. Tai paremia ir kuršių gyventojų žemių geogra- 
finė padėtis. 

Žiemgaliai kalbos atžvilgiu, rodos, bus labai arti- 
mi latviams. Jie ne tik turi c, dz ir k', g, bet taip pat 
nebeišlaiko dvibalsių an, en, in ir junginį dj sykiu su 
latviais verčia ž. Pvz., Autzis - lat. Auce, o liet. Aukė; 
Mytowe - liet. Mintauja; Mezoten - lat. Mežuotne, o liet. 
būtų *Medžiuotė. Ar žiemgalių kalbėta atskira baltų 
kalba ar tik latvių kalbos tarme, to šiandien dėl jų kal- 
bos duomenų trūkumo negalima išspręsti. 

Sėlių krašto vietų vardai rodo, kad jų, kaip ir kur- 
šių su latviais, k , g versta c, dz, o dvibalsių vėl, nors ne 
visur, turėta sveikų. Pvz., Nertze (nežinomas ežeras apie 
Egluonos ištakas), Čedasai iš sėlių *C 'edasai : plg. liet. 
Kedž-balė ir Kedys; Lensen, Gandennen (nežinomos vie- 
tovės netoli Viešintos upės), bet Vesyten - Viešinta. Nors 
čia tarp sėlių ir kuršių kalbų pastebimas tam tikras 
panašumas, tačiau dėl to dar nereikia jų jungti kokiais 
artimesniais giminystės ryšiais, nes sveiki dvibalsiai tik 
tiek terodo, kad abiejų senovė išlaikyta. 

Visoms trims šioms kalboms bendra su prūsais ir 
latviais s, z iš baltiškųjų š, ž, pvz., kuršių: Vesete - Viešetė 
(Ventos int.); Grese - Griežė - lat. Grieze (Židikų vls. k. ir 
dv.); žiemgalių: Mussa - Mūša - lat. Mūsa; Sagare — 
Žagarė; sėlių: Mallaisen — Malaišiai (Svėdasų vls. k.); 
Zarasai iš *Ezerasai : sėl. *ezer(a)s - ežeras. 

8. Šios visos penkios baltų kalbos yra išriedėjusios 
iš rytinės baltų prokalbės šakos jau po prūsų atskilimo. 
Kalbos duomenys padeda dar ir šiek tiek tiksliau api- 
brėžti rytinių baltų skilimą ir parodo, kad ne visi jų 
skiriamieji pažymiai tėra vienodo senumo. Skoliniai 
suog is ir kūk i iš rusų sudja ir kutja rodo, kad skolinimo 
metu (X-XI a.) latvių jau nebeturėta senųjų junginių dį, 

tj, nes šiaip jie šiandien turėtų sakyti *suožis ir *kūši (plg. 
mežs, svešs iš *medjas, *svetjas - medžias, svečias). Lietuvių 
kalboje šie junginiai, matyt, tebebuvo sveiki dar Vytauto 
laikais: Thanyagel, Wandeiagel (iš XIV a. galo) - Ten- 
džiogala, Vandžiogala. Taip pat irc, dzišk',g beis,zišš, 
ž nėra labai seni. Mūsų senosios valstybės raštinės Kėsi, 
Rėžica ir Latvijos pasienio lietuvių Rukiava, Aukė, Šeševė, 
kuriems latvių kalboje atliepia Cėsis, Ržzekne (Ciskodo 
lietuvių cieksų tarmėje dar Rėzytė), Rucava, Auce, Seseve, 
verčia manyti, kad kuršiai, žiemgaliai ir latviai, kur- 
damiesi šių dienų Latvijoje (II-VII a. po Kr. g.), anuos 
garsus dar tebetarė vienodai su lietuviais. Tam pritaria 
ir suomiškos kilmės Vidžemės upėvardis Pededze (iš se- 
nesnio *Pedeg e : estų jūgi jupė“), kuris rodo, kad 2" iš- 
versta dz tik po VII a., kada latvių įsigyventa ir šiaurės 
Vidžemėje (žr. p. 3-10). Iš kitos pusės vėl žerbinš (žr. 
žemiau) š, ž virtimo s, z nebeleidžia nukelti po VIII a., 
nes šiaip latviai turėtų sakyti zerbinš. XIII a. kronikose 
išlikę vietų ir asmenų vardai jau nebeturi senųjų dvi- 
balsių an, en, in, un. Iš germaniško skolinio mūks „vie- 
nuolis“ (: danų, švedų munks, plg. estų munk su sveiku 
nosiniu) reikia spėti, kad vienabalsiais jų išvirsta ne 
anksčiau kaip XI a. gale, nes pats skolinys latvių ir estų 
kalbon greičiausiai tėra patekęs tik apie 1000 metus, 
pagyvėjus santykiams su Skandinavija. Plg. dar žem. 
Kuldinga, Ringa - lat. Kuldiga, Riga. Taigi latvių kalbai 
pasidaryti tokiai, kokia ji šiandien yra, prireikė arti 400 
metų raidos. Kadangi žiemgaliai ir sėliai istoriniais lai- 
kais geografiškai lietuviams net artimesni nei latviai, tai 
galima manyti, kad ir jų kalbų raida nebus buvusi 
greitesnė už latvių. Archeologai žiemgalių kultūros sritį 
pastebi išsiskiriant jau nuo V-VI a., o tarp sėlių ir latvių 
(latgalių) kultūros ribos sakosi nerandą (Baluodis). 


3 - 329 

Kuršiai gali būti ir kiek anksčiau nuo kitų rytinių baltų 
atsiskyrę. Taip leidžia manyti kai kurios su prūsais 
bendros kalbos ypatybės (Blese) ir tai, kad netrukus po 
Kristaus gimimo ima formuotis atskira jų kultūros sri- 
tis, kuri, būdama artima giminaitė tuo laiku dar vie- 
nalytei lietuvių-latvių kultūrai, visgi turi daug bendrų 
bruožų ir su prūsų kultūra. 

9. Rytinių baltų skilimo svarbiausia priežastimi ten- 
ka laikyti jų kėlimąsi į naujas gyvenamąsias vietas, pra- 
sidėjusį apie II a. ir pasibaigusį tik po VII a. Dėl šito išsi- 
kėlimo nutrūkus glaudiems tarpusavio santykiams, jau 
savaime atsirado palankios aplinkybės kalbos diferen- 
ciacijai, o antra, ėmė veikti ir naujosiose sodybose gau- 
tas svetimas substratas. Suomių įtakai priskirtina š, Žž 
išvirtimas s, z ir kirčio atitraukimas, kuris užgriebia ir 
dalį Lietuvos šiaurės, kaip tik tas vietas, kur seniau gy- 
venta kuršių ir žiemgalių, matyt, čia ėjusių iš vieno su 
latviais. Lietuviai ir prūsai (išskyrus š, ž) tik dėl to seno- 
vę geriau išlaikė, kad jiems svetimųjų įtakų maža teteko. 

10. Nėra pasaulyje kalbos, kuri visai neturėtų sve- 
timų skolinių. To priežastis yra socialinė kalbos pri- 
gimtis. Bet baltų kalbose nerandame tokių skolinių, 
kurie būtų paskolinti dar prokalbės metu. Skolintasi jau 
suskilusių atskirų baltų kalbų. Tatai rodo, kad baltų 
gyventa labai sauskyra ir dėl to išlaikyta tiek kalbos 
senoviškumo. Yra žodžių, paskolintų iš to paties neži- 
nomo šaltinio ir jau labai seniai paplitusių visoje eilėje 
ide. kalbų. Toks neindoeuropietiškos kilmės skolinys 
yra sidabras, sudabras, lat. sidrabs, sudabrs, sudrabs, pr. 
sirablan (vn.gl.) su visomis savo disimiliacinėmis ir 
metatezinėmis lytimis, kurio baltiškosiomis prolytėmis 
*sirabras, *surabras atliepia sl. sžrebro, sirebro, gotų silubr 
ir sen.vok. silabar (iš *sirabar). 

Germanų skolinių baltų kalbose senų rasta (Būga) 
vos apie dešimtį (išskyrus 3 skandinaviškus, visi gotiš- 
ki), pvz., gatvė, lat. gatve „varykla, genesys“, kviečiai, lat. 
kvieši, pekus, pr. peku „galvijai“, kuriems plg. gotų gatwo, 
faihu (ai = e), sen. islandų hueite. Kiek daugiau germa- 
niškų skolinių baltai yra gavę per slavus, pvz., asilas, 
pr. asilis (lat. ėzelis iš vok. Esel) iš sl. osilū — gotų asilus; 
stiklas, lat. stikls, pr. stiklo iš sl. stiklo < gotų stikls; šalmas, 
pr. salmis iš sl. šolmū < germ. *xelmaz; tuinas iš sl. tynū iš 
germ. *tūnaz (= vok. Zaun). Visa tai rodo, kad germanai 
baltams senovėje tėra turėję labai silpnos įtakos. Tiesio- 
giniai kaimynai su germanais, būtent Pavyslio gotais, 
bus buvę tik vieni prūsai, nes jų ir negausiuose kalbos 
paminkluose randame net keturis germaniškus skoli- 
nius, kurių nepažįsta kitos baltų kalbos. Visi tie skoli- 
niai labai seni. Pvz., pr. kelmis „skrybėlė“ dėl savo e te- 
gali būti paskolintas iš germ. *xelmaz ir greičiausiai dar 
pr. Kr., nes iš vėlyvesnio gotų *hilms „pastogė javams“ 
prūsai turi ilmis „daržinė be sienų“. O gudo vardo d rodo, 
kad šis žodis į baltų kalbas yra patekęs dar prieš pir- 
mąją priebalsių perkaitą (500-300 m. pr. Kr.), kada patys 
gotai savo vardą dar tebetarė *ehudaz. Vadinasi, baltų 
su germanais susidurta ne vėliau kaip V a. pr. Kr. Tik 
vokiečiams įsibrovus į baltų kraštus (ca. 1200), įplūsta, 
daugiausia į prūsų ir latvių kalbą, nauja vokiškų skoli- 
nių banga. Ir mūsų laikais abiem gyvosioms baltų kal- 
boms tenka sunkiai kovoti su pačiais naujaisiais kul- 
tūros skoliniais. 

Slavų ekspansija iš senosios jų protėvynės yra pra- 
sidėjusi apie V a. po Kr. g. Dėl tos priežasties turėjo vėl 
rastis ir su baltais glaudesnių santykių, kurie atsiliepė 
skoliniais. Tiesa, didžioji slavų (gudų, lenkų) skolinių 
banga, pvz., lietuvių kalbą tėra užplūdusi po XIV a., bet 

esama jų, nors palyginti nedaug, ir labai senų. Tauto- 
vardis lenkas, žem. pundus „pūdas“ (XVI a.: pundas ,svo- 
ris, svaras“) ir Daukšos unguras, jei jis nėra tiesiog węgr- 
zyn vertinys (węgorz = ungurys!), lietuvių pasiskolinti 
vėliausiai IX a., nes X a. pradžioje rusai jau nebeturi no- 
sinių ir vietoje senųjų lechū, *pydū, *ygūrinū sako liach, 
pud, ugrin. Dėl to pat ne vėliau į rusų kalbą bus patekę 
ir baltų tautų galindų ir jotvingių vardai, išvirtę kroni- 
kose goliad", jatviag (per *goledi, *jatvęgū). Žodžiai katilas, 
pipiras, šilkas, muilas, tulkas, turgus... iš sen. rusų kotilū, 
pipirū, šilkū, mylo, tūlkū, tūrgū... rodo senus prekybos 
santykius. Rusų kalbos raidos dėsniais jie negali būti 
paskolinti vėliau kaip XII a., o žiūrint istorinių aplin- 
kybių, paskolinimas greičiau nukeltinas taip pat į IX- 
X a. O Nemuno intakas Merkys ir prūsų upė Alna (vok. 
Alle), išvirtę gudišku Mereči (per pereiginius laipsnius 
*Merči iš *Merki, plg. liet. merkiu ir gudų miarecza ,dur- 
pynas“, kilusį iš prolytės *merkia) ir lenkišku Eana, rodo, 
kad su tais vardais slavų susipažinta dar apie VIII a., 
nes IX a. įvyksta praslaviškųjų junginių or, 0l, er, el me- 
tatezė ir skoliniuose minkštasis k jau nebeverčiamas č. 
Tuo pat laiku lietuvių kalbon turėjo patekti ir Gardino 
vardas iš prarusiškojo *Gardinū, vėliau išvirtusio Go- 
roden, kuris lietuviškai būtų *Garadenas. - Senumu ne- 
atsilieka nė latvių skoliniai, pvz., kalps tarnas“, žerbinš 
„burtas“, kurtis „kurtas“, Pūvils iš sen. rusų (krievų) chlo- 
pū, *žeribji, chūrtū, Pavilū, dabar tariamų cholop, žerebij, 
chort, Pavel. Lat. suods „bausmė“ ir grėks „nuodėmė“ pa- 
skolinti anksčiau už liet. sūdas, griekas, dar kada patys 
rusai vietoje sud, grech tarė *sūd (iš sądū) ir grėch. Be to, 
latviai turi visą eilę senų skolinių, kurių lietuviai visai 
nepažįsta, pvz., gads „metai“, nazis „peilis“, svėts „šventas“, 
cilvėks „žmogus“ iš rusų god, nož, sviat(oj), sen. rusų 

*čilovėkū. Vokiečių Ordinas (1200) nutraukė Latvijos 
santykius su rusais, ir dėl to latvių kalboje trūksta 
vėlyvesniųjų slavų skolinių iki pat XVI a., kada Lat- 
galijoje ima reikštis lenkų ir iš dalies gudų kalbos įta- 
ka. - Prūsų kalba slaviškuosius skolinius yra gavusi iš 
lenkų. Daugumas jų rodo dar pralenkiškas lytis, pvz., 
kumetis „ūkininkas“, swetan (vėliau: switan) „pasaulis“, 
tisties „uošvis“ paskolinti iš *kūmet, *sviet, tist' (dabar: 
kmieč, šwiat, ciešč), t.y. pirmuoju ne vėliau kaip X a., o 
paskutinysis taip pat būtinai prieš XII a. 

Iš savo pusės baltai slavams maža tėra davę skolinių. 
Iš jų plačiai pažįstami, pvz., gudų wiencier, lenkų więc- 
ierz, rusų venter' ir viater' (šis jotvingo-jatviag senumo 
skolinys pažįstamas net Orlos ir Novgorodo guberni- 
jose) iš venteris; rusų ir gudų jantar", kovš/koūš iš gintaras, 
kaušas. Gudų kalboje skolinių daugiau, pvz., ežnia, eūja, 
klunia, arud, atarica, noūda, bonda, wypsa... iš javinė, jauja, 
kluonas, aruodas, ataras, nauda, banda, vypsa... Iš skolinių 
gausumo santykio dar negalima daryti išvados, kad 
kaimyninių slavų kilčių kultūra būtų buvusi aukštesnė 
už baltų kultūrą. Priešingai, archeologija liudija dides- 
nį baltų kapų turtingumą, o antra, vėl senų skolinių 
palyginti nėra daug. 

Bet dėl to vakarinėms suomių-ugrų tautoms, savo 
seniausiems šiaurės rytų kaimynams, baltai yra buvę la- 
bai dosnūs skolintojai. Tie skoliniai senesni už pačius 
seniausius germaniškuosius skolinius, paskolintus prieš 
pirmąją priebalsių perkaitą (500-300 m. pr. Kr.), ir rodo 
dar prabaltiškas lytis, pvz., estų tagijas iš *dagijas > 
*dagijs > dagys, suomių purje, karelų purjeh iš *burjė (plg. 
burių) > burė, suomių, vepsių, votiakų taivas, estų taewas 
„dangus“ iš *deivas (plg. prūsų deiws) > dievas, suomių, 
votiakų reisi iš *reitas > rietas, suomių heimo, hihna iš 

šeima, šikšna, suomių kerta, karelų kerda „tvarka, eilė“ iš 
*kerdū (plg. pr. kėrdan „laiką“, o reikšmei ukrainiečių 
čereda „eilė, banda“), suomių ankerias, votiakų, estų 
angerias < *angurijas (plg. pr. angurjis „angurys“), suomių 
panu < *panu (plg. pr. panno jugnis“), suomių marsian iš 
*martjūn > marčią. Kadangi skolinių tarpe randame net 
šeimos terminų ir kūno dalių vardų, tai santykių, matyt, 
būta labai glaudžių, vietomis sąmišriui gyventa. 


BALTŲ IR SLAVŲ KALBŲ 
RAIDOS SKIRTYBĖS 


Šiuo klausimu pradėjom labai jau liūdnai, nes nuėjome 
į agnosticizmą: ignoramus et ignorabimus. Kažin ar jau 
taip? 

Klausimas, kurį mes šiandien čia bandom lukštenti, 
yra labai senas ir iki šiol neatsakytas. Kad jis mokslo 
žmones, kalbininkus jau seniai jaudino, žinom ir iš to, 
kad jau antrojoj pusėj XIX a. prie Leipcigo universiteto 
veikusi mokslinė draugija, vadinama Jablonowski Ge- 
sellschaft, buvo paskyrusi premiją specialiai nagrinėti 
baltų, slavų ir germanų kalbų giminumo santykiams. 
Ir, atsiliepdamas į šitą paskelbimą, prof. Leskienas 
anuo metu parašė knygą, pavadintą Declination im Sla- 
visch-Litauischen und Germanischen (1876). Jis ten tuos 
ryšius lukšteno. Bendrumus, pastebėtus tarp baltų, 
slavų ir germanų, iškėlė, bet kokių ypatingų, aiškių 
išvadų nedarė. 

Norėdamas parodyti, kaip klausimas yra kompli- 
kuotas ir kaip mokslo Žmonės čia kartais sumišę, tame 
savo padale (angliškai handout lietuviškai bus padalas, 
kaip mes tokį terminą ir nusikalėm) parodau, kaip 
tariamosios baltų ir slavų prokalbės arba kalbinės vie- 
nybės skilimas yra datuojamas. Ir ką mes matome? Tą 
tariamą baltų-slavų prokalbę arba kalbinę vienybę ga- 
lima datuoti nuo III tūkstantmečio pr. Kr. iki pirmojo 
amžiaus po Kr. (pvz., Rozwadowskis 1912 m., baigiant 

amerikiečių dviem kalbininkais, kurie tuo klausimu 
šiek tiek užsiminė). Tad tarpas nuo III tūkstančio metų 
pr. Kr. iki I a. po Kr. Iš to jau matome, kaip mes klai- 
džiojam kažkokiam miške: 3 tūkstančių metų tarpas 
„Kiriamas tariamai baltų-slavų prokalbei. Aiškiai ma- 
tyti, kad mokslininkai tuo klausimu konkrečiai ir aiš- 
kiai atsakyti negali, jeigu susidaro tokie tos vadina- 
mosios prokalbės arba vienybės skirtumai. 

Ir iš pačių terminų, kuriais tie slavų ir baltų kalbų 
santykiai ir ryšiai yra aiškinami, matysite, kaip tas da- 
lykas svarstomas (žr. padalą). Čia pradedama nuo pro- 
kalbės, einama per kalbinę vienybę, kalbinę bendrystę, 
glaudžią visumą, izoglosinę sritį, izoglosinę bendrystę, 
pastebimai identiškas indoeuropiečių tarmes ir para- 
lelinę raidą. Tokie vartojami terminai. Tas irgi rodo, kaip 
dalykas svarstomas, kaip tyrinėtojai šituo atžvilgiu 
stačiai neranda aiškaus kriterijaus, kaip tą klausimą 
išspręsti ir kokių išvadų prieiti. 

Pagaliau prie ko prieinama, kaip tyrinėtojai susi- 
skirsto. Čia neminėsiu pačių pirmųjų, kaip Boppo ir 
paskui Schmidto, kurie tiktai užuominomis tą klausi- 
mą priėjo. Bet rimčiau klausimą lietė Schleicheris. Pra- 
dedant nuo Schleicherio, baigiant Trostu (1958) - tai tie 
tyrinėtojai, kurie buvo baltų-slavų prokalbės arba kal- 
binės vienybės šalininkai. Yra būrys ir šios teorijos 
priešininkų, prie kurių, šalia kitų, galima priskirti ir 
ukrainiečių kalbininką Ševeliovą (1964), dirbantį Ko- 
lumbijos universitete. 

Turiu pabrėžti, kad tie patys kalbininkai bei tyrinė- 
tojai savo nuomones keitė. Pavyzdžiui, Pisani, italų 
kalbininkas, 1932 m. reikalavo bendrystės epochos, 
bet ne prokalbės, nuo V a. pr. Kr. iki IV a. po Kr. Bet 
1949 m. kitam savo straipsny sako: bendrystė abejoti- 

na, O prokalbė, atrodo, niekada neegzistavusi. Safare- 
wiczius, lenkų kalbininkas, 1947 m. sakė, kad bendrys- 
tės laikotarpis (okres spėtnoty) tikrai egzistavęs po indo- 
europiečių prokalbės suskilimo. Bet 1961 m. jis kitam 
straipsny rašo: „Bendrystės epocha nėra visai tikra. Jei- 
gu ji ir buvusi, tai II tūkstantmečio pr. Kr. pirmoje pu- 
sėje. Baltų ir slavų kalbos gali būti kilusios iš vienos 
indoeuropiečių tarmės“. Vienu žodžiu, tą bendrystę, 
kurios randama tarp baltų ir slavų kalbų, jis dar nu- 
kelia į indoeuropiečių prokalbę. Na, žinoma, prokalbėj 
tarmės buvo. Tarmės yra kiekvienoj gyvoj kalboj, o 
indoeuropiečių ta prokalbė kada nors buvo gyva. 
Įdomiausia, kaip visiškai kūliu apvirto prof. Otręb- 
skis, geras, pasižymėjęs lietuvių kalbos specialistas, pa- 
rašęs 3 tomų gramatiką (IV tomo laukiama). Jis 1947 m. 
sakė, kad baltų-slavų prokalbės niekad nebuvo. O 
1954 m. sako: baltų ir slavų kalbos kilusios iš vienos 
baltų-slavų kalbinės grupės, kurią reikia laikyti vieny- 
be ir kilusia iš vienos kalbos. Žodžiu, baltai ir slavai, 
kaip jis paskui pasakė, viena kalba. Ir 1958 m. jis sako: 
„Vėlesniųjų baltų ir slavų protėviai kalbėjo ta pačia 
kalba. Paveldėtoji baltų-slavų vienybė pasibaigė, paly- 
ginti, vėlai, tiktai I tūkstantmety prieš mūsų erą, tikriau- 
siai to tūkstantmečio pradžioje“. Jeigu imsime Traut- 
manną, kuris, atrodė, jau buvo šioje srityje baltų ir slavų 
prokalbės ir kalbinės vienybės čempionas, 1923 m., kada 
išleido savo Baltisch-slavisches Worterbuch, jis sako: „Tai- 
gi aš visiškai remiuosi baltų-slavų kalbinės bendrybės 
teorija, kuri bene geriausiai nagrinėta Porzezinskio, 
Rozwadowskio, taip pat Endzelyno“. Bet 1947 m. jis pa- 
sidaro jau atsargus, sako: „Tikrai yra tiek daug stiprių 
kalbinių ryšių, jog turėjo būti kokio nors pobūdžio 
bendras pagrindas. Bet visa kita sunku nustatyti. Tačiau 

vienybės sąvokos nereikėtų pabrėžinėti. Skirtybių, sa- 
vaime suprantama, buvo anksti, ir jos laiko eigoje dar 
daugiau sustiprėjo“. 

Pagaliau tų nuomonės keitėjų sąrašą baigsiu mūsų, 
lietuvių, Mažiuliu. V. Mažiulis 1959 m. referatuose, ku- 
riuos jis skaitė 1958 m. slavistų suvažiavime Maskvoje 
(ta referatų santrauka buvo perspausdinta lietuviškai), 
yra pasakęs: „Esu linkęs manyti, kad... baltų ir slavų se- 
nieji (bei inovaciniai) panašumai - „paralelumai“ nesi- 
prašo į pagalbą tradicinės baltų-slavų prokalbės (resp. 
genetinio slavų-baltų kalbų vienumo) hipotezės. Kol 
kas čia galima išsiversti lingvistinės diferenciacijos bei 
integracijos principais, kuriuos nurodo Endzelynas“. 
Taigi Mažiulis prisijungia prie Endzelyno požiūrio, ku- 
ris apsiriboja baltų ir slavų kalbų raidoje bendru perio- 
du, kada tos skirtingos indoeuropiečių tarmės suartėjo, 
pergyveno artimos kaimynystės periodą, kada konver- 
gentinės jėgos veikė, viena kalba prie kitos priartėjo ir 
tos naujenybės arba naujadarai atsirado. Bet 1964 m. 
Mažiulis jau vėl kitaip kalba! Sako: „Baltų-slavų kalbų 
seniausiųjų kontaktų irimo pradžia datuojama II tūks- 
tantmečio pr. Kr. pirmaisiais amžiais“. Vienu žodžiu, 
buvo kažkokia vienybė. Slavų prokalbė egzistavusi, o 
baltų - ne. Baltų prokalbė teegzistavusi tiktai baltų- 
slavų prokalbės rėmuose (within framework of the Balto- 
Slavonic Ursprache). 

Taigi matome, kaip nuomonės yra pasiskirsčiusios. 

Šitam trumpam pranešime norėjau kalbėti apie baltų 
ir slavų kalbų raidos skirtybes. Keletą tų skirtybių pada- 
le esu suminėjęs. Nemanau, kad visas smulkmenas mes 
čia galim nagrinėti, - tam laiko neturime. Ten jos sumi- 
nėtos: baltų-slavų ypatybės, nepažįstamos slavų (11 
svarbiausių);slavų ypatybės, kurios nepažįstamos baltų. 

Baltų-slavų santykių klausimas yra ir metodologinis 
klausimas. Kad yra panašumų, bendrumų, niekas ne- 
nuneigia. Bet kokiu būdu tuos bendrumus aiškinti? Se- 
niau tikėta, kad kalbos skirstosi, kaip ir medžio šakos. 
Žinoma, šiandien tuo niekas nebetiki. Kalbos niekados 
negimsta ta prasme, kaip, sakysime, gimsta žmogus, 
arba gyvas organizmas, arba medis šaką išleidžia. Bet 
kalbos atsiskiria viena nuo kitos tiktai tam tikros rai- 
dos eigoje. Ta raida pamažu vyksta ir pagaliau prieina 
tokį momentą, kada jau sakome: čia viena kalba, o čia 
jau kita kalba. Ir tie dalykai dažnai yra susiję su žmonių 
gyvena, aplinka ir kultūrinėmis sąlygomis. Jeigu, kaip 
Stangas yra pasakęs, paimsim, pavyzdžiui, šiandieni- 
nes tokias kalbas, kaip norvegų ir danų, tai niekas 
neabejoja, kad jos yra atskiros kalbos. Jas padarė istori- 
nės ir visokios kitos aplinkybės. Bet nors tarp vokiečių 
žemaičių tarmės šiaurėje ir vokiečių rašomosios kalbos 
yra be galo dideli skirtumai, niekas jų nelaiko atskiro- 
mis kalbomis; sako, tai yra vokiečių kalba. Arba imkime 
olandų kalbą. Kas gi abejoja, kad olandų kalba yra 
skirtinga? Olandų kalba yra skirtinga. Bet ji istorinės 
eigos ir aplinkybių sąlygose susidariusi iš tos pačios 
giminystės, kaip ir vokiečių žemaičių ar šiaurės vokiečių 
žemaičių tarmės. Jeigu nebūtų susikūrusi Olandija, 
atskira valstybė, tai mes šiandien turbūt neturėtume 
olandų kalbos. O ją turime. Ir kada karo metu nacinė 
Vokietija buvo okupavusi Olandiją, Hitlerio režimas 
buvo aiškiai nusistatęs, kad olandų kalba turės išnykti. 
Olandų kalbos nėra, kadangi, sako, tai tiktai vokiečių 
žemaičių tarmės atmaina. Ir jei Hitleris būtų laimėjęs, 
tai, turbūt, ką nors panašaus ir būtų daręs. Žinoma, kad 
olandų kalbos kaip atskiros kalbos nėra, kadangi ji yra 
istorinės eigos kelyje susidariusi iš tos pačios kalbinės 

raidos, kurią mes turime šiaurės Vokietijoje, vokiečių 
žemaičių tarmėse. Čia susiduriame ir su prokalbės klau- 
simu. Kiti net vengia „prokalbės“ termino, kadangi nu- 
statyti istoriškai jos gimimo nėra įmanoma. Kalbos raida 
vyksta šimtais ir tūkstančiais metų, ir dėl to kalbinin- 
kai, kurie yra sprendę baltų-slavų santykių klausimą, 
negalėjo ir iki pat šiol negali susitarti dėl tariamosios 
baltų-slavų prokalbės ir kalbinės vienybės datavimo. 

Apskritai, kalbant apie baltų ir slavų kalbų raidos 
skirtybes, reikia turėti galvoje raidos kelią: kaip slavų 
kalbų raida vyko, iš vienos pusės, ir kaip vyko baltų kal- 
bų raida. Dažnai slavų kalbų raida yra suskirstoma to- 
kiais periodais, kaip: 1. Periodas su pakitimais, žymiais 
pakitimais - nuo II tūkstančio iki 1500 m. pr. Kr.; paskui 
stabilumo periodas, nuo 1500-1600 m. pr. Kr.; paskui 
kitas mažesnių pakitimų periodas, nuo VI iki V a. pr. 
Kr.; 2. Stabilumo periodas nuo V a. pr. Kr. iki II-V a. 
po Kr. Ir paskui trečiosios, didesnių slavų kalbos pa- 
kitimų periodas, slavų prokalbės suskilimas. 

Slavų kalbų raidoje mes pastebime labai didelius 
lūžius, staigius pakitimus. Tų staigių pakitimų vėles- 
niuose perioduose baltų kalbose nepastebime. Bažny- 
tinės slavų kalbos teksto (iš IX a. po Kr.) rusas nesu- 
pranta; jam jis turi būti išverstas. Rusas net nesupranta 
kaip reikiant ir senųjų rusų kalbos paminklų, kaip, pa- 
vyzdžiui, seniausių rusų kronikų. 

Bet lietuvių kalbą nuo XVI amžiaus (Mažvydą ir 
Daukšą) mes labai lengvai paskaitome; ten yra nedi- 
delių skirtumėlių, bet mums nei Mažvydo, nei Dauk- 
šos į dabartinę lietuvių kalbą versti nereikia. Tai dėl to, 
kad slavų kalbų raidoje vyko dideli lūžiai, kurie žymiai 
pakeitė slavų kalbų sistemą, o baltų kalbose tokių lū- 
žių nėra buvę. Kitimas čia ėjo palengva, mes kai ko 

nustojome (sakysim, mes dabar sakome vaikam, geriem 
vaikam, laukam, vyram ir t.t.). Istorinė lietuvių kalbos gra- 
matika sako, kad senovėj lietuvių turėta geriemus, vai- 
kamus, vilkamus ir t.t. Bet dar prieš I pasaulinį karą (1914) 
Vadoklių apylinkėj, Lėnų miškuose sėniai, kurie vilkus 
gerai pažino, anais laikais dar pasakydavo vilkamus (tai 
Antano Smetonos žinia, suteikta Būgai). Taigi 1914 m. 
Vadoklių apylinkėj lytis vilkamus buvo dar gyva. Man 
pasakojo, kad Ukmergėje prieš I pasaulinį karą žmonės 
bažnyčioje dar giedojo saviemus kaltiemus, kur mes sa- 
kom saviems kaltiems arba naujoviškai saviem kaltiem. 

Taigi mes matome ypatingą archaiškumą baltų kal- 
bose. Turbūt kalbininkai suka savo galvas, kodėl tas ar- 
chaiškumas. Bet greičiausia prieina išvadą, kad baltų 
kalbos buvusios atkraštinės kalbos, toliau nuo to indo- 
europietiškojo centro. O bangos, kurios dažniausiai ran- 
dasi kitimo centre, pamažu į kraštą silpnėja ir pakraš- 
čiuose veik visiškai nepasireiškia. Tokiu būdu baltų 
kalbos išlaikė tą senovę, kurios jau nebeturi slavų kal- 
bos. Tas rodo, kad pagrindinės raidos kryptys slavų 
kalbose vyko su lūžiais, kurie žymiai pakeitė slavų 
kalbas, o baltų kalbų raidoje tų lūžių nebuvo, todėl ten- 
ka prieiti išvadą, kad ir tų kalbų raida buvo skirtinga. 
Jeigu tuos lūžius turėtume slavų kalbose ir baltų kalbo- 
se, tai tikrai galėtume sakyti, kad čia galima kalbėti apie 
vienybes bei prokalbes. 

Suminėsime keletą pavyzdžių, kaip tie lūžiai slavų 
kalbose pasireiškia. Sakysime, slavų kalbose mes turime 
tam tikrais atsitikimais (tai yra kiek komplikuotas da- 
lykas) garsą ch. Kur mes lietuviškai sakome saūsas, 
rusiškai yra suchoj; bažnytinėje slavų kalboj suchū. Kur 
mes sakome viršūs, pavyzdžiui, ten rusiškai vierch; 
bažnytinėj slavų kalboj vrichū. Vienu žodžiu, lietuvių 


BALTŲ IR SLAVŲ KALBŲ RAIDOS SKIRTYBĖS 34 


turime tam tikrose sąlygose ir aplinkybėse arba š arba 
s, o slavų kalbose čia yra ch. Visi kalbininkai sutinka, 
kad slavų kalbose tas lūžis - iš indoeuropiečių s atsira- 
dimas ch — yra labai senas, atsiradęs dar, galbūt, prieš 
kelis šimtus (600 ar 700) metų pr. Kr. Baltų kalbose to 
nėra. Mes čia turime arba išlaikytą indoeuropietinį s 
arba kai kuriais atsitikimais š, kaip, sakysime, ir sansk- 
rite. Pavyzdžiui, mūsų viršus, sanskritiškai vdrsman- 
rodo, kad čia su š mes stovime tam pačiam laipsnyje, 
kaip ir sanskritas, senoji indų kalba. Mes nuėjome toliau, 
o slavai paskui, turbūt, iš to paties š padarė ch. 

Arba imkime kitus dalykus. Sakysime, slavų kalbose 
mes turime vadinamąsias palatalizacijas. Kur mes, lie- 
tuviai, sakome, pavyzdžiui, vilke arba draūge, ten slavai 
turi *druže ir *vilče. Tų palatalizacijų slavų kalbose turi- 
me net tris, o baltų kalbose tokių palatalizacijų nėra. Jos 
yra palyginti senos. Tas irgi rodo, kad slavų kalbose yra 
didesnė palatalizacinio kitimo įstanga, kurios trūksta 
baltų kalbose. Baltų kalbose tik vėlesniais laikais pasi- 
reiškia panaši palatalizacija, kaip slavų kalbose; pvz., 
vietoj mūsų kėpti latviai sako cept ir vietoj gyvas sako 
dzTus ir t.t. Bet šitie pakitimai latvių kalboj jau yra veik 
istorinių laikų padaras, atsiradęs dar prieš paminklams 
pasirodant. Latviai buvo arčiau prie slavų, ir todėl jų 
kalboje pasirodė palatalizacija ir panašūs reiškiniai. 

Jeigu imsime dvibalsių klausimą, tai slavų kalbo- 
se dvibalsių neliko. Vadinas, kur mes sakome draūgas, 
ten slaviškai yra drug. Kur mes sakome saūsas, sla- 
viškai yra suchū ir t.t. Čia monoftongizacija, dvibalsių 
išvirtimas vienbalsiu, yra vėl slaviškos raidos ypatin- 
gas, staigus lūžis. Vėliau, tarminiais laikais, kartais ir 
lietuvių kalboj iš dvibalsių atsiranda vienbalsių; pvz., 
vietoj sakau panevėžiečiai taria sako (su nelabializuotu 

pusilgiu -o). Bet tai yra mūsų naujųjų laikų padaras. 
Visur dvibalsiai gali išvirsti vienabalsiais. Šioje raidoje 
mes atsiliekame. 

Vienas iš stipriausių slavų kalbos raidos polinkių 
buvo vadinamojo atviro skiemens dėsnis, kuris reika- 
lauja, kad slavų kalbose (jau slavų kalbų prokalbėje) 
skiemenys gali baigtis tik balsiu; priebalsiais jie nesibai- 
gia. Pavyzdžiui, mūsų sūnūs išlaiko indoeuropietinę 
prokalbinę formą. Sanskritas turi čia sūnuh. Bet slavų 
bažnytinėj kalboj yra synū (-s nebėra). Dabartinėse slavų 
kalbose nei -ž jau nebėra, yra tiktai syn. Tokiu būdu šita 
raida irgi rodo, kad tas dėsnis, kuris čia veikė slavų 
kalbose (būtent, kad skiemenys turi būti atviri), baltų 
kalbose neveikė. Visų skirtumų aš nenoriu čia kartoti 
(žr. padalą). Jie visi rodo, kad raida vyksta baltų kalbose 
ir slavų kalbose skirtingais polinkiais, skirtingu greičiu 
(slavų kalbose daug greičiau, kadangi jos prokalbės 
metu turbūt yra buvusios arčiau centro, o baltai yra 
buvę toliau nuo centro). Slavų kalbose lūžių yra, o baltų 
kalbose tokių ypatingų lūžių mes nepastebime. 

Dar noriu sustoti prie vadinamųjų slavų ir baltų 
kalbų bendrybių, kalbininkų cituojamų ir išskaičiuo- 
jamų, kurios turi rodyti baltų-slavų kalbų artimumą ir 
paskui prokalbę arba vienybę. Įvairiais laikais jų pri- 
skaitė daugiau ar mažiau. Daugiausia turbūt Pisani. 
1932 m. jis tų bendrybių buvo priskaitęs 26. Bet, kalbant 
apie bendrybes, buvo daroma klaida. Sakysime, imamas 
mūsų daugiskaitos naudininkas vilkamus (senoji lytis), 
vilkams, slavų *vilkomū ir sakoma, kad čia jau yra slavų 
ir baltų kalbų bendrybė, kad tai argumentas už baltų- 
slavų prokalbę. Bet kitas pamiršta, kad ir germanų kal- 
bos šitą ypatybę turi: gotiškai wulfam yra su m. Yra gru- 
pė indoeuropiečių šiaurės rytuose, kur daugiskaitos 

naudininko linksniui turi 71 f£ormantą, o kitos kalbos turi 
b formantą, kaip lotyniškai hostibus, diebus; sanskrite yra 
bh formantas. Metodiškai svarbiausias dalykas yra nu- 
statyti, ar tos bendrybės yra tikros bendrybės. Jeigu su- 
randame kur nors kitur panašių, tai indoeuropietinio 
archaizmo klausimas. Bet jeigu randame bendrybę, 
panašumą, kuris kalbininkui atrodo senas ir randamas 
tiktai slavų ir baltų kalbose, tai galim sakyti, kad čia yra 
atskira baltų ir slavų kalbų bendrybė. Iš Pisanio bend- 
rybių prof. Sennas panagrinėjęs (1954) berado 6. Sze- 
merėnyi (1957) buvo jau atsargesnis: jis bereikalavo 14 
bendrybių. Bet Sennas (1966) iš jų atmetė 8, tai irgi bend- 
rybių 6 belieka. 

Kai kurių bendrybių, dėl kurių, atrodo, lyg visi 
sutaria, mes negalim pripažinti bendrybėmis. Toks, sa- 
kysim, yra vienaskaitos kilmininkas: lietuvių vilko, sla- 
vų *vilka, latvių vilka. Sako, čia yra baltų ir slavų bend- 
rybė. Bet ji iš tikrųjų nėra baltų ir slavų bendrybė dėl 
to, kad prūsai tos galūnės (t.y. -o arba -a kilmininke) 
neturi. Mes sakome dievo, latviai dieva; slavų *vilka, *boga 
(kilmininkas). Bet prūsų yra deivas, tad galūnė yra -as. 
Tas rodo, kas mes turime tam tikrą naujenybę, kuri, 
žinoma, yra išriedėjusi baltų ir slavų kaimynystėje. 
Kitaip sakant, senas abliatyvo linksnis yra paimtas į 
kilmininko funkciją. Bet prūsai eina kitu keliu, jie eina 
su kitais (plg. sanskrito deva-sya). 

Labai visi yra susižavėję įvardžiuotinių būdvardžių 
daryba; tai esanti baltų-slavų kalbų šventoji bendrybė. 
Šitos bendrybės mes bendrybe negalime pripažinti. Man 
pačiam pirmiausia teko tai iškelti straipsnyje apie bal- 
tų kalbas Encyclopaedia Britannica (1955 m. laidoje). Jei- 
gu, pavyzdžiui, mūsų basasis ir slavų bažnytinės kalbos 
bosyj, rusiškai bosoj (iš bosū + ji) būtų atsiradę senais, 

prokalbiniais laikais, kada buvo baltų ir slavų kalbų 
neva vienybė, tai, žinoma, basas turėjo turėti pilną ga- 
lūnę: baltų basas, o slavų prokalbėj *bosos. Prie jos pridė- 
jus tą įvardį, turėjo būti *bosos-ji, o iš *bosos-ji slavų kal- 
bose lauktume *bosoši arba bent *bosūši. O tėra bosyj, 
sudarytas jau slavų galūnei sutrumpėjus dėl vadina- 
mojo skiemens atvirumo dėsnio, todėl, prie bosū pridė- 
jus įvardį ji, gavosi slavų kalbos *bosūji. Tad slavų kalbos 
įvardžiuotiniai būdvardžiai darėsi, kada slavų kalbose 
jau veikė tasai skiemenų atvirumo dėsnis. O jeigu jisai 
būtų buvęs bendras baltams ir slavams, šiandien sla- 
viška lytis turėtų būti kitokia. 

Pagaliau ir pačiose baltų kalbose įvardžiuotinių 
būdvardžių susidarymas nėra vienodas. Mes sakome 
basasis : basas ir paskui pridėjome jis, o latvių kalboj 
turime basais — visai kitokios darybos. Vadinas, čia ne 
prie basas pridėtas jis, bet prie kamieno basa-. Prūsų 
kalboj pirmoys yra baltiškai, praprūsiškai *pirma-jis. 
Vienu žodžiu, tas -ys pridėtas prie kamieno, o ne prie 
pilno žodžio, kaip yra lietuvių kalboj. Tai matom, kad 
įvardžiuotinių būdvardžių daryba, tendencija panaši, 
būtent visi įvardžiuotiniai būdvardžiai susidaro pri- 
dedant įvardį jis, ji. Bet sudaroma visiškai nepriklau- 
somai atskirose kalbose - slavų, baltų; vėl skirtingai 
lietuvių, latvių ir prūsų. Ir ta ypatybė, be abejo, yra 
paveldėta, linkimas turbūt eina iš indoeuropiečių 
prokalbės, nes panašių reiškinių, tų įvardžiuotinių 
būdvardžių sudarymo kiek kitokioj sintaksinėj konst- 
rukcijoj yra pažįstama ir senojoje persų kalboje. Vienu 
žodžiu, polinkis paveldėtas iš indoeuropiečių pro- 
kalbės. Tas polinkis paskui išlieka gyvas atskirų kal- 
bų raidoje, vienoks slavų kalbose, kitoks baltų kalbo- 
se (čia irgi nevisiškai vienodas). Taigi jokiu būdu 

negalime pripažinti, kad čia būtų ypatingas baltų ir 
slavų argumentas už baltų ir slavų kalbų vienybę. 

Dar pora pastabų dėl žodyno. Yra pagarsėjęs Traut- 
manno 1923 m. Baltisch-slavisches Worterbuch, kur su- 
dėta 1600 žodžių; Trautmanno manymu, tie žodžiai turi 
būti baltų-slavų bendrybės liudytojai ir žodžiai. Čia pa- 
daryta metodinė klaida, kadangi Trautmannas manė, 
kad jei senas žodis yra baltų kalbose, bet jo nėra slavų 
kalbose, arba senas žodis yra slavų kalbose, bet jo nėra 
baltų kalbose, tai toks trūkstamas žodis vis tiek ir ten 
turėjęs būti. Tokiu būdu mes ir gavome 1600 bendrų 
žodžių. Endzelynas dar prieš tam žodynui išeinant sa- 
vo Slaviano-baltijskije etiudy (1911) tą klausimą irgi lie- 
tė, surado apie 100 žodžių, kurie yra perdėm baltiški, 
baltiški ir slaviški. Baltai ir slavai tuos žodžius turi. Kai 
kurie vėlesni tyrinėtojai sakė, kad gal esą pora šimtų, 
bet ne 1600 žodžių. 

Savo padale keliais pavyzdžiais pavaizduoju tą 
Trautmanno metodą. Sako, kad bendrinis baltiškas 
ir slaviškas žodis turi turėti jo atstatytą šaknį, pavyz- 
džiui, *mangia- „vyras“, kadangi tai yra prolytė slavų 
žodžiui *mgži, rusiškai muž. Žinoma, to jokio pėdsako 
baltų kalbose nėra. To žodžio pėdsakai yra gotų kal- 
boj manna; yra pėdsakų avestos ir sanskrito kalboj, 
bet baltų kalbose nėra. Trautmannas duoda ir žodį 
vyras. Vyras turi atitikmenis lietuvių kalboj, latvių, 
prūsų, sanskrito ir avestos kalboje; lotynų vir, airių 
fer, gotų wair, tocharų net wir. Bet slavų kalbose jokio 
pėdsako nėra. Vis dėlto tas žodis yra įdėtas į jo baltų- 
slavų kalbų žodyną. Mat tas žodis yra senas, sako, 
turėjo būti ir slavų kalbose. Bet kodėl jis turėjo būti, 
jeigu jo nėra? Kodėl baltai būtinai turėjo vyrą vadinti 
dviem vardais: vienu, kuris yra giminė su rusų muž, 

o kitu, kuris yra giminė su lotynais ir Co.? Čia galėjo 
būti tarminiai prokalbių skirtumai: vienose indoeu- 
ropiečių tarmėse, prokalbės tarmėse, vienas žodis tai 
sąvokai buvo, o kitose buvo kitas žodis, ir dėl to aš 
negaliu niekaip suprasti, kaip šitie abu žodžiai turi 
būti baltų-slavų bendrybės? 

Arba imkim seno sąvoką. Sėnas yra lietuvių kalboj, 
sens latvių kalboj, sanskritiškai s4na-, avestos hana-, 
armėnų hin, airių sen, graikų hėnos „pernykštis“, loty- 
nų senex. Tai labai gerai paliudytas senas baltų žodis, 
turįs čia atitikmenų visose kalbose. Bet ieškokit jo sla- 
vų kalbose, - jokio pėdsako nėra. Bet vis tiek žodyne 
jis įrašytas. Kitas žodis yra *uetusa-. Mes turime žodį 
vetušas (jis tarminis žodis, žemaičiuose buvo pažįs- 
tamas, Daukantas jį žino), vėččas, latviškai vecs, serbų, 
senosios bažnytinės slavų kalbos vetžchū, lotynų vetus, 
graikų ėtos (iš seno vėtos); plg. sanskrito vatsard- (kiek 
kita reikšmė). Tad šitą žodį mes turim ir slavų kalbose, 
ir baltų kalbose, ir kitur. Bet slavuose seno jokių pėdsa- 
kų neturime. Taigi tokius žodžius į baltų-slavų kalbų 
bendrybes rašyti, žinoma, negalime. Jau būtų tolimes- 
nis tyrinėtojų uždavinys surasti visus tuos žodžius, 
kurie yra išimtinai baltiški. Stangas, rašydamas savo 
gramatiką (1966), sakosi apgraibomis surašęs apie 100 
žodžių, kurie yra išskirtinai baltiški, kitose kalbose 
nepažįstami, kaip ąžuolas, paskui briedis, gimti, labas, 
metas, peilis, žirgas ir t.t. Tokių žodžių mes turime ir 
daugiau. 

Mano išvada, žinoma, yra, kad mes baltų ir slavų kal- 
bų nei vienybės, nei prokalbės pripažinti negalim, nes 
neturim tam pakankamai duomenų. 

Simas Karaliūnas yra priėjęs išvadą, kaip ta baltų 
ir slavų kalbų santykių raida yra maždaug galėjusi eiti. 

Nuo 2000 iki 1500 m. šita raida mums labai sunkiai net 
datavimu pasiekiama. Kalbininkai neturi jokių duo- 
menų tų laikų kalbinių reiškinių datavimui; čia mes 
dažniausiai archeologais remiamės. Estų archeologas, 
šitos srities specialistas Mora, pavyzdžiui, priėjo išva- 
dą, kad tuo laiku įvyko indoeuropeizacija rytų to pa- 
kraščio, kur baltai dabar gyvena; ten kita kultūra atsi- 
randa. Tai ir kalbininkai sako: jeigu ten kita kultūra 
atsiranda turbūt ten ir kalbos keitėsi. Tokiu būdu tuos 
senuosius pakitimus datuoja. Karaliūnas sako, kad bu- 
vo eliminuota skardžiųjų ir skardžiųjų aspiruotųjų 
priebalsių opozicija, priešybė, būtent b-bh, d-dh ir t.t. 
Taip, ji buvo eliminuota. Bet reikia pasakyti, kad tai 
nėra vien baltų ir slavų kalbų ypatybė; ji yra išlaikyta 
tik sanskrite, o tos aspiracijos pėdsakų nėra nei baltų, 
nei albanų, nei tocharų, nei keltų kalbose. Tai irgi in- 
doeuropiečių prokalbės raidos tarminis reiškinys, ku- 
ris pasireiškė ne tik baltų ir slavų kalbose, bet jis reiš- 
kiasi ir kitose kalbose. Vienu žodžiu, ta aspiracija yra 
nykusi. 

Ir dabar nėra vienos nuomonės apie baltų ir slavų 
kalbų santykius; jos galbūt ir ilgai dar nebus. Saky- 
sime, amerikiečių Random House išleistam žodyne 
baltai yra atskirai nuo slavų, o American Heritage Dic- 
tionary Watkinsas nuo indoeuropiečių prokalbės eina 
per Balto-Slavic į Baltic ir Slavic. Vienu žodžiu, nuo- 
monių skirtumai yra ir jų bus. Daugeliu atžvilgių čia 
yra tikėjimo, ne tiek pačių faktų dalykas. 

Bet viena turime įsidėmėti, - ir tai aš noriu čia pa- 
brėžti, - kad nemaišytume su tuo reikalu politikos ar 
ko nors. Kai kas gali pasakyti, kad čia vokiečių kal- 
bininkai už vienybę, kad slavų kalbininkai už vieny- 
bę. Ne, čia yra ir tokių, ir tokių. Net dabar sovietų 

kalbininkų tarpe didžiausius slavų ir baltų kalbų vie- 
nybės priešininkus turime Bernšteiną ir Filiną, kurie 
visomis keturiomis šoka, kad tokios vienybės - baltų 
ir slavų kalbų vienybės - nebuvo. Rimtas mokslinin- 
kas laikosi tos nuomonės, kokią jis yra priėjęs; nebū- 
tinai sovietinis mokslininkas gins baltų ir slavų kalbų 
vienybę. Safarewiczius irgi lenkas, bet labai suabejojo 
baltų-slavų vienybe. Ševeliovas yra ukrainietis, rimtas 
kalbininkas. Jis sako: jeigu ji buvo, tai gal tada pir- 
majame slavų raidos periode, nuo 2000 iki 1500 m. pr. 
Kr., kur mūsų datavimai ir viskas stovi, galima sakyti, 
ant gana silpnų kojų. Ir to periodo skirtumai, pavyz- 
džiui, aspiruotųjų ir neaspiruotųjų suplakimas, pa- 
stebimas ir kitose kalbose. 


LATVIŲ KALBA 


Patys vadinasi latvieši (vn. latvietis), arba rečiau latvji 
(vn. latvis). Tačiau visiems Latvijos gyventojams šis 
vardas yra prigijęs tik naujaisiais laikais. XIII a. šalti- 
nių liudijimu iš seno taip vadinosi tik rytinės Latvijos, 
būtent Latgalos gyventojai. Livonijos Henrikas savo 
kronikoje juos paprastai vadina lot. Letti, Letthi, nors 
pradžioje paaiškina, kad tikrasis vardas esąs Lethigalli 
(Lethos, gui proprie dicuntur Lethigalli). Ir XI a. rusų Nes- 
toro metraštis pažįsta lytį Lėtigola, vėlesni D. Naugardo 
ir Pskovo metraščiai Lotygola (ir iškreipta Lotygora), o 
vienas 1264 m. Polocko dokumentas mini Lotygoliskaja 
zemlja. Šaknis lat- sietina su upių vardais Late (Langės 
žodyne), Latupe (rytų Vidžemėje) ir *Lata (lenk. Eota, 
Vilniaus krašte). Kaip rodo Rimšės šnektos latūkas, -ė 
„latvis, -ė“, pirminė vardo lytis bus buvusi */atis. Tai 
patvirtina ir lenk. žotysz bei sen.rus. lotyš (dabar: latyš), 
kur prisegta tik slaviška menkinamoji priesaga (plg. 
rus. golyš „plikšis, nuogalis“, glupyš „kvailutis“). Lo- 
tyniškojo ir vokiškojo vardo Lette(n) šakninis balsis 
greičiausia gautas iš lybių (plg. jų ir est. Ldtt „latvis“), 
su kuriais vokiečiai visų pirma susidūrė Rygos pa- 
jūryje. Iš *Lata ar Late su priesaga -uva išsivesta *Latuva 
(plg. Latuva, dešinysis Šventosios intakas ir tos apy- 
linkės XIV a. dokumento piliakalnis Lettow), o iš šios 
gyventojų vardas latuvis (latvių aukštaičių tarmėse). 

Kraštui vadinti seniau, matyti, vartota ir lytis Latva 
(plg. lenk. Eotwa ir Vidžemės bei Kuržemės vietovar- 
džius Latve, Liellatva, Latvasas, Latvases), iš kur pasi- 
daryta latvis, o toliau su asmenų žymimąja priesaga 
-ietis ir latvietis (plg. liet. Vokia ir vokietis = lat. vacietis). 
ISTORIJA. Latvių kalba, būdama labai artima lietuvių 
kalbai, apskritai yra už šią naujoviškesnė, raidoje toliau 
pažengusi ir labiau suprastėjusi tiek garsų, tiek lyčių 
atžvilgiu. Lyginant lietuvių kalbos lytys eina latvių kal- 
bai tartum prolytėmis. Todėl ir latviams sunkiau išmok- 
ti lietuviškai, nei lietuviams latviškai. Mat iš kur latvis 
gali žinoti, kad jo ruoka lietuviškai turi skambėti ranka, 
jei lat. duot, lietuviškai mokantis, tereikia pridėti net 
nebūtiną galūnę. 

Nuo lietuvių, o iš dalies ir prūsų kalbų latvių kalba 
skiriasi šiomis svarbesnėmis naujybinėmis ypatybė- 
mis. Fonetikoje: 1. Žodžio kirtis atitrauktas į pirmąjį 
skiemenį ir nebekilnojamas. 2. Jau pralatviškos yra trys 
priegaidės: laužtinė, kylančioji ir krintančioji (lat. lauz- 
ta, stieptū, kritoša), kurioms lietuvių kalboje atliepia 
stumtinė (tvirtapradė) ir tęstinė (tvirtagalė), pvz., rits, 
mūte, drūugs = rytas, mūtė, draūgas; kylančioji ir laužtinė 
išriedėjo iš tos pačios prabaltiškos akūtinės priegaidės, 
pastaroji, kur prokalbėje būta galūninio kirčio, pvz., 
ūzis = ožys, rits iš *ritūs (plg. dg. rytai). 3. Priebalsiai k, 
g prieš priešakinius balsius, kaip ir kuršių kalboje, 
išvirto afrikatomis c, dz, pvz., cept, dzisla - kėpti, gysla. 
4. Vietoje lietuvių išlaikytų prokalbinių šnypščiamųjų 
š, ž tariama, išvien su kuršiais ir prūsais, švilpiamieji 
s, Z, pvz., siens, ziema = šienas, žiemū. 5. Netikrieji dvi- 
balsiai an, en, in, un, kartu su žiemgaliais, verčiami uo, 
ie, T, ū, pvz., luogs, pieci, dzit, lūks = ldngas, penki, ginti, 
lūnkas. 6. Prokalbiniai junginiai tj, dj, sj, žj yra išvirtę 

š, ž, pvz., vūcieša, brieža, šūt, eža = vokiečio, briedžio, siūti, 
ežio. 7. Galūniniai dvibalsiai suvienabalsėja, ilgieji bal- 
siai sutrumpinti, o trumpieji nukritę, pvz., daru, dari, 
cėlu, cėli = daraū, darai, kėliau, kėlei; saka, zeme, naktis, 
lietus = sūko, žėmė, nūktys, lietūs; nes, ce|, gul, laukuos = 
neša, kėlia, gūli, laukuosė. Kaityboje: 1. Įvardinė naudi- 
ninko galūnė vartojama ir o kamieno daiktavardžiams, 
pvz., tam jaunam viram = tūm jaunūm vyrui; tiem jau- 
niem viriem = tiems jauniems vyrams. 2. Įnagininko links- 
nis vienaskaitoje sutapo su galininku, o daugiskaitoje 
su naudininku, pvz., draugu, galvu, zali, nakti, alu, ak- 
meni = draūgą, draugū, gūlvą, gūlva, žolę, žolė, nūktį, nak- 
timi, ūlų, alumi, ūkmenį, akmenimi; draugiem, galvūm, 
zūlėm, naktim, akmeniem = draugūms, draugais, galvoms, 
galvomis, žolėms, žolėmis, naktims, naktimis, akmenims, 
akmenimis. 3. r kamieno daiktavardžiai ir u kamieno 
būdvardžiai yra visai išnykę, o kitų priebalsinių ka- 
mienų tik pėdsakai likę, pvz., mūte, mūtes, mūti = sen. 
liet. motė, km. moteres, moterį, salds, salda, akmens, suns, 
suna - saldūs, saldaūs, akmuo, šuo, šuūis (plg. trm. saldžio, 
ūkmenas, šūnis, šūnio). 4. ū kamieno vienaskaitos vieti- 
ninko galūnė perkelta ir į o kamieno daiktavardžius, 
pvz., ne tik galvū, bet ir namū = galvojė, namė. 5. Ta- 
riamojoje nuosakoje viena lytis apibendrinta visiems 
asmenims ir skaičiams, pvz., nestu = nėščiau, nėštumei, 
nėštų, nėštume, nėštute. 6. Sudaryta nauja reikiamybės 
nuosaka, pvz., man, tev, mums jūiet „man, tau, mums 
reikia eiti. 7. Naujadarinės veiksmažodžių būtojo lai- 
ko lytys, pvz., saciju (bendratis: sacTt) = sakiaū, meluoju 
(bendratis: meluot) = melavaū (ir melūoju). 8. Dviskaitos 
išlikę tik pėdsakai. 

Latvių kalbos išsiskyrimą iš bendrosios rytų bal- 
tų prokalbės ir jos greitesnę raidą galima aiškinti 

keliomis priežastimis. Visų pirma, latvių protėviai 
priešistoriniais laikais į dabartines gyvenamąsias vie- 
tas (Latgalon) kėlėsi iš į pietus nuo Dauguvos buvusių 
jų pirmykščių sodybų. Antra, ten nusikėlę jie susidūrė 
ir iš dalies sumišo su vietinėmis suomiškomis kiltimis. 
O trečia, jau istoriniais laikais, vyko gyventojų kil- 
nojimas ir sulatvėjo senosios sėlių, žiemgalių ir kuršių 
kiltys. Visos tos aplinkybės turėjo skatinti kalbos raidą 
ir tuo pačiu pastūmėti ją prastėjimo keliu. Netenka 
abejoti, kad nemaža čia bus veikęs ir svetimasis po- 
sluoksnis (substratas). Juo greičiausia aiškintina kir- 
čio atitraukimas, baltiškųjų š, ž išvertimas s, z ir gal 
net laužtinės priegaidės atsiradimas. Juk šią priegaidę 
kaip tik pažįsta lybių ir estų kalbos. Analogijai plg. 
žodžio pradžios kirčiavimą čekų ir lužicų kalboje, at- 
siradusį ne be vokiškos ar kitos kurios senesnės įtakos. 
Lybių įtaka latvių kalbai yra tiek žymi, jog dėl jos yra 
net susidariusi atskira tomininkų tarmė, kurioje, prie- 
šingai baltų kalbų sistemai, beveik visai nebeskiriama 
gramatinė giminė. Bet iš kitos pusės vėl klaidingas 
H. Hirto teigimas, kad latvių kalba tesanti koloninė 
lietuvių kalba (das Lettische ist eine Kolonialsprache des 
Litauischen), išmokta svetimos tautos. 

Be anksčiau minėtųjų naujybinių ypatybių latvių 
kalba dabar nuo lietuvių kalbos daugiausia skiriasi 
žodynu. Pvz., lat. dėls, gailis, guovs, melns, mežs, nūve, 
sarkans atliepia liet. sūnūs, gaidys, kūrvė, jūodas, miškas 
(bet plg. ryt. mėdžias „giria'), raudonas. Arba vėl griežtai 
skiriasi tų pačių žodžių reikšmės, pvz., lat. debess, duo- 
na, dvėsele, mūksla, mūsa, nauda, purvs, spalva, valuoda, 
zuobs reiškia dangų, (duonos) papentį, sielą (plg. dvėsėlė 
„nudvėsėlis, padvasa'), meną, seserį (plg. moša „vyro se- 
suo“), pinigus, raistą, plunksną, kalbą, dantį (plg. žarūbas 

„kampas, skvernas'). Vietoje paveldėtinių liet. duktė, 
kėlnės, laisvas, lavonas, mėtai, sostas, žmogūs latviai var- 
toja skolinius meita, bikses, brivs, likis, gads, truonis, 
cilvėks. Bet iš kitos pusės, pvz., vietoje mūsų slavybių 
mičstas, švičžias latviai turi savus žodžius pilsėta (pils 
„pils“ + sėta „tvora“) ir svaigs. Skiriamasi ir skoliniais, 
pvz., lat. burkans, kruogs, kūka, luode, ziepes yra vokiš- 
kos kilmės, o tos pačios reikšmės liet. morka, karčiama, 
kulka, muilas skolinti iš slavų. Apskritai, dėl istorinių 
sąlygų, latvių kalboje vokiškų skolinių, ypačiai iš vo- 
kiečių žemaičių kalbos, daug daugiau nei lietuvių kal- 
boje (išskyrus Mažąją Lietuvą). Vokiška įtaka gana 
žymi ir frazeologijoje bei sintaksėje. Rusiškų skolinių 
aiškiai išskiriami du sluoksniai. Senasis, iš priešor- 
dininių laikų, dar rodo ilguosius balsius bei dvibal- 
sius, taip pat i, u iš sen.rus. vadinamųjų pusbalsių i, 
ū, pvz., grūmata „knyga', grėks „nuodėmė“, krievs rusas", 
karuogs „vėliava“, muita „muitas“, kristTt „krikštyti“, du- 
kurs „šeškas“. Ordino viešpatavimo metu visai susilp- 
nėjusi rusiškoji įtaka vėl sustiprėjo Latvijai patekus 
rusų valdžion. Slaviškoji įtaka stipresnė Latgaloje. Ji 
reiškėsi net tarminėje fonetikoje. Be rusų ir gudų kal- 
bų čia vėliau veikė ir atneštinė lenkiška įtaka, ypačiai 
per bažnyčią ir dvarą. Yra nemaža ir lybiškų bei es- 
tiškų skolinių, ypačiai tomininkų tarmėje ir Estijos pa- 
sienyje. Bet kai kurie jų ir visuotinai vartojami, pvz., 
laulūt „sutuokti“, lauliba „santuoka, jungtuvės“, kūzas 
„vestuvės“ (šie terminai bus paplitę vokiečiams pirma 
krikščionybę ėmus skelbti lybių srityse), launags „pa- 
vakariai (valgis)“, sžne „grybas“. Lybiškos kilmės yra ir 
latviškasis Mintaujos vardas Jelgava. Čia betgi pažy- 
mėtina, kad baltiškų skolinių suomių kalbose žymiai 
daugiau ir jie visi labai seni. Lietuvių ir latvių tarpu- 

savio skolininės įtakos reiškiasi tik pasienio ruožo tar- 
mėse, bet lietuviškos kiek daugiau Latgaloje, kur yra 
sulatvėję nemaža lietuvių. Ir Daugpilis (lat. Daugav- 
pils) senovėje yra dėvėjęs lietuvišką Naujinio vardą. 
Kai kurių su latviais bendrų raidos ypatybių, kaip, 
pvz., kirčio atitraukimas, laužtinė priegaidė (šiaurės 
žemaičiuose), galūnių trumpėjimas ir kritimas, paste- 
bima ir lietuvių kalbos ploto šiaurėje, išskyrus tik pa- 
čius galinius rytiečius puntininkus. Dėl to gali būti 
kaltas kuršių ir žiemgalių posluoksnis, istoriškai pa- 
tvirtintas Lietuvos šiaurėje. Nors apie kuršių ir žiem- 
galių kalbas trūksta tikslesnių žinių, tačiau galima spėti 
jas buvus artimesnes latvių nei lietuvių kalbai. Dar ten- 
ka pastebėti, kad lietuvių kalbai kiek artimesnė latvių 
aukštaičių tarmė, o iš lietuvių latviams - žemaičių. 
Nuo XIII a. pradžios istoriniuose paminkluose iš- 
likę tikriniai vardai neabejotinai rodo, kad pagrindi- 
nės latvių kalbos fonetinės ypatybės jau buvo išrie- 
dėjusios prieš 1200 m., o tos raidos pradžia gali siekti 
800 m. po Kr., kada latvių jau pastoviai buvo įsikurta 
šių dienų Latvijos rytuose. - Latvių rašto paminklai, 
kaip ir lietuvių, siekia tik XVI a. Katalikų 1585 m. ka- 
tekizmo vertimas veik 40 metų vėlesnis už mažvydinį. 
Visi pirmieji paminklai - vokiečių darbo vertimai, ra- 
Šyti labai keista, netikslia to meto vokiečių Žemaičių 
rašyba. Jų kalba netaisyklinga, stačiai laužyta, pai- 
niojamos ir numetamos galūnės. Bet ir iš tų trūktinų 
paminklų matyti, kad XVIa. latvių kalba beveik nesi- 
skyrė nuo šių dienų kalbos. Tik daugiskaitos naudinin- 
kas paprastai dar vartojamas su -s, pvz., tiems bčrniems, 
zimėms, acims, bet tokių lyčių pasitaiko dar ir dabar 
Kuršo pajūrio šnektose, ypačiai Lietuvos pasieny ir, 
be to, kopininkų kuršių kalboje Užmary [= Kuršių 

nerijoje. - Red.|. Senuosiuose paminkluose dar nema- 
ža ir vietininko lyčių su -n, pvz., krustan sists, Jaunan 
paduoman, zemen kūpis, trešan dienan, kur dabar besa- 
koma: krustū sists „kryžiun prikaltas“, Jaunū paduomū 
„pikton pagundon', zemė kūpis „žemėn nužengęs“, trešū 
dienū „trečioje dienoje“. O fonetikoje priebalsis s samp- 
laikose su minkštaisiais k, Į, n, atrodo, dar nebuvo iš- 
virtęs š, pvz., vietoje dabartinių škirt, vinš paminkluo- 
se rašoma skirt, wings, kurie skaitytini škirt, vinis. 
TARMĖS. XIV-XVI a. sulatvėjus senosioms baltų kiltims 
(žiemgaliams, sėliams, kuršiams) bei daugumui lybių 
ir tuo būdu latvių kalbai apėmus visą Latvijos plotą, 
susidarė trys pagrindinės tarmės: aukštaičių (lat. augš- 
zemnieki, Latgaloj, Vidžemės rytinėje dalyje ir į pietus 
nuo Dauguvos), tėmininkų (lat. tūmnieki, Kuržemės 
šiaurės vakaruose ir, be to, už Rygos įlankos Vidžemės 
pajūryje) ir viduriečių (lat. vidus dialekts, vidurio Latvi- 
joj, plačiu ruožu nuo Lietuvos iki pat Estijos sienos). 
Aukštaičių pietų vakarų šnektos, kur turi mažiau aukš- 
taitiškų ypatybių, vadinamos sėliškomis (lat. sėliskūs iz- 
luoksnes), o visoms šnektoms, kur pasireiškia kuršių 
kalbos įtaka, vėl taikomas kuršiškųjų (lat. kursiskūs 
izluoksnes) vardas. Pagaliau bendru žemaičių (lat. lej- 
zemnieki) vardu apimamos visos neaukštaitiškosios 
tarmės ir šnektos. 

BENDRINĖ KALBA. Ji remiasi viduriečių tarme, fo- 
netiškai senoviškesne bei lengvesne ir mažiau suski- 
lusia šnektomis. Morfologiškai už viduriečių tarmę 
senoviškesnė tomininkų ir ypačiai aukštaičių tarmė. 
Labiausiai artima bendrinei kalbai Mintaujos apylin- 
kių šnekta. Vidurietiškai rašyti jau ir pirmieji latvių 
kalbos paminklai, net katalikiškieji, skirti aukštaitiš- 
kai kalbančiai Latgalai. Tik XVIII a. Latgalos katalikų 

raštuose įsigali vietinė aukštaičių patarmė. Palaikoma 
katalikų Bažnyčios ir latgaliečių visuomenės veikėjų 
(K'emps, Trasuns), ji ir iki šiol tebevartojama, nors ir 
nepajėgia atsispirti galingai bendrinės kalbos bangai. 
— Senojo laikotarpio rašomajai kalbai žymių nuopel- 
nų turi J. Mancelis, pirmas rašęs tikrai gyva ir paly- 
ginti taisyklinga žmonių kalba. Jis latvių raštams pri- 
taikė ir naujosios vokiečių aukštaičių kalbos rašybą, 
kuri su nedideliais pakeitimais vadinamosios „seno- 
sios“ rašybos vardu latvių spaudoje vartota iki pat 
paskutiniųjų laikų. Be to, atskirai pažymėtinas E. Gli- 
kas, išvertęs latviškai visą Šv. Raštą. Su tautiniu atgi- 
mimu XIX a. rašomosios kalbos ugdymą perima jau 
patys latviai. Jos didieji puoselėtojai buvo J. Alunanas 
ir A. Kronvaldas, pirmieji latvių praktikai kalbininkai, 
gausiai kūrę naujadarų (vien Alunanui jų priskiriama 
apie 500) ir apskritai latvių kalbą padarę kultūrine 
kalba. Tarp ko kita, Alunanas kraštų pavadinimams 
pasiūlė vartoti lietuvišką priesagą -ija, pvz., Anglija, 
Baltija, Krievija, o lytį Latvija galutinai latvių raštijoje 
prigydė tik M. Auseklis. Naujų žodžių kūrybai grieb- 
tasi ir lietuvių, net prūsų kalbų. Pvz., lat. kermenis „kū- 
nas (fizinis) Kronvaldo paimtas iš prūsų kalbos, o įsi- 
vedant naujažodį veikals ,parduotuvė“ net suklysta dėl 
reikšmės. Mat Nesselmanno žodyne liet. veikalas visų 
pirma verčiamas vok. Geshūft, kuris, žinoma, gali reikš- 
ti ir parduotuvę. Bet tikruoju latvių bendrinės kalbos 
tėvu laikytinas K. Mūlenbachas, mokytas specialistas 
kalbininkas ir pats puikus stilistas. Jo vaidmuo toks 
pat, kaip mūsuose J. Jablonskio. Pagaliau jie ir asme- 
niškai buvo pažįstami, o jaunesnis Jablonskis, rodos, 
bus gavęs iš Mūlenbacho kai kurių paskatų savo kal- 
binei veiklai bei jos žmoninei gryninamajai krypčiai. 

Moderninės latvių poetinės kalbos kultūrai didžiau- 
sios įtakos vėl turėjo Rainis, tiek savo paties veikalais, 
tiek pasaulinių klasikų vertimais. Šalia daugelio kal- 
bininko kritikos neišlaikančių ir neprigijusių nauja- 
darų jo sukurta ir vartosenai labai pagaulių trumpų 
žodžių, pvz., ulgas „lūkesčiai“, mila „meilė“ (poetinei 
kalbai vietoje ilgesnės milestiba „t.p.'). Jau prieš I pa- 
saulinį karą kalbos klausimai dažnai ir gyvai buvo 
svarstomi Rygos latvių draugijos (Rigas Latviešu Bied- 
riba) mokslinėje komisijoje. Jos jau 1911 m., daugiausia 
Mūlenbacho ir Endzelyno rūpesčiu, buvo paruoštas ir 
paskelbtas naujosios rašybos projektas, kuriuo atsisa- 
kyta ir nuo tradicinio vadinamojo gotiškojo raidyno. 
Latvijai gavus nepriklausomybę, ši lotyniškoji rašyba 
įstatymo keliu 1922 m. įvedama mokyklose ir valsty- 
binėse įstaigose. Galutinai ji pakeitė gotiškąją perio- 
dinėje spaudoje K. Ulmanio įsakymu 1934 m. Latvių 
kalbai tapus valstybine, kuriantis naujoms įstaigoms, 
steigiantis savoms mokykloms, ypačiai universitetui, 
pajusta specialinių terminų trūkumas. Tam prie švie- 
timo ministerijos buvo sudaryta terminologijos ko- 
misija, kuri paruošė nemažą skaičių įvairių sričių ter- 
minų ir išleido juos atskiru leidiniu. Grįžus Latvijon 
J. Endzelynui ir P. Šmitui, nuo 1920 m. jau jų tęsiamas 
Mūlenbacho varytas bendrinės kalbos kultūros darbas. 
Čia žymų vaidmenį suvaidino sekcijos, vadovaujamos 
Endzelyno, savaitiniai susirinkimai. Juose, dalyvau- 
jant mokytojams, laikraštininkams ir šiaip besidomin- 
tiems kalbos kultūra, buvo svarstomos įvairios groži- 
nės literatūros ir periodinės spaudos ydos, vartosenos 
normos ir rašybos bei tarties dalykai. Sekcijos nuta- 
rimai vėliau skelbta atskirais leidinėliais spaudoje. 
Pasirodo ir rašybos žodynų, pirmas Endzelyno reda- 

guotas (1924), žymiai didesnis E. Blesės (1933), o pa- 
skutiniojo karo metu (1944) platesnės kalbininkų ko- 
misijos paruoštas. Nepriklausomoje Latvijoje nustaty- 
tosios rašybos apskritai tebesilaiko ir sovietinė Latviešu 
valodas pareizrakstibas vūardnica (1951). Tik atmesta En- 
dzelyno įvesta, bet nespėjusi dar prigyti savotiška, ori- 
ginalines kalbas sekanti tarptautinių žodžių rašyba. 

TYRINĖJIMAI. Pirmieji grynai praktinio pobūdžio gra- 
matiniai darbai ima rodytis jau XVII a. Apie 1630 metus 
Aizkrauklės kunigas J.G. Rehehusenas parašo menka- 
vertę Manuductio ad linguam Lettonicam, išspausdintą tik 
1644 m. Jau žymiai geresnis ir pilnesnis (ypačiai vertin- 
gas morfologijos skyrius) yra H. Adolphio Erster Ver- 
such einer kurtz-verfassten Anleitung zur lettischen Spra- 
che (1685). Tais pačiais metais pasirodė vėl menkavertė 
G. Dresselio Ganz kurtze Anleitung zur lettischen Sprache. 
Jau XVIII a. išleistos Latgalos dvasininkams skirtos ga- 
na trūktinos Dispositio Imperfecti ad Optimum seu Ru- 
dimenta grammatices Lotavicae, 1732 (viduriečių ir aukš- 
taičių tarmių mišiniu) ir šia bei Adolphio gramatika 
besiremianti Lottavica grammatica, 1737 (viduriečių tar- 
me). Dviem leidiniais (1761 ir 1783), su vertinga origi- 
nalia medžiaga, pasirodė G.F. Stenderio Lettische Gram- 
matik. O Harderio Anmerkungen und Zusūtze Stenderio 
gramatikai (1790, 18092) pirmą kartą latvių kalbą lygina 
su lietuvių kalba. Iš vėlesnių suminėtina Tartu uni- 
versiteto latvių kalbos lektoriaus O. Rosenbergerio 
Formenlehre der lettischen Sprache (1830) ir Der lettischen 
Grammatik 2. Teil: Syntax (1852), H. Hesselbergo Letti- 
sche Sprachlehre, 1841 (remiasi Mintaujos tarme) ir svarbi 
A. Bielensteino Die lettische Sprache nach ihren Lauten und 
Formen erklūrend und vergleichend dargestellt, 1863-1864 
(2 tomai). Jau latvio parašyta yra A. Stersto Latviešu 

valodas mūciba, 1879-1880 (3 dalys). 1907 m. pasirodė pa- 
vyzdinga Endzelyno ir Mūlenbacho Latviešu gramatika, 
kartota keliais leidimais. Visa vainikuoja kapitalinė ir 
lyginamoji Endzelyno Lettische Grammatik (1922), kurios 
antras papildytas latviškas leidimas Latviešu valodas 
gramatika pasirodė 1951 m. Universiteto reikalams iš- 
leista jos santrauka Latviešu valodas skanas un formas, 
1938 (po karo dar perspausdinta Vokietijoje). Aukštaičių 
latgaliečių tarmei parašytos lenkiškos Akelevičiaus 
(1817) ir Kosovskio (1853) gramatikos ir latviška Tra- 
suno Latvišu volūdas gramatika, 1921. - Pirmas vokiškai- 
latviško žodyno bandymas yra Mancelio Lettus (1638). 
XVII-XIX a. pasirodo visa eilė praktinių žodynų: Dres- 
selio (1677), Elgerio (1683), Langijaus (1685, rankraštinis, 
E.Blesės išleistas 1936), Depkino (1704), Elverio (1748), 
Langės (2 dalys, 1772-1777), Stenderio (1789), Kurminio 
(1858, latgališkas) ir platesnis, jau su moksline preten- 
zija vyskupo Ulmanio Lettisch-deutsches Worterbuch, 
1872. Pagrindinis yra visais atžvilgiais modernus ke- 
turių tomų Mūlenbacho Lettisch-deutsches Worterbuch 
(1923-1932), redaguotas ir papildytas Endzelyno. Jo dar 
pridėtos ir žodžių etimologijos. 1934-1945 m. šiam 
žodynui išėjo du tomai papildų, paruoštų Endzelyno 
ir E. Hauzenbergos-Šturmienės. Visi šeši tomai naujai 
perspausdinti Čikagoje (paskutinis tomas 1957 m.) lat- 
vių kalbininkų būrelio. - Latvių tarmių tyrimui pra- 
džioje daugiausia yra padarę vėl Endzelynas su Mū- 
lenbachu, apkeliavę, pradedant 1900 m., visą Latviją. Jau 
nepriklausomoje Latvijoje šis darbas tęsiamas visų pir- 
ma universiteto ribose. Latvių filologų draugijos (Lat- 
viešu Filologu Biedriba) leidžiamame žurnale Filologu 
Biedribas Raksti (nuo 1921 m.) paskelbta gerokas skai- 
čius šnektų aprašų. Nuo 1929 m. tarminės medžiagos 

rinkimu rūpinosi Folkloras krūtuve, o platesniu mastu 
tarmių tyrimą organizavo 1935 m. įsteigta Valodas krūtu- 
ve. Jau karo metu, daugiausia V. Rūkės, buvo atlikti pa- 
ruošiamieji darbai latvių kalbos atlasui. - Tikrinių vardų 
srityje Endzelyno paskelbta Latvijas vietu vūrdi (2 dalys, 
1922-1926) ir 1956 m. Latvijas PSR vietvūrdi I (A-]), kur 
įtraukta ir vėliau surinktoji vardinė medžiaga, be to, 
duodama atitikmenų iš lietuvių ir prūsų kalbų. Anks- 
čiau J. Plakis yra paskelbęs Kuržemės (1936) ir Žiem- 
galos (1939) vietovardžių rinkinius (kartu su XIX a. 
dokumentinėmis pavardėmis). Senuosius latvių as- 
menvardžius yra nagrinėjęs E. Blesė (Latviešu pčrsonu 
vūrdu un uzvūrdu studijas, 1926). Jo išleistas ir pavardžių 
rašybos žodynas Uzvūrdu pareizrakstibas vūrdnica (1927). 

Antrosios sovietų okupacijos pradžioje visas latvių 
kalbos tiriamasis darbas buvo sukoncentruotas Latvijos 
mokslų akademijos kalbos ir literatūros instituto kalbos 
skyriuje, vadovaujamame Endzelyno. 

Iš užsieniečių kalbininkų, tyrinėjusių latvių kalbą, 
paminėtini A. Bezzenbergeris, R. Ekblomas, J. Zubaty 
ir mūsų K. Būga. 

SELIAI 


Sėliai - rytų baltų tauta, XIII a. gyvenusi Latvijoje, 
kairiuoju padauguviu tarp Rygos ir Daugpilio, ir pie- 
tuose gilokai siekusi Rytų Lietuvą. Istorinių laikų pra- 
džioje sėliai, matyti, nevaidino žymesnio vaidmens, nes 
jų visai nemini XII a. pradžioje rašyta Kijevo Rusios 
vadinamoji Nestoro kronika. Šaltiniuose sėlių vardas 
pirmą kartą paminėtas XIII a. pradžioje Livonijos Hen- 
riko kronikoje. Po sėkmingų kautynių su iš žygio Li- 
vonijon grįžtančiais lietuviais prie Aizkrauklės vys- 
kupas Albertas, talkinamas iš Vokietijos atvykusių 
kryžiuočių ir kalavijuočių, 1208 m. surengė žygį prieš 
sėlius ir paėmė jų svarbiausią pilį, kronikos vadinamą 
lot. castrum Selonum (dabar lat. Sėlpils, trm. Sėrpils, vok. 
Selburę, miestelis kairiajame Dauguvos krante, netoli 
Jokūbpilio). Iš kronikininko pasakojimo aiškėja, kad 
sėlių būta lietuvių sąjungininkų ir Sėlpilis šiems buvęs 
atvangos vieta išeinant ir įeinant (refugium egredientibus 
et ingredientibus), kitais žodžiais tariant Vidžemės vartai. 
Pasiduodantiems sėliams buvo pastatyta sąlyga ne tik 
priimti krikštą, bet taip pat iš pilies pašalinti „Kristaus 
vardo priešus lietuvius“. Kronika sėlius pamini vos 
trejetą kartų. Kuoknesėje įsistiprinęs rusų kunigaikštis 
Viačka turėjęs ginkluotų susidūrimų su vokiečiais. 
Pabūgęs šių priešpuolio, jis padegęs tvirtovę ir pabė- 
gęs Rusijon, o ten gyvenę lietuviai ir sėliai išsislapstę 

„tamsiose miškų slaptynėse“. Kronikininkas pabrėžia, 
kad buvę kunigaikščio duoklininkai ir dalyvavę bei pa- 
dėję jam apgaulingai puolant vokiečius. Sėlių pasi- 
priešinimas, matyti, nebuvo iš karto visiškai palaužtas, 
nes Kuoknesės pilies kalavijuočių įgula, kartu su lat- 
viais, dar 1213 ar 1214 m. „plėšė sėlius ir lietuvius, naiki- 
nojų kaimus ir žemes“. Vadinasi, sėliai vis dar veikė iš 
vieno su lietuviais. Paskutinį kartą kronika sėlius mini 
1225 m., kada popiežiaus legatas Vilhelmas Modenietis 
Kuoknesėje mokęs „šventojo mokslo vokiečius, rusus, 
latvius ir sėlius, kurie čia kartu gyvenę“. Porą kartų sė- 
liai paminėti ir vėlesnėje Eiliuotinėje Livonijos kroni- 
koje, būtent išskaičiuojant padauguviu gyvenusias tau- 
tas. Prie Dauguvos žiočių gyveną lybiai, o už jų sėliai, 
kurie jau kaimynaują su gudais (Sie waren der Ruzen 
nakebur). Iš kronikininko pasakojimo išeina, kad latviai 
tada dar Dauguvos nesiekė ir sėlių gyventa abiejose tos 
upės pusėse. 1226 m. dokumentai sėlius randa ir netoli 
Rygos, dabartinės Duolės apylinkėse. Kitas 1256 m. do- 
kumentas vėl Sėlos šiaurinę ribą, ėjusią dešiniuoju Dau- 
guvos krantu, priveda iki Aizkrauklės ir Kuoknesės. 
Pietinės Sėlos ribos Lietuvoje smulkiai aprašytos neiš- 
likusiame Mindaugo 1261 m. dovanų akte, kurio tikru- 
mu istorikų (Kętrzynski, Bielenstein, Lowmianski) abe- 
jojama. Jis laikomas falsifikatu, Ordino padarytu XIV a. 
gale, ryšium su sienų ginču su Lietuva. Bet neabejojamo 
tikrumo Mindaugo 1255 m. aktas ir popiežiaus Alek- 
sandro IV 1257 m. bulė, kuria jis patvirtinamas, mini 
vietoves Maleysine (Malesine) ir Thovraxe (Theuraxe), 
kurioms atliepia dabartiniai Maleišiai (Svėdasų vls. k.) 
ir Taurūgnai (Utenos aps. mstl.). O dviejuose 1298 m. do- 
kumentuose paminėti Nalexe (Valez, iškraipyta) ir Gerze 
(= XIV a. galo dokumento Gerre) vėl jungtini greičiausia 

su Noliškiu (Utenos vls. dv. ir vsd.) ir Jara (Svėdasų vis. 
upė). Viename iš tų dokumentų taip pat paminėti ir Tau- 
ragnai (Therakoe). Todėl, nežiūrint 1261 m. akto abejo- 
tinumo, tenka sutikti su jame upėmis ir ežerais nubrėžta 
pietine ir vakarine Sėlos riba, kuri, prasidėjusi nuo 
Daugpilio (dok. Nowenene = liet. Naujinis), pietuose bus 
siekusi Salaką, Tauragnus, Uteną, Svėdasus, Subačių, 
o vakaruose rėmėsi į Lėvenį, Mūšą ir Lielupę (Latvijoje). 
Dešiniajame Dauguvos krante, šaltinių liudijimu, sėliai 
vietomis gyveno mišriai su latviais, t.y. latgaliais, o 
arčiau Rygos su lybiais. Latvių archeologai paskutiniais 
laikais yra aptikę skirtingą II-VII a. po Kr. kapų kultū- 
rą, kurios centras yra Jokūbpilio ir Alūkstos apskritys. 
Bet ji taip pat pastebima ir anapus Dauguvos Maduonos 
apskrityje ir Biržų bei Rokiškio apskrityse Lietuvoje. Jos 
paplitimas Latvijoje maždaug sutampa su rytiečių lat- 
vių vadinamųjų sėliškųjų tarmių (kylančioji priegaidė) 
plotu. Todėl spėjama šią kultūrą priklausius sėliams. 
Taigi išeitų, kad jų gana plačiai gyventa ir Dauguvos 
dešiniojo intako Aiviekstos upyne. 

Po-XIII a. šaltiniai sėlių visai nebemini. Šiaurėje jie 
sulatvėjo, o pietuose sulietuvėjo. Lietuvoje tai turėjo 
įvykti prieš XIV a. pusę, nes Hermanno de Wartbergės 
kronika, aprašydama kalavijuočių 1373 ir 1375 m. karo 
žygius, tarp kitų nuniokotų vietovių mini Antazavę, 
Uteną, Noliškį, Tauragnus ir vadina jas lietuvių žemė- 
mis (terrae infidelium Letwinorum). 

Kalbos paminklų sėliai nepaliko. Apie jų kalbą ga- 
lima šį tą spręsti iš šaltiniuose užrašytų vietovardžių bei 
vandenvardžių ir iš latvių ir lietuvių tarmėse išlikusių 
sėliškų pėdsakų. Tai gana plačiai yra tyrinėjęs K. Būga. 
Jo nustatyta, kad sėliai, kaip ir kuršiai, bus kalbėję 
pereigine kalba tarp lietuvių ir latvių kalbų. Šaltininiai 

vietovardžiai rodo, kad vietoje minkštųjų k ir ę jų tarta 
kaip ir latvių bei kuršių c ir dz, bet iš kitos pusės vėl, 
kartu su lietuviais ir kuršiais išlaikyta sveiki vadinamieji 
mišrieji dvibalsiai an ir en. Lietuviai sėliškos kilmės 
varduose vietoje minkštojo č ėmė vėliau tarti jų kalbai 
įprastesnį č. Pvz., Čičirūs ir Čičirūtis (būtų liet. *Kikirūs, 
*Kikirditis), Antazavės apylinkių ežerai, Čedasai ir Če- 
dasas (Rokiškio aps. mstl. ir ež.: liet. Kedys, Panemunėlio 
ir Šeduvos apl. pavardė). Jūžintų valsčiaus kaimui Či- 
vyliai Žemaičiuose lytimi atliepia Kivyliai (Skuodo, Ak- 
menės, Vainuto vls. k.). Kaimai praminti iš pavardės 
Čivylis, kuri savo ruožtu yra pravardinė, pagal kikilių 
šeimos paukštį čivylis (Carduelis cannabina). Šis Rytų 
Lietuvoje paplitęs paukščio vardas laikytinas sėlišku ir 
jų turėjo būti tariamas *čivilis. Jam atliepia žem. kivilis. 
Sėliškas paukščio vardas ir iš jo kilusi pavardė paplito 
ir už Sėlos ribų. Todėl Čivylių kaimą dar randame Mo- 
lėtų ir Giedraičių valsčiuose. Lietuviškosios Sėlos dalyje 
ypačiai daug vandenvardžių ir vietovardžių, kur vietoje 
ž dar ir dabar tebetariama sėliškas z. Čia visų pirma 
priklauso miesto vardas Zarasai (taip tariama Zarasų, 
Salako, Antazavės ir Dusetų apl.), arba Zerasai (Jūžintų 
apl.), praminti pagal Zūraso ežerą (iš senesnės lyties 
*Zėrasas, plg. trm. sūnas, zūrkolas iš sėnas, zėrkolas). O pats 
ežero vardas vėl su priesaga -asas (iš senesnės -esas, plg. 
ež. Svėdasas, Čždasas, bet Laūkesas) išvestas iš sėliškos 
lyties *ezer(a)s = liet. čžeras. Lietuviai sėlišką ežero vardą 
*Ezerasas atskirose šnektose bus tarę ir *Ezarasas, *Aza- 
rasas. Ilgainiui, vardo nebejungiant su ežeru ir todėl jam 
pasidarius nebesuprantamam, numesta tartum pri- 
dėtiniai balsiai, ir taip atsirado Zūrasas. Pasielgta lygiai 
taip pat, kaip su skolintiniais daiktavardžiais elemen- 
torius, instrumentas, kurie tarmėse išvirto Ilementėrius, 

strameftas (per instramentas, įstramentas). Kad sėlių 
gyventame krašte įsikūrę lietuviai ir suprantamuose 
tikriniuose varduose ilgą laiką tebetarė z, rodo vieno 
+2no Dusetų parapijos ūkių sąrašo vienasėdžio pava- 
dinimas Azariszki (dabar išnykęs), kuris žmonių, be 
abejo, buvo tariamas *Azariškiai ar * Azariškė. Taip pat ir 
Jūžinto ežero vardas greičiau sėliškas, nes senosios kar- 
tos žmonių vietomis dar ligi šiol tebetariamas Jūzintas. 
Sėlos lietuvių žodyne yra net ir bendrinių žodžių su sė- 
liškais z ir č (iš č), pvz., trm. zliaūktie (Salos) = liet. žliaūkti 
„smarkiai tekėti“, zaūktie „verkti“ (Biržai, Dusetos), zerletū 
„terliotojas“, zinti „megaluoja, sirginėja“ (Dusetos), čivynas 
„uodo vikšras“ = liet. kivynas ,t.p.“, čepčnis, čepelnūkas 
„tokia lazda su žnyplėmis keptuvei iš krosnies ištraukti“ 
(Jūžintai, Dusetos) = liet. *kepėnis, *kepelnykas : kėpti. Sė- 
liai, vietoje ž tardami Z, turėjo taip pat ir š vietoje tarti s. 
Tai rodo Gryvos apylinkės (Latvijoje) ežero ir dvaro 
pavadinimas lat. Svente, kuriuos vietos lietuviai vadi- 
na Šveftas ir Šveftmuižė. Kupiškėnų žodis slistis (pvz., 
tik dėl slisties tedirba, t.y. bet sau, dėl akių), kaip rodo 
Vadoklių apylinkės šlistis ,t.p.“, turėtų būti irgi sėliškas. 
Nemunėlio intakas Apaščia, viename 1416 m. dokumen- 
te rašomas Apste (vietoje Apaste), vėl rodytų, kad sėliai, 
kaip ir kuršiai baltiškųjų junginių tj, dj vietoje bus tarę 
minkštas t ,d', kur lietuvių kalboje atliepia č, dž, o latvių 
š, ž. Plg. liet. svččias, trm. mėdžias = lat. svešs, mežs. 

Iš šaltininių vardyno duomenų ir lietuvių bei latvių 
kalboje tarmybėmis išlikusių sėliškų pėdsakų lyg per- 
šasi išvada, kad sėlių kalba turėjo būti ypačiai artima 
kuršių kalbai. Tas artimumas galėtų būti paveldėtas iš 
prokalbinio laikotarpio. Baltų kiltims kilnojantis į nau- 
jas sodybas ir savo tarpe persistumdinėjant, sėlių ir 
kuršių protėviai galėjo kadaise ir kaimynuose gyventi. 

Todėl Būga juos abejus laikė net vienos tautybės. Tačiau 
galimas ir kitoks aiškinimas. Pvz., fonetinės izofonos, 
rodančios š, ž, k, g virtimą s, z, c, dz ir junginių an, en, in, 
un iškitimą uo, ie, T, ū, galėjo iš atsiradimo centro plisti 
nevienodo stiprumo bangomis ir įvairiomis kryptimis. 
Šie fonetiniai polinkiai visų pirma bus radęsi latvių, 
tikriau sakant latgaliečių kalbiniame plote. Mat jie ry- 
tuose arti kaimynavo su slavais, kurių kalboje anie 
fonetiniai reiškiniai yra labai seni. Junginio an ir kt. 
virtimo banga, matyti, buvo silpnesnė ir, stipriau veik- 
dama tik žiemgalių kryptimi, nepasiekė nei kuršių, nei 
sėlių, kurie šiuo atveju eina su senovę išlaikančiais 
lietuviais. Kadangi sąlyginis kirčio atitraukimas (pvz., 
dična, dičnas, vietoje diena, dienės) veik neliečia seniau 
sėlių gyvento ploto, tai tenka spėti, kad kirčio atžvilgiu 
jie, skirdamiesi nuo kuršių ir žiemgalių, vėl bus sutikę 
su lietuviais, t.y. nepažinę dabartiniams latviams bū- 
dingo kirčio nukėlimo į pirmąjį žodžio skiemenį. 
Sėlių vardas šaltinių rašomas lot. Selones, vok. Sėlen, 
o kraštas vadinamas lot. Selonia, Zelonia. Lotyniškųjų 
šaltinių priesagos -ones ir -onia yra, žinoma, lotyniškos. 
Plg. lot. Senūnės (tautelė Galijoje), Semnonės (germanų 
kiltis tarp Elbės ir Oderio), Aguilonia (miestas Samni- 
juje). Juk ir kuršių, Kuršo, taip pat lybių ir lietuvių 
vardus tie patys šaltiniai parašo Curones, Curonia, Li- 
vones, Livonia, Lettones. Lietuvių bendrinės kalbos ly- 
tis sėliai, vn.vd. sėlis Būgos atstatyta pagal vok. Sėlen 
ir Sėlpilio vardą. Pats Būga jau 1900-1903 m. pasiraši- 
nėdavo slapyvardžiu K. Sėlis. Latviai jau nuo XIX a. 
galo vartoja lytį s2l'i. Kraštui vadinti taip pat Būgos 
pasiūlyta Sėla, pagal lat. Kursa „Kuržemė“ ir liet. Prūsa 
„Prūsija“ analogiją. Iš to ir lat. Sėla, bet taip pat ir naujo- 
viškesnė Sėlija. Bet jau be pagrindo Būgos iš lotyniškos 


SĖLIAI 60 


lyties dar atstatinėta liet. Sėluona. Iki šiol sėlių vardas 
yra išlikęs Tauragnų valsčiaus kaimo pavadinime Sė- 
lė. Taip pat ir Latvijoje pažįstamas vietovardis Sžle. Be 
to, Vilniaus krašte, Šalčininkų valsčiuje yra du kaimai 
Sėlė ir Sėlėlė, lenkiškai rašomi Wielkie ir Male Saltki, to- 
dėl jaunosios kartos dažniau jau tariami S4lkai. Vardo 
kilmė neišaiškinta, bet gal vienaip ar kitaip jis etimo- 
logiškai sietinas su salū, sdlti „tekėti“, selėti „skubiai 
pribėgti“. Plg. dar Daugailių apylinkės upelio vardą 
Sėlupis (teka per Drusėnų ir Vėleikių k. laukus į And- 
rajos ež.). Nauja yra Sėlynė (Rokiškio vls. k.), taip pa- 
gal sėlius praminta išdalijus (apie 1924 m.) Litviniš- 
kio dvarą. 


KURŠIAI 


Kuršiai istorijos šaltiniuose vardu minimi pradedant 
IX a. Lotyniškai jie vadinami: Cori (Rimberto Vita A. 
Anskarii, apie 875), Curi, Curetes (Sakso Gramatiko His- 
toria Danica, apie 1200), Curones (Livonijos Henriko 
Chronicon Livoniae, apie 1226), vokiškai: Kūren (Eiliuo- 
tinė kronika, apie 1290 m.), Kūrin (Nicolaus von Jero- 
schino Kronike von Pruzinlant, 1331-1341), nuo XV a. 
dėl ž sudvibalsėjimo - ir Cawern, Kauren, prancūziškai: 
Corres (G. de Lannoy'o kelionės aprašyme, 1413), ru- 
siškai: Kūrsi (Nestoro kronikoje, apie XI a.), vėliau 
Korš. Latvių dainose sutinkama dg. kursi (Langės žo- 
dyne dg. vt. Kursuos „Kuržemėje“), o dabar paprastai 
tariama kurši (vn. kursis, plg. ir vietovardį Kurši). Lie- 
tuvių kalboje atliepia ku?šis (Mažojoje Lietuvoje ir kur- 
šįs) „Kuržemės arba Užmario gyventojas, pamario žve- 
jas“. Poškos žodyno dar pažįstama lytis kuršas, m.g. 
kuršė, kurią patvirtina dabartinė pavardė Ku?šas (ran- 
dama jau XVI a. inventoriuose). Pats kraštas lotyniš- 
kuose šaltiniuose vadinamas Curonia (iš to P. Dusbur- 
giečio kronikos Curonienses), vok. Kurland (šaltiniuose: 
Kūrlant, vėliau Cawerlant, Kaurlant, sulot. Curlandia), 
latvių dainose Kursa (trm. ir Kurse, Kuorsa), liet. Kuršas. 
Lietuvių kalboje lat. Kursa turėtų atliepti *Kuršū (plg. 
1673 m. Sapūno gramatikos ir 1701 m. N. Testamento 
Prūsa „Prūsija“ : prūsas). Bet, matyti, kuršiai savo krašto 

vardą VIII a. jau tarė su trumpu galūnės balsiu *Kurša 
(iš baltų *Kurša), todėl lietuviai, negalėdami tokios 
lyties suderinti su savo tada ilgai tebetariama mote- 
riškąja galūne -2 (plg. ranka iš *ranka, bet apsaugotoje 
galūnėje balto-ji iš *balta-ji), ją pakeitė vyriška lytimi 
Kufšas. Vengiant dviprasmumo vėliau krašto gyven- 
tojai bevadinami tik kužšiais. Iš krašto vardo dar išsi- 
vesta ir priesaginiai lat. kursenieks, kursinieks „kuršis, 
Užmario arba Kuršo gilumos gyventojas“, liet. kūrši- 
ninkas „Kuršo arba Užmario gyventojas“. Vardo lytį 
kur- (be s) skandinavai ir vokiečiai bus girdėję iš lybių, 
su kuriais jiems Baltijos pajūryje visų pirma teko su- 
sitikti. Mat suomių kalbose baltų *kurša- pirma išvirto 
*kurha (plg. suom. hihna iš baltų *šikšna, liet. šikšnė), o 
lybių kalboje paskui h po r išnyko. Plg. lybių Kuramo 
(= estų Kuramaa iš *Kurha + maa „;žemė“) „Kuržemė“, 
kurūli (iš *kurhalainen, *kuršalainen) „Kuržemės gyven- 
tojas“. Rašyba su o (Cori) vėl rodo platų u tarimą, o 
vokiškosios lyties ilgas ž, matyti, pailgintas iš trum- 
pojo balsio. Bet sen. rus. Kūrsi imta tiesiogiai iš baltų, 
tik galūnė (vėliau tarta Kors) priderinta kitiems jų ko- 
lektyvine reikšme vartotiems tautovardžiams, pvz, 
Rus, Lib', Sum' „rusai, lybiai, suomiai“. Dabar latvių 
vartojama Kurzeme (trm. Kuorzeme) yra sutrumpėjusi 
iš *Kurszeme. Pagal latviškąją lytį naujai pasidaryta ir 
liet. Kufžemė. 

Vardo etimologija nėra aiški. Būga manė jį esant 
giminaitį su sl. *kūrsū (plg. ukr. kors „lydymai“, ček. krs 
„nuskurdęs medis“) ir skr. krčah „liesas, silpnas“, o Vas- 
meris vėl jungė su sen.ček. krchy „kairias“, lenk. kars- 
niawy „kairiarankis'. Taigi Kuršas būtų reiškęs lydymų 
ar žemų nuskurdusių medžių šalį arba kairioje pusėje 
(nuo lietuvių) esantį kraštą (plg. žiemgūliai : žiemiai). 

PLOTAS IR SRITYS. Kuršių gyvenamasis plotas laiko 
būvyje yra nemaža kitęs. Jau priešistoriniais laikais vyko 
kuršių mišimas su suomiškos kilmės lybiais, o vėliau 
su iš rytų ir pietų besistumiančiais latviais ir lietuviais. 
Atskirą, kuršiams priskiriamą pajūrio medžiaginę kul- 
tūrą (vok. vad. Memelkultur „Klaipėdos kultūra“) archeo- 
logai apie Kristaus gimimo laikus randa plote nuo 
Nemuno žiočių pietuose iki Medzės (netoli Liepojos) - 
Lielaucės linijos šiaurėje. Apie X a. kuršiai, stumdamiesi 
aukštyn, pasiekia Ventos-Abavos liniją. Tuo pačiu lai- 
ku, manoma, didžioji lybių dalis emigruoja ir įsikuria 
vakarinėje Vidžemėje. O apie XI a. kuršiai paplinta ir 
retai lybių dar gyvenamoje šiaurės Kuržemėje, vadi- 
namojoje Vanemaa. Kronikininkas Rimbertas jau IX a. 
pusėje mini Kurše penkias sritis (regnum vero ipsorum 
guingue habebat civitates). O XIII a. Kuršo ribos ir sritys 
jau gana tiksliai nustatomos iš 1253 ir 1291 m. žemių 
dalybų aktų. Vakaruose ir šiaurėje į Baltijos jūrą atsi- 
šliejusį Kuršą iš pietų rytų riboja maždaug linija, einanti 
nuo Sluokos ežero (prie Rygos įlankos) pro Zantę, Bly- 
denę, Rengę (Latvijoje), Kuršėnus, Luokę, Rietavą ir 
Švėkšną iki Nemuno žiočių. Krašte būta aštuonių sri- 
čių: keturios šiaurinės —- Vanenė, arba lyb. Vanemaa (šal- 
tinių Vredecuronia), Venta (Winda), Pamarys (Bihavelanc), 
Banduva (Bandowe) ir tiek pat pietinių: Duvzare (Dov- 
zare), Mėguva (Megowe), Ceklis (Ceclis), Pilsotas (Pilsa- 
ten). Be to, dalybų aktai mini dar devintą bevardę sritį, 
vien aprašomai ją vadindami lot. terra inter Scrunden et 
Semigalliam (= žemė tarp Skrundos ir Žiemgalos). Fak- 
tiškai ją sudarė veik vieni miškai, skyrę Kuršą nuo Žiem- 
galos. Kita vadinamoji „tuščia žemė (terra deserta inter 
Candowe et Semigalliam) vėl skyrė Vanenės sritį nuo 
Žiemgalos. Apskritai tenka pažymėti, kad kraštas daug 

tankiau XIII a. buvo gyvenamas į vakarus nuo Ventos 
negu į rytus. Kuršo pietuose vėl daugiau gyventojų bus 
buvę pajūryje, mažiau Ceklyje. (Pietinėms sritims žr. 
Ceklio žemėlapį, p. 82). Jos dalybų aktuose pavadintos 
nedirbamomis (terrae incultae), o šiaurinės, priešingai, 
gyvenamomis (terrae inhabitatae). Tai rodo, kad pietinės 
sritys ūkiniu atžvilgiu buvo menkesnės, matyti, ir rečiau 
gyvenamos. Bet palyginti nemažas dalybose suminėtų 
vietovardžių skaičius, taip pat šaltiniuose retkarčiais, 
ypačiai pajūryje, minimi gyventojai, nieku būdu nelei- 
džia tų pietinių Kuršo sričių laikyti XIII a. negyvena- 
mu tyru. Šaltiniai nemini nė kada jos buvo Ordino nu- 
kariautos. Iš to galima daryti išvadą, kad dėl gyventojų 
retumo maža čia tebūta ir pasipriešinimo. Zajączkows- 
kis (Studya nad dziejami Žmudzi wieku, t. XIII, 1925), spėja, 
kad tos sritys Ordino buvusios pajungtos 1252 m. gale. 
Kai kurie istorikai, pvz., Lowmianskis (Studja nad począt- 
kami spoteczenstwa i panistwa litewskiego, t. II, 1932) Ceklį 
norėtų laikyti žemaitiška sritimi. Tačiau istoriniuose 
šaltiniuose trūksta tiesioginių duomenų kalbamosios 
srities gyventojų tautybei nustatyti. Todėl čia visų pirma 
tenka remtis dalybose suminėtų vietovardžių kalbine 
analize, ir kalbininkai yra pasisakę už Ceklio kuršiš- 
kumą. Tai, ypačiai ankstyvesniajam laikotarpiui, pa- 
tvirtina ir archeologiniai duomenys. 

LAISVĖS KOVOS. Būdami vakariausi iš rytų baltų ir 
gyvendami pajūryje, kuršiai anksčiau susidūrė ir su 
Vakarų Europa. Todėl apie juos daugiau ir ankstyves- 
nių istorinių žinių. Maždaug apie 600 m. po Kr. skan- 
dinavai ima veržtis Pabaltijin. Pradžioje tai buvo grobio 
ieškotojų Žygiai. Pasiplėšę grįždavo atgal namo. Bet 
vėliau ir Pabaltijyje įsikuria pastovių skandinavų kolo- 
nijų. Kurše tokia kolonija 650-800 m. po Kr. archeologų 

susekta Gruobyne, netoli Liepojos. Skandinavijos vi- 
kingų puolami, kuršiai atsilygindavo, ypačiai vėliau, 
priešpuoliais. Bent apytikrį istorinių įvykių vaizdą čia 
padeda susidaryti Rimberto apie 875 m. parašytas šv. 
Angaro gyvenimas, Sakso Gramatiko pasakiška Histo- 
ria Danica, arba Gesta Danorum (apie 1200), skandinavų 
sagos ir keli runų įrašai. Iš Rimberto sužinome, kad kur- 
šiai apie 800 m. iš savo „karalystės miesto“ (urbs regni) 
Seeborg išviję švedus. Taip bus jį vadinę ne patys kuršiai, 
bet vikingai, nes senovės skandinavų kalboje Seeborę 
reiškė apskritai sustiprintą miestą su uostu, t.y. jūrpilį. 
Plg. sen. skandinavų Aldeigjuborg (= sen.rus. Ladoga), pa- 
vadintą pagal suomiškos kilmės Ladogos ežerą. Ir rusų 
Nougorod (prie Volchovo upės) vikingai vadino savaip 
Holmgardr (: holmr „salelė, kalva“ + gard „tvora, aptvaras, 
namas, sodyba“). Apie 853-854 m. kuršius vėl puolę da- 
nai, bet buvę sumušti ir į kuršių rankas patekę pusė jų 
laivyno su auksu, sidabru ir daug ginklų. Tai išgirdęs 
švedų karalius Olavas surinkęs „nesuskaitomą kariuo- 
menę“ (innumerabili congregato exercitu) 854 ar 855 m. 
puolęs Kuršą, visiškai sunaikinęs jūrpilį, kuriame buvę 
net septyni tūkstančiai karių, palikęs ten savo laivyną 
ir sausuma per penkias dienas pasiekęs kitą kuršių 
miestą Apuolę, kurį po 9 dienų ir paėmęs. Kuršiai turėję 
duoti 30 įkaitų ir pasižadėję mokėti duoklę. Apie 862 m. 
švedai vėl buvę išvyti iš krašto, bet vėliau grįžę ir ėmę 
statytis Kurše pilių. Egilio sagoje vėl pasakojama apie 
vikingų būrio, vadovauto Skallagrimo sūnaus Egilio, 
žygį į Kuršą apie 920-925 m. Puošniu sagos stiliumi 
sekama, kad Egilis pirma sudaręs su kuršiais prekybos 
sutartį dviem savaitėms, bet paskui, susiskirstę 12 vyrų 
būriais, vikingai ėmę plėšti. Puolant vieną lentų tvora 
aptvertą sodybą, kuršiai juos sučiupę ir uždarę rūsin, 

kur jau buvę trys vergais nuteisti danai. Bet Egilis 
išsilaisvinęs, išgelbėjęs savo draugus bei danus, su- 
deginęs sodybą ir grįžęs su gausiu grobiu. Pasakotojas 
dar prideda, kad šis vikingas ir vėlesniuose žygiuose 
nešiojęs „drakonu“ vadinamą kalaviją, įsigytą Kurše. 
Kad kuršiai bus gebėję atsilygint priešpuoliais, pa- 
tvirtina žinia, kad danai dėl dažnų jų antpuolių XI a. 
net bažnyčiose meldęsi: „Viešpatie, išgelbėk mus nuo 
kuršių!“ Iš Livonijos Henriko sužinome, kad Danija dar 
XIII a. buvo kuršių puolama. Sakso Gramatiko veikalas 
dalinai kompiliuotas iš sagų ir daug kur jo pasakojimai 
stačiai fantastiški. Bet atsijota ir šis tas daugiau ar ma- 
žiau tikra. Jis visų pirma pasakoja apie nepasisekusį 
danų vikingo Hadingo (Hastingo) žygį (tarp 866-894) 
prieš kuršių valdovą Lokerą (Curetum tyrannus). Daugiau 
sėkmės turėjęs jo sūnus Froth. Su dideliu laivynu jis 
puolęs kuršių karalių (rex) Dorną. Bet šis, pajutęs ar- 
tinantis priešą, įsakęs viską krašte sunaikinti, kad prie- 
šui tektų badauti, pats pasitraukęs į „visais galimais 
būdais“ sustiprintą pilį, kurią vikingai tik apgulę pa- 
ėmę. Toliau jie žygiavę prieš rusus (Rutena gens) ir 
paėmę Polocko (Paltiska) tvirtovę. Jei galima pasitikėti 
senovės danų karalių chronologija, tai šis žygis turėjo 
įvykti X a. pradžioje. Kitas vikingas Starkadas vėl di- 
džiuojasi išmokęs vikingus vaikščioti „medinėmis šliu- 
rėmis“, nes kuršiai apsisaugoti nuo priešo pajūrį ir 
kelius barstydavę „aštriomis geležimis“. Sakso apra- 
šytas ir kuršių laivyno puolimas Jarnloko uosto Olando 
saloje (1170). Adomas Bremenietis vėl mini, kad kažin 
koks pirklys, paragintas danų karaliaus Sveno Estrit- 
sono, apie 1076 m. Kurše buvęs pastatęs bažnyčią. Ši 
bažnyčia galėjo būti pastatyta danų prekybinės fak- 
torijos reikalams. Mat viduramžiais bažnyčios dažnai 

statyta prie faktorijų, kaip, pavyzdžiui, ir tų pačių da- 
nų šv. Klemenso bažnyčia Londone. Pagal kitas žinias 
Danijos karalius Kanutas VI (1182-1202) irgi kartkartė- 
mis kariavęs ne tik su kuršiais, bet ir su žiemgaliais. O 
Mervalloje (pietų Švedijoje) rastame XI a. paminkle vėl 
runomis įrašyta, kad Sigridos vyras Sveinas, vadinasi 
kitas vikingas, dažnai brangiu laivu nusiirdavęs aplink 
Domesnesą (Dėmesnas = Kolkos ragas šiaurės Kurše) į 
Žiemgalą. Kraštui ginti kuršiai bus plačiai naudojęsi 
piliakalniais. Jų Kuržemėje suregistruota arti 70, iš kurių 
16 išdėstyta Ventos ir Abavos pakraščiais. Bet ir patys 
kuršiai tiek buvo išgarsėję savo antpuoliais, kad Ado- 
mas Bremenietis ir dar net Eiliuotinės kronikos auto- 
rius įspėja krikščionis vengti Kuršo pakraščių. 
Vokiečiams ėmus stiprintis Dauguvos žiotyse, kur- 
šiai pajuto ir iš tos pusės gresiantį pavojų. Todėl jau 
1210 m. jie puola ne tik vokiečių laivus, kuriais vysku- 
pas Albertas su kryžeiviais plaukė Vokietijon, bet ir pa- 
čią Rygą. 1228 m. kuršiai vėl puolė sustiprintą Daugav- 
gryvos vienuolyną. Tuo metu tarp Romos kurijos ir 
kalavijuočių ordino bei Rygos vokiečių buvo pasireiškę 
nesusipratimų dėl politikos ir varžytynių dėl įtakos 
Livonijoje, pramintoje Marijos žeme (Terra Mariana). 
Pvz., popiežius Honorijus III 1225 m. bulėje Ecclesia 
Romana, adresuotoje naujakrikščiams Livonijoje ir Prū- 
suose, aiškiai stoja už jų teises, tardamas „kur yra Die- 
vo dvasia, ten turi būti ir laisvė“ (ubi spiritus Dei est debet 
esse libertas). O iš kitos pusės Ordinas savo misija laikė 
valdymą (dominium), kurį lyg šešėlis sekė vergovė (ser- 
vitus). Tokioje aplinkoje kuršių sritinis valdovas Lamikis 
(rex Lamechinus) 1230 m. gale pasirašo su popiežiaus 
Grigaliaus IX vicelegatu Balduinu aniems laikams bū- 
dingą ir palyginti palankią sutartį. Lamikis pasižada 

krikštytis ir priimti popiežiaus paskirtą vyskupą, duo- 
ti jam tokią pat duoklę, kaip Gotlando gyventojai, da- 
lyvauti karuose prieš pagonis ir dvejų metų būvyje, 
nuvykęs Romon, pavesti savo valstybę popiežiaus glo- 
bai. O Balduinas žada kuršiams, jei jie neatkris nuo Baž- 
nyčios, „amžiną laisvę“ ir garantuoja, kad jie nepateks 
nei Danijos, nei Švedijos valdžion. Kiek galima spręsti 
iš paminėtų vietų vardų, Lamikio valdžiai priklausė 
Pamarys, Venta ir vakarinė Banduva. Sekančių metų 
pradžioje Balduinas sudarė panašią sutartį dar su dvy- 
lika kaimų rytinėje Kuršo dalyje (už Ventos upės). Prie- 
žasčių, vertusių Lamikį pasirašyti tokią sutartį, galėjo 
būti daug. Aukščiau minėti Rygos puolimai kuršiams 
nebuvo sėkmingi. Sugniužęs buvo ir estų pasiprieši- 
nimas. O pats sutarties tekstas liudija, kad kuršių taip 
pat prisibijota danų ir švedų. Matyti, Lamikis iš kelių 
blogybių pasirinko mažesniąją. Pagaliau čia ėjo lyg ir 
lenktynės su Ryga. Mat ji po badmečio 1230 m. kai- 
myninei Kuršo sričiai buvo irgi primetusi sau žymiai 
palankesnę sutartį, apkraunančią kuršius didelėmis 
duoklėmis. Nuo to laiko Vanenės sritis imta vadinti 
Vredecuronia (= Taikos Kuršas). Kilus nesusipratimams 
Balduinas išskubėjo Romon ir popiežius patvirtino jo 
sudarytas sutartis. 1231-1232 m. žiemą kalavijuočiai 
nusiaubė Kuršą ir Visbyje sulaikė į Romą vykstančius 
kuršių pasiuntinius. Popiežius pats Balduiną įšventino 
Žiemgalos vyskupu ir 1232 m. paskyrė savo legatu Li- 
vonijai, Gotlandui ir net Suomijai. Bet dėl Ordino di- 
delio priešinimosi 1234 m. jis buvo pakeistas Rygai 
palankesniu Vilhelmu Modeniečiu. 

Saulės kautynėse (1236) lietuviams sukūlus kalavi- 
juočius, kuršiai tuojau sukilo, atsimetė nuo krikščio- 
nybės ir atsisakė duoti duokles. Net buvo nužudytas 

jiems legato Vilhelmo 1234 m. paskirtas vyskupas. Bet 
kalavijuočiai 1237 m. susijungia su Kryžiuočių ordinu, 
ir jungtinėmis jėgomis jiems pasiseka numalšinti kur- 
šių sukilimą. Vilhelmas 1242 m. raštu Ordinui leidžia 
statytis Kuldingos pilį, specialiai skirtą kuršių pajungi- 
mui. Jo rašte skaitome ir pasiteisinimą: „Kadangi lig- 
šioliniai Žygiai nėra davę lauktų pasekmių, nuspren- 
džiau griebtis kitų priemonių“. Su legato pritarimu 
krašto mistras Ditrichas iš Grūningeno, sutelkęs visas 
savo pajėgas, vyskupo vasalus ir latgalius bei lybius, 
jau tais pačiais metais pradeda kuršių nukariavimą. 
Puolimas vykdomas pajūriu, kraštas deginamas ir nai- 
kinamas. Eiliuotinė kronika pasakoja, kad kuršiai ko- 
vose su Ordino ir vyskupo pulkais rodę tokį kietumą, 
„kaip kirtėjams šakotas medžio kelmas, kurį reikia 
rauti su kilpa“. Pamatę neatsilaikysią, kuršiai pasi- 
duoda, pasižadėdami padėti pastatyti Kuldingoje 
Ordino pilį. Pilyje kartu su vokiečių įgula buvo apgy- 
vendinta ir dalis kuršių didikų. Kuršiai turėjo duoti 
įkaitus, priimti vokiečių teisėjus ir be duodamos de- 
šimtinės dar mokėti atskirus žemės mokesčius. Be 
Kuldingos, Ordinas, nudegintų kuršių pilių vietoje, 
pasistatė ir daugiau savų, pvz., Dundangoje ir Embū- 
tėje. Kadangi jau 1248 m. Krimuldoje (Vidžemėj) mi- 
nimas kuršių kaimas (Cursiculle), tai galima manyti, 
kad nemaža jų buvo ištremta kitur. Ordinui vis labiau 
įsigalint, Vilhelmas 1245 m. panaikina 1234 m. sutartį, 
pagal kurią vyskupui buvo tekę du trečdaliai Kuršo 
žemių. Jis teisiškai Kuršą paskelbia Prūsijos dalimi ir 
nustato, kad ir čia, kaip Prūsuose, Ordinui turi pri- 
klausyti du trečdaliai visų žemių. 

Rodos, kuršių ieškota pagalbos ir pas Mindaugą. Ta- 
čiau šiam apie 1244 m. nužygiavus į Kuršą ir apgulus 

Embūtės pilį, daugumas jų pabūgę prisijungti. Mindau- 
gui pralaimėjus kautynes, žuvo ir kuršių viltys išsilais- 
vinti. Bet vietomis dar kovota iki pat 1252 m. Tik tais me- 
tais atvykęs Ordino vyriausiojo magistro pavaduotojas 
susitaria su Kuršo vyskupu Henriku statyti vienuolika 
bažnyčių galutinai nukariautoje krašto dalyje: po tris 
Pamaryje, Banduvoje, Ventoje ir dvi Vanenėje. Pietuose, 
išskyrus Klaipėdos apylinkę, kur irgi 1252 m. pastatyta 
pilis, matyti, padėtis nebuvo dar aiški. Po ilgesnių de- 
rybų 1253 m. vyskupas pasirašo su Ordinu dvi žemių 
dalybų sutartis. Pastebėtina, kad pietines sritis liečian- 
čiame akte labai atsargiai kalbama apie dar nedalytas, 
bet dalytinas sritis (terras incultas nondum divisas in Cu- 
ronia dividendas). Pagal sutartis kuršiams palikta teisės 
į nedirbamas žemes, pievas, miškus, medžius su bitėmis 
ir vandenis. Nedalyti liko 6 didieji Kuršo ežerai ir šven- 
tieji miškai. Kuršiai įpareigoti dalyvauti visuose Ordino 
karuose ir mokėti atskirus laukų apsaugos mokesčius. 
Visokius šaukimus, teisėjų įsakymu, turėjo atlikti kaimų 
seniūnai. Po Durbės mūšio (1260), kur prieš pat kau- 
tynes kuršiai perėjo lietuvių pusėn, vėl Kurše sulieps- 
nojo visuotinis sukilimas. Kuršiams pasisekė paimti net 
keletą pilių. Ordino padėtis buvo labai kritiška, nes taip 
pat buvo sukilę žiemgaliai ir prūsai. Be to, grėsė pavojus 
iš lietuvių ir rusų. Tačiau gavus naujų jėgų, bet dau- 
giausia dėl nesuderintų jo priešų veiksmų, Ordinui 
pavyko atsigriebti ir septynerių metų būvyje kuršiai bu- 
vo galutinai pavergti. Iš abiejų pusių kovota labai žiau- 
riai. Pvz., Eiliuotinėje kronikoje pasakojama: „Paėmę 
Dzinterės pilį, jie [= kryžiuočiai] ją padegė, išžudė visus 
įgulos vyrus vyresnius kaip vienuolika metų, o sužeis- 
tuosius metė atgal ugnin“. Pagaliau Rygoje 1267 m. bu- 
vo pasirašyta taikos sutartis, kuria abi pusės atsisakė 

nuo keršto veiksmų. Kuršiams nustatyta prievolės: nuo 
kiekvieno arklo duoti Ordinui du pūrus rugių, keturias 
dienas per metus eiti baudžiavą ir vieną mėnesį savo 
duona dirbti prie pilių statybos. Ši sutartis taip pat gana 
smulkiai aptaria kuršių jūrininkų teises, nustato normas 
ir tvarką laivų sudužimo, jūros išmestos mantos ir už- 
sieniečių liudytojų atvejams, kuršių nuosavybės teisių 
įrodymui laivams ir prekėms. Tai rodo, kad kuršių dar 
ir tada turėta šioks toks laivynas ir varyta jūros preky- 
ba. Netiesiogiai senesnius jų prekybos ryšius patvirtina 
ir šis faktas. Ratzenburgo vyskupijos, prie Lūbecko, 
1229 m. mokesčių mokėtojų sąraše keli rajonai vadinami 
kuršiškais vardais: Korseme, Bandowe, Tsabele (= Sabile). 
Tai, matyti, jūros antpuoliuose ar laivų nelaimėse ne- 
laisvėn patekusių kuršių gyvenvietės. Jie čia buvo ap- 
gyvendinti slavų vendų tarpe, lygiai kaip ir vendų jū- 
rininkai, po laivo nelaimės Ventos žiotyse, XII a. buvo 
priversti apsigyventi Wendeculla, t.y. vendų kaime prie 
Kėsių (lat. Cėsis) Vidžemėje. 

Taip dvidešimt penkerius metus trukusios kuršių 
laisvės kovos baigėsi visišku pralaimėjimu. Vadovau- 
jamasis ir socialiai pranašesnis sluoksnis mažne visas 
žuvo karuose. Iš likusiųjų vienas kitas asimiliavosi su 
nukariautoju arba dažniau nugrimzdo į tą pačią vieną 
socialinę klasę, į kurią, istoriko Merkelio žodžiais ta- 
riant, buvo perkelti visi krašto gyventojai. Bet čia pa- 
minėtini vadinamieji „kuršių karaliai“ (lat. kuršu ko- 
nini), kurie dar 1795 m. Kuršo kunigaikštiją aneksavus 
Rusijai, atskirai ir ypatingu būdu atliko ištikimybės 
priesaiką. Tie paprasti ūkininkai greičiausia yra pali- 
kuonys senųjų kuršių bajorų, kuriems, kaip, pavyz- 
džiui, 1320 m. Tautgudui, lygiomis su kitais Ordino 
vasalais buvo suteiktos teisės į žemę. 

TAUTYBĖS KLAUSIMAS. Daugumas XIX a. tyrinėto- 
jų, pvz., Wiedemannas, Bielensteinas, Trusmannas kur- 
šius laikė lybiais. Ir šita nuomonė buvo vyraujanti iki 
pat 1912 m. Tik Watsonas bandė kuršius tapatinti su 
latviais. Latvių kalbininkas J. Endzelynas yra pirmasis, 
kuris įrodė, kad kuršiai „nebuvo nei lietuviai, nei latviai, 
bet atskira baltų kiltis, kuri kalbėjo pereigine tarme tarp 
latvių ir lietuvių ir vėliau asimiliavosi su latviais ir lie- 
tuviais“. Endzelynas tos išvados priėjo kalbiškai iš- 
analizavęs XIII-XIV a. šaltiniuose minimus kuršių vieto- 
vardžius ir asmenvardžius. Bielensteinas, tebūdamas 
savamokslis kalbininkas, kad ir gerai pažindamas šal- 
tinius, nepajėgė padaryti iš jų atitinkamos išvados. Jam 
kuršiai buvo lybiai su stipria latviška priemaiša. Isto- 
rikus čia daugiausia klaidino lybių gyvenimas sąmiš- 
riu su kuršiais. Pvz., 1355-1362 m. dvarų sąrašai (Wart- 
gutsliste) rodo visą eilę grynai lybiškų kaimų ne tik 
Ventos ir Banduvos srityse, bet ir Pamaryje Cyruvos bei 
Dunaikos apylinkėse. Kuršo šiaurėje lybių elementas 
buvo tiek stiprus, jog kuršiams sulatvėjant jis pasireiškė 
net atskiros latvių t6ėmininkų (lat. tūmnieki) tarmės su- 
sidarymu. Kalbininkų įrodytas kuršių baltiškumas vė- 
liau buvo paremtas ir archeologiniais tyrinėjimais. Nors 
dabar kuršių tautybės klausimu nebėra abejonių, tačiau 
istorikų tarpe vis dar pasitaiko skeptikų arba atsilikė- 
lių, tebeskelbiančių kuršius lybiais. 

KALBA. Šaltiniuose kuršių kalba pirmą kartą vardu 
paminėta 1338 m. Viename vokiečių žemaičių kalba 
rašytame dokumente sakoma: eine siip, die hetet Ag- 
mennewalke up Cursch. Išvertus lietuviškai: srautas, ku- 
ris kuršiškai vadinasi A. (1551 m. nuoraše: Ackmenne- 
walcke). Varde lengva atpažinti liet. akmuo, lat. akmens 
ir valka, lat. valks „srautas, upelis“. Ir toks smulkus įra- 

šas neabejotinai įrodo, kad kuršių kalbėta ne lybiškai, 
bet baltiškai, kaip lietuvių ir latvių. Šiaip apie kuršių 
kalbą šaltiniuose retai užsimenama. Pastabus pran- 
cūzas G. de Lannoy, 1413 m. keliavęs iš Liepojos į Rygą 
ir važiavęs per kuršių, žiemgalių ir lybių kaimus, savo 
kelionės aprašyme aiškiai pabrėžia, kad jie visi turi sa- 
vo atskiras kalbas (villaiges des Zamegaelz, des Corres et 
des Lives, leguelz on chascun ung langaige a par eulz). Kaip 
skirtingą kuršių kalbą mini ir XVI a. kronikininkai 
(Krantz, Russow). Dar 1600 m. M. Brandis sako, kad 
kuršių kalba doch etlichermassen der lettischen sich ver- 
gleichet. Vadinasi ir jam ši kalba panaši į latvių, bet ne 
tolygi. XVII a. rašytojai (A. Bureus, I. Scott, P. Einhorn) 
jau aiškiai sako kuršius kalbėjus latviškai. Taigi jie 
Latvijoje bus sulatvėję apie XVI a. galą. Žemaičiuose 
kuršiai paskutinį kartą, sykiu su žemaičiais, paminėti 
1455 m. prie Palangos. Reikia manyti, kad Ceklyje ir 
Mėguvoje kuršiai, kiek jų iš seniau buvo likę, jau XV a. 
ištirpo šiose srityse gausiau įsigyvenusių Žemaičių tar- 
pe. Kitaip dalykai klostėsi Klaipėdos krašte. Palyginti 
gausi pajūriu ėjusi kuršių imigracija galėjo padėti ir 
seniesiems kuršiams ilgiau išlikti. Bet mes nežinome, 
kada čia kuršių pavadinimas ėmė reikšti latviškai kal- 
bantį Žveją. 

Visų pirma kuršių kalba susidomėta sprendžiant jų 
tautybės klausimą. O kada kuršių baltiškumas buvo jau 
įrodytas, tolimesnis tyrinėtojų uždavinys buvo nusta- 
tyti jos vietą kitų baltų kalbų tarpe. Visa kas šioje sri- 
tyje padaryta, yra J. Endzelyno ir K. Būgos nuopelnas. 
Tiesa, Būga net per daug latvių ir žemaičių tarmėse „pri- 
medžiojo“ kuršybių. O vėliau (1939) V. Kiparskis, iš 
naujo perkratydamas turimąją medžiagą, vėl per toli 
nuėjo kita kryptimi, pakankamai neįvertinęs latvių ir 

kuršių kalbos skirtumų. Kuršiai nėra palikę jokių ra- 
šytinių paminklų. Visa kalbinė medžiaga yra tikriniai 
vardai, daugiausia vietovardžiai išlikę XIII-XV a. šalti- 
niuose, liečiančiuose kuršių gyvenamas sritis. Ypačiai 
vertingi yra XIII a. žemės dalybų aktai. Be to, kuršiai 
sulatvėdami ir sulietuvėdami yra palikę fonetinių ir 
žodyno pėdsakų dabartinėse latvių ir žemaičių tarmė- 
se. Tos vadinamosios kuršybės patvirtina ir daug kur 
papildo išvadas, daromas pasirėmus senuoju Kuršo 
vardynu. 

Pagrindinės išskiriamosios kuršių kalbos ypatybės 
yra šios: 

1. Prabaltiški dvibalsiniai junginiai an, en, in, un, 
latvių kalboje išvirtę uo, ie, i, ū, kuršių, kaip ir lietuvių 
bei prūsų, išlaikomi sveiki. Liet. giūtaras, pr. gentars 
latvių kalboje atliepia dzitars, bet Kuršo tarmėse ir 
Užmaryje tebėra išlikęs iš kuršių paveldėtas dzintars. 
Tam pritaria 1253 m. vietovardis Sintere, latvių tebe- 
tariamas Dzintere, ir taip pat Kuršo upė Zynthere (1338), 
kuriai atliepia liet. Giūtaras (Šaltuonos intakas). Kuršių 
danga „kampas, vietovė“ eina kelių Kuršo vietovardžių 
antruoju sandu, pvz., Dundanga (1245 Donedange), dabar 
dažniau Dundaga, Kazdanga, Stakaldanga, Uordanga. Da- 
bartinis apskrities miestas lat. Kuldiga vokiečių jau nuo 
1245 m. rašomas Goldingen (g vietoje k pagal vok. Gold 
„auksas'), o žemaičių tarmėse iki šiol yra išlikęs tarimas 
Kuldinga. Ir Ventos upė latvių tebevadinama kuršiškai 
Venta, nes latviškai turėtų būti *Vieta (plg. leūkti : lat. 
liekt). Taip pat kuršiškas ir miesto vardas Skrunda (1253 
Scrunden), kurio vietoje lauktume lat. *Skrūda (plg. lūn- 
kas : lat. lūks). - Plakio argumentas, kad vietovardžių ir 
šiaip žodžių su neišvirtusiais junginiais yra ir kitose Lat- 
vijos vietose, nieko neįrodo. Viena, jų Kurše nepalyginti 


KURŠIAI 75 


daugiau, o antra, latvių kalboje ir šiaip pasitaiko anų 
junginių įvairios, ne kuršiškos kilmės. Pvz., Vidžemės 
miestelis Ranka, kaip rodo vokiškas jo vardas Ramkau, 
bus seniau vadinęsis *Ramkava. 

2. Minkštieji k", 7 prieš priešakinius balsius ir se- 
nąjį j kuršių, kaip ir latvių, verčiami c, dz. Pvz., 1253 m. 
Lassiten = vok. Laziten (dabar Tarvydai, netoli Kretin- 
galės) neatskirtini nuo lat. lacis = liet. lokys, o tų pačių 
metų Rutzowe = lat. Rucava žemaičių tariama Rūkiava. 
Kiti pavyzdžiai: 1253 m. Letzime, Zegere = Lekėmė (Plun- 
gės vls. k.), Gegrėnai, XIII a. Kuršo upė Zerenden = lat. 
Cerenda. - Junginys dz šaltiniuose dažniau rašomas z, 
C, S, Ss, pvz., 1253 m. Ase : 1259 m. Adze, Celde = lat. 
Dzelde, bet liet. Gėldėnai, 1291 m. Zelende = Gelindėnai. 
Tai rodytų, kad XIII a. kuršių šnektose dz virto z. Tai 
patvirtina ir dabartinės Kuršo latvių šnektos. 

3. Priebalsiai s ir z, kaip latvių ir prūsų, kur lietuvių 
kalboje atliepia šir ž. 1253 m. Apusse = XVI a. *Apusėnai 
(dok.: Opusiany, Šačių apl. k.), plg. Apusinas (Raseinių 
aps. upė). Lietuviškai turėtų būti *Apuščnai, *Apušinas 
(: Apušė „drebulė'). Taip pat 1253 m. Grese latvių dabar ta- 
riama Grieze, bet liet. Griežė, Palangos apylinkės upė ir 
kaimas. Šventėji latvių dėl kuršių įtakos tariama Sventūja. 

4. Prabaltiškieji junginiai *tja, *dja žodžio kamieno 
gale verčiami minkštaisiais t e, d e, kaip prūsų ir žemai- 
čių. Aukštaičiai jų vietoje turi č, dž, o latviai š, ž. 1285 m. 
Ackete (1253 Akitte) = Ekččiai (netoli Klaipėdos), 1253 m. 
Aliseiden = Alsėdžiai. Bet žemaičiai šiuos vietovardžius 
taria trm. Eketė, Alsiedė, kurie per senesnius *Eketei, 
*Alsėdei yra išriedėję iš prolyčių *Eketjai, * Alisčdjai. Kuršo 
XIII a. vietovardžiai Appreten, Walteyten, Lippayten dabar 
latvių tariami: Apriki, Valtaiki, Lipaiki vietoje laukiamų 
lat. *Apriši, *Valtaiši, *Lipaiši (plg. Bukaiši, Galaiši = 

Bukūičiai, Galūičiai). Mat latviai, kurdamiesi Kurše, vie- 
toj prokalbinio tj jau tarė š ir todėl kuršių +' pakeitė k, 
kaip, pvz., ir rus. tiurma „kalėjimas“ latvių perdirbta 
kurmis. Ir lat. kakis „katinas“ yra kuršių palaikas, nes 
latviškai lauktume *katis, bet vn.km. *kaša (plg. vūcietis : 
vūcieša = vokietis : vokiečio). 

5. Priebalsis n, kaip prūsų kalboje ir dalyje žemaičių 
tarmių, išlieka ir prieš pučiamuosius, 1253 m. Sansuga- 
le = Žąsūgala (Varnių vis. k. ir kln.), žem.trm. Žonsūgala. 
Plg. pr. sansy, bet liet. žąsis, lat. zuoss. 1253 m. Grunste = 
Grūstė (Sedos vls. k.), trm. ir Grufstė. Kuršybės yra žem. 
brufšė, brufūšas „rauda, kuoja“ = pr. brunse ,t.p.“, taip pat 
lat. censle „kojos linkmens sausgyslė“, iegansts „priežas- 
tis, priekabė“ vietoje lauktinų dėsningų *ciesle, *ieguosts 
(plg. kėsti : lat. ciest, kąsti : lat. kuost). 

6. Bent dalyje šnektų dvibalsis ei, kaip prūsų kalboje 
ir dounininkų (telšiškių) žemaičių tarmėje, vietoje lietu- 
vių ir latvių dvibalsio ie. 1253 m. Gaveyssen = lat. Gavieze, 
1253 m. Leypiaseme = Lieplaukė, 1253 m. Pyitwe = XV a. 
Pietvėnai (Plungės apl. k.) prie Pičtvės (trm. Peitve) upelio. 
Plg. kuršiškose latvių tarmėse s2rdeinite vietoje sėrdienite 
„našlaitė“, lybių Igiga iš kuršių *leikas = lat. lieks, liet. ličkas. 

Kuršiškų ypatybių pasireiškia ir šių dienų latvių bei 
žemaičių tarmėse. Latvių vadinamosiose „kuršiškose“ 
tarmėse (seniau kuršių gyventame plote) kuršiškomis 
laikomos šios ypatybės: 

1. Trumpųjų balsių pailginimas ir dvibalsėjimas 
prieš priebalsį r. Plg. trm. dūrbs, sėrde, zirgs, kūrmis vie- 
toje rašomosios kalbos darbs, serde „šerdis“, zirgs, kurmis. 
Kuršių kalboje balsiai u, i, kaip rodo Cori (žr. aukščiau) 
ir XIII a. vietovardžiai Dorben, Kormele, Cervicae, dabar 
lat. Durbe, Kurmale, Cierkali (vok. Zirkaln), buvo tariami 
atvirai, panašiai į o ir e. Plg. taip pat lat.trm. droškis 

vietoje druškis „dručkis“. Todėl ir latvių kuršiškųjų tar- 
mių ir, ur dvibalsėjimas, pvz., ziergs, kuormis, bus ėjęs 
per ankstesnį laipsnį *2r, *or, nes tik iš ilgų ė, 0 gali 
fonetiškai išriedėti 7, į arba dvibalsiai ie, uo. 

2. Balsio u išlaikymas prieš v ir b, kaip lietuvių ir prū- 
sų kalboje. Plg. trm. dui, zuve, dubens = liet. dū, žuvis, 
dūgnas (iš prokalbinio *dubnas), kur rašomojoj kalboj 
atliepia divi, zivs, dibens. 

3. Priebalsio v iškritimas po r, I ir tarp balsių. Plg. trm. 
gūla, dzėre, zuitina (iš *zuvitina), o rašomojoje kalboje: gal- 
va, dzerve „gervė“, zivtina „žuvytė“. 

4. Prielinksnis ir priešdėlis az arba ūz = rytiečių liet. 
ūž, ažū „už“, kur latvių rašomoji kalba tevartoja aiz. 
Priešdėlio 4z- senumą patvirtina ir XIII a. Asenputten 
(vokiečių perdirbtas Hasenpot), dabar trm. Azpute (raš. 
k. Aizpute), žem. Ožputė. 

Žemaičių tarmėse, kaip jau aukščiau minėta, iš kur- 
šių yra arba gali būti paveldėtos šios ypatybės: 

1. Dounininkų (telšiškių) žemaičių ei, ou (su pus- 
siauriais e, 0) vietoje bendrinės kalbos ie, uo, pvz., deina, 
douna = dienū, duona. Dvibalsių virtimo izofona veik 
visiškai sutampa su Ceklio srities pietryčių riba. 

2. Labiausiai dounininkuose paplitęs balsių i, u vir- 
timas pussiauriais e, 0, pvz., kreste, sokte = kristi, sūkti. 

Kirčio atitraukimas iš žodžio galūnės į šaknį, pvz., 
gūlva, šaka, gyva, lauka, lūukus = galva, šakū, gyva, laukai, 
laukūs. Izofona pakraščiu užgriebia ir dūnininkus (rasei- 
niškius) žemaičius. 

Vadinamasis „žemaitiškasis“ garsų dėsnis, pagal 
kurį prokalbiniai *tja, *dja virsta te, de (iš *jautjai, *me- 
djai išriedėjo žem. jautei/jautė, medei/medė, o aukšt. jūu- 
čiai, mčdžiai), tolygus tokiai pat kuršių kalbos ypatybei 
(žr. aukščiau). Bet kadangi jis veikia visose žemaičių 

tarmėse ir pleištu Kuršių pamariu užgriebia iki pat 
Labguvos net pereigines žemaičių-aukštaičių šnektas, 
tai čia vargu galima kalbėti apie tiesioginę kuršiškojo 
posluoksnio įtaką. Žiūrint XIII-XIV a. gyvenamųjų 
plotų, žemaičiai kaip tik įsikiša tarp kuršių ir prūsų. 
Todėl suprantamas ir visiems jiems bendras fonetinis 
polinkis, priešingas afrikatoms. 

Nemuno žiočių srityje kuršiai nuo priešistorinių 
laikų siekėsi su prūsais. Dar ir P. Dusburgietis savo apie 
1326 m. baigtoje kronikoje sako, kad Nemunas skiriąs 
Prūsus nuo Rusijos, Lietuvos ir Kuršo (Memela etiam est 
fluens agua... Russiam, Lethowiam et Curoniam dividens 
etiam a Prussia). Todėl nenuostabu, kad visa eilė anks- 
čiau minėtų kuršių kalbos ypatybių ją sieja su prūsais. 
Be to, ir žodyne kartais kuršių kalba eina iš vieno su 
prūsų kalba. Pvz., pr. kerscha(n), kirscha(n), kirsa „ant, 
viršum“ atliepia Kuršo vietovardžiai Cėrsupji ir Cirspene, 
o liet. skefsas, lat. škėrss. Pr. kirs- slypi ir dabartiniame 
Skirsnemunės varde. Vokiečių XIV-XV a. šaltiniai rašo 
lot. Kirsmemela (vėliau perdirba į Christi Memela, Crist- 
memela), vok. Kirsmemel, Kyrsmymel, Kersmemel, net ir 
Lietuvos Metrikos XV a. įrašuose dar pasitaiko Keršto- 
moni (vėliau Kerštomonech). Pr. *Kirsnemunė, lietuviškai 
išvertus „Antnemunė“, vėliau liaudinės etimologijos 
sujungta su veiksmažodžiu skirti, išvirto Skifsnemune. 
Pr. wangus „lydymas, menkas ąžuolynas“ vėl atliepia 
kuršių *vanga vietovardžiuose Vanga, Vandzene, Ievan- 
ga (iš *Ievavanga), *Alsvanga (vok. Alschwangen, dabar 
lat. Alsunga), o pr. kelan „ratas“ - lat.trm. duceles, diceles, 
viceles (iš *dviceles) „dviratis vežimas“. Žem. Ablingė 
(Endriejavo vls. k.), Ablingis (pavardė) ir bendrinis daik- 
tavardis ablingė „apylinkė, kampas“ (Švėkšna) yra kur- 
šiškas ir rodo, kad lietuvių-latvių priešdėliui ap- (plg. 

aplink, lat. aplik) kuršių kalboje atliepė ab-, lygiai kaip 
ir prūsų, pvz., abstocle „puodo dangtis“, absergisnan ,ap- 
sergėsena, apsauga. 

Sutraukiant visa aukščiau pasakyta, galima teigti, 
kad kuršių kalba tikrąja to žodžio prasme bus buvusi 
pereiginė baltų kalba. Ji turėjo daugiau bendrų ypaty- 
bių su latvių kalba nei su lietuvių, bet kartu sudarė 
lyg ir jungiamąją grandį tarp vakarų ir rytų baltų. Tai 
visai pateisina ir jos geografinė padėtis. Trūkumas 
ryškesnio kalbinio individualumo, be abejo, palengvi- 
no kuršių sulatvėjimą bei sulietuvėjimą. 
KLAIPĖDOS KRAŠTO KURŠIAI. Nors priešistori- 
niais laikais ir iš dalies dar iki XV a. šiaurinė Klaipėdos 
krašto dalis buvo gyvenama senųjų kuršių, tačiau da- 
bartiniai tuo vardu besivadiną Užmario žvejai yra vė- 
lesnių laikų Kuržemės išeiviai. Patys jie save vadina 
kursenieki, kalbą kursiska, o lietuviai sako kužšiai, rečiau 
kuršiai, kūršininkai, vok. Kuren. Dar XIX a. antrojoje pu- 
sėje šia kalba kalbėta visame Užmaryje iki pat Kranto, 
taip pat pajūriu nuo Palangos iki Klaipėdos. Bet pasku- 
tiniais laikais Kuršiai smarkiai vokietėjo ir prieš II pa- 
saulinį karą kuršiškai bekalbėta vien Lietuvai priklau- 
siusioj Užmario dalyje ir Karklės bažnytkaimyje bei 
Mel(n)ragos kaime. Visi kuršiai buvo jau dvikalbiai ar 
net trikalbiai. Savąja kalba, pačių laikoma prasta, jie iš 
įpročio daugiau naudojosi žvejodami, taip pat šeimoje 
(ypačiai moterys su vaikais), o viešumoje dažniau kal- 
bėdavo vokiškai arba lietuviškai. Bezzenbergerio ir 
Plakio tyrinėjimai parodė, kad šių kuršių kalba nėra 
niekas kitas, kaip Kuržemės latvių tarmės atmaina su 
stipria lietuviška ir daugiau žodynine vokiška prie- 
maiša. Istoriškai nustatyta, kad daugumas kuršių yra 
atsikėlę iš pietų vakarų Kuržemės. O dialektologiškai 

kuršių vartojamoji tarmė artimiausia Nycos, Bartuvos, 
Kalėtos, Gramzdo ir Priekulės latvių šnektoms. 

Kaip rodo kuršiškai-latviškos kilmės vietovardžiai, 
pvz., Ašpurviai (: lat. purvs „plynė'), Kiokiai (: lat. kūkis 
„kovarnis“), Vėveriškiai (: lat. vžveris „audėjas'), Žagatai 
(: lat. žagata „šarka'), kuršiai, be Užmario, buvo seniau 
paplitę ypačiai šiaurinėje Klaipėdos krašto dalyje, maž- 
daug iki Švėkšnos-Rusnės linijos. Bet būdami ,žemi- 
ninkai“, o ne žvejai, jie palyginti greitai sulietuvėjo, tik 
pavardės, pvz., Lacytis (: lacitis = lokytis), Lūbrencis (lat- 
viai taip vadina Lauryną), Kūzragis (: lat. kaza „ožka“ + 
rags „ragas“) dar liudija kuršišką kilmę. Dėl z kuršiška 
laikytina ir Rėzos pavardė, žvejų paprastai tariama 
Rėzas. Kada kuršiai pradėjo keltis Klaipėdos kraštan, 
tiksliai nustatyti negalima. Bet kėlimasis turėjo prasi- 
dėti bent apie XIV a. pusę, nes 1400 m. jie minimi net 
Semboje. Iš Livonijos ordino skundų sužinome, kad 
nuo XV a. pradžios imigracija žymiai pagausėjo. Pir- 
mieji atsikėlėliai, be abejo, bus dar kalbėję senąja kuršių 
kalba, bet nenutrūkstant kėlimosi bangai, ji savaime 
vėliau sulatvėjo, o paskui net gerokai aplietuvėjo. Pvz., 
vietoje lat. jžiet (reikiamybės nuosaka) kuršiai, nusi- 
žiūrėję į lietuvius, besako turu ieti, reik ieti (lat. iet = eiti). 
Ir apskritai dėl mažo kalbančiųjų skaičiaus, neturėda- 
ma savo rašto (pamaldos kuršių buvo laikomos seniau 
lietuviškai, vėliau vokiškai) ir būdama visai atskirta 
nuo savo gyvojo kamieno (Kuržemėje), ši žvejų kalba 
yra tipingas išsigimstančios kalbos pavyzdys. Be to, 
paskutiniojo karo sąmyšiai ir sovietų pajūrio gyventojų 
trėmimai kuršius, galima sakyti, yra visai išnaikinę. 


CEKLIS 


Ceklis (liet. būtų *Keklys) - senojo Kuršo sritis dabar- 
tiniuose šiaurės vakarų Žemaičiuose tarp Ventos upės 
ir Baltijos jūros. Ceklio vardas pirmą kartą, sykiu su 
kitomis trimis pietinėmis kuršių sritimis Mėguva, 
Pilsotu ir Duvzare, paminėtas istorijos šaltiniuose 
1252 m. Livonijos mistro sutartyje su Kuršo vyskupu 
dėl Klaipėdos pilies statymo. 1253 m. jie pasidalina 
visų tų sričių žemėmis, kurių dvi dalys tenka ordinui 
ir viena vyskupui. Iš dviejų tų dalybų aktų vietovar- 
džių gana tiksliai atsekamos ir sričių ribos. Ceklio sri- 
tyje minimos šios dabartinės vietovės: Alsėdžiai, Apuo- 
lė, Babrungėnai, Biržinėnai (Telšių aps. Luokės vls.), 
Duobėnai (Šiaulių aps. Raudėnų vls.), Dusai (Šiaulių 
aps. Papilės vls.), Imbradė, Gandinga, Gardė (dabarti- 
nė Žemaičių Kalvarija), Gargždai, Gegrėnai, Gelindėnai 
(Telšių aps. Alsėdžių vls.), Gesalai (Mažeikių aps. Yla- 
kių vls.), Griežė, Grūstė, Kartena, Lekemė (Telšių aps. 
Plungės vls.), Liepžemis (dabartinė Lieplaukė), Luoba 
(Mažeikių aps. Sedos vls.), Medingėnai, Mosėdis, Ne- 
verėnai, Notėnai, Rietavas, Skuodas, Viešvėnai, Žarėnai, 
Žąsūgalas (Telšių aps. Varnių vls.); be to, dar XVI a. 
pažįstamos vietos: Apustėnai Šačių apl., Ilgiai, dabar 
vadinami Grigaičiais (Kretingos aps. Platelių vls.), 
Pietvėnai prie Pietvės upelio Plungės apl., Remtiniai 
ties Remtės ežeru (Kretingos aps. Platelių vls.), 

Viešetėnai, dabar Daubrai prie Viešetės upelio (Ma- 
žeikių aps. Tirkšlių vls.), Virvytė prie to paties vardo 
upelio Latvijoje ties Skuodu, Žilkotai Saugų apl. Ši- 
lutės aps. ir visai nerandami: Amelinge, Eykaswe, Kal- 
veseme, Pilene, Pregetwe, Pomenie (prie Minijos upės?), 
Pretzitwe, Spermes bei Zekulmseme. Šiaurėj Ceklis ri- 
bojasi su Duvzare ir Bandava ir pati riba, ypač tarp 
Skuodo-Griežės, sutapo maždaug su dabartine Lie- 
tuvos ir Latvijos valstybine siena. Ar trikampis tarp 
Vadaksties ir Ventos upių bus dar Ceklio ar Skrundos 
Žiemgalos sričiai priklausęs, nėra aišku. Toliau nuo 
Ventos aukštupio Ceklio riba eina pietų vakarų kryp- 
timi pro Luokę ir Rietavą iki Veiviržo upės ties Klai- 
pėdos krašto siena, o šiauriau linija Kretinga-[piltis 
darė vakarinę Ceklio ribą, skyrusią šią sritį nuo Pil- 
soto ir Mėguvos. Kadangi visos keturios sritys daly- 
bų aktuose vadinamos dar nedirbamomis (terrae iam 
incultae) ir priešais sugretinamos su gyvenamomis 
šiaurinėmis Kuršo sritimis, tai, matyti, jų gyventojų 
skaičius XIII a. nebus buvęs didelis. Spėjama (Zającz- 
kowski), kad Ceklį Livonijos ordinas galėjęs nukariau- 
ti 1252 m. gale. 1291 m. vėl iškyla Ceklio vardas, kai 
Kuršo vyskupas dalinasi su savo kapitula jam tekusia 
trečiąja anų sričių žemių dalimi, o 1328 m. visas pie- 
tinis Ceklio kampas iki Minijos ir Salanto santakio ir 
ruožas į vakarus nuo Salanto ir Šventosios aukštupio 
sykiu su Klaipėda Livonijos ordino perleidžiami kry- 
žiuočiams. Vėliau nei apie Ceklį, nei apie kitas pieti- 
nes sritis nieko nebegirdėti. Tik iš mainų akto, kuriuo 
Kuršo vyskupas 1392 m. savo dalį šiose srityse išmai- 
no su ordinu į Valtaikių pilį, matyti, kad kraštas, grei- 
čiausiai dėl lietuvių-vokiečių karų, buvo sunykęs ir 
ištuštėjęs. Po Tannenbergo pergalės ir Melno ežero 

taikos (1422) Ceklis sykiu su Mėguva ir visais Žemai- 
čiais atitenka Vytautui. XV a. senosios vietovės, pvz., 
Gargždai, Gandinga, Medingėnai, Rietavas, Vieš- 
vėnai, Žarėnai..., pasidaro administraciniais valsčių 
centrais. Paskutinį kartą Ceklio vardas paminėtas 
1503 m. Kuršo vyskupo ginče su ordinu taip pat dėl 
žemių. 


KARŠUVA 


Karšuva —- vakariausia senosios Lietuvos sritis tarp 
Ceklio ir Skalvos. Pirmą kartą Karšuvos vardas (Kar- 
sowe) paminėtas 1253 m. ginčijamo tikrumo Mindau- 
go dovanų akte. Kryžiuočiai ir kalavijuočiai, pasiryžę 
nukariauti Lietuvą, visų pirma siekė ir geografiškai 
susijungti. Todėl pasirinkę Nemuną, aniems laikams 
patogiausią kelią skverbtis gilyn į kraštą, dar nenuka- 
riautoje Karšuvoje ir, be to, kaimyninėms Skalvai ir 
Sūduvai irgi tebesant laisvoms, jau 1259 m. pasistato 
Jurbarko pilį (Dusburgietis: castrum in terra Carsovie in 
monte sancti Georgii). Eiliuotinė kronika ją vadina net 
stačiai Karšuvos pilimi (burec Karsowin). Strateginė pi- 
lies reikšmė pabrėžiama ir tuo, kad ji statoma abiejų 
ordinų lėšomis ir taip pat jai skiriama bendra įgula, 
nors šiaip Karšuvą savinosi kalavijuočiai. Tačiau pra- 
laimėjus Durbės kautynes ir lietuviams ėmus pulti pi- 
lį, vokiečiams tenka atitraukti įgulą. Bet po 1283 m., 
galutinai nukariavus Skalvą ir Sūduvą, Ordinas bus 
ėmęs iš naujo veržtis Karšuvon, nes 1289 m. vėl jos 
vardas minimas tarpusavio dalybų akte. Bet tos da- 
lybos, kiek jos liečia Karšuvą, buvo tik vardinės. Ti- 
kintis ją greitai nukariauti siekta iš anksto suregu- 
liuoti teises. Dar 1303-1315 m. dėl Karšuvos vyksta 
sunkios kovos. 1303 ir 1307 m. ji puolama ir naiki- 
nama iš Ragainės pilies. P. Dusburgiečio kronikoje 

minimos trys Karšuvos pilys: Scroneyte, Biverwate ir 
Putenica. Skronaičiai (jei vardas neiškraipytas) nebe- 
atsekami, o Bebirvaičių (Jeroschinas rašo tiksliau: Bib- 
berwaten) pilies, be abejo, tenka ieškoti kur nors prie 
Bebirvo upės, gal būt šių dienų Bebirvų kaimo (Šim- 
kaičių vls.) apylinkėse. XVI a. būta net Bebirvų dvaro 
(Sprogis). Bet žymiausia Karšuvos pilis buvo Putenica 
(variantai: Puthenica, Putenicka, Puteniken, Putenikin, 
Putenicken). Iš kronikos sužinome, kad iš Ragainės vo- 
kiečiai ją pasiekdavę laivu, plaukdami aukštyn Jūra ir 
paskui dar žygiuodami sausuma. Pilies būta nema- 
žos ir gerai sustiprintos, su vartais ir priepiliu. Ji prieš 
kryžiuočius laikėsi ištisus 20 metų. Apie 1315 m. Ra- 
gainės komtūrui pavyko pilį sudeginti, bet tik dėl di- 
diko Spudo išdavimo. Tačiau pilis lietuvių greitai at- 
statyta ir 1328 m. kryžiuočių vėl puolama. Po to jos 
vardas išnyksta iš šaltinių. XIV a. galo Ordino žygia- 
raščiuose jos vietoje beminima Putelauken (variantai: 
Putenvelde, Pitenveld), t.y. Pūtvės laukas. O žygiaraš- 
čiuose „laukais“ (felt, veld) vadinama tik negyvena- 
mos vietovės. Sprendžiant iš šaltinyje nurodytų nuo- 
tolių šis Pūtvės laukas atitinka dabartinį Pūtvės kaimą 
Šilalės vls. XVI a. Pūtvės dvaras (Putvy) buvo ištysęs 
abiem Akmenos, Jūros kairiojo intako, pusėm. Šalti- 
ninė Putenica greičiausia perdirbta iš liet. *Pūtvinykai 
(naujoviškai būtų: *Pūtvininkai). Tokia lytis galėjo būti 
vartojama kaip gretiminė šalia pirminės Pūtvė. Plg. 
Karklė ir Karklinifikai (Klaipėdos aps. bžk.), be to kark- 
linifkai „Karklės gyventojai“, Daukšos kieminykas „kai- 
mietis, t.y. kiemo (= kaimo) gyventojas“, kėpininkai : 
Kopos (Užmaris). Būdinga, kad tie patys Ordino šal- 
tiniai ir Medininkus (Varnius) bei Šalčininkus rašo Me- 
dinica, Medeniken, Medenicken, Medenikin ir Salsenicka, 

Salseniken, Salsenikin (iš liet. Mėdinykai, Šalčinykai). Ne- 
abejotinai Karšuvoje bus buvusi ir Aukaimio pilis, nors 
kronikos įdėm to ir nesako. H. Lowmianskis Karšuvai 
norėtų priskirti net Bisenos, Junigedos (Veliuonos), Pa- 
graudės ir Vaikynos pilis. Bet šaltiniai neduoda jokio 
pagrindo tiek išplėsti Karšuvos ribas. 

Prieš Ordinui užpuolant Karšuvoj palyginti tankiai 
gyventa. Kronikos kartkartėmis mini paimtus belais- 
vius, grobį, pastatų deginimą (incendium et rapina, in- 
cendium magnum in edificiis). Kryžiuočių sudeginti prie- 
piliai ir pilys labai greitai atstatomi, o 1307 m. karšuviai 
vieni patys pajėgia suorganizuoti karo žygį prieš Klai- 
pėdą. Tačiau Ordino naikinamasis karas ilgainiui Kar- 
šuvą paverčia negyvenamu tyru. Dėl išdavimo netekus 
Pūtvininkų, karšuviai, kronikos žodžiais tariant, „pa- 
matę toliau nebegalį broliams (= kryžiuočiams) prie- 
šintis“, palikę kitas dvi pilis, patys pasitraukia į krašto 
gilumą. Kalavijuočiai 1328 m., kartu su Klaipėda ir jos 
sritimi, visiškon kryžiuočių valdžion perleidžia ir „visą 
karšuvių žemę (tota terra Karsovitarum)“. O perleidimo 
priežastimi nurodoma tų „nuosavybių“ tolumas. Pas- 
kutinį kartą Karšuva atskira „žeme“, lygiomis su Žemai- 
čiais ir Aukštaičiais, paminėta ciesoriaus Liudviko IV 
1337 m. Ordinui duotose privilegijose. Vėliau vokiečių 
šaltiniai šios srities nebemini. Tik žygiaraščiuose su- 
minėta 1384-1385 m. karšuvių dar gyvenant tarp Jūros 
upės ir Laukuvos. Nevisai aišku, ar jie čia seni gy- 
ventojai ar tik atsikėlėliai iš kryžiuočių sunaikintų Kar- 
šuvos sričių. Tačiau jos atminimas išlieka gyvas. Lie- 
tuvos byloje su Ordinu dėl Veliuonos 1413 m. suminima 
districtus Karsschow. XVI a. tuo vardu vadinama viena 
Žemaičių apskritis. Iš 1562 m. matavimo protokolo ir 
kitų šaltiniuose paminėtų tos apskrities vietovių gana 

tiksliai nustatomas ir jos plotas. Apskrities riba, prasi- 
dėjusi ties Šikšniais prie Klaipėdos krašto sienos, ėjo per 
Pryšmančius iki Pagramančio, perkirtus Jūrą, toliau pro 
pat Batakius ir Skaudvilę iki Pašilės, nuo Pašilės lanku 
per Medviagalio kalną, rytine Šilalės puse, žemyn iki 
Didkiemio ir tiesiai vėl į Klaipėdos krašto sieną kiek į 
vakarus nuo Sartininkų. Tai, žinoma, tėra tik ano am- 
žiaus administracinis vienetas, apėmęs tik dalį senosios 
Karšuvos. Apskritis ypačiai keista tuo siauru dryžu, 
nusidriekiančiu iki Klaipėdos krašto. Siauriausioje vie- 
toje tarp Sartininkų ir Šikšnių šis dryžas vos 4 km pločio. 
Tatai rodo, kaip ir visoje eilėje senųjų šiaurės Žemaičių 
ir Užnemunės apskričių, kryptį, kuria po 1410 m. bus 
ėjęs tyro apgyvendinimas iš sausakimšai gyvenamų 
Žemaičių aukštumų. Iš 1528 m. kariuomenės sąrašų 
sužinome Karšuvos apskrityje gausiai gyvenus smul- 
kiųjų bajorų, iš viso 134 šeimos, kurios kariuomenei 
statė 108 arklius, 0 1567 m. statoma net 120 arklių. Ir tai 
visai suprantama, nes apskrities šiaurė - Kaltinėnų 
apylinkė - ir iš dalies jos šiaurės rytai priklauso seniai 
gyvenamam ir bajoringam Žemaičių vidurkiui. Karšuvą 
bajorų gausumu 1528 m. prašoka tik Raseinių, Viduklės 
ir Kražių apskritys. Dar ir 1775 m. Karšuvos apskrityje 
bajoriškų ūkių būta 3176, o XVII a. gale net 3874. 

XIII a. Karšuvos plotas ir ribos bent apytikriai nu- 
statomos iš šaltinių. Vakaruose ji ribojosi su Pilsoto ir 
Ceklio sritimis, šiaurėje rėmėsi į Medininkų sritį, o 
rytuose siekė gerokai už Šaltuonos ir Bebirvo santakos. 
Pietuose Karšuva dūrėsi į Sūduvą ir Skalvą. Ribą čia 
sudarė Nemunas, o vakariau ji bus ėjusi maždaug Klai- 
pėdos krašto siena. Plg. Ceklio žemėlapį (p. 82). 

Karšuvos vardas šaltiniuose rašomas palyginti tiks- 
liai: Karsowe, Karsowen, Karsowin, Karsouwen, Karsouwin, 

Karsow, Karschowen, Karschowin ir sulotynintai Carsovia. 
Gyvas senasis vardas yra išlikęs Skaudvilės apylinkės 
kaimo varde K4ršuva. Čia XVI a. minimas dvaras, kuris, 
matyti, bus buvęs ir Karšuvos apskrities administracinis 
centras. Teismų aktuose XVI-XVIII a. dar minimi ir kiti 
du Karšuvos (Koršovo, Karšovo) dvarai Viduklės ir Kražių 
apskrityse. Jie galėtų būti įkurti karšuvių išeivių Or- 
dinui nusiaubus jų kraštą. Darybos atžvilgiu Kūršuva, 
kaip ir Lietuva, rodo priesagą -uva, dažnai vartojamą 
vietovardžiams ir vandenvardžiams darytis. Plg. Vdi- 
guva ir Vaiguva (Šiaulių aps. bžk. ir Plokščių vls. upė), 
Raguvė (Panevėžio aps. mstl.), Mituva ir Mituvė (Nemu- 
no ir Lėvens intakai). Tokios vardų grutės, kaip Laūkuva 
(Tauragės aps. mstl.), Laukava (Seirijų vls. upė) : Laūkė 
(Tauragės ir Telšių aps. upės); Ringuva (Ventos intakas) : 
Ringė, Riūgė, Ringys (smulkūs upeliai įvairiose Lietuvos 
vietose); Vaduvū (Skapiškio vls. upė) : Vadi (Tauragės 
aps. upelis) ir Būrtuva (įteka Liepojos ež.), kurią latviai 
vadina Būrta, rodo, kad ir Kūršuva yra kokio kito vardo 
vedinys. Ir iš tikrųjų Alytaus apskrityje esama upelių 
Karšė, Karšis ir pievų Karšės, o iš XVI a. vėl pažįstamas 
kaimas *Karšiai (Korši) ir kaip tik senojoje Karšuvos 
apskrityje. Taigi ir Kdršuva gali būti kurio išnykusio 
vandenvardžio vedinys. Vardo raidai plg. *Lata (lenk. 
Lota, Vilniaus krašto upė) : Latuvė (Šventosios intakas 
ties Andrioniškiu) : *Latuva „Latvija“ (iš jos kilus lenk. 
Lotwa „t.p.“). O Karšė ir kt. etimologiškai neatskiriama 
nuo žuvies vardo karšis, -ičs, žem. kūršis, -ies „palša, 
Abramis brama“, kuri taip praminta dėl keršumo. Kaip 
gretomis su Linkuva, Dotnuva, Raguva sakoma linkūvis, 
dotnūvis, ragūvis, taip ir Karšuvos gyventojai bus vadinęsi 
karšūviais (šaltinių: Carsowite, Karsovitae, Karsowtten, Kar- 
souwin). Tautybės jie buvo lietuviai. O Spudo lietuvybė 

kronikos brėžte pabrėžiama (guidam Lethowinus, dictus 
Spudo, potens in castro). Karšuvai, kaip atskirai „žemei“ 
(terra, lant), XIII a. dar netaikomas nė Žemaičių vardas. 
Todėl suprantama, kad ir jos gyventojai galėjo papras- 
tai vadintis sritiniu vardu. 


SKALVA 


Skalva - šiaurinė senosios prūsų žemės sritis Nemuno 
žemupyje. Šaltiniuose Skalva pirmą kartą paminėta 
prieš 1240 m. sudarytame Liber Census Daniae, kur sa- 
koma, kad antroje, t.y. šiaurinėje Priegliaus upės (šal- 
tinis ją vadina Lipz) pusėje tarp kitų žemių yra terra 
Scalewo. P. Dusburgietis, išskaičiuodamas prūsų sritis 
iš vakarų į rytus, Skalvą mini aštuntąja (Octava Scalo- 
wia, in gua Scalowite). Jis yra ir svarbiausias pirminis 
šaltinis apie Skalvą ir skalvius, nes kronikoje „skalvių 
karui“ paskirtas net atskiras skyrelis De bello Scalo- 
witarum. Tas žinias iš dalies dar papildo Ordino skal- 
viams duotos žemės nuosavybės privilegijos (1281- 
1383), o XVI a. dar ir mokesčių knygos. 

Pavysliu atsikraustęs Ordinas pirmajame prūsų že- 
mės nukariavimo tarpsnyje (1231-1240) Skalvos dar ne- 
siekė. Ir po pirmojo prūsų sukilimo, 1249 m. pasirašant 
Christburgo taikos sutartį, Skalva tebebuvo laisva. Ta- 
čiau kryžiuočiams nukariavus Sembą ir pasistačius 
Karaliaučiaus pilį, skalviai, nadruviai ir sūduviai, paju- 
tę pavojų, keršydami vokiečiams pasidavusiems sem- 
bams, 1255 m. nusiaubia jų kraštą ir, norėdami sulaikyti 
tolimesnį Ordino veržimąsi, apsaugai pasistato Vėluvos 
pilį. Bet joje paliktos įgulos vadas nadruvis Tirška pilį 
išduoda kryžiuočiams. Didysis prūsų sukilimas žymiai 
pakirto Ordino jėgas ir veik dešimčiai metų nutęsė dar 

laisvų prūsų sričių nukariavimą. Kryžiuočių sunkios 
rankos dar nepatyrę skalviai kaip ir nadruviai sukili- 
mo metu apskritai laikėsi nuošaliai, nėjo sukilusioms 
vakarinėms kiltims padėti. Tik jau pasidavus sembams, 
notangėnams ir bartams, skalviai su nadruviais 1274 m. 
dalyvavja sūduvių žygyje prieš Ordiną. Jungtinė „di- 
delė kariuomenė“ puolė jau pasidavusių prūsų ginamą 
Bysleidos pilį netoli Barštyno (vok. Bartenstein), bet jos 
paimti neįstengę ir mūšyje su įgula, kronikininko per- 
dėtu teigimu, nustoję dviejų tūkstančių karių. Numal- 
šinęs sukilimą, Ordinas kardą tuojau nukreipia į likusias 
tris laisvas prūsų kiltis. Jau 1274 m. puolama Nadruva 
ir, dar šios nebaigus nukariauti, jau ir Skalva. Kadangi 
ši sritis buvo ištysusi abiem žemutinio Nemuno pu- 
sėmis, tai puolimas vykdytas iš Sembos vandens keliu. 
Kronikininkas pabrėžia ir tokios strategijos patogumą, 
nes čia negalėję trukdyti atokiau nuo Nemuno gyvenę 
nadruviai. Iš jo pasakojimo gauname palyginti aiškų 
Skalvos nukariavimo vaizdą. Tačiau kronikininkas ne- 
duoda tikslios srities nukariavimo datos ir nupasakoja 
tik svarbesnius Ordino žygius, pridurdamas, kad su 
skalviais dar „daug kitų karų kariauta“. Bet toliau jis 
sako, kad „sūduvių karą“ kryžiuočiai pradėjo jau nu- 
kariavę Skalvą. 

Iš visų aplinkybių spėjama, kad svarbiausias smū- 
gis skalviams buvo suduotas tarp 1276-1278 m. Visų 
pirma Sembos vaitas Ditrichas, atplaukęs Nemunu, su 
tūkstančiu vyrų puolė ir sudegino svarbiausią skalvių 
pilį, buvusią kalne dabartinės Ragainės vietoje. Ji buvusi 
apvesta aukšta siena su vartais, ir kryžiuočiai antpuo- 
lio metu turėję vartoti kopėčias. Kronikininkas dar 
pabrėžia, kad pilies įgula (multitudo infidelium) skaičiu- 
mi prašoko puolančius kryžiuočius. Pilis dar turėjo ir 


SKALVA 93 


priepilį (suburbium), o netoliese buvę dar ir kitų pasta- 
tų. Šios pilies vardas P. Dusburgiečio rašomas lot. Ra- 
ganita, ojo vertėjo Jeroschino paprastai - Ragnite, Ragnit 
ir trejetą kartų Rangnite. XIV a. galo kryžiuočių vadina- 
muosiuose keliaraščiuose irgi rašoma Rangnit, Rangnith 
ir du kartus vėl Rangit, Rangith. Vėliau Ordino šalti- 
niuose irgi dažniau vartojama Rangnith, Rangnit, rečiau 
Ragnith, Ragnit. Dar 1539-1540 m. mokesčių sąraše te- 
berašoma Rangnith, tik po XVI a. galutinai įsigali da- 
bartinė vokiškoji lytis Ragnit. Vygando Marburgiečio 
kronikoj randame sulotynintą Ragnita, Ragneta. Pastaroji 
lytis vartojama ir lenkiškai rašytame 1561 m. Virbalio 
ir Jurbarko inventoriuje. Iš P. Dusburgiečio sužinome, 
kad pilis vadinta pagal kaimyninės upės vardą (a fluvio 
vicino). O XVI a. kronikininko Luko Davido žiniomis jos 
vardas buvęs Rango (: rangytis, žem. rangai „rangyti gal- 
vos papuošalai“). Plg. upių vardus Rangys ir su kitu 
balsio laipsniu Ringū, Ringė, Ringys, Ringovė, Ringuvū. 
Pagal upę galėtų būti pramintas ir pr. Rangelawken 1405 
(dabar vok. Ringlacken, Vėluvos aps.). Patys skalviai pilį 
bus vadinę *Rangitė (darybai plg. prūsų vietovardžius 
Laukiten : laucks „laukas“, Pelkiten : pelky „bala, raistas') 
arba *Ranganitė, jei upė buvo vadinama ir *Rangano (plg. 
prūsų upėvardžius Valkana : liet. Valkė, dg. Griselanos, 
Lassanos). Dabartinis vardas Ragainė, vartojamas jau 
Mažvydo, matyti yra naujai pramintas lietuvių, ėmus 
jiems kurtis skalvių krašte. Pats vardas pažįstamas ir 
Didžiojoje Lietuvoje. Viename 1590 m. Raseinių žemės 
teismo akte minimas dabar išnykęs Ragainės kaimas 
(Ragoine, in Opis dokumentov Vilenskago Centralnago 
Archiva, t. I, p. 131). Jis bus buvęs Kuršėnų valsčiuje, nes 
paminėtas kartu su dabartiniu to valsčiaus Tulkinčių 
kaimu. O Smilgių valsčiuje vėl yra lauko pavadinimas 

Ragainė. Taigi vardas gali būti stačiai atneštinis, pri- 
taikytas pakaitu lietuvių ausiai keistai skambėjusiam 
vok. Ragnit. Lauktinu tiksliu fonetiniu pakaitu *Ragnytė 
nepasinaudota, nes priesaga -ytė mūsų vietovardžiuose 
palyginti retai tevartojama. Žemaičiuose pažinta ir pa- 
vardė Ragainis (Mosėdžio vls.), o Mažojoje Lietuvoje — 
Ragainius. 

Ragainės, atrodo, būta žymaus Skalvos centro. Tai 
patvirtina ir tas faktas, kad Ordino kaip tik čia 1289 m. 
pasistatyta sava pilis, bet jai duotas vokiškas Landeshut 
vardas nepajėgė išstumti senojo prūsiško pavadinimo. 
Be to, kronikoje pakartotas pasakojimas, kad vienuoli- 
ka metų prieš Ordino atsikraustymą, vadinasi, išeitų 
1221 m., pilį buvę apgulę rutėnai (Rutheni, tuo vardu 
vadinta visi rytų slavai), bet turėję pasitraukti jos ne- 
paėmę, nes skalvių įgula maistui turėjusi pakankamai 
žuvų pilyje buvusiame 20 žingsnių ilgumo tvenkinyje, 
kuriame dabar, kaip kronikininkas priduria, vandens 
tik varlėms bepakanka. Pasakojime galėtų būti ir tiesos. 
Juk Ipatijaus metraščio liudijimu Haličo-Voluinės ku- 
nigaikštis Danielius savo žygiuose prieš jotvingius 
(1248-1258) siekęs net šių dienų Augustavo apylinkes. 
Ankstyvesnės metraščių žinios apie jotvingius yra la- 
bai šykščios. Minima tik, kad jau 983 m. Kijevo Vladimi- 
ras „ėjo prieš jotvingius ir paėmė jų žemę“. Todėl būtų 
visai suprantama, kad pavienis ir, be to, nesėkmingas 
žygis Skalvon galėjo ir nepatekti į metraščius. - Pa- 
drąsinti sėkmės kryžiuočiai tuo pačiu žygiu viena diena 
paima ir kitą skalvių pilaitę, šaltinių vadinamą Ramige. 
Vardas skaitytinas pr. *Ramego ir sudarytas su ta pačia 
priesaga, kaip ir nadruvio Tulnege (Vėluvos aps.) bei 
sembų Jaunege, Pinnego vardai. Taigi pilaitė vadinta jos 
gyventojo, matyti, kiltinio didiko vardu. 

Paveikti staigaus Ordino smūgio, kilties seniūnai 
(seniores populi) susitarę veikti iš vieno, parinkę 400 vy- 
rų ir laivu netikėtai užpuolę ir sudeginę kryžiuočių 
pilį Labguvoje. Įgulą skalviai išžudę, o moteris ir vai- 
kus išsigabenę kartu su „dideliu grobiu“. Magistras 
keršydamas vėl su stipria kariuomene nužygiavęs į 
Skalvą ir „ugnimi ir plėšimais nuo galo iki galo perėjęs 
tą jos dalį, kuri siekiasi su Prūsais“. Žygiuojančius 
kryžiuočius sekęs su kariuomene skalvių vadas Sti- 
nigotas, bet vokiečiams pavykę jį įvilioti į spąstus. Daug 
skalvių išmušę, o kitus privertę bėgti. Toliau kro- 
nikininkas plačiai aprašo vieno skalvių didiko vylių ir 
mirtį. Šis buvęs „galingas vyras“, jo paties vardu va- 
dinamos pilies viršininkas. Jo vardą P. Dusburgietis 
rašo Sarecka, o N. Jeroschinas - Sarecke. Tas pats vardas 
kita kraipytine lytimi pasirodo dar 1344 m. privi- 
legijoje, kuria skalviams broliams Praikiui ir Drabilgui 
užrašyta žemės no bi dem huse Sareibe, t.y. arti prie tuo 
vardu vadinamos pilies. Čia pilimi (viduramžių vok. 
hūs, dabar Haus), be abejo, pavadinta senoji piliavietė, 
greičiausia piliakalnis. Kadangi šaltiniuose priebalsiai 
c ir b gali būti skaitymo klaidos vietoje i ir k, tai anas 
skalvių didikas bus vadinęsis pr. *Sareiko. Plg. lietu- 
vių pavardę Sareika, V. Kalvaičio minimą iš Mažosios 
Lietuvos. Iš vardo Sareikos pilį galėtų identifikuoti su 
dabartiniais Šereiklaukiais (1540 m. Schreygklauc, dabar 
vok. Schreitlauken, buv. Vilkyškių vls. dvaras) prie Jūros 
ir Nemuno santakos. Bet kadangi kronika aiškiai pa- 
brėžia pilį buvus „toje Skalvos dalyje, kuri liečia Lie- 
tuvą“ ir Sareika pasiuntinius siuntė į Klaipėdą, tai jo 
pilies greičiau tenka ieškoti kur šiauriau. Todėl ty- 
rinėtojų bandyta su ja sieti Šarkakalnį (vok. Scharkaberg, 
piliakalnis Jūros paupyje Lauksargių apl.) ir su prie 

tos pačios upės esančiais Šerikais (Šilalės vls. k.), bet 
tai kalbiškai sunkiai įmanoma. Sareika, apsimetęs no- 
rįs pereiti Ordino pusėn ir su visa šeima apsikrikštyti, 
bandęs Klaipėdos komtūrą įvilioti į spąstus, bet pats 
kautynėse su kitais aštuoniais didikais patekęs ne- 
laisvėn. Pririštas prie medžio naktį išsilaisvinęs ir pa- 
čiuptu kalaviju nudėjęs vieną kryžiuotį ir tris šiaip 
karius, kitam ranką nukirtęs, bet ir pats žuvęs. 

Paskutinė Ordino sunaikinta skalvių pilis kronikoje 
vadinama lot. Sassowia, vok. Sassow. Žygiui prieš ją va- 
dovavo pats Ordino magistras, jame dalyvavę 1500 
raitelių, o kiti kariai vėl plaukę penkiolika laivų. Pilies 
vardas dar buvo išlikęs iki XIV a., būtent Sassow lauko 
pavadinime, kur 1312 ir 1333 m. skalviams užrašyta 
žemės. Pilis greičiausia bus buvusi kur netoli Šešuvies 
ir Jūros santakos, nes pirmosios vardas kaip tik kelia- 
raščiuose rašomas Sassow, Sessow. Prūsai pilies vardą 
bus tarę *Sasavo ir ji, be abejo, buvo praminta pagal upę, 
kuri vėl etimologiškai sietina su šešėlis, žem. šašuolėtis 
„t. p.“. To paties galo, žinoma, yra ir Šešūpė. Skalvą šiau- 
rėn rodo ir ta aplinkybė, kad ši pilis buvo sunaikinta 
paskutinė, baigiant Skalvos nukariavimą. O, be to, van- 
dens keliui čia Ordino kariuomenė galėjo naudotis tik 
plaukiojama Jūros upe. 

Būdinga, kad visos keturios Skalvos pilys sukon- 
centruotos palyginti nedideliame plote. E. Hollacko 
archeologinis žemėlapis, kuriame radiniai ribojasi Vil- 
kyškių kalvomis ir artimąja Tilžės bei Ragainės apy- 
linke, irgi patvirtina, kad šios vietos kaip tik sudarė 
tikrąjį Skalvos vidurkį. 

Kryžiuočiams išgriovus visas pilis, skalvių laisvės 
kovai vadovavę didikai Surbantas, Svirdotas (kroni- 
koje klaidingai: Swisdeta) ir Surdotas, nebedrįsdami 

toliau priešintis, „palikę tėviškes (relicta hereditate) vie- 
nas po kito su saviškiais (cum omnia domo et familia sua) 
pasitraukę pas krikščionis“, t.y. perėjo vokiečių pusėn. 
Prastieji žmonės, netekę karo vadų, irgi paklusę Or- 
dinui. Skalvos nukariavimas, matyti, jau buvo baigtas 
prieš 1281 m., nes tais metais išduota pirma žemės pri- 
vilegija skalviui Jundilui (Jondele Salwithe, klaidingai 
vietoje Schalwithe). Skalvos nukariavimo aprašymą 
P. Dusburgietis, iš dalies pats sau prieštaraudamas, 
baigia pastaba: „Ir taip ši žemė ilgus metus buvo be gy- 
ventojų“. Iš to vėliau daryta klaidinga išvada, kad 
skalviai visų visi žuvę kovose su kryžiuočiais. Bet anas 
kronikininko teigimas suprastinas tik taip, kad per ka- 
rus buvo išnaikinta didžioji srities gyventojų dalis. Jau 
jis pats mini, kad Ordinas prie 1289 m. pastatytos Ra- 
gainės pilies vėliau (pagal Annales Peplinenses 1293) 
Nemuno pusėn dar pastatęs kitą pilaitę (lot. castrum 
Scalowitarum, vok. Schalousche huis), kad „ten gyventų į 
Kristaus tikėjimą atsivertę skalviai“. Taip pat nėra abe- 
jonės, kad Ordinas skalvius, jais nepasitikėdamas, iš 
Lietuvos pasienio bus iškeldinėjęs krašto gilumon. Pa- 
žįstama 1287 m. krašto magistro Konrado von Thier- 
bergo išduota privilegija, kuria skalviui Girdului (Gir- 
dolle Schalawite) su broliais užrašyta dešimts šeimų su 
dirvomis Keršyčių apl. (Pr. Hollando aps.). Bet jiems 
paliktos žemės nuosavybės teisės ir gimtojoje Skalvoje 
(in Schaluia). Iš privilegijos stambumo ir paliktų teisių 
galima spėti, kad Girdulų šeima bus priklausiusi di- 
dikams, perėjusiems Ordino pusėn. Privilegiją gavu- 
sieji buvo įpareigoti dalyvauti Ordino karo žygiuose, 
krašto gynime pagal vietos paprotį ir naujų pilių 
statyboje. Skalvių iškeldinimą rodo ir pagal jų vardą 
pramintos vietovės: Schalwen 1470 (dabar Schallwen, 

Vėluvos aps.), Schalweyn 1359 (Wartenburgo kame- 
ramte, dabar išnykę) ir Schalben (Heiligenkreutzo ap)l., 
Fischhauseno aps.). 

Nors Skalva nebuvo taip tankiai gyvenama kaip 
Pavyslio prūsų sritys, tačiau pagal jos nedidelį plotą 
gyventojų būta ne taip jau maža. P. Dusburgietis, kal- 
bėdamas apie prūsų karinį pajėgumą, pirmon vieton 
stato Sūduvą ir Sembą, o apie kitas sritis sako, kad jos 
karan galėjusios statyti po du tūkstančius raitelių ir 
daug tūkstančių šiaip karių. Tie skaičiai, žinoma, yra 
keleriopai perdėti. H. Lowmianskis proporciniu skai- 
čiavimu spėja, kad prieš Ordinui nukariaujant šiose 
srityse galėjo būti maždaug po 16 500 gyventojų. Plotu 
mažesnei Skalvai tas skaičius gal dar kiek ir per didelis. 
Bet įsidėmėtina, kad Labguvos pulti skalviai vis dėlto 
pajėgė pasiųsti 400 „rinktinių vyrų“, o Ragainės pilyje 
vėl skalvių buvę daugiau nei ją puolusioji tūkstantinė 
kryžiuočių kariuomenė. Dar gerokai gyventojų bus 
išlikę ir po srities nukariavimo. Tai patvirtina Vygando 
Marburgiečio žinia, pagal kurią Kęstutis 1365 m. žygio 
metu iš Skalvos išsivedęs Lietuvon aštuonis šimtus jam 
pasidavusių gyventojų, kurie Schūtzo kronikos teigimu 
sugrįžę pagonybėn. Iš keliaraščių sužinome, kad tie 
iškeltieji skalviai Lietuvoje buvo apgyvendinti Pelesos 
ir Ditvos upių srityje. Juose, maždaug pusiaukelėje tarp 
Užubalio ir Rodūnios, minima ir Skalewo vietovė, kurią 
1387 m. rusiškas šaltinis rašo tiksliau Skolva. Pava- 
dinimas buvo išlikęs iki pat XVII a. Viename 1637 m. 
dokumente (Lietuvos istorijos šaltiniai, t. I, p. 197) mini- 
ma Skalvių vaitystė, kurią sudarę Naujųjų Vigonių, 
Jotautų, Dubinių ir Skireikių kaimai. Visos šios vieto- 
vės yra tarp Rodūnios ir Pelesos. Vėliau Kęstutis pus- 
antro šimto tų skalvių panaudojo tyro kelių sargyboms 

priešais Ragainę. Iš to galima spręsti, kad kronikininko 
minimas iškeltų skalvių skaičius nėra perdėtas, nes 
vienas karys vidutiniškai penkių narių šeimai (800 : 150) 
yra visai normalus santykis. 

Apie Skalvos gyvenamumą Ordino laikais šiek tiek 
žinių suteikia vadinamosios skalvių privilegijos (hant 
Jestin der Schalwyn), kuriomis jiems Tilžės ir Ragainės 
apylinkėse užrašoma žemių. Tų privilegijų iš 1281- 
1383 m. iš viso yra išlikę 26. Toliausiai nuo pilių žemės 
užrašyta Pleikiškių (Plekisken 1338, į šiaurę nuo Plaškių 
bžk., Pagėgių aps.) ir Sasavos (dvi privilegijos 1312 ir 
1333 m.) laukuose. Kiti dabartinių vietovių pavadini- 
muose dar atpažįstami laukai yra: Sinthine 1307 ir 1329 
(dabar Santeinių k., prie pat Tilžės), Gigen 1307 (dabar- 
tiniai Pagėgiai, prie Gėgės upelio), Linkone 1309, Linkonen 
1350 (dabar Linkūnai, į šiaurę nuo Gastų). Daugumas tų 
laukų (šaltiniuose: vok. feldt, falt, feld, lot. campus), kaip 
rodo jų vardai, bus buvusios senos sodybvietės, kurių 
gyventojai buvo išnaikinti karų metu. Plg. prūsų as- 
menvardžius Syntke, Sintese, Santune, Linko (1271 m. 
pagudėnas: liet. Linka). 1350 m. privilegijos asmenvar- 
džio Sebegaude pirmasis sandas neatskiriamas nuo pr. 
sebbei „sau“. Jam atliepia liet. Saugaudas (: 1593 m. Sau- 
gaudškė, laukas Beržėnų vls., Žemaičiuose). Vainotai 
(Tilžės vls. k.), be abejo, yra prakurti Ragainės skalvio 
Vainoto (Wainoth ein Schalwe), minimo liudytoju po 
1411 m. žemaičių antpuolio. Taip pat mums nežinomo 
skalvio vardą dėvi ir Tusainiai (Ragainės apl. dv., prie 
pat Nemuno), pirmą kartą paminėti 1475 m. privile- 
gijoje. Plg. Pamedės prūso vardą Tussinus (1271) ir kai- 
mo pavadinimą Tusseine (1296, dabar Tusseinen, Ma- 
rungo aps.). Dviejose privilegijose, išduotose Sipui (Sipe 
1339) ir broliams Poginui bei Skirgailai (Pogins, Schirgal 

1359), pažymėta, kad nukariavus Lietuvą, jie ten žemės 
gausią, o čia duotąją turėsią grąžinti Ordinui. Matyti, 
jų būta atbėgėlių lietuvių. 

Vėlesnių žinių apie skalvius dar turime iš XV a. pra- 
džios. 1411 m. sausio ir vasario mėn., atrodo, Vytauto 
pakurstyti ir seniūno Rambauto vadovaujami, žemaičiai 
buvo du kartus užpuolę ir apiplėšę Ragainės bei Tilžės 
priepilius (vok. Hackelwerk), taip pat Spitrę (vok. Split- 
ter, Tilžės priemiestis) ir, kaip Ordino 1412 m. skun- 
džiamasi vokiečių kunigaikščiams, visą skalvių žemę 
(das gencze Schalwische lant). Skunde dar sakoma, kad 
įsibrovėliai nužudę daug Ordino žmonių, o kitus su 
moterimis ir vaikais išsivarę nelaisvėn, išgabendami ir 
jų gyvulius bei turtą. Ordino smulkiai surašytuose 
nuostolių sąrašuose (Schadenbiicher) suminėta 154 nu- 
kentėjusios skalvių šeimos, 92 prie Ragainės ir 62 prie 
Tilžės. Skaitant vidutiniškai po 5 Žmones šeimai, išei- 
tų, kad tada ten gyventa mažiausia 770 skalvių. Bet 
antpuolių metu galėjo nukentėti ir ne visų visi gyvento- 
jai, ypačiai toliau nuo pilių esančiose sodybose. Taigi 
faktiškai skalvių skaičius galėjo būti ir kiek didesnis. 
R. Trautmannas šaltiniuose yra priskaičiavęs per du 
šimtus skalvių asmenvardžių. Atrodo, kad XV a. pra- 
džioje jų galėjo gyventi dar koks tūkstantis. Paskiau iki 
pat 1540 m. neturime jokių žinių apie Skalvos gyventojų 
sudėtį. Tų metų mokesčių sąrašuose Tilžėje ir Spitreje 
suminėta iš viso 71 skalvių šeima. Jie čia pavadinti 
Schalmen odder preussen. Prie Ragainės pilies pagal 1539- 
1540 m. mokesčių sąrašus mišriai gyveno 40 šeimų 
skalvių ir lietuvių (Schalmen und Littawen vorm schlos 
Rangnith). Bet apskritai XVI a. viduryje Skalvos gyven- 
tojų sudėtis jau buvo visai pakitusi. Didžiąją daugumą 
sudarė lietuviai, gausiai Mažojoje Lietuvoje pradėję 

kurtis nuo XV a. pusės. Vokiečių kolonistų buvo labai 
nedaug, o dar nesuvokietėję skalviai baigė tirpti lietu- 
vių tarpe. Valdžiai pareikalavus Spitrės gyventojus per- 
leisti dalį laukų naujai steigiamam Tilžės miestui, šie dėl 
nuosavybės teisių pažeidimo 1551 m. skundėsi pačiam 
hercogui Albrechtui. Bet jis skundą atmetė pareikš- 
damas, kad „didžioji dalis dabartinių Spitrės kaimo 
gyventojų yra svetimi žmonės ir naujakuriai, o ne iš 
senųjų prūsų giminės, kaip jie patys save kad vadina“. 
Lygiai buvo atmestas ir Tilžės skalvių skundas su pas- 
taba, kad jie nesą „pirmųjų prūsų giminės ir kilimo“ ir 
kad priešingai anų daugumas esą išmirę ir gyventojų 
atsikėlę iš kitų vietų. Spitrės skalviai paskutinį kartą 
paminėti 1563 m., o Ragainės priepilio 1542 m. Bet jų 
atminimas iki pat paskutinių laikų buvo išlikęs Tilžės 
ir Ragainės priemiesčių pavadinimuose: Tilžės Prūsai, 
Ragainės Prūsai, vok. Tilsit-Preussen, Ragnit-Preussen. Iš 
Tilžės priepilio po 1553 m. iškeldinti skalviai davė pra- 
džią naujam už Nemuno prie plento esančiam Prūsėlių 
kaimui (vok. Prusellen, seniau Neu-Preussen). 

Skalvos ribas pagal šaltinius galima vos apytikriai 
apibrėžti. Iš P. Dusburgiečio kronikos sužinome tik 
tiek, kad ji buvo ištysusi abiem Nemuno pusėmis (sita 
est in utrogue littore Memele). Šiaurės rytuose Skalva, 
atrodo, bus siekusi iki Jūros intakų Šešuvies ir Eže- 
ruonos, nes žemaičiai tyre medžiodavę tik iki tų upių. 
Tik iki Ežeruonos jie įsidrąsindavę ir kelius medžiais 
užversti bei užkasti. Iš kitos pusės skalviai Ragainės 
komtūrui 1406 m. suteikia tikslių žinių apie Ežeruo- 
nos ir Jūros santakoje kasmet vykstančius potvynius. 
Rytuose Jurbarkas jau priklausė Karšuvai, bet Viešvilės 
apylinkė veikiau dar priskirtina Skalvai, nes dabarti- 
nis bažnytkaimio ir upės vardas liet. Viešvilė yra žymiai 

jaunesnis už keliaraščiuose paliudytą prūsišką lytį 
Wayswille. Šiaurės vakaruose, be abejo, Rusnės žiočių 
balos skyrė Skalvą nuo Pilsoto srities. Kuršių Marias 
Skalva siekė, galima sakyti, tik teoriškai. Dideli rais- 
tingi pamario plotai tarp Rusnės ir Gilijos, išskyrus tik 
vieną kitą aukštesnę vietą, nebuvo gyvenami iki pat 
XVII a. Čia lankėsi tik žvejai ir, be to, ganėsi Ragainės 
komtūro arklių banda. S. Zajączkowskis yra teisingai 
pastebėjęs, kad šiaurinė Skalvos riba apskritai sutam- 
pa su 1422 m. Melno ežero taikos sutartimi nustatyta 
politine Ordino ir Lietuvos siena. Kiek toli Skalva siekė 
į pietus nuo Nemuno, šaltiniuose nerandame duome- 
nų. Jai tikrai bus priklausiusios bent platesnės Ragai- 
nės ir Tilžės apylinkės. Bet Skalva nieku būdu nesiekė 
tiek toli, kaip tvirtina Toeppenas ir jį sekdamas Low- 
mianskis. Jų su Sasavos pilimi (žr. aukščiau) sutapatinti 
vok. Sassuponen (apie 5 km į pietvakarius nuo Kraū- 
piško) lietuviškai vadinami Žįsupėnais ir tik 1938 m. 
vokiečių pakrikštyti Sassenau. Kaimas pramintas pa- 
gal Žįsupės upelį ir negali būti senas, nes turi ir kitą 
vardą Miciai. Anos skalvių pilies vardas, žinoma, nieko 
bendro neturi nė su Šešupės pavadinimu, nes Ordino 
šaltiniuose ji rašoma Suppa, Suppe, Czuppa, Tschuppa. 
Tiesa, P. Dusburgiečio kronikoje pasakyta, kad nadru- 
viai toli gyvenę nuo Nemuno (commorantes longe a flu- 
vio Memele). Bet čia skalvių ir nadruvių sodybas skyrė 
didžiulė pelkėta ir lūžtvėta giria, vadinamasis grau- 
das (šaltiniuose: Grauden, Grawde), kur anot XIV a. 
vokiečių poeto P. Suchenwirto kryžeivių arkliai grimz- 
davę iki balnų. Taip pat ir E. Hollacko žemėlapyje čia 
trūksta archeologinių radinių. 

Skalvos vardas šaltiniuose rašomas lot. Scalewo, Sca- 
lowia, Schaluia (žr. aukščiau), terra Schalvensis, terra 

Schalwera, terra Schalwischcensis (Vygando Marburgie- 
čio kronika), vok. Schalowen, Schalouwin, Schalow, Scha- 
louwerlant (N. Jeroschinas), Schalowe (Livonijos eiliuo- 
tinė kronika). Patys prūsai, kaip nustatė K. Būga, šios 
srities vardą bus tarę *Skalvė. Tai aiškiai rodo 1287 m. 
Schaluia (skaitytina Skalvia, su lotyniška galūne) ir ypa- 
čiai tiksliai užrašyta 1387 m. Skolva. Būga iš šios lyties 
net daro išvadą, kad vardas kirčiuotas galūnėje, nes 
girdėdami tariant su šakniniu kirčiu, rusai greičiau bū- 
tų parašę *Skalva. Būgos yra pasiūlytos ir lietuviškos 
lytys Skalva, skalviai, dabar visuotinai prigijusios bend- 
rinėje kalboje. Seniau vieno kito istoriko pavartoti šala- 
viai ir Šalavija, net Šalavonija, žinoma, nusižiūrėti iš vo- 
kiečių istorinėje literatūroje įprastų Schalauer, Schalauen 
ir vėlesnių šaltinių Schalawonia. P. Dusburgiečio Scalo- 
wia, priesaga priderinta prie jo vartojamų Sudowia, Nad- 
rowia, Lethowia, eina ir vokiškųjų lyčių pagrindu. Tik čia 
priebalsių junginys sk naujosios vokiečių kalbos dėsniais 
yra išvirtęs sch, t.y. š, lygiai taip pat, kaip ir Skuodo 
miesto vardo Latvijos vokiečių kalboje per 1252 m. 
Scoden yra atsiradęs Schoden. XIV-XV a. Ordino šal- 
tiniuose vartojama lytis Schalwen yra tiesiogiai išrie- 
dėjusi iš prūsiškojo vardo, o XVI a. paplitusi Schalmen, 
matyti, atsirado, kam nors atėjus galvon bebaigiančių 
nykti skalvių vardą sujungti su v.v.a. schalm „riba“ ir 
schalmen „riboti mišką lupant medžių žievę“. 

Iki pat naujųjų laikų Skalvos ir skalvių vardas yra iš- 
likęs vietų varduose Skalvė, Paskalviai (kaimas tarp 
Tilžės ir Ragainės) ir kalno pavadinime Skalvkalnis (vok. 
Schalauerberg, prie Paskalvių). Pažymėtina, kad Pas- 
kalviuose (vok. Paskallwen, 1938 m. pakeista į Schalau) 
XVI a. pirmojoje pusėje, kaip rodo 1539 m. mokesčių są- 
raše minimi gyventojų vardai ir pavardės, pvz., Jurgis, 

Valtiekus, Mičius, Narkus, Stanys Jučius, Austinaitis, Bud- 
raitis, Jokūbas Skapulaitis, jau gyventa vienų lietuvių. 
V. Kalvaitis iš Mažosios Lietuvos mini ir tėvavardinę 
pavardę Skalvaitis, kurią dėvi ir pora Rytprūsių vokie- 
čių rašto Žmonių, pasirašančių Skalweit, Skalweith, pvz., 
Bruno Skalweit (1867-1926), Labguvoj gimęs ir Karaliau- 
čiuje profesoriavęs žemės ūkio ekonomistas, taip pat ir 
August Skalweit, išspausdinęs Die ostpreussische Do- 
mūnenverwaltung (1906) ir kt. Kaip šalia tėvavardinių 
Prūsūitis, Vokietaitis, Lenkūitis pavardėmis eina ir Prūsas, 
Vokietis bei Vokietys ir Lėnkas su mažybiniais Lenkėlis, 
Lenkūtis, taip turėjo būti vartojama ir tautovardinė pa- 
vardė *Skalvis arba ir dar labiau galūne supavardėjęs 
*Skalvys. Pavarde, be abejo praminta lietuvių, kada, 
šiems įsikūrus Skalvoje, jų tarpe tebegyveno ir senųjų 
skalvių. Šakių apskrityje yra dar ir upelis vardu Skal- 
vys, kuris galėtų būti sūduviškas. Etimologiškai Skalvos 
vardas galėtų būti siejamas su pr. *skalvo = liet. skala. 
Elbingo žodynėlyje, nurašant iš senesnio originalo, 
parašyta su klaida stolwo vietoje scolwo. Čia priklauso 
tos pačios šaknies liet. skėlti, skilti, skaldyti ir gal net 
skalūuti. 

Dėl skalvių tautybės istorinėje literatūroje yra buvę 
nuomonių skirtumų. Prūsų žemės istorikai M. Toep- 
penas ir jį sekdamas K. Lohmeyeris, pasikliovę XVIa. 
Mažosios Lietuvos etnografiniu vaizdu, teigė, kad 
skalviai ir nadruviai tautybės buvę lietuviai, o ne prū- 
sai, kaip kad rašo P. Dusburgietis. Šitą nuomonę pa- 
rėmė ir kalbininkas A. Bezzenbergeris. Jis, pasirem- 
damas liet. kičmas : kūlnas : ūpė ir jiems atliepiančių pr. 
caymis (skaityk: kaimis) : garbis : ape geografiniu pasi- 
skirstymu sudurtinės darybos vietovardžiuose (vok. 
-kehmen : -kallen : -uppen ir -keim : -garben : -appen), buvo 

net Rytprūsiuose išvedęs prūsų ir lietuvių etnografinę 
sieną (Altpreussische Monatsschrift, t. XIX-XX, 1882- 
1883), kuri jo nuomone turinti siekti priešordininius 
laikus. Bet faktiškai ta Bezzenbergerio siena atitinka 
tik XVI-XVII a. kalbinius santykius, nes vietovardžiai 
su lietuvišku antruoju sandu visi yra vėlesni už XV a. 
Po Pirmojo pasaulinio karo G. Mortensen, pateikusi 
naujos archyvinės medžiagos ir dar kartą perkračiusi 
Fronikų žinias, savo 1921 m. disertacijoje priėjo išvadą, 
kad skalviai ir nadruviai tautybės atžvilgiu visgi lai- 
kytini prūsais. Šis jos teigimas, nors ir priešingas iki tol 
vyravusiai nuomonei, iš tikrųjų nebuvo naujas. Se- 
nesniesiems istorikams J. Voigtui, L. Weberiui ir taip 
pat vienam kitam iš vėlesniųjų tyrinėtojų skalvių bei 
nadruvių prūsiškumas buvo savaime suprantamas. 
G. Mortensen tezė buvo priimta specialistų istorikų 
H. Lowmianskio ir Z. Ivinskio. Kalbininkas R. Traut- 
manr- s, išnagrinėjęs šaltiniuose išlikusius skalvių as- 
menvardžius ir negausius senosios Skalvos vietovar- 
džius irgi, nors labai atsargiai, pasisakė, kad „skalvius 
lingvistiniu kaip ir istoriniu požiūriu turėtume laikyti 
prūsais“. Tiesa, prūsų vardynas apskritai labai artimas 
lietuviškajam. Bet kai kurie skalvių asmenvardžiai te- 
gali būti tik prūsiški. Tokie yra, pvz., sudaryti su prieš- 
dėliais po-, na-, per-, pei-: Pobilte, Powilthe, Powirsin, 
Nadrowe, Nawalde, Perbande, Peykant, nes lietuvių var- 
dynui ši daryba svetima. Tipingai prūsiškas yra Tule- 
wirde (: pr. wirds žodis“), sutinkamas ir Semboj. Taip 
pat ir Gailine jungtinas su pr. gaylis „baltas“. O Manemir 
varde vėl randame skolintinį slavišką sandą mir, kurį 
tepažįsta tik prūsai. Iš vietovardžių aiškiai prūsiškas 
yra Garpsede : pr. garbis „kalnas“. Skalvius, kaip ir nad- 
ruvius bei sūduvius, prūsais laikė ir K. Būga. 

Po karo dėl politinių aistrų įsisiūbavimo ramus 
Mažosios Lietuvos praeities klausimų svarstymas bu- 
vo pasidaręs beveik nebeįmanomas. Vokiečiai, pvz., 
P. Kargė, su ypatingu užsidegimu įrodinėjo lietuvių 
ateiviškumą Mažojoje Lietuvoje, lyg tartum anksčiau 
čia gyvenusios, bet Ordino nukariautos ir išnaikintos 
skalvių ir nadruvių prūsiškos, bet tuo pačiu baltiškos 
kiltys būtų kokia paveldėtinė jų nuosavybė. O iš mūsų 
pusės užsidegėliai P. Pakarklis ir V. Vileišis vėl nuėjo 
tiek toli, jog neigė net atskiros prūsų tautos ir kalbos 
buvimą. 


NADRUVA 


Nadruva - senoji prūsų žemės kiltinė sritis, pirmą kar- 
tą paminėta apie XIII a. pusę sudarytoje Liber Census 
Daniae. 1253 m. vadinamajame Mindaugo dovanų akte 
minima terra Nederowe, jei tai nėra klaidingai (Uederowe 
vietoje Ueredowe) užrašyta Vereduvėa (Ariogalos vls. 
plv. ir Vereduvaitės k.), galėtų irgi būti laikoma Nad- 
ruva, nes jame kartu su Žemaičių sritimis paminėta ir 
Dainava. Perdėm klaidingas HR. Lowmianskio spėjimas, 
kad Nederowe identifikuotina su Nadrowsie. Pastarasis 
yra tik lenkiškas (iš nad jant“ + Rowsia = Raūsvė, kai- 
rysis Šešupės intakas) žemėlapinis Būgnų kaimo (Pa- 
ežerių vls.) vardas. Valsčiaus buvo rašoma Nadrausvė 
ir tai gali būti sulenkinta iš pačių Žmonių vartotos 
lyties *Afitrausvė. Darybai plg. to krašto vietovardžius 
Senieji ir Naujieji Antupiai (du Gižų vls. k.), Antabūdis 
(Griškabūdžio vls. k.), Antaviliai (Kybartų vls. k.). Ir, 
be to, pats Būgnų kaimas, matyti, visai naujas. Jo ne- 
mini nė J. Totoraitis (Sūduvos Suvalkijos istorija), iš- 
skaičiuodamas visus 1744 m. Vilniaus sinodo aktuose 
suminėtus kaimus. — Ordino kronikininkas P. Dus- 
burgietis, išvardydamas prūsų sritis iš vakarų (nuo 
Vyslos) į rytus, Nadruvą vadina septintąja (Septima 
Nadrowia) ir jai kronikoje paskirtas net atskiras sky- 
relis, pavadintas De bello Nadrowitarum (Apie nadruvių 
karą). Iš kronikos visų pirma sužinome, kad nadruviai 

kartu su skalviais ir sūduviais 1255 m. „plėšdami ir de- 
gindami“ nusiautę Sembą, nes buvę įpykę kam sembai 
„pasidavę tikėjimui ir broliams (= kryžiuočiams) ir bi- 
joje, kad ir patys turėsią per juos pasiduoti“. Nadruvos 
apsaugai nuo netikėtų kryžiuočių puolimų, grįžtant iš 
to žygio, bendromis jėgomis buvo pastatyta Vėluvos 
pilis ir joje palikta stipri įgula, vadovaujama Tirškos. 
Pasibaigus 15 metų trukusiam antrajam prūsų suki- 
limui, numalšinus pagudėnus, varmėnus, notangėnus, 
bartus bei sembus, Ordinas 1274 m. puola Nadruvą. 
Tirškai išdavus vokiečiams Vėluvos pilį, „daug Nad- 
ruvos galiūnų ir didikų su šeimomis“ patys perėję kry- 
žiuočių pusėn ir tuo žymiai susilpninę srities atspa- 
rumą. Puolama buvo iš Sembos, pirma vadovaujant jos 
vaitui Ditrichui von Liedelau, o vėliau ir pačiam Or- 
dino magistrui Konradui von Thierbergui. Kronikinin- 
ko suminėti tik trys svarbesni karo žygiai, bet kartu 
pabrėžiama, kad Nadruvoj „šlovingai kariauta daug 
karų, kurie būtų labai nuobodu atskirai pasakoti“. 
Kiek iš tikrųjų truko Nadruvos nukariavimas, iš kro- 
nikos neaišku. Bet kadangi tie trys žygiai aprašyti vie- 
nas po kito, aprašymus jungiant žodžiais „ne ilgai po 
to“ (non longe postem) ir „paskiau“ (deinde) ir, be to, 
toliau dar pasakyta, kad karas su skalviais pradėtas jau 
nukariavus Nadruvą, tai tenka spėti, kad Ordinas šią 
sritį bus nukariavęs palyginti greitai, kokių dvejų trejų 
metų būvyje. Po Skalvos nukariavimo dar ilgokai ka- 
riauta su sūduviais. Taigi 1283 m., kada Ordinas, ga- 
lutinai palaužęs prūsų pasipriešinimą, pradeda karą 
su Lietuva, faktiškai laikytini tik Sūduvos nukaria- 
vimo data. 

Nadruva, kaip ir kitos prūsų kiltinės sritys skirstėsi 
tam tikrais mažesniais sritiniais vienetais, šaltiniuose 

vadinamais lot. territorium, sen.vok. gebit, lyg kokiais 
valsčiais. Kronikoje jų suminėta tik du: Rethow ir Cat- 
thow. Pirmosios vietovės vardas prūsiškai turėjo 
skambėti *Reitava (plg. liet. Rietūvas). Reitavoje kro- 
nika mini (be vardų) dvi pilis, kryžiuočių sudegintas 
jau pirmojo Nadruvos žygio metu. Vadinasi, Reitava 
turėjo būti kur nors netoli Sembos pasienio, iš kur Or- 
dinas pradėjo Nadruvos puolimą. Tiksliau jos loka- 
lizuoti neįmanoma, nes pavadinimas, matyti, vėliau 
yra išnykęs. Be aiškaus pagrindo H. Lowmianskis mė- 
gino Reituvę jungti su Briedlaukiais (Pilkalnio aps.). 
Šaltinių Catthow skaitytina pr. *Katava, kuriai atliepia 
dabartinė Katniavū. Katavoje buvo pilis Otholicia, ku- 
rią puldami kryžiuočiai turėję pavartoti tam tikras 
kopėčias pilies sienoms perlipti. Vardas, matyti, iš- 
kraipytas, galbūt skaitytinas pr. *Auktalikai (: pr. *auk- 
tas „aukštas“ + asmenvardis Licke, plg. Auctowangos : 
pr. wangus „lydimas“, Bretkūno vanga „dirva“; Aucti- 
girgen = liet. Aukštogiriai, Labguvos aps. k.). Trečiojo 
svarbiausio Ordino žygio į Nadruvą metu vėl buvo 
sudeginta pilis Cameniswika. Vardas atrodo sudurti- 
nis: pr. vn.km. *Kaminis (plg. asmenvardį Camynis) + 
*vika (nežinoma reikšmė), t.y. Kaminio vika. Ši pilis 
lokalizuojama Kamsviko piliakalnyje netoli Įsruties. 
Be abejo Nadruvoje bus buvę ir daugiau pilių, nes 
kronikininkas pabrėžia nadruvius turėjus žymių ka- 
rinių pajėgų ir daug tvirtovių (haberent magnam po- 
tentiam armatorum et plures munitiones). Kronikos tei- 
gimu Nadruvoje buvusi ir garsioji prūsų šventovė 
Romuva. Dar pažymima, kad Ordinui nukariavus 
Nadruvą, dalis nadruvių apleidę kraštą ir emigravę 
Lietuvon. — Ploto atžvilgiu Nadruvą prašoko tik vie- 
na Sūduva. Tačiau jos ribos iš šaltinių galimos tik 

apytikriai nustatyti. Iš 1326 m. Bartos ribų aprašymo 
ir 1352 m. Ordino ir Sembos vyskupo dalybų akto pa- 
lyginti tiksliai atsekama tik vakarinė Nadruvos riba 
su Semba, Unsatrapiu ir Barta. Ji ėjo nuo Kuršių Ma- 
rių į pietus Timbrės, toliau Nėnos ir Ašvinės (vok. 
Swine) upėmis iki Galindos ribų į pietus už Rėžavo 
ežero. Pietuose Nadruva galėjo siekti Mauro ežerą ir 
Unguros upę, o rytuose, ribodamasi su Sūduva, bu- 
vo ištysusi maždaug iki dabartinės Rytprūsių-Lietu- 
vos sienos. Šiaurėje už Įsruties Nadruva dūrėsi riba 
su Skalva. Kai kurie autoriai, pvz., O. Weise, mano, 
kad Šešupės žemupy galėjo siekti net Nemuną. XIV- 
XV a. senu įpročiu Nadruvos vardu vadinta vienas 
Ordino valstybės kameramtas (administracinis viene- 
tas). Jam priklausė Narkyčiai, Plyviškė, Tiltininkai 
(netoli Plyviškės), Kalėnai (netoli Toplaukio), Ažlau- 
kis (Skiravos apl.), Stabalaukis, Įsrutis, Tamava (da- 
bar Tamaviškiai, Įsruties aps.) ir dar keturios kitos 
vėliau išnykusios vietovės. O vietiniu geografiniu ter- 
minu vokiečiai šios prūsų srities vardą (vok. Nad- 
rauen) vartojo iki pat paskutinių laikų. Šaltiniuose 
Nadruva vardas rašomas Nadrauia, Nadrua, Nadrowia, 
Nadrow, Nadrowen, o jos gyventojai vadinami Nadro- 
witae, Nadrowen, Nadrowiten, Nadrowini. Patys prūsai 
srities vardą bus tarę *Nadravū, o pietinėje tarmėje 
*Nadravo. Vardo etimologija nėra aiški. K. Būga spėjo 
jį esant sudurtą iš pr. na jant“ ir *dravis (plg. pr. dra- 
wine „avilys medyje“), kuriai atliepia liet. dravis, dra- 
vė, drevė „didelė stora pušis su skylėmis bitėms gyven- 
ti arba aviliams daryti; uoksas, išduba medyje“, o ši 
vėl neatskirtina nuo skr. dravya- „medžiui priklausąs“, 
go. triu „medis“, prasl. *dervo, rus. derevo „t.p.“. Taigi 
Nadruva lietuviškai reikštų „Antadravė“. Darybai plg. 

Antažiegė (Dusetų vls. k.) prie Žiego ežero. Etimolo- 
gija juo įtikimesnė, kad ir Pagudės bei Pamedės var- 
dai taip pat susiję su krūmu ir giria. Lietuviškieji pa- 
vadinimai Nadruvė ir nadrūvis pasiūlyti K. Būgos iš 
analogijos su Lietuva : lietūvis, Linkuva : linkūvis. 


SŪDUVIŲ KALBA 


Sūduviai nėra palikę jokių rašto paminklų. Todėl jų 
tautybės ir kalbos klausimu istorijoje ir kalbotyroje 
yra buvę daug abejojimų ir priešingų nuomonių. Pa- 
sikliovę XVI a. Mažosios Lietuvos ir Užnemunės etno- 
grafiniu vaizdu, praeitojo amžiaus vokiečių istorikai 
M. Toeppenas bei K.H. Lohmeyeris ir kalbininkas 
A. Bezzenbergeris, atmesdami P. Dusburgiečio kro- 
nikos ir kitų šaltinių teigiamą sūduvių prūsiškumą, 
tarė juos, kaip ir nadruvius bei skalvius, priklausius 
lietuviams. Bezzenbergeris 1888 m. yra net išsitaręs, 
kad lietuvių rašomąją kalbą iš tikrųjų esą galima va- 
dinti jotvingių kalba (Mitteilungen der Litauischen litte- 
rarischen Gesellschaft, t. III, p. 192). V. Gaigalaitis vėl 
sūduvius laikė dzūkais (Litauen, p. 22), o lenkų kal- 
bininkas J. Rozwadowskis rytiečiais lietuviais (Rocz- 
nik Slawistyczny, t. V, p. 18 tt.). Dar anksčiau netrūko 
ir visai fantastiškų nuomonių, kad jotvingiai tautybės 
buvę sarmatai, kimbrai ar net čigonai (žr. A. Sjogren, 
Uber die Woknsitze und die Verhūltnisse der Jatwūgen, 
p. 166 tt.). 

XIII-XIV a. istorijos šaltiniuose, būtent Ipatijaus 
metraštyje, P. Dusburgiečio kronikoje ir Ordino žemės 
užrašų aktuose yra išlikę per 60 tikrinių vardų (39 as- 
menvardžiai, 24 vietovardžiai ir 2 upių vardai), pa- 
žymėtų kaip sūduviškų, arba jotvingiškų. Be to, dar 

H. Maleckio kartkarčiais spausdintame rašte (pirmą 
kartą 1545 m.) apie Sembos Sūduvių Kampo papročius 
ir pagonišką ožio šventę (Bockheiligunę) duota sūduvių 
kalba keletas gana netiksliai užrašytų atskirų posakių. 
J. Gerulis, naujai perkratęs kronikų žinias apie sūdu- 
vius, pirmas 1921 m. metodiškai išnagrinėjo tas šalti- 
nines sūduvių kalbos nuotrupas ir priėjo išvadą, kad 
sūduviai-jotvingiai kalbos atžvilgiu buvę „labai artimi 
prūsams, daug artimesni nei lietuviams“. Klausimą, ar 
jie kalbėję tik prūsų tarme ar atskira baltų kalba, jis 
atsargiai (vėliau žodžiu sakė, nenorėjęs užgauti savo 
mokytojo A. Bezzenbergerio) palieka atvirą. Bet K. Bū- 
ga tų pačių metų Švietimo Darbe, recenzuodamas ir 
papildydamas šį Gerulio straipsnį, pasisakė sūduvių 
klausimu kalbinę medžiagą renkąs jau nuo 1908 m., 
visai sutinkąs su straipsnio autorium ir recenziją bai- 
gia nedvejojamu teigimu: „Esamoji medžiaga neduoda 
nė vieno kalbos fakto, kuris rodytų jotvingius kalbėjus 
ne prūsų kalbos tarme“. Pagrindinai sūduvių kalbos 
palaikai jo išnagrinėti Lietuvių kalbos žodyno įvado II są- 
siuvinyje (1925). 

Tikriniai sūduvių vardai, kaip ir kitų prūsų, dary- 
bos atžvilgiu labai artimi lietuviškiesiems, dažnai net 
tapatūs. Pvz., žymiausias sūduvių sritinis kunigaikš- 
tis Skomantas vardo atitikmenų turi prūsų (Scomantin 
1396) ir lietuvių (žem. pavardė Skomantas ir kaimai 
Skomantai, Skomantėliai) vardyne. Kunigaikščio vardas 
iki šiol yra išlikęs Skomantų vietovės ir to paties vardo 
ežero, piliakalnio bei kalno (vok. Skomantburg, Sko- 
mantberę) pavadinimuose. Taip pat ir sūduvių asmen- 
vardis Barutis (Borut' 1248) eina lietuvių pavarde, o 
Pamedėje 1242 m. minimas prūsų kaimas Barute (= pr. 
*Barutjai). Kitas Sūduvos dalinis kunigaikštis Skurda 


SŪDUVIŲ KALBA 114 


(Scurdo capitaneus alterius partis Sudowiae), nenorėda- 
mas pasiduoti Ordinui, 1283 m. su savo žmonėmis pa- 
sitraukė Lietuvon. Ir čia pažįstamos tos pačios šaknies 
išvestinės lietuvių pavardės Skurdėlis, Skurdėnis. Pas- 
taroji eina ir skalvių asmenvardžiu, šaltinio rašomu 
Scurdenne (1395). Bet iš kitos pusės yra asmenvardžių 
bendrų tik sūduviams ir prūsams, kurių nerandame 
lietuvių vardyne. Tokie yra Kantigirdas (Kantigirde 
1285, Kanthegerde 1299) ir Skomanto sūnaus vardas 
Galmas (Galms 1285), taip pat Abdangas (Abdangen 1312, 
Abdangs 1357 : pr. ab- = liet. ap-), Mantiginas (Muntigin 
1280). Pagaliau vieniems tik sūduviams pažįstami as- 
menvardžiai Ankodas (Ankad 1256; plg. sūduvišką su- 
valkiečių pavardę Ankudavičius, kur u iš siauro ilgo 0), 
kunigaikštis Komotas (Komat 1255), Stekintas (Stejkint 
1255, dom Stekintov 1256; sutrauktas iš *Stegikintas : 
sūduvių *Stegutas, vn.nd. Stegutovi 1227). Etimologiš- 
kai prūsiški yra Vadulas (Wadole 1280 : pr. wadule „arklo 
rodiklis“ : liet. vedu, vadas), Protvilas (Prodwele 1280 : pr. 
vn.gl. pratin „patarimas“, liet. protas, lat. prats; plg. pr. 
Swaiprot, Pansdauprot). Prūsai asmenvardžius darėsi ir 
su neigtuku ne-, pvz., Nemok, Nekarkis, Nenozadis, Ne- 
guite (= Nekvitas), porą jų turi ir sūduviai: Nebėstas 
(vn.km. Nebjasta 1251), Nebaras (vn.km. Nebra 1227 iš 
*Nebor). P. Dusburgiečio minimas Sūduvos valsčius 
territorium Meruniska (= pr. *Merūnisko, dabar lenk. 
Mieruniszki, vok. Mierunsken, Alėckos aps.) pavadi- 
nimas yra būdvardinis vedinys plačiai pažįstamo prū- 
sų asmenvardžio *Mėčrūn(a)s, šaltinių rašomo Merune, 
Merun, Meruno. 

Nagrinėjant tikrinius sūduvių vardus, dažnai trūks- 
ta kalbinių kriterijų, pagal kuriuos juos aiškiai ga- 
lėtume priskirti vienai kuriai baltų kalbai. Galima tik 

apskritai nustatyti, kad vardas baltiškas. Bet Maleckio 
duoti sūduvių kalbos posakiai (čia cituojami kiek ma- 
žiau iškraipyti variantai) visais atžvilgiais atrodo prū- 
siški. Nuotaka, privesta prie ugnies, sako: O ho ho moi 
mile swente Pannike „O mano miela šventa ugnelė“. Prū- 
sai ugnį vadino *panu (rašo: panno, niekatrosios gi- 
minės), o panike yra mažybinės lyties *panikan šauks- 
mininkas. Taip pat šauksmininkai yra ir mile (: pr. mils, 
žem. mylas, lat. milš mielas“) bei svente (: pr. *svents = 
liet. švefitas; prūsų katekizmų swints paskolintas iš lenk. 
šwiety „t.p.“, bet vietovardžiuose sutinkamos abi lytys: 
Swentyn 1297 ir Swyntheynen 1340, ežerų vardai). O iš- 
kraipytas moi neatskiriamas nuo prūsų įvardžio mais 
„Manas“. Gerdami į mirusįjį, šventės dalyviai sakę: Kai- 
less noussen gignis „Sveikas mūsų drauge“. Pirmasis Žo- 
dis skaitytinas pr. kailis, kails, kuriam etimologiškai gi- 
miningi sen.sl. cėlū „sveikas“, got. hails ,t.p.“; noussen = 
pr. noūson, nuson „mūsų“; gignis skaitytinas pr. *ginis 
(katekizmų dg.vd. ginnis „draugai“ = *ginis). Raiti mi- 
rusiojo palydovai mosikavę ore peiliais ir garsiai šau- 
kę: Beigeite, beygeyte peckolle. Tai skaitytina: *Bėgeite, 
begeite pikulai „Bėkite, bėkite velniai. Čia bžgeite yra 
liepiamoji nuosaka, kaip ir prūsų paminklų edeitte = pr. 
*Zdeite „valgykite'. O katekizmų pickūls = *pikul(a)s „vel- 
nias“ anksčiau prūsams reiškė ir piktą požemių dievą. 
Baigę valgyti, dėkodami apeigų vedėjui ir gerdami 
sūduviai vėl sakę: Kails poskails ains par antres. Čia 
poskails = pos + kails daryba atliepia žem. posnagū „ka- 
nopa'; pr. ains „vienas“ yra giminaitis su tos pačios reikš- 
mės got. ains, sen.lot. oinos, vėliau išvirtusiu Znus; ant- 
res „antras“ skaitytinas *antris, kuriam katekizmuose 
atliepia antars, anters, m.g. *antraū, liet. afitaras. Posakio 
reikšmei plg. žem. Sveikas pasveikas vienas per kitą (kada 


SUDUVIŲ KALBA 116 


kelių geriama kam į sveikatą). Vieno kito tyrinėtojo abe- 
jota Maleckio duomenų tikrumu arba bandyta kitaip 
interpretuoti. Girdi, tie Sūduvos tremtiniai per pustre- 
čio šimto metų turėję suprūsėti, todėl ir anie posakiai 
esą prūsiški, o ne sūduviški. Bet iš vieno Polianderio 
laiško, rašyto 1535 m. iš Karaliaučiaus į Leipcigą, su- 
žinome, kad Sembos sūduviai anuomet gyvenę labai 
sauskyra, atkakliai laikęsi savo apdaro ir papročių, 
nesivesdavę su kaimyniniais prūsais, niekam iš saviš- 
kių neleisdavę elgetauti, dėvėję auskarus ir žiedus su 
mažyčiais skambučiais, padarytus iš žalvario, juosėję 
geležiniais pasidabruotais diržais, nieko iš kitur ne- 
įsiveždavę, viską gamindavę namų amatininkai. Todėl 
neįtikėtina, kad kalbos atžvilgiu jie XVI a. viduryje jau 
būtų buvę visiškai asimiliavęsi su sembais. Ir kaip tik 
prūsų 1545 m. katekizmo prakalba patvirtina tam tikrą 
Sembos sūduvių tarmės skirtingumą. Ten skaitome: 
„Sūduviai, nors jų šneka yra šiek tiek prastesnė (jhre 
rede etwas nyderiger), supranta šią prūsų kalbą, kaip ji 
katekizme išspausdinta, taip pat išmano (zuschicken und 
vernemen) visus žodžius“. Taigi jų tik tarme skirtasi nuo 
sembų šnekamosios kalbos, kuria buvo išspausdintas 
katekizmas. Net ir prūsų kalbos Žodynas nesudaręs 
jiems jokių sunkenybių. 

Nuo lietuvių kalbos prūsų kalba skyrėsi ypačiai dvi- 
balsiu ei ir priebalsiais s, z vietoje lietuvių tariamų ie 
ir Š, Ž, pvz., pr. deiwas, deywis, deiws, prėisiks, o liet. diė- 
vas, priešas, pr. seimins, semme (skaityk: zemė), o liet. šei- 
myna, žemė. Ir čia sūduviai eina su prūsais. Asmenvar- 
džiui Preisingis (Žr. aukščiau) atlieptų liet. *Priešingis. 
O Ipatijaus metraščio minimo sutvirtinto kaimo suru- 
sintas vardas Privišča (Pravišča, dg.vt. na Praviščoch), 
kur Voluinės kunigaikštis Danielius 1256 m. sumušė 

jungtines jotvingių pajėgas, jų pačių, matyti, tarta 
*Preiviskjai (Preywisci area 1422, Preywiski 1445). Pa- 
vadinimas sudarytas su priesaga pr. -isk- = liet. -išk- 
iš prūsų asmenvardžio Preiwis (1392) ar Preiwus (1393, 
Ragainės skalvis). Lietuviškai būtų *Prieviškiai (plg. 
Prievėlis, Užpalių apl. pavardė) ir, atrodo, taip šis vie- 
tovardis buvo jau sulietuvintas XVI a. viduryje, nes 
1559 m. Valavičiaus girių revizijoje (Revizija pušč) ra- 
šoma Previški. Vietovė buvo Prūsų-Lietuvos pasienyje, 
minima 1422 m. sienų sutartyje (Preywosti) ir mano- 
ma, kad tai perdirbta lenk. Prawdziszki, 1934 m. suvo- 
kietinta Reiffenrode, o po Antrojo pasaulinio karo len- 
kų vėl dar pertaisyta Prawdziska (dabar kaimas Luko 
aps., apie 15 km į vakarus nuo Augustavo, už buvusios 
Rytprūsių sienos). Dvibalsį ei randame ir Leipalingio bei 
jo šaltininio antrininko lenk. Lejpuny pavadinime. Var- 
das kilimo yra sūduviškas, nes vietoje liet. liepa, lat. 
liėpa sūduviai, kaip ir daugumas prūsų bus tarę *leipo 
(iš sen. *leipū). Plg. prūsų vietovardžius Leipe 1508 (da- 
bar vok. Leip, Osterodės aps.), Leypiten 1331 (kalnas 
Semboje). Be to, ir priesaga -ing ypačiai būdinga prūsų 
žemės vardynui, labiausiai vandenvardžiams. Lėipa- 
lingis, matyti, yra senas žemėvardis, kadaise reiškęs 
liepingą vietą, liepyną, daug senesnis už 1503 m. toje 
vietoje paminėtą didžiojo kunigaikščio dvarelį Lepu- 
niki. Valstybės raštinei Leipalingio vardas atrodė keis- 
tas, todėl steigiamam dvareliui pasirinkta reikšminis 
pakaitas su aktų kalboje dažnai vartojama galūne -niki. 
J. Totoraičio spėjimu, taip pavadinta norint šį dvarelį 
atskirti nuo Trakų vaivadijos Liepūnų (šaltiniuose: Le- 
puny) dvaro. Pagaliau, vietovei išaugus, raštinės var- 
tosenoje įsigalėjo kontaminacinė Leipalingio ir Liepūnų 
lytis lenk. Lejpuny. 


>= 329 

Pr. z vietoje liet. ž randame Seinų apskrities mies- 
telio Bėrzninko (trm. Bėrznykas : pr. berze = liet. bėržas) 
ir Leipalingio apylinkės ežero Azūgio (: pr. assegis, skai- 
tyk azegis = liet. ežegys) varduose. Šią sūduvių kalbos 
ypatybę patvirtina ir šaltiniai. Anksčiau minėtasis Ste- 
gutas metraštyje tiksliau apibūdinamas tėvavardžiu 
Zebrovič. Taigi jo tėvas jotvingiškai turėjo vadintis 
Zebris : pr. *zebris = liet. žebras „margu snukiu“ ir pa- 
vardė Žebrys. Žymiausią pietinę jotvingių sritį Ipa- 
tijaus metraštis vadina Zlina (1273), jos gyventojus rus. 
Zlinci (1256), o P. Dusburgietis territorium Silia (1280), 
Liber Census Daniae mini Syllonis in Zudua. Zlina rusų 
metraštininko dėl liaudinės etimologijos (: rus. zloj 
„piktas“) yra perdirbtas iš pr. *Zilino, su kuria šaknimi 
sutinka ir sulotynintos Silia bei Syllonis. Jos vardas, 
kaip spėja Būga, gali būti išlikęs dviejų vietovių va- 
dinamų lenk. Žyliny (Suvalkų ir Augustavo aps.) pa- 
vadinime, jei tik jos nėra naujos. Priebalsis ž vietoje z 
čia būtų atsiradęs lenkiškos fonetinės substitucijos ke- 
liu (plg. lenk. žyla, žywy, žyč) arba ir dėl Lietuvos vals- 
tybės raštinės įtakos (: Žilinai, Onuškio vls. bžk., seniau 
dvaras ir kaimas). Dėl z taip pat sūduvišku laikytinas 
ir Zėlvos ežero bei kaimo vardas (Seinų aps., netoli 
Gibų), kuriam kitur atliepia liet. Želva ir Žėlvos : želvys, 
želvis jaunas valkus medis“ : žėlti. Dėl to pat sūduviš- 
kumu įtartini ir ežeras bei upė Zapsūs, Zūpsė. Bet kaip 
rodo Ipatijaus metraštyje užrašyti asmenvardžiai Šiur- 
pa (1273), Šutr, Šiutr (1227) bei vietovardis Žaka (1251), 
jotvingių turėta ir priebalsių š, ž, kurie tam tikrais 
atvejais galėjo atsirasti iš prokalbinių junginių sj, zj. 
Kunigaikščio Šiurpos (: liet. šiūrpa „pasišiaušėlis“) var- 
das iki šiol yra išlikęs Suvalkų apskrities Jeleniavo 
valsčiaus kaimo lenk. Szurpily pavadinime, kilusiame 

iš sūduvių *Šur(pa)pils. Vardas rodo čia buvus to kuni- 
gaikščio pilį. Ir iš tikrųjų lenkų archeologų toje apy- 
linkėje atkasta turtingos laidosenos kapų, kurie da- 
tuojami II-VII a. po Kr. Šutras yra išriedėjęs iš prolytės 
*Sjutras (: liet. *siūtras „pasiutėlis“ : siūsti, plg. gusti : 
gūdras) ir to vardo pėdsaką turime Šutronių kaimo 
(Leipalingio apl.) pavadinime. Jeigu kaimo vardas 
būtų kilęs iš lietuviškos asmenvardžio lyties, tai lauk- 
tume tariant *Siutrūnys, trm. *Sutronys. Šutro tėvas va- 
dinosi *Mandūnas (: pr. Mundite 1327, Mundill), nes 
metraštyje jam pridėtas tėvavardis Mondunič. Vals- 
čiaus vardui Žaka (= sūduvių *Žėko iš *Zjaka, liet. būtų 
*Žioka : židti) Semboje atliepia Soke 1258 (dabar mies- 
telis vok. Schaaken, sovietų surusintas į Kaširskoje; prū- 
sai bus tarę *Žėkai, o lietuviškai būtų *Žiokai). 
Užnemunės vardyne taip pat netrūksta nė sūdu- 
viškų Žodyno pėdsakų. Be žemiau minimos Kirsnos 
sūduviški yra, pvz., Stabingis (Suvalkų aps. ež. ir Sei- 
rijų apl. pavardė), taip pat lenk. Sztabin (Augustavo 
aps. mstl.) : Stabingen 1343 m. (dabar Stobingen, Vėlu- 
vos aps. k.), Stabynk (Seeburgo apl. ež.) : pr. stabis „ak- 
muo“; Gdiliekas (Seirijų ir Berzninko vls. ežerai) : Gai- 
len 1311/15 m. (vok. Gehl-See, Marungo aps. ež.), Gaile 
1312 m. (dabar Gayl, Braunsbergo aps. k.), Gaila XV a. 
(lenk. Biala, 1938 m. suvokietinta Geklenburgę, Johanis- 
burgo, dabar lenk. Pisz arba Jarisbork, aps. miestas) : 
pr. gailis „baltas“; lenk. Serwy (ež. tarp Seinų ir Au- 
gustavo) : Sirwis 1297 m. (upė Prūsijos Hollando, lenk. 
Pastęk, aps.) : pr. sirwis „stirna“ : liet. Širva (Šiaulių aps. 
ež.). Ir Ski7snemunė yra lietuvių perdirbta iš senesnio 
sūduviško vardo *Kirsnemunė (*Kiršnemunė, *Keršne- 
munė), sudurto iš pr. kirsa < *kirša(n), kerša(n) „ant, 
aukšt, virš“ + liet. Nemunas ir reiškusio ,Antnemunė, 

Aukštnemunė“. Plg. tos pat darybos prūsų viėtovar- 
džius Kirsappen (1405), Kirsneydin (1379) : pr. kirsa + pr. 
ape „upė“ ir Neyden (Sembos upelis), taip pat lat. Cėr- 
supji, *Cirsanguri. Tai patvirtina šaltininis Skirsnemu- 
nės apylinkėje pastatytos Ordino pilies pavadinimas 
Kirsmemela 1313 m. (Sembos Kanauninko kronikoje), 
kuriame tik Nemuno vardas pakeistas sulotynintu 
vok. Memel. Kiti Ordino šaltiniai rašo Kersememel, Kirs- 
memel, Kersmemel, Kyrsmymel, taip pat Vytautas savo 
vokiškuose laiškuose Kirsmemel, Kirschmemel. Dėl liau- 
dinės etimologijos vardas vokiečių buvo perdirbtas į 
Cristmemela (P. Dusburgietis); Cristmemel, kurią Sem- 
bos Kanauninkas kartą parašė net Christi Memela „Kris- 
taus Nemunas“. Ir Lietuvos Metrikoje pasitaiko Kerš- 
tomoni greta su Skerstomoni, Skerštomoni (Kazimiero 
valdymo metu), o XVI a. paprastai rašoma Skerstomon, 
Skirstomon (1557), Kerstomoni (1563). Gudiškai rašytuo- 
se inventoriuose vartojama ir Skirstymoni (1564), Skirs- 
tymon (1553), iš kurių ir dabartinis lenk. Skirstymon. 
Aleksandro 1501 m. unijos akte yra išlikusi ir lytis su 
slaviškai neperdirbtu antruoju sandu: dg.km. Skyer- 
sthnemunow. Viename vokiškame 1449 m. akte vėl pa- 
sirodo Skersnemen. Taigi šaltinių rašymas rodo, kad 
dabartinis miestelio vardas yra išriedėjęs iš senesnės 
lyties *Skifstnemunė ir kad greta galėjo būti sakoma ir 
*Skefsnemunė. Matyti, pasibaigus karams panemunė- 
se įsigyvenę lietuviai pirmąjį sūduviško vardo sandą, 
kaip nesuprantamą, saviškai išsietimologizavo su- 
jungdami jį su ski7sti „skilti, plyšti“ ir skefsas. 
Žinoma, sūduviai, kaip ryčiausia ir skaičiumi gau- 
siausia prūsų kiltis, kuriai paliudyta ir gana turtinga 
išsiskirianti priešistorinė kultūra, bus daugiau ar ma- 
žiau skyręsi nuo kitų prūsų ir savo tarme. Gerulis iš 

Karaliaučiaus archyvo aktų mini Sūduvių Kampo miško 
pavadinimą Girgen (skaityk: Girjen = pr. Girjan). Tai 
rodytų, kad ir sūduvių pažinta žodis girjan (niekatro- 
sios giminės) = liet. giria, kur šiaip prūsų sakyta median 
„miškas“ : ryt. mėčdžias, žem. mėdė, lat. mežs ,t.p.'. Bet kaip 
rodo Auctigirgen 1312 m. : pr. aukta- „aukštas“, liet. Aukš- 
togiriai, Aukštagiriai (Laukiškos par., Labguvos aps.) ir 
Salygerien 1352 m. : pr. Saligan (skaityk: zalijan), vok. 
Schargillen, 1938 m. pakeista į Eichenrode (taip pat Lab- 
guvos aps.), tas žodis vartotas ir Sembos rytuose bei 
Nadruvoje. Kai kurios kalbinės bendrybės tarp sūdu- 
vių ir lietuvių būtų visai suprantamos jau vien dėl geo- 
grafinės jų kaimynystės. Tolimesni pagrindiniai Už- 
nemunės žemės vardyno ir tarminio žodyno (ne tik 
Lietuvoje, bet ir Lenkijoje) tyrinėjimai, be abejo, padės 
tiksliau nustatyti sūduvių ir lietuvių kalbinius san- 
tykius. Iš archeologinių tyrinėjimų šiuo atžvilgiu daug 
laukti negalima. Tačiau jie labai svarbūs nustatyti jot- 
vingių gyventojo ploto pietų rytų riboms ir ryšiams su 
slavais. Lenkų kalbininkas J. Otrębskis yra spėjęs, kad 
jotvingiai galėję būti artimesni slavams nei kiti prūsai. 
Hipotezė tuo tarpu reikalinga stipresnių įrodymų. Šiuo 
metu turimi kalbiniai duomenys neleidžia sūduvius nei 
beatodairiškai priskirti lietuviams (P. Pakarklis, V. Vi- 
leišis), nei atvirkščiai skelbti juos visai atskira pereigine 
baltų šaka (A. Kamiūskis). 

VARDAS. Istorijos šaltiniuose sūduvių vardas pirmą 
kartą pasirodo jau II a. po Kr. Graikų geografas Pto- 
lemėjus savo geografijoje mini, kad Pavyslyje, kaimy- 
naudami su venedais, t.y. slavais, gotais ir suomiais, 
gyvenę Galindai kai Sudinoi. Tik po tūkstančio metų jų 
vardas vėl iškyla XIII a. pirmojoje pusėje sudarytoje 
Liber Census Daniae, kur tarp išskaičiuotų prūsų sričių 

anapus Priegliaus (Lipz) suminėta ir Zudua. Vokiečių 
ordino šaltiniuose pačioje pradžioje verstasi lenkų ir 
per juos gautais Romos kurijos vartotais pavadinimais. 
Pvz., krašto vicemagistro Burchardo von Hornhau- 
seno 1254 m. sutartyje su Voluinės kunigaikščiu Da- 
nieliumi ir Mozūrų Zemovitu šiems perleidžiamos tei- 
sės į trečią dalį nukariausimos terre Jatwezenorum. O 
tų pačių metų abipusėse didžiojo magistro Poppo ir 
Kujavijos kunigaikščio Kazimiero sutartyse vėl kal- 
bama apie Polexia. Bet netrukus, geriau susipažinus su 
prūsų kraštu ir jį nukariavus, imta vartoti sūduvių 
vardas. Tai matyti iš Ordino duotų žemės privilegijų. 
Pvz., trijose 1285 m. privilegijose sūduvių vardas ra- 
šomas lot. Sudowite (Skomantas su trimis sūnumis), 
Sodowiti (Mantiginas, Toleikis, Skara ir Protvilas), So- 
dowithe (Kantigirdas ir Žvinynas), 1295 m. Preisinges 
(= Preisingis) Sudowite, tarp 1288-1299 m. Sudowita 
Gedete (= pr. Gedėts iš senesnio *Gedėtas), vok. 1312 m. 
Sudowen (Abdangas, Žiokas, Mėlynas, Maladynas ir 
Dirkotas). Be anksčiau minėtų P. Dusburgiečio kro- 
nikos Sudowia (kraštui) ir Sudowite (gyventojams) kiti 
šaltiniai dar rašo lot. Sudovienses, Sudovini, Sudowenses. 
Dusburgiečio vertėjas N. Jeroschinas sritį ir gyventojus 
vokiškai vadina tuo pačiu vardu Sudowen, Sudowin, 
Sudouwen, Sudouwin, tik retkarčiais skirdamas Sudou- 
win lant ir Sudouwitin. Imperatoriaus Sigismundo ir 
Vytauto aktuose, liečiančiuose Lietuvos ir Ordino sie- 
nų ginčą, vėl randame terra Sudorum ir Suderlant. At- 
metus čia svetimas priesagas ir galūnes -inoi, -ini, -ite, 
-ita, -iten, -enses, -en, -in, -er, -ia ir vok. lant „žemė“, lieka 
dvejopas vardo kamienas sud- ir sudov-. Patys sūduviai 
savo kraštą bus vadinę *Sūdo (iš prolytės *Sūda, lie- 
tuviškai būtų *Sūd) arba dažniau su sričių ir šiaip 

vietų vardams įprasta priesaga -av0 (šaltiniuose: -0we, 
-00, -0wia, -ovia, -awe, -aw, -auwe : liet. ir lat. -ava) *Sūda- 
vo (iš *Sūdava, lietuviškai būtų Sūdavė), o jo gyventojų 
*sūd(a)s arba *sūdavis. Kad šaknies balsio ū būta tikrai 
ilgo, kaip pastebėjo Būga, rodo sūduvių vardą dėvin- 
čio vietovardžio Sudowe (1301) perdirbimas į Saudaw 
(1515), dabar Sudau (Karaliaučiaus aps.). Mat Ordino 
raštinės vartotoje viduriečių vokiečių tarmėje sudvi- 
balsinamas tik ilgasis ž balsis. Plg. dar vietovardį Me- 
runen 1353, Merownen 1443, dabar Maraunen (Heils- 
bergo aps.), kur 1376 m. gyveno prūsas Merune (= pr. 
Merūns). Kaip tik su ta pačia priesaga sudarytas ir tre- 
čiasis Sūduvos vardas Dainava, taip pat šaltininių sū- 
duvių valsčių (lot. territorium, vok. gebit) pavadinimai 
Kymenow, Kymenovia (P. Dusburgietis), Kimenow (Jero- 
schinas) ir Kirsnovia, Kirsnouwe. Pirmasis pavadinimas 
dabar yra išnykęs, bet valsčius apytikriai tyrinėtojų lo- 
kalizuojamas Šelmento ežero (į vakarus nuo Punsko) 
apylinkėje. Sūduviai vardą galėjo tarti pr. *Kiminavo 
(: pr. *Kimins = liet. Kyminas). Kirsnovia skaitytina pr. 
Kirsnavo (: pr. kirsnan juodas“) ir jos, be abejo, ieškotina 
Šešupės intako Kirsnos paupiuose. Netoli jos ištakų 
yra trys Didžiosios, Naujosios ir Aštriosios Kirsnos 
vietovės (seniau: kaimas, palivarkas ir dvaras, Ruda- 
minos vls.), palaikas XVI a. paliudytos Kirsnos, valdy- 
tos Masalskio. 

Kadangi priesaga -ava lietuvių kalboje yra retesnė 
nei -uva, tai Būga pagal Lietuvė : lietūvis, Šeduva : še- 
dūvis analogiją pasiūlė bendrinėje kalboje vartoti ir 
Sūduva, sūdūvis. Istorikų, ypač seniau, vartotos lytys 
Sudūvija ir sudūvai yra nusižiūrėtos iš lot. Sudavia ir 
vok. Sudawen (taip rašo pvz., C. Hennenbergeris). Ne- 
priklausomosios Lietuvos laikais tuo vardu vėl buvo 

pasivadinusi suvalkiečių studentų korporacija. Dėl 
vardo etimologijos daryta įvairių spėjimų. S. Grunau 
savo pasakose teigia, kad Sūduva praminta pagal ta- 
riamojo prūsų kunigaikščio Vaidevučio sūnų Sudo. 

„„Brūckneris vėl iš lengvos rankos, nesiskaitydamas 
su garsų atliepimu (s ir š), sūduvio vardą kildino iš 
žmogaus mėšlo lietuviško pavadinimo ir tarė jį buvus 
niekinamos reikšmės (Starožytna Litwa). Taip pat iš 
piršto išlaužta ir J. Sembrzyckio etimologija, pagal 
kurią sūduvio vardas turėtų būti kilęs iš jo paties pra- 
manyto tautovardžio gudva (: gūdas), lenkų tarsi per- 
dirbto į tokią pat nebuvėlę Žudwa. Būga yra pasiūlęs 
net dvi etimologijas. Jis mano, kad *sūdas galėtų būti 
giminaitis su skr. svadhū „savybė, paprotys“, lot. sodūlis 
„draugas, bičiulis“ ir toliau su got. swės, s.v.a. swūs 
„savas“. Kitaip sakant sūdai būtų saviškiai, savieji žmo- 
nės. Tačiau baltų kalbose tokio tipo tautovardžių, kaip 
vok. Schwaben ir sen.šv. Swėar „švedai“ (: got. swės etc.), 
šiaip nerandame. Priimtinesnė yra jo antroji, upėvar- 
dinė etimologija, kur vardas gretinamas su Šešupės 
intaku Sūduoniū. Visų pirma priesaga -uonia čia gali 
būti priebalsinio kamieno linksniavimo palaikas. Sū- 
duoniū galėjo atsirasti iš senesnės lyties *Sūduo, km. 
*Sūdenės, vėliau lygiai taip pat, kaip ir ėduonia „ėdikas“ 
bei ėduonis yra atsiradę iš rytiečių tarmėse dar tebe- 
gyvo ėduo „tokia piršto liga, landuonis“, km. ėdeūs, bet 
ir ėduoniės, ėduonio. Žemaičiuose XVI a. pažįstamas ir 
vandenvardis *Sūda. Sprogis savo žodyne mini pievą 
Sudos upis (Ganipravo apl., Kražių vls.) ir upelį Sudu- 
pia, t.y. Sūdupė (Jonaičių k., Luokės vls.). Be to, dar 
paliudytas ir šiaip žemėvardis *Sūda ir daugiskaitinės 
*Sūdos (aktuose: Suda, Sudas, Sudy, dg. Sudosa). Sprogis 
jų Mini bent šešetą iš senųjų Beržėnų, Kražių, Raseinių 

ir Šiaulių valsčių. Upėvardinė Sūdos ir Sūduvos kilmė 
juo įtikimesnė, kad ir Dainavai, jotvingiams bei Latvi- 
jai vardai praminti iš upių. Šaknis sžd- etimologiškai 
jungtina su veiksmažodžiu sūdyti, būdvardžiu sūdrūs 
(žem. sidrus) „vešlus, tarpus", taip pat sūrūs, trm. sūras, 
lat. sūrs „sūrus, kartus, aitrus, rūgštus“, kuriems atlie- 
piasl. syrū „šlapias, drėgnas“, rus. syroj „žalias, drėgnas, 
rūgštus“ su išlaikyta pirmine reikšme „šlapias, drėg- 
nas“. Taigi Sūda, Sūdos, Sūdupė bei Sūduonia bus taip 
pramintos dėl jų šlapumo, pelkėtumo. Reikšmei plg. 
Šlapakšnė (Jiesios kairysis intakas) ir XVI a. Šlapia ar 
Šlapė (upelis bei dirva Liaudėje, seniau Veliuonos vis.). 

Žymios kilties vardas, žinoma, turėjo palikti pėdsa- 
kų ir šiaip vardyne. Vienas, matyti, iš Sūduvos atkilęs 
bartas Ordino 1306 m. žemės privilegijoje dėvi Sūdo 
(orig.: Sude) asmenvardį, o Varmės srityje vėl minimas 
prūsas Sudowe. 1301 m. sūduviui Kacui ar Kaciui (iš 
*Kat-sas ar *Kat-sis) užrašoma žemės Sūduvos kaime 
(Catcze Sudowite in villa Sudowe), dabar vok. Sudau, 
netoli Trimpavos (vok. Trėmpau, Karaliaučiaus aps.). 
1348 m. paminėta vietovė Sudaw, dabar vok. Petersdorf, 
Vėluvos aps. Be to, dar Semboje šaltinių minimos vie- 
tovės Sudowiten 1353 (= pr. Sūdavitjai : sūdavis + prie- 
saga -Tt-), Sudelow 1344 (= pr. Sūdelavo : mažybinis 
Sūdelė + priesaga -av-), Zudaynen 1419 (= pr. Sūdainjai), 
o Heilsbergo aps. Zudithen 1308 (= pr. Sūditjai). Žino- 
ma, tai vis Sūduvos tremtinių gyventos ir greičiau jų 
pačių prakurtos vietos. Šiaip dar gyvenamųjų vietų 
sąrašuose randame dvi nedatuotas vietoves vok. Su- 
dau, girininko sodyba Labguvos apskrityje ir kaimas 
bei dvaras netoli Kvedenavos Karaliaučiaus apskrity- 
je. Lietuvoje sūduvių vardas yra išlikęs, rodos, tik Vi- 
žainio valsčiaus Sudaviškių, arba Sudauskų (iš lenk. 

Sudawskie) kaimo pavadinime. Sudaviškiai užrašyti 
E. Volterio Ob etnografičeskoj pojezdke po Litve i Žmudi 
(1887), kur neskiriama trumpasis ir ilgasis u. Vardas 
gali būti senas, nes viename XVIII a. galo inventoriu- 
je jis eina žemėvardžiu (lenk. uroczysko). A. Kamins- 
kis Lietuvoje priskaičiavo dar per dešimtį kitų tarsi 
pagal sūduvius pramintų vietovardžių. Bet Sudeikiai, 
Suduikiai, Sudėnai ir Sudvajai nieko bendro neturi su 
sūduvių vardu. Čia balsis u trumpas ir anie vietovar- 
džiai yra kilę iš pavardžių Sudeikis, Suduikis, Sudėbis, 
Sudvajas (iš asmenvardžio Sudivajas, 1434 m. akto ant- 
spaude lot. vn.km. Sudivoionis). O tos pavardės, išsky- 
rus dvikamienį Sudvają, vėl savo ruožtu yra priesagėti 
senieji trumpiniai asmenvardžiai, kurių pagrinde eina 
pirmasis kamienas tokių asmenvardžių, kaip Sūdman- 
tas: 1384 Sudemund, 1597 Sudimont, būdvardinis Sud- 
mantis (1585 m. Platelių vls.), Sudgintas ir Sudvinas. 
Antruoju kamienu Sud- eina rytiečių pavardėje Josūdis 
ir XVI a. Josudas (aktuose: tėvavardis Jasudovič ir dva- 
ro vardas Jasudy). Taip pat ir jo minimi vietovardžiai 
Sudcy (Minsko aps.), Sudče (Pinsko aps.) bei vok. Suden 
(lat. Sūdu muiža, Dundangos par., Ventpilio aps.) vien 
dėl fonetinio panašumo nedera jungti su sūduviais. 
Pirmieji du atrodo nieku nedėti slaviški vardai, o pas- 
tarasis šiaip sau latviškas. 

Kadangi šaltiniuose sūduviai pažįstami net trimis 
baltiškais vardais, tai jau savaime aišku, kad jie yra sri- 
tinio kilimo, t.y. bus reiškę atskiras sūduvių krašto da- 
lis ir vėliau jų kaimynų skirtingai apibendrinti visai 
kilčiai. Tai patvirtina ir ta aplinkybė, kad lenkų anks- 
tyvieji šaltiniai sūduvius vadina sulotynintu slavišku 
topografiniu vardu (Pollexiani = lenk. polesianie : Polesie 
„pagirys“ arba greičiau sen.rus. *podljašane : Podljaše 

„Palenkė“) ir tik vėliau, ne be Haličo-Voluinės Rusios 
įtakos, pereina prie jotvingių pavadinimo. Mozūrų šal- 
tinių Jačwiagi sulenkinti iš rus. jatvjagi, bet Diugoszo 
Jaczwingi (= Jačwingi, pagal lot. Jathwingi) ir kitų šalti- 
nių lytys su nosinių balsių 4, ę refleksais rodo, kad len- 
kai galėjo ir tiesiogiai susipažinti su jotvingių vardu. 

Kadangi sūduvių vardas lotyniškomis ir vokiškomis 
jo atmainomis (dabar vokiečių istorikų vartojama: Su- 
dauen ir Sudauer) išpopuliarintas Ordino raštinės, o 
vokiečių Žygiai prieš sūduvius vyko iš šiaurės vakarų, 
tai galima spėti, kad šis, kaip sritinis, pačių sūduvių 
buvo vartojamas jų krašto šiaurėje ir todėl paliko ne- 
žinomas rusų ir lenkų šaltiniams. Kaip rodo iš Vytau- 
to raštinės išėję raštai (žr. aukščiau), Lietuvoje pažin- 
ta abu sūduvių ir jotvingių pavadinimai. Bet gausūs 
dainaviniai vietovardžiai ir jų paplitimo geografija 
leidžia spėti, kad lietuvių sūduviams vadinti labiau 
buvo vartojama Dainava. Tai patvirtina ir XVI a. galo 
Lietuvos metraščio vartosena Doinova Jatvež (Krasins- 
kio kodekse). Metraščio autorius, matyti, norėdamas 
būti tiksliai suprastas, greta lietuvių įprastinės Daina- 
vos padėjo ir rusų metraščių iš seno vartojamą sino- 
niminį jotvingių pavadinimą. Gyvojoje lietuvių kalboje 
nė vienas tų trijų sūduvių vardų nėra išlikęs. Bend- 
rinės kalbos vartosenai jie atgaivinti V. Krėvės (Dai- 
nava) ir ypačiai K. Būgos pastangomis. 


JOTVINGIAI 


Jotvingiai - rusų ir lenkų šaltinių vartojamas sūduvių 
vardas. Pirmą kartą jis paminėtas seniausioje Kijevo 
kronikoje, vadinamajame Nestoro metraštyje, kalbant 
apie 983 m. įvykius, kur, tarp ko kita, sakoma, kad ku- 
nigaikštis Vladimiras žygiavęs prieš jotvingius ir nu- 
kariavęs jų žemę (Ide Volodimir na Jatviagy i vzia zemliu 
ich). Ir nuo tų metų jų vardas, ryšium su naikinamaisiais 
karais, ištisus tris šimtmečius kartojamas kronikose. 
Ypačiai dažnai jis minimas vadinamajame Voluinės 
metraštyje, rašytame XIII a. Vienas kitas istorikas ir 
Nestoro metraščio tarp Kijevo kunigaikščio Konstan- 
tinopolin 945 m. pasiųstųjų pasiuntinių minimą Javtiag 
Gunarev norėtų laikyti jo tarnyboje buvusiu jotvingiu ir 
net Narvos srities (Estijoje) vietininku (V.T. Pašuto). Mat 
kai kuriuose vėlyvesniuose metraščiuose šis pasiunti- 
nys rašomas Jatviag, o Ipatijaus metraštis vietoje Gunarev 
turi Nunarev. Tačiau spėjimas, atrodo, nepagrįstas. Visų 
pirma seniausiojo metraščio duodamos vardo lytys 
patikimesnės ir čia, matyti, būta skandinavo variago, 
kaip ir daugelio kitų pasiuntinių. Gunarev yra rusiškas 
būdvardinis tėvavardis iš skandinaviško Gunar, o Jav- 
tiag taip pat gali būti surusintas skandinaviškas vardas 
(V. Thomsen). Antra jotvingių kraštas visai nebuvo 
pakeliui variagams, kaip, pvz., estų sritys (rusų met- 
raščių Čudė), iš kurių buvo pasiuntinių ir anoje 945 m. 

delegacijoje. Nestoro ir Suzdalio metraščiai jotvingių 
vardą rašo jatvęgi, jatvęgy, jat vegy. Voluinės metraštyje 
rašymas labai įvairuoja, bet ten pasirodo ir naujesnė 
rusiška vardo lytis jatviaž, vartojama lygiomis tautai ir 
kraštui vadinti. Ji pasidaryta analogiškai pagal kitus 
metraščių vartojamus vardus, pvz., ne tik Rus, bet ir Korš 
„kuršiai“, Lib „ybiai“, Sum' „suomiai“. Lotyniškų XIII a. 
lenkų šaltinių vartojamose lytyse Jaczwyagi, Jaczwiagy, 
Yaczwagi, Yaczwyagowye, Jadwiagowie, Yaczwaigowe at- 
sispindi tuometinis rusiškas jotvingio vardo tarimas 
jatviagi, o kitos vėl lytys, būtent metraščių Iazwizite ir 
dg.gl. lacuizitas, laczuizitas, Jazvizitas, Jazvuditas yra su- 
lotynintos (su priesaga -ita) taip pat iš rus. Jatviaž. Bet 
lenkų šaltiniuose sutinkame ir lyčių su priesaginiu n, 
pvz., Jazvindite ir dg.gl. Jaczvangos, Jaczwanszytas. Ki- 
jevas, be abejo, su jotvingiais bus susipažinęs bent kelias 
dešimtis metų prieš 983 m. žygį, kada rusų kalboje 
tebebuvo sveiki nosiniai balsiai 4 ir ę (plg. liet. lėnkas iš 
prarus. */ęchū, vėliau liach). Taigi pirmųjų metraščių 
tradicinėje lytyje jatvęgi galbūt dar atsispindi senasis 
nosinis ę, vėliau išvirtęs ja. Bet kur lenkų šaltiniuose 
randame in ir an, ten dėl nosinio visai nėra ko abejoti. 
Todėl K. Būga, išanalizavęs šaltinines jotvingių vardo 
atmainas, ir išvedė, kad prūsų (pagal atskiras tarmes) 
tarta *jatvings arba *jotvings iš dar senesnės lyties *jat- 
vingas. Lietuvių kalboj čia atlieptų jotvingas, dg. jotvingai. 
Bet kadangi priesaga -ingas paprastai tevartojama tik 
būdvardžiams, tai bendrinėj kalboj vėliau prigijo lytis 
jotvingis, jotvingiai (plg. pavardes Smikingis, Stabingis, 
ežero vardą Nedingis). Vardas yra išvestas su priesaga - 
ing- kaip ir daugelis prūsų tikrinių vardų, ypačiai van- 
denvardžių (plg. Stabingen, kaimas : pr. stabis ;akmuo, 
Dobringe, ežeras : liet. dubrū, duburys), iš *Jūtvū arba 

*Jotvo, greičiausia upėvardžio. Ir tikrai Lietuvos Met- 
rikoje 1516 m. minima upė Jatfa, t.y. Jatva (Lydos aps.). Ji 
pažįstama, tik perkreipta į Yethwes, ir XIV a. kryžiuočių 
žygių aprašuose. Lytį be priesagos rodo ir 1420-1422 m. 
Sūduvos vardas Suderlant alias Jetuen, kur Jetu- skaity- 
tinas *Jatv-, o -en yra vokiška galūnė. *Jūtva, liet. būtų 
Jotva, neatskirtina nuo upių vardų Jotija, Jotūlė, Jūtupis. 
O šaknį jot- Būga jungia su pr. per-jot ,parvažiuoja“ (plg. 
skr. yūti „eina, važiuoja“, rus. jatvo „vilkstinė, žuvų bū- 
rys“, serbų jūto „banda, vilkstinė“). Kaip senovėje Latuva, 
vėliau išvirtusi *Latva (plg. lenk. Eotwa Latvija“) reiškė 
upę ir kraštą, taip ir Jotva galėjo būti dvireikšmė. Taigi 
jotvingiai visų pirma bus buvę Jotvos paupio, o vėliau 
Jotvos žemės gyventojai. Lietuviai jotvingių tuo vardu, 
matyti, nėra vadinę, nes vienas Zietelos apylinkės (Sla- 
nymo aps.) kaimas, pažįstamas jau XVI a., gudų vadi- 
namas Jatviež, o vietos lietuvių tik Dainava. Bet šiaip 
jotvingių vardas per lenkus apie XIII a. vidurį patenka 
ir pas kryžiuočius, taip pat ir Romos kurijon. Šaltiniuose 
pasklinda daugybė įvairiausių to vardo variantų. Rašo- 
ma ne tik terra Jatwesonie, Getuesia, Getwezia ir Gotwesia, 
bet ir neatpažintinai iškraipoma, pvz., Jentuosi, Jacintio- 
nes, Jataerzones. Tačiau iš kitos pusės kryžiuočių kroni- 
kos vartoja tik sūduvių vardą. Kaimynams jotvingius 
benaikinant, jų pasklido ir už krašto ribų, greičiausia 
belaisvių sodybomis. Vietovardžių Jatwiesk(o), Jatwiez, 
Jačwiež, Jaczwiąsk, Jatwiggi ir pan. randame nemaža 
Naugarduko ir Valkavisko srityse, vieną kitą Mozūruo- 
se, Paliesėje ir net senovinėje Raudonojoje Rusijoje (Lvo- 
vo apl.). Iš šių vardų paplitimo gudiškose ir ukrainiš- 
kose srityse galima spėti, kad jotvingiais visų pirma bus 
vadinusis kuri pietų rytų sūduvių kiltis, bet rusai ir 
lenkai tą kiltinį vardą anksti išplėtė visiems sūduviams. 


DAINAVA 


Dainava - tretysis istorinis Užnemunės vardas šalia 
plačiau pažįstamų Sūduvos ir Jotvingių. Istorijos šalti- 
niuose Dainava pirmą kartą paminėta 1253 m. kaip 
terra Deynove, kurios pusę DLK Mindaugas dovanojo 
Livonijos ordinui. Iš 1259 m. privilegijos (netikros, 
bet Ordino padirbtos dar prieš Mindaugui atsimetant 
nuo krikščionybės) sužinome, kad Dainava vadinta 
jotvingių kraštas (Denowe tota, guam eciam guidam Jet- 
wesen uocant); čia suminėtos ir kelios Dainavos sritys 
(terrulae): Sentane (= Sentken prie Šelmento ež., Ryt- 
prūsiuose), Dernen (= Dziarnowo netoli Margrabovos), 
Cresmen (= Skomantų ež. apylinkė į rytus nuo Luko), 
kaimas Gubiniten (= ?), su trimis kitais kaimais in Wel- 
zove (= ?). Sugretinus su Cresmen Dusburgiečio 1280m. 
paminėtąją territorium Sudowie dicium Crasimam ir Ipa- 
tijaus kronikos gordy Jatviaze... i Krismence (1256), ma- 
tyti, kad tas pats kraštas buvo vadinamas visais trimis 
vardais. Taigi šaltiniai neduoda pagrindo manyti, kad 
Dainava XIII a. tesudariusi tik dalį (Kętrzynski) Sūdu- 
vos, ir būtent pietinę (Lowmianski). Tačiau pats trijų 
vardų buvimas vis tik verčia spėti, kad Dainavos var- 
das, kaip ir antruoju du, yra sritinės kilmės. Bet jau 
XIII a. jie buvo apibendrinti, ir tuo būdu pirmykštis 
sritinis tų vardų pasiskirstymas nebeatsekamas. Šiaip 
Dainavos vardas daugiau tik pačių lietuvių vartotas, 

jį pažįsta ir Lietuvos metraščiai (meškajut mužiki na 
pušči Dojnova Jatvež). Vokiečių šaltiniai Užnemunę 
paprastai vadina Sūduva, o rusų Jotvingiais. Tas dau- 
giavardiškumas pasireiškia ir Sūduvos išeivių kitose 
Lietuvos vietose įkurtų vietovių pavadinimuose. Pvz., 
Zietelos apylinkėse, Slanymo apskrityje, randame kai- 
mą, Minimą ir XVI a., kuris lietuvių vadinamas Dai- 
nava, o aplinkinių gudų Jačviž (1580 : Jatūvezi, in Aktų 
izd. vil. arch. kom., t. XIV, p. 209). To pat Zietelos vals- 
čiuje, Zasečių kaime (2 km nuo Zietelos) kelias į Dai- 
navą (Jatviež) vadinamas Dainovskaja doroga. Kitam 
Dainavos kaimui, Semeliškių valsčiuje, vėl atliepia 
vokiečių kronikininko Wigando Sudowenses, kuriuos 
šis 1375 m., ordino žygio aprašyme, mini Semeliškių 
apylinkes (per diem et noctem Sudowenses igne et inter- 
fectione vexabuntur, intrantgue villiam magnam Symliken, 
in Scriptores rerum Prussicarum, t. II, p. 579). Be to, 
Dainavos vardas ir šiaip plačiai yra paplitęs už Užne- 
munės ribų, būtent pietų Rytų Lietuvoje. Pagaliau 
Dainavą randame už etnografinių lietuvių sienų, pvz., 
Dailidžių dvaro palivarkas Dojnowo Balstogės aps- 
krityje, o 1590 m. kaimas Dojnova minimas net Mins- 
ko apskrityje (Aktų, t. XIV, p. 372). Kad pačioje Užne- 
munėje Dainavos nėra, visai suprantama, nes krašto 
ir jo gyventojų vardas tame pačiame krašte vieto- 
vardžiams paprastai niekada nevartojamas. Plg. Že- 
maitkiemį, Žemaitėlius, Žemaitaičius..., kurių tėra tiktai 
Aukštaičiuose ir Mažojoje Lietuvoje. 

Darybos atžvilgiu Dainavos vardas yra sudėtas iš 
Dain + ava. Ši priesaga ir šiaip labai dažna prūsų vie- 
tovardžiuose, pvz., Dunow, Ilgoue, Ragaw, Rummowe, 
Waigaw, Warnnaw, Wilkow...; lietuvių kalboje jai taip 
pat atliepia -(iJava ir daug dažnesnė -(ijuva, pvz.: 

Blendžiava (upė), Liškiava, Piniava, Karmėlava; Laukuva, 
Linkuva, Raguva, Vaiguva... Apskritai šiedvi denomi- 
natyvinės priesagos visose baltų kalbose vartojamos 
ir kraštavardžiams reikšti: Lietuva (: lietuvis), latvių 
*Latuva (: latuvis > latvis; Lietuvoje yra Latuvos upė, 
plg. dar lenkų ir gudų žotwa iš senesnio *Lotūva „Lat- 
vija“), prūsų Sudowia (sulotyninta iš *Sūdavo), Kyme- 
now (= Sūduvos sritis). Šaknį dain- randame ir van- 
denų varduose: Dainys, Krakių valsčiaus ežeriukas, 
minimas XVI a. (Sprogis), dabar bevadinamas Jaugilių 
(kaimo pavadinimas) ežeru; Dainava (upė), prūsų De- 
now, ežeras (ir laukas), paminėti 1340 m. (dabar: Dei- 
nowa-See Rastehburgo aps.) ir iš jo ištekanti upė Dena 
(vokiškai: Dein). Jei nėra pavardinės kilmės (plg. Roč- 
kupis, Bartkabalės...), čia gali priklausyti ir Dainupis, 
Garliavos ir Veiverių vls. upelis, Dainabalis, pelkė 
Seirijų vls., Dainamiškis Leipalingio vls. Plg. dar Pa- 
ežerėlių valsčiaus kaimo pavadinimą Padainiai. Eti- 
mologiškai dain- jungtinas su latvių diet - šokinėti, 
šokti, didinūt - šokdinti, varyti, graikų dinos - sūkurys, 
sanskrito diyati - lekia. Tuo būdu Dainavos vardas 
greičiausiai pramintas iš upėvardžio *Daina ar *Dai- 
nava, reiškusio — greitoji, sraunioji, ir nieko bendro 
neturi su to krašto dainingumu nei su prievardinėmis 
pavardėmis Dainys, Dainius. 

Gyvojoje kalboje Dainava kraštui vadinti nebepa- 
žinta. Vardą vėl išpopuliarino V. Krėvė savo raštais 
(Dainavos šalies ssnų žmonių padavimai, 1912). Juo net 
praminta viena Trakų urėdijos girininkijų ir pora nau- 
jakurių kaimų (Kauno apskrities Pažaislio valsčiaus 
kaimas, 3 km nuo Pažaislio, pavadintas Dainava, ir 
Seinų apskrities Rudaminos valsčiaus kaimas, 3,5 km 
nuo Rudaminos, sudarytas iš 1933 m. išparceliuoto 


10 — 329 

Bulakovo dvaro ir pavadintas Dainavėle). Šiaip jau yra 
ligi 25 kaimų (daugiausia Vilniaus krašte), turinčių 
Dainavos vardą, slaviškai rašomą Deinovo, Doinovo ir 
pan. Be to, yra 5 kaimai Dainavėlės (sl. Dainovka) var- 
du; visi Vilniaus krašte. 


PRŪSŲ KALBA 


VARDAS. Liet. prūsas, dg. prūsai, m.g. prūsė (žem. su 
priegaidės kaita prūsė) atliepia lat. prūsis, m.g. prūsiete, 
prūsene. Prūsų kalbos paminkluose paliudyta tik būd- 
vardžio vn.gl. prūsiskan = liet. prūsišką (1561 m. katekiz- 
me vok. im Lande zu Preussen išversta: en Prūsiskan 
tautan) ir prieveiksmis prūsiskai = liet. prūsiškai. Taigi 
patys savo vardą irgi bus tarę *prūsas (Sembos tarmėje) 
arba prūsis (pietinėse srityse). Kaimynai lenkai juos 
vadino Prusy, o iš šių nusiklausę ir senovės rusai prusi, 
dabar prussy. Lotyniškai rašytuose šaltiniuose pradžioje 
tokius tautovardžius, kaip Rutheni, Saraceni, Prutheni 
(P. Dusburgietis, Diugoszas), Pruteni (vėlyvesnės kro- 
nikos). Dabartinė vok. lytis Preussen irgi yra išriedėjusi 
iš vidurinių amžių vok. Prūssen (N. Jeroschinas rašo 
Prūzin). Humanistinio sąjūdžio metu, visur ieškant 
klasikinės senovės tariamų pėdsakų, pamėgdžiojant 
Ptolemėjaus Boroūskoi, vėl prasimanyta Borussi, Borusia, 
o toliau tam susigalvota ir liaudinė mokytinė vardo eti- 
mologija. Girdi prūsus taip praminę lenkai, sudurdami 
lenk. po „po, pagal“ su lot. Russi „rusai“, t.y. rusų pa- 
sienyje gyvenantieji. Dėl tos pat priežasties ir mūsų 
Daukanto buvo susigalvotas Parusis „prūsų kraštas“. 
Kraštui vadinti iš seno verstasi daugiskaitine lytimi 
Prūsai. Plg. žmonių kalbos posakius: eiti į Prūsus, nešti, 

vežti iš Prūsų. Taip pat ir Lietuvos Metrika lytį Prusy var- 
toja ta reikšme (1516 Jeduči do Prus „važiuojant į Prūsus'). 
Bet jau D. Kleinas savo 1653 m. gramatikoje gretimais 
vartoja ir Prūsija. Mažosios Lietuvos raštuose dar pažįs- 
tama ir lytis Prūsa. Ją mini Sapūno-Schultzės 1673 m. 
gramatika, o 1701 m. Naujojo Įstatymo prakalboje vėl 
skaitome: Karališkos Prūsos lietuvininkai kalba... 
Šaltiniuose prūsų vardas pasirodo ištisais šešiais 
šimtais metų vėliau nei galindų ir sūduvių vardai. 
Todėl galima spėti, kad anksčiau taip bus vadinusis 
viena kuri prūsų kiltis ir ne tokia garsi, kaip galindai 
ir sūduviai. Tik vėliau kiltinis vardas buvo išplėstas 
visai tautai. Plg. prc. Allemagne „Vokietija“ pagal vo- 
kiečių alemanų kiltį. Tai bus įvykę dar prieš IX a., nes 
to amžiaus vadinamojo Bavarijos Geografo Bruzi, at- 
rodo, jau apima visus prūsus. Tam pritaria ir vėles- 
niųjų šaltinių žinios: Ibrakim-ibn-Jakūbo Brūs ar Burūs 
(apie 965) bei Dagome iudex (iš X a. galo) Bruzze. O 
Bruno iš Ouerfurto šv. Vaitiekaus gyvenimo aprašyme 
Semba jau stačiai vadinama Prūsijos sritimi (venit in 
Sambiam terram Prusciae). Pagaliau Adomui Breme- 
niečiui XI a. antrojoje pusėje prūsų ir sembų vardai 
eina sinonimu (Semland... inhabitant Sembi vel Pruzzi). 
Tačiau pažymėtina, kad Ipatijaus metraščio autorius, 
aprašinėdamas 1252 ir 1277-1278 m. įvykius, prūsų 
vardą vartoja kiltine reikšme, nes, pvz., rašo, kad prieš 
Gardiną puolusius kryžiuočius iš miesto išėję prūsai 
ir bartai (Prusi že i Bortove vyjechauše iz goroda). Sugre- 
tinus Gardino puolimo (1276 ar 1277) aprašymą Ipa- 
tijaus metraštyje ir Dusburgiečio kronikoje, atrodytų, 
kad prūsų vardas galėjo paplisti iš Pagudės (Būga). Iš 
kitos pusės ir Eiliuotinė Livonijos kronika, kalbėdama 
apie Durbės kautynes, prūsus išskaičiuoja greta su 

sembais, notangėnais ir varmėnais (Do die Semen guū- 
men / zu lande, sie vernūmen / ... Ouch was der Natan- 
gen mūt / und der Prūzen mūzen gūt / und der Ermen 
alsė wol). Kitais žodžiais tariant kronikos autoriui anos 
trys vardais suminėtos kiltys nėra prūsai. Galima tik 
spėti, kad tuo vardu jis apėmė visas kitas jau nuka- 
riautas kiltis, taigi ne tik pagudėnus, bet ir pamedėnus 
su bartais. Prūsų vardo atsiradimas vienoje kurioje 
pietų vakarų srityje būtų visai suprantamas, nes kaip 
tik iš čia jam buvo arčiausia patekti pas lenkus, kurie 
jau vardą perteikė toliau Vakarams. Kad prūsų var- 
das negali būti labai senas, vargu senesnis už VIII a., 
aiškiai rodo ir kalbiniai duomenys. Jei lenkai su juo 
būtų susipažinę dar tuo metu, kada slavai skoliniuo- 
se ilgąjį balsį ū tebekeitė savuoju y (iki VIII a.), pvz., 
lenk. ir rus. tyn „statiniai, statinė tvora“, skolintame iš 
germ. *tūnaz ;t.p.“, tai jie šiandien turėtų tarti ne Prusy, 
bet *Prysy. . 
Seniesiems prūsams suvokietėjus, jų vardu Di- 
džiosios Lietuvos lietuvių imta vadinti visi Prūsų 
kunigaikštijos, o paskiau Rytprūsių gyventojai, kaip 
lietuviai, taip ir vokiečiai. Vadinasi, sąvoka tapo geo- 
grafine. Pagaliau Užnemunėje ir Žemaičiuose prūsas 
ir kiek menkinamai prūsėlis eina ir grynai konfesiniu 
vietinio liuterono (lietuvio ar vokiečio) pavadinimu. 
Peikiama reikšme dar vartojamas prūsūkas, -ė, sko- 
lintas iš lenk. Prusak (sudarytas kaip Polak „lenkas'), 
iš kurio kilęs ir rus. prusūk (peikiamai apie Rytprūsių 
vokiečius). Prūsoku žmonių vadinama dar ir kakšlė, 
arba tarakonas. Mat šį nemalonų įnamį kažin kodėl 
gebama vadinti vis kaimynų vardais. Plg. taip pat 
lenk. ir rus. prusak, lat. prusaks ir vok. Schwabe, Russe, 
ček. švab, t.y. švabas, rusas. - Vokiečiai istorinėje 

literatūroje seniesiems prūsams vadinti vartoja ter- 
tuviškai parašoma sėnprūsiai, o Mažosios Lietuvos 
raštuose ir visai netaisyklingai senprūsai. Bendrinei 
kalbai šis vokiškas vertinys neteiktinas, nes juk nesa- 
kome nė senlietuviai. Prireikus griežčiau skirti sąvo- 
kas, galima vartoti senieji prūsai, kaip sakome senieji 
lietuviai, latviai, kur vokiečiai paprastai vartoja Alt- 
litauer, Altletten. - Vardo etimologija neaiški, nors 
daugelio įvairiai spėta. Pvz., A. Brūckneris iš lengvos 
rankos jį jungė su veiksmažodžiu praūsti (girdi, pasi- 
tyčiojamas pavadinimas), o paskutiniu laiku J. Otrębs- 
kis vėl yra bandęs sieti su skr. pirusa- „žmogus, vyras“ 
(Lingua Posnaniensis, t. V, p. 76 tt.). 

Iš prūsų vardo turime nemaža ir vietovardžių. Ta- 
čiau Didžiosios Lietuvos Prūsėliai (Šakių, Subačiaus ir 
Juodupės vls.), Prūsūliai (Plungės vls.), Prūseliūkai (Juo- 
dupės vls.), Prūsokai (Jankų ir Višakio Rūdos vls.), Prū- 
siškės (Semeliškių vls. ir Marijampolės aps.), Prūsūkiškės 
(Linkmenų ir Kuktiškių vls.) su senaisiais prūsais neturi 
nieko bendro. Tuos kaimus bus prakūrę Mažosios Lie- 
tuvos išeiviai. Iš anapus sienos atkilę lietuviai, be abejo, 
buvo ir 1561 m. inventoriuje minimas Kybartų gyven- 
tojas Gricius Prūsas, o Virbalyje - Motiejus Prūsas, kur 
būta ir Prūsų gatvės (ulica Pruska), nes ji ėjo Mažosios 
Lietuvos pusėn. 

PLOTAS. Sprendžiant iš archeologinių duomenų, 
priešistoriniais laikais prūsų vakaruose, atrodo, gy- 
venta tik iki Paserijos (vok. Passarge) upės. Bet is- 
torinių laikų pradžioje, dar prieš atsikraustant Or- 
dinui, juos randame jau pasistūmėjus iki Vyslos. Iš 
Ordino laikų šaltinių taip pat matyti, kad vietomis jų 
gyventa, mišrai su pamarėnais, ir kairiajame Vyslos 

krante. Pvz., iš 1400-1405 m. žemės privilegijų matyti, 
kad Didžiojoje Salavoje (žr. p. 224-225) tada gyventa 
prūsų, lenkų ir kiek vendų, t.y. kašubų. Danzigo apy- 
linkėje prūsai minimi 1271 m. ir taip pat XIV a. kartu 
su lenkais. 1224 m. ir 1234 m. jie sugriauna Olivą. Prū- 
sų naujakurių XIV a. viduryje randame net toli už 
Vyslos, Tuchelio (lenk. Tuchole) apylinkėse. Bet aps- 
kritai kairiojo Vyslos kranto prūsiškumo klausimas 
iki šiol nėra dar pagrindinai tyrinėtas. Prieš pat atsi- 
kraustant Ordinui prūsų smarkiai veržtasi Kulmo že- 
mėn (žr. p. 215-230). Bet kiek prūsų kalbos plotas 
Pavyslyje siekė į pietus Lenkijos pusėn, dėl šaltinių 
stokos sunku tiksliai nustatyti. Lenkų šaltiniai (Dhu- 
gosz ir kt.) čia prūsų ir lenkų skiriamąja siena laiko 
dešinijį Vyslos intaką Uosą (vok. ir lenk. Ossa). Iš kito 
lenkų šaltinio vėl sužinome, kad ir kitas Vyslos in- 
takas Dreventa (vok. Drewenz, lenk. Drwęca) taip pat 
tekanti iš Prūsijos (Drewentza egreditur terminos Prus- 
siae). Abiejų šių upių vardai yra prūsiški. Pirmajai 
(1243 Ossa, Osze, 1294 Ozza) senajame prūsų kalbos 
plote atliepia ir kita bendravardė vok. Ossa, lietuvių 
tariama Uosa (Argos kairysis intakas Gastų,vok. Hein- 
richswalde aps.), kuri 1384 m. rašoma Wosse ir neatski- 
riama nuo pr. woasis (sk. vūsis) = liet. uosis (tarmėse 
ir viosis). Dreventos baltiškumas taip pat neabejotinas. 
Dėl vardo lyties žr. p. 223. Ir, žinoma, prūsai nebūtų 
toms upėms vardų praminę, jeigu jos nebūtų tekė- 
jusios per jų gyvenamą kraštą. Todėl galima spėti, 
kad priešordininiais laikais prūsų sodybų bus buvę 
ir kairiajame Uosos krante. Sprendžiant iš vėlesnių 
Ordino laikų žemės dalybų ir ribų aprašymų kai- 
riajame Dreventos krašte, maždaug nuo Osterodės 
(lenk. Ostroda) iki Strasburgo pietuose, o rytuose iki 

Gilgenburgo (lenk. Dąbrėwno), buvo ištysusi P. Dus- 
burgiečio tik prabėgomis paminėta Lubavos (vok. Lė- 
bau, lenk. Lubowo) sritis. Tiesa, joje XIV a. gyvenama 
lenkų, nes P. Dusburgietis, pasakodamas apie lietu- 
vių plėšeikų 1303 m. žygį į tą sritį, sako, kad jie pirma 
ten pasiuntę Žmogų mokantį lenkų kalbą (scientem 
linguam Polonicam) geriau ištirti padėties. Bet anks- 
čiau čia neabejotinai bus gyvenę prūsai. Tai visų pir- 
ma rodo popiežiaus Inocento III 1216 m. bulė, kuria 
patvirtinama, kad prūsų didikas Survabūnas ir jo 
bendratėvainiai (consortes sui) padovanoję vyskupui 
Kristijonui Lubavos žemę su visais jos priklausiniais. 
1240 m. vėl popiežiaus legatas Vilhelmas Modenietis 
liudija Mozūrų kunigaikščio Konrado ir jo sūnaus 
ginče su Ordinu dėl medžioklės teisių toje srityje. 
Kunigaikščiai pripažino, kad ši sritis „buvo ir yra 
Prūsų ribose“ (fuit et est de terminis Pruscie), bet pa- 
reiškė, kad turinti priklausyti jiems, nes „jų tėvai ir 
jie patys ją kalaviju ir skydu įsigijo iš prūsų rankų“. 
Iš šio rašto visų pirma aišku, kad sritis tuo metu buvo 
negyvenamas tyras, kur abi pusės medžiodavo. O iš 
kunigaikščių pareiškimo vėl tegalima tik viena išva- 
da: gyventojai buvo išnaikinti kovose su mozūrais. 
O toliau jau savaime peršasi ir kita išvada, kad XIV a. 
pradžioje čia gyvenantieji lenkai yra ne kas kitas, 
kaip mozūrų kolonistai, įsigyvenę išnaikintųjų prū- 
sų vietoje. Tačiau pačioje srities šiaurėje, matyti, buvo 
išlikę ir prūsų, nes 1303 m. šaltiniuose minima vieto- 
vė Sassenpille (: pr. sasins „kiškis“ + pilis), kurią vokie- 
„čiai jau 1338 m. buvo išsivertę Hasenburg, o lenkai 
vėliau Zajączkowo (dabar Zajączki, k. ir glžk. st. prie 
Osterodės). K. Būga ir J. Gerulis, matyti, pasitikėda- 
mi P. Dusburgiečio 1303 m. žinia, manė, kad ir pats 

srities vardas esąs lenkiškas. Šaltiniuose jis rašomas 
Lubouia (1216), Lubowe (1240), Lubouw (1243), Lobow 
(1400), o patys prūsai pietine tarme bus tarę *Lubavo. 
Vardas sudarytas su prūsų kalboje labai daria vieto- 
vardine priesaga -avū, kuri vartota ir sričių pavadini- 
mams (žr. p. 122-123). Kadangi kamienas lub- pakan- 
kamai plačiai paliudytas ne tik prūsų, bet ir lietuvių 
bei latvių vardyne, tai nėra jokio pagrindo nė Luba- 
vos įtarti svetimumu. Plg. prūsų vietovardžius 1331- 
1335 m. Luben (ež. tarp Elbingo ir Christburgo), Luba- 
no (Pisos intakas Prūsų-Mozūrų pasienyje), 1427 m. 
Lubekaym (: Lube, prūso vardas + pr. caymis - liet. kūi- 
mas, Marungo apl.), 1317 m. Lubayn (Semboje) ir Luby- 
nen (Unsatrapio, vok. Wohnsdorf, srityje). Tos pačios 
šaknies yra lietuvių pavardės Lubys, Lubiūnas, XVI a. 
inventorių Lubėnas (1598 m. Panemunio vls.), Lubei- 
kaitis (1561 m. Pervazninkų k., Kidulių vls.) ir kaimų 
vardai Lubiai (Kartenos vls.), Lubėnai (Mažojoje Lie- 
tuvoje), taip pat ežero vardas Lubelis (Būga). Latviai 
irgi pažįsta Lubas muiža, Lubūnas ezers (didžiausias 
Latvijos ežeras). - Iš rytų prie Lubavos šliejasi Sas- 
nos sritis, kuri į pietus siekusi iki Žaldavos (1349 Sol- 
daw, vok. Soldau, lenk. Dziatdowo) ir Neidenburgo. Jos 
P. Dusburgietis visai nemini, nors šiaip smulkiai apra- 
šinėja visų kitų sričių nukariavimą ir jų dalyvavimą 
sukilimuose. Iš čia peršasi išvada, kad Sasnos gyven- 
tojai taip pat buvo mozūrų išnaikinti prieš Ordino 
atsikraustymą. — Dar toliau į rytus ėjo Galinda, didu- 
mo antroji po Sūduvos. Tačiau ir ją Ordinas jau rado 
negyvenamą. Dusburgietis visai nemini, kad kryžiuo- 
čiai būtų kariavę su galindais ar kad šie būtų da- 
lyvavę sukilimuose. Kronikoje randame tik savotiškai 
pagražintą pasaką apie galindų išnaikinimą. Kadangi 

pasaka kalba apie galindų kovas su krikščionimis, tai 
tenka spėti, kad jie buvo išnaikinti kaimynų lenkų. 
Kad jų turėta pretenzijų į Galindą, matyti, kaip nu- 
kariautą kraštą, aiškiai rodo Ordino ginčas dėl jos su 
Kujawijos ir Lęczycos kunigaikščiu Kazimieru. Mat 
šis 1253 m. iš popiežiaus Inocento IV buvo gavęs 
Galindos ir „visų kitų pagonių žemių, kurias jis galė- 
tų pajungti“, pripažinimą. Bet kaip matyti iš kito to 
paties popiežiaus rašto Kulmo ir Pamedės bei Var- 
mės vyskupams, šią sritį, kartu su Didžiąja Barta, 
1254 m. jau turėjo pasigriebę kryžiuočiai. Tais pačiais 
metais Ordino vyr. magistras Poppo su Kazimieru 
pasirašo susitarimą, kuriuo jam perleidžiama pusė 
Lubavos, o kunigaikštis iš savo pusės atsisako nuo 
„Visų teisių pagal popiežiaus dovanojimą jam pri- 
klausiusių į jotvingių ir Galindos žemes (super terris 
Polexia et Golenz)“. Bet ginčas tuo nesibaigė. Kazi- 
mieras vėl skundėsi popiežiui, kad Ordinas, jau „pa- 
tiems pagonims pasirengus ir laisva valia norėjus 
apsikrikštyti, tas žemes užpuolęs ir kardu sau ne be 
didelio kraujo praliejimo pavergęs“. Dėl to krašto 
magistras ir keli broliai buvo patekę net ekskomu- 
nikon, kuri dar nė 1257 m. nebuvo nuimta. Bet skųs- 
damasis Romai Kazimieras gerokai perdėjo, tuo no- 
rėdamas sukliudyti Ordino veržimąsi jo įtakos sferon. 
Viena, Sūduva Ordino buvo nukariauta žymiai vė- 
liau, o antra, ir Galindoje vargu galėjo būti daug 
„Kraujo praliejimo“, nes Ordinas 1254 m. tik iš Bartos 
paėmė įkaitus. Galindoje gyventojų, matyti, buvo tiek 
maža, kad nė įkaitų nereikėjo. H. Lowmianskis ir 
V. Pašuto mano, kad prie galindų išnaikinimo galėję 
prisidėti ir rusai, nes jų metraščiai 1058 m. mini Ki- 
jevo kunigaikščio Iziaslavo žygį prieš Goliad'. Tačiau 

metraštininkas čia galėjo turėti galvoje Smolensko 
žemės galindus, su kuriais rusų irgi kariauta. Be to, 
aname Dusburgiečio pasakojime dar pasakyta, kad 
krikščionims sunaikinus iš žygio grįžtančią galindų 
kariuomenę jų kraštą vėl puolę sūduviai ir išsivedę 
nelaisvėn moteris bei vaikus ir dar likusius vyrus. 
Pasakojimas baigiamas žodžiais: „ir taip pat ana žemė 
iki šių dienų pasilieka tuščia“. Vadinasi, kronikos ra- 
šymo metu (prieš 1326) ji dar tebebuvo negyvenama. 
— Prūsų Žemės pietų rytai priklausė didžiausiai iš visų 
sričių Sūduvai. Nors P. Dusburgiečio žodžiais tariant 
„kilmingi sūduviai visus prašoko kaip papročių tau- 
rumu, taip ir turtais bei galybe“, tačiau ir jų likimas, 
„po daugelio ir nesuskaitomų karų“ apie 1283 m. ga- 
lutinai buvo išspręstas kryžiuočių kardo, kada 3000 
su viršum sūduvių, vadovaujami Kantigirdo ir Gede- 
to, pasidavę Ordinui, buvo iškelti į Sembą, o Skurda, 
„kitos Sūduvos dalies vadas, paniekinęs tikėjimą, su 
savo žmonėmis išvyko Lietuvon“. Baigdamas ir čia 
kronikininkas pakartoja, ką anksčiau buvo pasakęs 
apie Galindą. - Priešordininiais laikais daug jotvingių 
buvo išnaikinta karuose su rusais ir lenkais. Seniau- 
sias Kijevo Rusios metraštis jau 983 m. mini sėkmingą 
kunigaikščio Vladimiro žygį prieš jotvingius (ide Volo- 
dimer na jatviagy, pobedi jatviagy i vzia zemliu ich). Tame 
pačiame metraštyje paminėti dar du žygiai. Vladimiro 
sūnui Jaroslavui 1038 m. žygis nepavykęs (Chodi kniaž 
velikij Jaroslav na jatviagi i ne može ich vziati), bet Volui- 
nės kunigaikštis Jaroslavas 1112 m. vėl nugalėjęs jot- 
vingius (chodi na jatveze... pobedi ja). Vėliau Voluinės 
Rusios kovos su jotvingiais dar pasmarkėjo ir padaž- 
nėjo. Ipatijaus metraštyje jotvingių vardas minimas 
arti šimto kartų. Lenkų karai su jotvingiais, ankstyvųjų 

šaltinių vadintais Pollexiani, prasideda žymiai vėliau. 
Kadtubekas mini žygius Boleslovo Garbaniaus apie 
XII a. vidurį ir Kazimiero Teisingojo 1192 m. Iš lenkų 
kovų su jotvingiais būdinga Lęczycos kunigaikščio 
Konrado 1241 m. privilegija grafui Gotardui, kuris 
drąsiai kariavęs su prūsais, lietuviais ir jotvingiais ir 
paėmęs nelaisvėn septynis jotvingių kunigaikščius, 
kurie išsipirkę kiekvienas sumokėdamas 700 markių 
gryno sidabro. Ordinas ruošdamasis Sūduvių puoli- 
mui rado reikalo tartis su abiem ankstyvesniaisiais 
pretendentais į kraštą. 1254 m. jis pasirašo susitarimą 
su Voluinės kunigaikščiu Danieliumi ir Mozūrų ku- 
nigaikščiu Zemovitu žadėdamas jiems perleisti už 
suteiksimą pagalbą trečdalį jotvingių žemių. 

Kiek galindų ir sūduvių gyventieji plotai siekė į pie- 
tus, galima tik apytikriai spėti, nes šaltiniuose trūksta 
tikslesnių duomenų. Netiesioginių išvadų šiuo atžvil- 
giu daugiausia daromės iš to, kiek toli čia į šiaurę se- 
novėje yra siekusios kaimynų slavų gyventos žemės. 
Žinoma, pvz., kad Ostrolenkos-Viznos ruože mozūrų 
XII-XIII a. gyventa tik iki Narevo upės. Bet pati Vizna 
yra sena mozūrų vietovė. Kaip Narevo persikeliamoji 
ji pažįstama jau pusėje XI a., o pilis pirmą kartą pami- 
nėta 1145 m. Bet galindų ir sūduvių sodybos turėjo bū- 
ti irgi ne per toliausiai nuo šios pilies, nes Mors et mi- 
racula B. Verneri, episcopi plocensis pasakojama, kad jos 
kaštelionas Bolesta turėjęs artimų ryšių su pagonimis. 
Prūsai ateidavę pas jį skųstis dėl lenkų vagysčių, plė- 
šimų ir užpuldinėjimų, jam atnešdavę net dovanų. O 
kaštelionas ginčus sprendęs ne tik taikiu būdu, bet ir 
ginklu, taip pat gebėdavęs prūsus vaišinti, turtingie- 
siems rengdavęs gėrynes. Ir visa tai turėjo vykti prieš 
1172 m., kada Bolesta nužudė Plocko vyskupą. Toliau 


PRUSŲ KALBA 145 


Voluinės Rusios labiausiai į šiaurę nusikišusios pilys 
vėl buvo Drohičinas (sen.rus. Dorogičin), pirmą kartą 
paminėtas 1142 m., bet archeologiškai patvirtinamas 
jau XI a., ir Brestas (sen.rus. Berestje, aušrininkų lie- 
tuviškai pavadintas Lietuvos Brasta) metraščių mini- 
mas jau 1017 ir 1022 m. Kadtubekas 1192 m. žygio prieš 
jotvingius aprašyme pasakoja, kad Kazimieras, pa- 
ėmęs Drohičiną, „tuoj greičiausiu trijų dienų žygiu 
sunkiai perėjęs tą nepraeinamą tuščią dykumą“ ir ta- 
da pasiekęs jotvingių kraštą. Vadinasi, jų sodybų bū- 
ta palyginti toli nuo Drohičino. Tai patvirtina ir Ipati- 
jaus metraščio žinia apie neįvykusį bendrą Mozūrų ir 
Voluinės kunigaikščių 1250 m. žygį prieš jotvingius. 
Jie nužygiavę tik iki Nureco (dešinysis Bugo intakas, 
30 km į šiaurės vakarus nuo Drohičino), bet dėl milži- 
niškų sniego pusnių turėję grįžti atgal. Žygis įvyko se- 
kančiais metais, o metraštyje apie jį vėl skaitome: „ir 
ištraukė iš Dorogičino ir ėjo ir perėjo balas, ir užpuolė 
jų (t.y. jotvingių) kraštą“. Kad jotvingių pietuose gy- 
venta iki Narevo intako Bebros (1343 Bebra : pr. beb- 
rus = liet. bebrūs, bėbras), nė kieno neginčijama, o kitų 
tyrinėtojų (S. Zajączkowskis, abejodamas A. Kamins- 
kis) dar manoma, kad jiems galėjęs priklausyti ir Beb- 
ros-Narevo trikampis atsiremiąs rytuose į Svisločės 
upę. Kadangi čia šaltiniai nemini jokių senų vietovių, 
tai trikampio etninės priklausomybės klausimą galės 
išspręsti tik ateities archeologiniai ir toponomasti- 
niai, ypačiai vandenvardžių tyrinėjimai. Ir pats Na- 
revo upės vardas, atrodo, yra prūsiškas. Kadangi XIV 
amžiaus Ordino šaltiniai rašo Nara, Nare (P. Dusbur- 
gietis), Nar (N. Jeroschin), tai sūduviai bus tarę *Naro. 
Tos pačios šaknies yra ir šie prūsų žemės upėvardžiai: 
Narus (1306), Narys (1372), Naruse (1374), Narussa (1389), 

kuriems atliepia liet. Nūr-upė, Narakys (Utenos aps. 
ež.), Narūtis (Panevėžio aps. ež.), Nūročius (Biržų aps. 
ež.), Narotis ir Narasa (Tauragės aps. upės). Nuo jų, 
žinoma, neatskiriama nė Neris bei Nerys (Tauragės aps. 
upė) ir visi jungtini su veiksmažodžiais nėrti, narinti 
„panerti po vandeniu“ ir vandens paukščio vardu n4- 
ras. Lenkai pr. *Naro, pritaikydami savo kalbai ėmė 
tarti *Nary, vn.km. *Narūve, iš kurios vėliau išriedėjo 
dabartinė lytis Narew (XIV a. Olivos kronika rašo Na- 
reff). Vienas Ordino 1396 m. žygiaraštis dar mini du 
Narevo intakus vardu Neresna, kuri priesaga sutinka 
su Varnių vls. pievų vardu Debėsnos. - S. Zajączkows- 
kis dar spėja, kad XII a. jotvingių galėjo gyventi ir už 
Narevo, jo kairiojo intako Zlinos (tarp Viznos ir Tyko- 
cino) paupiais. Tik XII a. gale, puolami lenkų, jie būtų 
pasitraukę šiaurėn, kur Dusburgiečio XIII a. minima 
territorium Silia, o Ipatijaus metraščio Zlina, Zlenici. Bet 
Dtugoszo ir jį pasekusių vėlesnių lenkų kronikininkų 
(Miechowita, Kromer ir kt.) kartojama žinia, kad jot- 
vingių gyventa ir Palenkėje, kaip įrodė A. Kaminskis, 
yra grynas nesusipratimas. Kadtubeko vartotą loty- 
nišką jotvingių pavadinimą Pollexiani, nežinomo šal- 
tinio Polesitae ir XIII a. viduryje Kujawijos ir Ordino 
sutartyse bei popiežiaus bulėse paminėtą jų krašto 
vardą Polexia Dhugoszas sutapatino su vėlesne lenk. 
Podlasie ir tuo pačiu iš seno garsų Drohičiną paskelbė 
jotvingių sostine (principalis metropolis). Kaip spėja 
ŽZajączkowskis, tam galėjo būti ir politinių motyvų. 
Mat Lietuvos ir Lenkijos jau XV a. varžytasi dėl Pa- 
lenkės. Todėl Diugoszas, norėdamas pagrįsti lenkų 
teises į šį kraštą, dar prasimanė, kad Boleslovas Gėdin- 
gasis jotvingius nukariavęs ir net pakrikštydinęs. -Va- 
kariausia Juodosios Rusios pilis jotvingių pašonėje vėl 

yra Valkaviskas (sen.rus. Volkovyjesk, Ordino XIV a. 
galo žygiaraščiuose iš rusų žvalgų užrašytas Wolke- 
wiske, Wolkawisken, o prūso žvalgo Mėrūno suprūsintas 
į Wilkewisken). Ipatijaus metraštis pirmą kartą jį pamini 
tik 1252 m., bet Valkavisko piliakalnio tipas rodo, kad 
pilies čia būta daug anksčiau. 

Taigi trumpai tariant pirmykštis prūsų etnogra- 
finis plotas istorinių laikų pradžioje (X-XI a.) buvo 
ištysęs tarp Vyslos žemupio (vietomis ją peršokda- 
mas) vakaruose ir Nemuno bei jo kairiojo intako Svis- 
ločės rytuose, o pietuose rėmėsi maždaug į liniją, 
kurią sudaro dabartiniai Graudenzas (lenk. Gruz- 
dziądz) ir Žaldava, o toliau į rytus Narevo upė. Tačiau 
dėl XI-XIII a. naikinamųjų karų, pirma su kaimynais 
rusais ir lenkais, o paskui su kryžiuočiais, prūsų gy- 
venamasis plotas XIII-XIV a. sąvartoje jau buvo su- 
mažėjęs daugiau nei dviem trečdaliais ir, prisišliejęs 
prie Vyslos ir Baltijos jūros, į rytus tesiekė maždaug 
iki Labguvos-Vėluvos-Girduvos-Nordenburgo, o į 
pietus ne toliau už Rešliaus-Wartenburgo (lenkų pa- 
vadintas Barczewo)-Allensteino (lenk. Olsztyn)-Oste- 
rodės-Freystadto (lenk. Kisielice). Sasnos, Galindos, 
Sūduvos, Nadruvos ir Skalvos sritys kartu su vakarų 
Žemaičiais buvo paverstos negyvenamu tyru, šalti- 
nių vadinamu lot. solitudo, desertum, vok. Wildnis, 
skyrusiu ilgiau nei pusantro šimto metų dvi kariau- 
jančias stovyklas, kryžiuočius ir lietuvius. Tačiau rei- 
kia pažymėti, kad vakarinės prūsų sritys Ordino laikų 
pradžioje buvo Žymiai tankiau gyvenamos nei ryti- 
nės. Todėl didelis gyvenamojo ploto sumažėjimas dar 
nereiškia, kad ir gyventojų skaičius būtų sumažėjęs 
tuo pačiu santykiu. Sūduva tankiau buvo gyvenama 
tik šiaurėje, o rusų ir lenkų šaltiniai kaip tik pabrėžia 

jos pietinės dalies didelį miškingumą bei pelkėtumą. 
Kad Nadruva ir Skalva irgi ne per tankiai gyventos, 
rodo, palyginti, greitas jų nukariavimas iš Ordino pu- 
sės. Tik pasibaigus karams ir 1422 m. Melno taikos 
sutartyje pirmą kartą nubrėžus tikslias sienas, pada- 
lijusias tyrą tarp Ordino ir Lietuvos bei Lenkijos, jis 
XV-XVI, o iš dalies net XVII a. būvyje naujai buvo 
apgyvendintas rytuose lietuvių, o pietuose mozūrų. 
Lietuviai per pusantro šimto metų buvo tiek pasi- 
stūmėję į vakarus, kad, pvz., M. Stryjkowskis savo 
1582 m. kronikoje pasakoja, jog keliaudamas į Prūsus, 
girdėjęs lietuviškai kalbant veik iki pat Karaliaučiaus. 
PAMINKLAI. Lotyniški viduriniai amžiai apskritai 
mažai domėjosi prasta liaudies kalba (lingua vulgaris). 
Taip pat ir Bažnyčia ne daug tesirūpino Dievo žodį 
naujakrikščiams skelbti jų gimtąja kalba. Nors prū- 
sai oficialiai buvo tapę krikščionimis jau XIII a., tačiau 
jų kalba, neatsiradus iš savo tautos kilusių dvasinin- 
kų ir, be to, trūkstant miestiečių luomo, tevartojama 
vienų kaimiečių grynai vokiškoje Ordino valstybėje, 
negalėjo susilaukti nė mažiausio visuomeninio pri- 
pažinimo, o tuo pačiu ir rašto. Tikra išimtis toje ap-' 
linkoje yra kažkokio vokiečio mėgėjo apie pusę XIV a. 
palyginti neblogai surašytas 800 žodžių vokiškai- 
prūsiškas Elbingo žodynėlis. Jau Ordinui sugriuvus, 
S. Grunau savo tarp 1510-1529 m. rašytoje kronikoje, 
užsistodamas skriaudžiamus prūsus ir norėdamas 
parodyti juos kalbant atskira kalba (Preusch ein beson- 
der sprache sey), duoda prūsiškai-vokišką žodžių sąra- 
šą, susidedantį iš šimto labai netiksliai užrašytų, bet 
iš dalies ir vėlesnių kronikos nurašinėtojų iškraipytų 
žodžių. Pats Grunau, matyti, ne kiek prūsiškai ir tesu- 
prato, nes kaip prūsišką pateikia ir labai iškraipytą 

latvišką „Tėve mūsų“. Į jo sąrašą pateko ir stačiai len- 
kiškų žodžių, pvz., angol (sk. anjol) = lenk. aniot „an- 
gelas', kur Elbingo žodynėlyje randame neaiškios kil- 
mės rapa „t.p. “, iest = lenk. jest „yra“, gowen = lenk. 
gowno „išmatos“, taip pat pora lietuviškų: eikete „eik 
šen“ — liet. eiki tę, walge „valgykite“ (be galūnės), nes 
prūsai čia sakydavo edeitte, ideiti. Bet visgi jo sąraše 
randame per dešimtį žodžių, nepaliudytų kituose 
prūsų paminkluose, pvz., malko, pawtte, lynno, man- 
ga, salme = liet. mūlka, paūtas, linai, manga „paleistu- 
vė“, lat. salmi „šiaudai“ (plg. sen.sl. slama, rus. soloma 
„t.p.'). Įvedus protestantizmą, į prūsus bandyta kreip- 
tis ir jų gimtąja kalba. Tam reikalui prūsiškai nemo- 
kantiems kunigams naudotis Karaliaučiuje buvo iš- 
leisti trys katekizmai. Visi jie versti iš vokiečių kalbos 
ir išspausdinti gretimais vokiškai ir prūsiškai. Pirmieji 
du mažyčiai katekizmai (prūsiško teksto vos po 5 p.), 
išleisti 1545 m., faktiškai yra to paties katekizmėlio 
du leidimai. Mat į pirmąjį buvo pakliuvusi labai ne- 
maloni klaida. Nemokša vertėjas „Tėve mūsų“ mal- 
doje vok. Reich „karalija“ vietoje pr. riki (iš senesnės 
lyties *rikė) arba riks (iš got. reiki ,t.p.') išvertė būdvar- 
dį laims „turtingas“, nes vokiečių kalboje čia daiktavar- 
dis ir būdvardis reich yra homonimai. Svarbiausia dėl 
tos priežasties tais pačiais metais ir buvo išleistas pa- 
taisytas (gecorrigiret) naujas leidimas. Be to, jis kiek 
skiriasi ir tarme. Prakalboje dar pažymėta, kad nau- 
jojo leidimo paruošime dalyvavę ne tik „prityrę tul- 
kai (t.y. bažnyčių vertėjai), bet ir tą kalbą mokantieji 
žmonės, kurie nuo gimimo iš tėvų išmoko prūsiškai, 
o vėliau ir vokiškai bei lotyniškai“. Tretysis katekiz- 
mas, 134 puslapių vokiško ir prūsiško teksto, išleistas 
1561 m. Tai yra Der kleine Catechismus Doctor Martin 


11 — 329 

Luthers Deutsch vnd Preussisch vor die Pfarherr auff dem 
Lande..., kuriam duota ir prūsiška antraštė Stas Likuts 
Catechismus D.M.L. Mixkai bhe Prūsiskai pra stans Pre- 
dickerins no tautan... Jo vokietis vertėjas, Pabėtų baž- 
nyčios (Semboje) klebonas, Abelis Willis, pats nekaip 
prūsiškai temokėdamas, vertimui naudojosi tulko pa- 
galba ir galbūt kieno kito verstais tekstais. Vertimas 
labai blogas. Ne tik verčiama vergiškai žodis po Žžo- 
džio, bet taip pat painiojami linksniai, ypačiai ga- 
lininkas su vardininku, skaičiai, ir labai netiksliai 
rašomos galūnės. Vertinant šio katekizmo kalbą ir ap- 
skritai jo vertėjo darbą, kalbininkų tarpe savu laiku 
buvo kilę nemaža ginčų. Labai neigiamai yra pasisakę 
Leskienas, Brūckneris, Bernekeris ir Endzelynas, visą 
kaltę dėl netikusios katekizmo kalbos suversdami ne- 
rūpestingam ir labai menkai prūsiškai temokėjusiam 
vertėjui. Kiek atlaidesni jam buvo Bezzenbergeris ir 
Trautmannas, pabrėždami, kad prūsų kalba, girdi, 
dar nebuvusi literatūriškai apdirbta. Tik E. Herman- 
nas tvirtino, kad vertimas atliktas gerai, o blogas 
atrodąs tik todėl, kad prūsų kalba tada buvusi jau 
mirštanti ir sumišusi. Bet Gerulis įrodė, kad A. Willis, 
tiesa, pamaldas laikė be vertėjo, bet jo riboto prūsų 
kalbos mokėjimo nieku būdu nepakako sunkiam 
Lutherio tekstui versti. Panašiai kaip A. Willio gra- 
matinės lytys ir galūnės sujauktos ir XVI a. latvių 
kalbos paminkluose, verstuose taip pat vokiečių. Ir 
čia niekas neabejoja, kad kaltas tik vertėjų menkas 
latvių kalbos mokėjimas. XVI a. prūsų ir latvių kalbų 
morfologinis turtingumas, daug paprastesnės grama- 
tinės sistemos kalba kalbančiam ano meto vokiečiui 
stačiai buvo neįveikiama kliūtis. Tačiau tretysis ka- 
tekizmas vertingesnis už pirmuosius du ne tik savo 

didumu, bet ypačiai dar tuo, kad jame brūkšneliais 
viršum balsių, nors ir nenuosekliai, žymimas jų ilgis 
ir kartu kirtis. Katekizmo prakalboje vertėjas paaiš- 
kina: „Kad skaitytojas tą kalbą galėtų suprantamai 
skaityti jos natūraliu būdu ir kad klausytojai taip pat 
suprastų, reikia stropiai įsidėmėti, kad penki balsiai 
paprastai tariami ilgai (durch eine lange Pronunciation 
ausgesprochen). Todėl tos raidės turi turėti atskirus 
ženklus ir kur sekantis ženklas (t.y. a, 6, I, 0, ū, y) 
randamas ant tokios raidės žodyje, tas turi būti ta- 
riamas su savo įprastiniu kirčiu (mit seinem gewohn- 
lichen accent Pronuncijrt werden)“. Iš tų brūkšnelių 
dėliojimo galima spręsti, kad prūsų kalbos kirtis buvo 
laisvas ir kad taip pat skirta priegaidės. Plg. pr. pičncts 
(sk. pžnkts), rūnkan = liet. penktas, rafiką, lat. piekts, 
rūoku, bet pr. kurpi, pilnan = liet. kūrpė, pilną, lat. kufpe, 
pilnu. - Visi prūsų kalbos paminklai pilnu kritiniu 
leidimu išleisti 1910 m. R. Trautmanno: Die altpreu- 
ssischen Sprachdenkmūaler, Einleitunę, Texte, Grammatik, 
Wėrterbuch. Prie jų priskiriami dar ir vietovardžių bei 
asmenvardžių rinkiniai (žr. bibliografiją), kurie vienu 
kitu žodžiu papildo žodyną, o svarbiausia rodo didelį 
prūsų ir lietuvių vardyno panašumą. 

GIMINYSTĖS SANTYKIAI. Prūsų kalba labai žy- 
miai skiriasi nuo savo giminaičių lietuvių ir latvių 
kalbų. Tam skirtumui pavaizduoti čia duodame Tėve 
mūsų tekstą visomis trimis kalbomis. 
LIETUVIŠKAI: Tėve mūsų, kuris esi dangusu. Šveskisi 
vardas Tavo. Ateik karalyste Tavo. Būki Tavo valia, kaip 
danguj, taip ir žemėje. Duoną mūsų visų dienų duodi mu- 
mus nu. Ir atleid mumus mūsų kaltybes, kaip mes atlei- 
džiam mūsų kaltiemus. Neved mus ingi pagundymą. Bet 
galbėk mus nuogi viso pikto. Amen. (Iš Mažvydo 1547 m. 
katekizmo, dabartine rašyba.) 

LATVIŠKAI: Mūsu Tėvs debesis. Svėtits lai tuop taus 
vūrds. Lai atnūk tava valstiba. Tavs prūts lai nuotiek kū 
debesis, tū ari virs zemes. Mūsu dienišku maizi duod mums 
šuodien. Un pieduod mums mūsu parūdus, kū ari mės pie- 
duodam saviem parūdnikiem. Un neieved mūs kardinūšana, 
bet atpesti mūs nuo launa. Amen. 

PRŪSIŠKAI: Tūve nūson, kas esei en dangun. Svintints 
virst tvais emmens. Pereis tvais riks. Tvais kvaits audūsei 
sin, kaigi en dangun, tit digi na zemei. Nūson deininan 
geitin dūis nūmans šan deinan. Be atverpeis nūmans nūson 
aušautins, kai mes atverpimai nūson aušautenikamans. Be 
nivedeis mans en perbandan, sklait izrankeis mans ese var- 
gan. Amen. (Išlyginta rašyba). 

Ir nekalbininkui palyginus aišku, kad lietuvių ir 
latvių kalbos savo tarpe daug artimesnės ir kartu at- 
skiria mus nuo prūsų kalbos. Todėl suprantama, ko- 
dėl ir Grunau rašo, kad lenkas prūsę „nieko nesu- 
prantąs, o lietuvis visai mažai (gantz wenigk)“. Tai, 
žinoma, ypačiai tinka XVI a., kada lietuvių kalbos 
lytys buvo jau Žymiai pakitusios (iš tj, dj buvo at- 
siradę č, dž) ir daug daugiau skyrėsi nuo prūsų kal- 
bos, nei, pvz., XIV ar net ir XV a. Kad prūsai visgi 
su lietuviais, matyti, galėdavo susikalbėti, rodo tas 
faktas, kad XIV a. pabaigoje kelių žvalgais ir šnipais 
į lietuviškąsias Lietuvos sritis paprastai siųsdavo prū- 
sus, 0 į gudiškąsias — rusus. Prūsų kalbos žymus 
skirtingumas fonetikoje, morfologijoje ir labiausiai 
žodyne (žr. p. 17-18) aiškintinas tuo, kad jos atskira 
raida prasidėjo labai anksti, nevėliau kaip 500-300 m. 
pr. Kr., baltų prokalbei suskilus dviem, vakarų ir rytų 
šakomis. Prūsams atsiskyrus, lietuviai ir latviai dar 
iki VIII a. po Kr. kalbėjo ta pačia kalba, vadinamąja 
rytų baltų prokalbe, iš kurios tik apie XI a. išriedėjo 

atskiros lietuvių ir latvių kalbos. Žiūrint istorinės 
raidos, prūsų kalba daugeliu atvejų yra išlaikiusi bal- 
tų prokalbės lytis, kur rytų baltai rodo jau naujovę. 
Kitais žodžiais tariant savo senoviškumu ji toli pra- 
šoka net XVI a. lietuvių kalbą, pvz., niekatrosios daik- 
tavardžių giminės išlaikymu, prokalbine vyriškosios 
giminės daugiskaitos galininko galūne -ans: pr. dei- 
wans = liet. dievūs. Iš kitos pusės prūsų kalboje vėl 
randame lyčių, kur ji, skirdamasi nuo rytų baltų, 
sutampa su slavų kalbomis. Plg. pr. tebbei, mien, wans, 
mais, swais, kur skiriasi nuo tūvie (dabar t4u), manė, 
jūs, mūnas, savas, lat. tev, mani, jus, mans, savs, o sutin- 
ka su sen.sl. tebė, mę, vy, moji, svoji. Be to, bent dalyje 
prūsų tarmių, kaip ir vakarų slavų kalbose, išlaikomi 
sveiki priebalsių junginiai £/, dl, kuriuos rytų baltai 
yra išvertę kl, el, pvz., pr. ebsentliuns „paženklintas“, 
addle, o liet. ženklas, ženklinti, čglė, lat. egle (plg. lenk. 
jodla „t.p.'). Taip pat prūsų kalba šiek tiek artimesnė 
ir germanų kalboms nei abi gyvosios rytų baltų kal- 
bos (Endzelynas, Stang). 

TARMĖS. Kadangi paprastai tautos atskiros kiltys 
kalba arba bent senovėje yra kalbėjusios ir skirtin- 
gomis tarmėmis, todėl galima spėti, kad ir prūsų kal- 
boje bus buvę tiek pat tarmių, kiek ir didžiųjų kilčių. 
Tačiau iš trūkstamų paminklų atsekamos tik dvi tar- 
mės: šiaurinė, kuria rašyti visi trys katekizmai, ir pie- 
tinė, paliudyta Elbingo žodynėlyje. Jų skirtumai dau- 
giausia pasireiškia ide. prokalbės ilgųjų balsių a, 0, 
ė, T, ū tarimu ir virtimu kitais balsiais ar net vėliau 
dvibalsiais. Pvz., Elbingo žodynėlyje rašoma: mothe, 
brote, moazo, „pusseserė“, mergo, woasis, wetro, peadey 
„kojinės“, giwato, dumis, o katekizmuose mūti, brūti, 
mergu, enkopts „palaidotas“, ist „valgyti“, turit, turitwei 

(I katekizme dar: edeitte, turretwei), vn.gl. giwan ir gei- 
win „gyvenimas“, būton ir bouton, nuson ir noūson „mū- 
sų“, kur lietuvių kalboje atliepia motė, brolis (plg. bro- 
*erėlis, brotautis „bičiuliautis'), moša „vyro sesuo“, mergū 
“iš *mergū), uosis (trm. vūosis), vėtra, pėda, gyvatū, dū- 
mas, kuopti, ėsti, turėti, gyvis, būti, mūsų, o lat. mate, 
bralis, mūsa „sesuo“, uosis, vėtra, pėda, dūmi, kuopt, ėst, 
turėt, dzivs „gyvas“, būt, mūsu. Nevienodai tarta ir vy- 
riškos giminės o kamieno daiktavardžių galūnė. Pvz., 
Elbingo žodynėlyje rašoma awins, cawx (sk. kauks) 
„velnias“ ir deiwis, towis, wilkis, o katekizmuose deiws 
(tik vieną kartą deiwas), tūws, taws ir tawas (3 kartus), 
laiskas „knygelė“ = liet. ūvinas, kaūkas, dievas, vilkas, tė- 
vas, laiškas, lat. auns, kauks, dievs, vilks, tėvus. Vadinasi, 
čia galūnę tam tikrais atvejais trumpina kaip ir latvių 
kalba bei daugumas lietuvių tarmių. Tačiau čia reikia 
pastebėti, kad Elbingo žodynėlio ir katekizmų kal- 
bos skirtumai iš dalies gali būti aiškinami nevienodu 
tų paminklų senumu. Kadangi juos skiria mažiausia 
pusantro šimto metų tarpas, tai katekizmų kalba jau 
savaime turi būti naujoviškesnė. Tai patvirtina ir tas 
faktas, kad juose visai yra išnykusi daiktavardžių 
niekatroji giminė. Tik I ir II katekizme dar randame 
testamentan, testamenten, o III - jau tik testaments. Taip 
pat nauji yra katekizmų ilgieji balsiai 4 ir ū (po lūpi- 
nių ir k, 2), kuriems atliepia liet. o (galūnėje -a) ir uo. 
Kad šiauriečių tarmėje XIII-XIV a. čia, kaip ir pietie- 
čių, tebetarta ilgas 0, aiškiai rodo Sembos srities vie- 
tovardžiai, pvz., dg.vd. 1331 m. Auctowangos (: pr. 
*augtas „aukštas“ + wangus „retas ąžuolynas“), 1261 m. 
Grindos (: liet.trm. grindos „grindys'), 1330 m. Laypo 
(: pr. *leipo = liet. liepa), 1405 m. Byoten, Beyoten = liet. 
Bijotai, 1258 m. Pobeti, bet 1320 m. Pubethyn (: pr. po = 

liet. po). O Sembos tarmės žodžių deiwūtai „dievotai“, 
mukint „mokinti“, laiku „laiko“ ir idis „valgis“, vn.gl. 9i- 
dan „gėda“, kurpi „kurpė“, teisi „garbė“ ilgieji balsiai ū 
ir i fonetiškai tegalėjo išriedėti tik iš ankstyvesnių 0 
ir ė, kurie sveiki tebėra pietinėje Elbingo žodynėlio 
tarmėje. Ilgojo ž virtimas i, matyti, prasidėjęs šiau- 
rės rytuose (plg. 1258 m. Welowe, bet 1326 m. Wilaw, 
1405 m. Wilouwe = liet. Vėluva, trm. Vėlava, Vėliava), 
XVI a. jau buvo pasiekęs Sembą, bet dar nebuvo visur 
įsigalėjęs, nes I katekizme, galbūt rašytame vakaresne 
Sembos tarme, senasis č daug kur išlaikomas sveikas, 
pvz., vn.gl. eden, swetan, kur III katekizme rašoma 
idin, switan = liet. ėdį, svietą. - Kada buvo leidžiamas 
I katekizmas, matyti, abejota, kurią tarmę jam pasi- 
rinkti. Todėl katekizmo prakalboje stengiamasi patei- 
sinti Sembos tarmės pirmenybę prieš Notangos tarmę. 
Be to, iš tos prakalbos sužinome, kad Vėluvos apy- 
linkių prūsai „savo akcentą šiek tiek kreipia į lietuvių 
kalbą (nach dem Littawischen lenken)“ ir kad sūduviai 
(kur Ordino buvo atkeldinti į Sembą), „nors jų kalba 
ir kiek prastesnė (nyderiger)“, taip pat suprantą kate- 
kizmo kalbą ir „gerai permano visus žodžius (wo! 
zuschicken un vernemen alle wort)“. Po Gerulio, Būgos 
ir Trautmanno (daugiausia vardyno) tyrinėjimų nea- 
bejojama, kad ne tik sūduviai, bet taip pat ir skalviai 
bei nadruviai yra kalbėję prūsų tarmėmis. Žinoma, 
dėl savo geografinės padėties jos galėjo būti dar arti- 
mesnės lietuvių kalbai nei ta „lietuviško akcento“ 
Vėluvos šnekta. 

SKOLINIAI. Prūsai, iš senų senovės kaimynaudami su 
germanais ir dar glaudžiau su vakarų slavais, lenkais 
ir pamarėnais, savo kalbon prisiėmė nemaža ir sveti- 
mų skolinių. Senų germaniškų skolinių paminkluose 

labai maža. Pvz., iš gotų paskolinti alu „midus“, pecku 
„galvijai“ (abu niekatrosios giminės), sarwis, kurie per 
prūsus pateko ir lietuviams: alūs (kita reikšme), pėkus, 
šūrvas. Jau gausiau skolinių yra iš vokiečių kalbos, 

"vz., brunyos „šarvai“, stuba = lat. brunas ;t.p.“, liet. stu- 
pa, vn.gl. jumprawan = liet. jūmprova „panelė (Mažojo- 
je Lietuvoje), kirki „bažnyčia“, kelkis „kielikas“. Bet kai 
kurių katekizmuose sutinkamų vokietybių gyvojoje 
prūsų kalboje, žinoma, galėjo ir nebūti. Palyginti gau- 
su skolinių iš lenkų ir pamarėnų. T. Milewskis jų yra 
priskaitęs du šimtus, iš kurių 79 esą paskolinti prieš 
IX a., 92 tarp IX-XIII a. ir 30 po XIII a. Bet į skolinių 
skaičių jis įtraukė ir pačių prūsų vedinius iš skolintų 
šaknų. Seniausiuose skoliniuose slavų vadinamie- 
siems pusbalsiams š ir i atliepia prūsų trumpieji bal- 
siai u ir i, pvz., kumetis „ūkininkas“, suppis „pylimas“, 
tisties „uošvis“, naricis „šeškas“ iš sl. kūmeti, sūpū, tisti, 
norici „t.p.“ Antrajam periodui priklauso tokie skoliniai, 
kaip pyculs (sk. pikuls) „pragaras“ ir sabatico (sk. sabati- 
ko) „šeštadienis“ iš pralenk. *pikūl, *sobotūka, o paskuti- 
niajam, pvz., moska „klijai“, walnint „gerinti“ iš sen.lenk. 
*mazka (iš prasl. mazika), lenk. wolny (iš prasl. volinūji), 
kada pusbalsiai lenkų kalboje buvo jau galutinai iš- 
nykę. Iš tų pačių vakarų slavų į prūsų kalbą yra pate- 
kę ir gana daug asmenvardžių. Tai buvo jau pabrėžta 
ir Trautmanno. Žinoma, slaviškos kilmės yra, pvz, 
dvikamieniai asmenvardžiai su kamienais mir bei mer, 
misl, slav ir lut, kaip Luthymer, Myssilmir, Wocislaw, Mi- 
rislaw = lenk. Lutomir, Myšlimir, Wodzistaw, Mirostaw. 
Bet Milewskis suklydo slaviškais skoliniais paskelb- 
damas ir pr. Baydoths, Wissebar, Mynewith, kuriems at- 
liepia liet. Baidotas (: baidyti), Visbaras (: visas + barti), 
Mifivydas (minti + išvysti, išvydo). 

IŠNYKIMAS. Ordinui nukariaujant kraštą ir per su- 
kilimus didelė prūsų tautos vadovaujamojo sluoksnio 
dalis žuvo ir nemaža taip pat išsikėlė Lietuvon. Liku- 
sieji didikai, gera valia paklusę kryžiuočiams, o kai 
kurie net aktyviai jiems padėję malšinant sukilimus, 
gavo iš Ordino tam tikrų privilegijų, pvz., dovanota 
daugiau žemės, suteikta Kulmo arba Magdeburgo tei- 
sės. Visi jie, pasikrikštiję, artimai bendraudami su vo- 
kiečiais, prisiimdami jų papročius ir tuo būdu įgiję 
vadinamojo „visuomeninio prestižo“ palyginti greitai 
suvokietėjo. Prūsiškai kalbąs paliko vien Žemasis ir 
dalis vidurinio tautos sluoksnio, daugiausia papras- 
tieji kaimiečiai. Jiems po sukilimų smarkiai buvo ap- 
rėžtos teisės ir užkrauta sunkių prievolių. Nukariavus 
kraštą, tuojau prasidėjo ir vokiečių kolonizacija, anks- 
čiau Pavyslio srityse nei, pvz., Semboje. Apie 1400 m. 
Semba, galima sakyti, tebebuvo veik ištisai prūsų 
gyvenama, laisvųjų ir baudžiavą einančiųjų. Bet po 
1400 m. jau visur ir kaimuose šalia prūsų randame 
gyvenant ir vokiečių, net ir pačiuose rytiniuose pa- 
kraščiuose, pvz., Girduvos, Tepliuvos, Vėluvos, Lab- 
guvos apylinkėse ir tyro atkraštyje apie Įsrutį. Iš Va- 
karų atsikėlę ir prūsų tarpe įsikūrę kolonistai ne tik 
naudojosi Ordino jiems teikiamomis lengvatomis ir 
šiaip visokia parama, bet taip pat ir ūkiškai buvo 
pranašesni už vietos gyventojus. O mišri kelių ne- 
lygaus ūkinio pajėgumo ir tuo pačiu skirtingo so- 
cialinio prestižo tautybių gyvensena jau savaime ve- 
da į integraciją, kur paprastai laimi pranašesnis, o 
silpnesniajam belieka tik kuo įmanant šį sekti, stengtis 
pasivyti. Taip vokiečių ateivių elementui suskaldžius 
prūsų visuomenės tautinį vienalytiškumą, sutrikdžius 
iš seno paveldėtą bendruomenės gyvenseną ir dėl to 

jos narių socialiniam prestižui gavus naujų paskatų - 
prasidėjo prūsų vokietėjimas. Tačiau to 400 metų tru- 
kusio proceso smulkmenos mums nežinomos. Šalti- 
nių liudijimu jis apskritai sparčiau vyko vakarinėse 
srityse ir lėčiausiai tankiai gyvenamoje Semboje, kur 
prūsai ilgiau sudarė kompaktinę gyventojų masę ir, 
be to, kaip liudija archeologiniai radiniai, skyrėsi ir 
aukštesniu kultūros lygiu. Todėl suprantama, kodėl 
Sembos, o ne kurios kitos tarmės pasigauta ir spaus- 
dintiesiems prūsų kalbos paminklams, kada XVI a. 
pusėje ši kalba apskritai jau buvo benustojanti ga- 
jumo. Tas faktas, kad po 1561 m. katekizmo daugiau 
prūsiškų bažnytinių leidinių nebeleista, verčia spėti, 
kad gyvo reikalo tam nebebuvo, nes daugumas prū- 
sų, matyti, jau bent suprato vokiškai ir bažnytinės 
vyriausybės atsisakyta nuo pamokslų jų gimtąja kal- 
ba. Apskritai, galima sakyti, prūsų kalba XVI a. vidu- 
ryje jau buvo kaip ir netekusi visuomeninio ir sociali- 
nio prestižo. Tai liudija ir tas faktas, kad J. Bretkūnas, 
gimęs Bambliuose netoli Friedlando, iš motinos (Var- 
nynaitės) pusės prūsas ir iš mažumės kalbėjęs prū- 
siškai, lietuviškai išmokęs tik vėliau, visgi išsižadėjo 
tos kalbos ir tapo lietuvių, o ne prūsų rašytoju. Bret- 
kūnui pradedant lietuviškai rašyti (1567-1569), jau 
buvo pasirodę visi trys prūsų katekizmai. Taigi pa- 
vyzdžių prūsiškai rašyti turėjo, bet visgi nuėjo pas- 
kui Mažvydą. Ir Prūsų valdžia, matyti, suprato, kad 
tos kalbos dienos jau suskaitytos ir todėl, pradedant 
XVI a. antrąja puse, besirūpino vien lietuviškų ir len- 
kiškų bažnytinių leidinių ruošimu ir leidimu. 
Tačiau ir merdėjanti pamiršta prūsų kalba išliko 
gyva iki pat galo XVII a. Tai patvirtina eilė tiesioginių 
liudijimų. Karaliaučiaus universiteto prof. J. Behmas 

J. Rėzos 1625 m. išleisto Bretkūno versto psalmyno 
prakalboje sako: „... ir senoji prūsų kalba (die alte Preu- 
sche Sprach), kuri dar Prūsuose vartojama kai kurių 
žmonių pajūryje (an der Seekant) Fischhauseno, Žiokų, 
Labguvos apylinkėse ir Kuršių pamaryje“. Šešiasde- 
šimt metų vėliau vėl Hartknochas (Altes und neues 
Preussen, 1684) rašo, kad „dabar nebėra nė vieno kai- 
mo, kur visi žmonės bent suprastų senąją prūsų kal- 
bą“, bet vienur kitur dar esą po kelis senus žmones, 
kurie ją suprantą. Bet jis iš dalies sau prieštarauja 
1689 m. išleistoje Dissertatio de lingua veterum Prusso- 
rum, kur sako, kad „ir dabar ne viename, bet dauge- 
lyje kaimų visose vietose randama šią kalbą mokančių 
(passim reperiuntur hujus linguae gnari)“. Pagaliau pet- 
rapiliškiame II prūsų katekizmo antraštiniame pus- 
lapyje apie 1700 m. vokiškai įrašytoje pastaboje skai- 
tome: „Ta senoji prūsų kalba dabar jau yra visų visai 
išnykusi (gantz und gar vergangen), 1677 metais mirė 
vienintelis senas žmogus, gyvenęs Kuršių Užmaryje, 
kuris ją dar mokėjęs; tačiau dar turį tokių ten būti“. 
Vadinasi, išeitų, kad prūsų kalba bus išnykusi XVII- 
XVIII a. sąvartoje. Tikslios datos, žinoma, tokiais atve- 
jais nustatyti neįmanoma. Mirštanti kalba, pasitrauk- 
dama iš viešumos, dar ilgokai išlieka gyva šeimoje. 
Taip, pvz., nyko kuršių kalba Užmaryje, lietuvių kal- 
ba už Nemuno Mažojoje Lietuvoje ir dabar tebenyks- 
ta lietuviškose salose Gudijoje. Kuršių Užmario žvejai 
viešumoje kalbėdavo vien lietuviškai, o vėliau ir vokiš- 
kai. Tik šeimos židinyje ir savybėje žŽvejodami dar nau- 
dodavosi savo kuršiška, tikriau sakant, maišytine lat- 
viškai-lietuviška šnekta. Bet kur lietuvių kalba nyko 
ar nyksta, ten tėvai, nors ir mokėdami vokiškai arba 
gudiškai ir tomis kalbomis kalbėdami su lietuviškai 

nemokančiais kaimynais, namie su vaikais iš įpročio 
vis dar kalbasi lietuviškai. Vaikai paprastai irgi pa- 
kankamai gerai moka lietuviškai, bet vartosenoje lie- 
tuvių kalbai darosi abejingi, o dažnai „baudos jaus- 
mo“ dėsniu derindamiesi prie daugumos ir savo tarpe 
ima kalbėti vokiškai ar gudiškai. Taip ilgainiui, ypa- 
čiai sukūrę šeimas ir atpranta nuo tėvų kalbos. Retai 
bevartojama, ji pasidaro lyg ir nebereikalinga, o vai- 
kaičiams jau tikra, mažai besuprantama atgyvena, 
verta tik greičiau pamiršti. Taip kalba miršta normalia 
mirtimi, t.y. dviejų ar net kelių kalbinių bendruo- 
menių integracijos keliu, bet tik tada, jeigu tos bend- 
ruomenės yra maždaug vienodo kultūrinio lygio. O 
vienai esant pranašesnei ir todėl jos kalbamajai kalbai 
pasižymint didesniu socialiniu prestižu, prasideda 
vadinamoji „akultūrizacija“ ir antros kalba nyksta jau 
greičiau, nes jos imama vengti ir net gėdytis kaip 
prastos. Kadangi vokiečių valdžion patekę prūsai 
savo kalbą išlaikė dar šimtus metų, tai akultūrizacinė 
integracija pradžioje bus buvusi labai lėta. Bet nuo 
XVI a., pakilus krašto gerovei, ji žymiai sustiprėjo, ir 
prūsų kalba vieno amžiaus būvyje išnyko. Civiliza- 
cijos mažiau paliestuose krašto užkampiuose, pras- 
tųjų Žmonių tarpe prūsiškai kalbančių, žinoma, galėjo 
pasitaikyti nepastebėtų dar ir XVIII a. 

Kad prūsų kalba XVI a. gale buvo pakankamai gaji 
ir gyvybinga, o ne kokia maišytinė (vok. Mischsprache), 
kaip teigė E. Hermannas, yra parodę J. Gerulio archy- 
viniai tyrinėjimai. Pvz., Semboje St. Lorenze (tik 7 km 
nuo Pabėtų) dar iki 1602 m. pamokslai buvo sakomi 
su tulko pagalba. Vadinasi, vietos prūsai dar nebuvo 
dvikalbiai. O Dohnų šeimos archyvuose vėl surasta 
apie 1620 m. rašyta pastaba, kur grafas Ch. zu Dohna 

(g. 1583) mini, kad jam mažam esant šeimininkės 
dėl samdinių turėjusios suprasti tris kalbas: vokiečių, 
lenkų ir prūsų. Tai rodo, kad prūsų samdiniai apie 
1590 m. dar nebuvo dvikalbiai ir, be abejo, prūsiškai 
bus čia kalbėję ir XVII a. pradžioje. Pastaboje dar pa- 
žymėta, kad baronas M. von Rėdern, lankydamasis 
1581 m. Marunge (vok. Mohrungen) pas Dohnus, bu- 
vęs nustebintas prūsų kalbos ir, būdamas labai gabus 
kalboms, net pats prūsiškai pramokęs. Taigi net kraš- 
to vakaruose, Pamedėje, prūsų kalba tebebuvo gyva 
dar ir XVI a. gale. C. Hennenbergeris vėl 1595 m. mi- 
ni, kad prieš 1567 m., pagerbiant vieną aukštą valdžios 
žmogų, buvęs pademonstruotas sūduvių šokis, ir iš 
dešimties jį šokusių moterų nė viena nemokėjusi 
vokiškai. Taigi ir tie prieš kelis šimtus metų Sembon 
atkeltieji sūduviai bus galutinai suvokietėję tik apie 
XVII a. pradžią. 

Išnykdama prūsų kalba yra betgi palikusi tam tik- 
rų, daugiausia žodyno pėdsakų jų gyventose žemėse 
vėliau įsikūrusių vokiečių, lietuvių ir lenkų kalbose. 
Mažojoje Lietuvoje, pvz., prūsų palaikai yra: ušios, 
ušės „šešios savaitės po gimdymo“ ir jų vediniai uži- 
ninkė, Bretkūno ušiaunykė „neseniai gimdžiusi mote- 
ris“ (: pr. uschts „šeštas“), kur lietuvių sakyta šėšios ir 
šešiūuninkė, o lat. sešas, sešiniece; drūgės „mielės, nuo- 
sėdos virinant stintas“ = pr. dragios „mielės“ (plg. rus. 
drožži ,t.p.'), taip pat ir skolintiniai griekiniūkas „nusi- 
dėjėlis“ (Bretkūnas rašo grekinykas, bet ir griekenykas = 
pr. grikenix „t.p.“), griekūuti „išpažinti nuodėmes, klau- 
syti išpažintį = pr. grikaut „išpažinti nuodėmes“. 
Pastarieji du žodžiai, kaip tam tikri terminai, į Mažo- 
sios Lietuvos bažnytinius raštus pateko per Bretkūną, 
o prūsuose jie buvo pasidaryti savomis kalbinėmis 

priemonėmis (priesagos -eniks, -aut) iš paskolinto sl. 
grėchū, kuris prūsų pradžioje tartas *grčkas, o vėliau 
*erik(a)s (plg. dg.vd. grekoy, grikai). Taip pat ir bend- 
rinės kalbos saviitė pasigauta iš pr. sawayte (Elbingo 
žodynėlyje) ,t.p.“, bet tik aplinkiniu keliu per Nes- 
selmanno žodyną. Mat jame surado iš Lankiškos (ne- 
toli Labguvos) užrašytą prūsybę pussavaitė (Nessel- 
mannas rašo pussewaitė ir mano ją esant sudurtą iš 
pūsė + vait-, plg. pr. waitiūt „kalbėti') „trečiadienis“ = 
pr. possisawaite ,t.p.“, kuri savo ruožtu versta iš vok. 
Mittwoch ;t.p.“ (iš Mitte „vidurys“ + Woche „savaitė'). 
Pasikliovus Nesselmanno duotu sudurtinio žodžio 
skaldymu, čia imta ieškoti priešdėlio san-, są- ir pra- 
džioje rašyta bei tarta s4nvaitė, sįvaitė. Tik vėliau Bū- 
gai paakinus, imta vartoti savditė. - O Bretkūno raš- 
tuose randame dar žymiai daugiau prūsybių, pvz., 
ausinas „auksinis“, auskalys „auksakalys“ (: pr. ausis 
„auksas“'), pabalgnavo „pabalnojo“ (: pr. balgnan = liet. 
balnas), gegalas „naras“ = pr. gegalis „mažasis naras“, 
lygus „teismas“ = pr. vn.gl. ligan ,t.p.“, lyginti „teisti = 
pr. ligint ,t.p.“, tauta „kraštas, žemė“ = pr. tauto ,t.p.“, 
dg.vd. vangos „laukas“ = pr. wangus (iš *vangos) „retas 
ąžuolynas“. 

Lenkų kalbininkai (Nitsch, Milewski) prūsiško po- 
sluoksnio (substrato) įtaka aiškina dvi svarbias seniau 
prūsų gyventuose plotuose susidariusių lenkų tarmių 
ypatybes. Pavyslio šnektose, nuo Dirsavos (vok. Dir- 
schau, lenk. Tczew) iki Allensteino, lenkų bendrinės 
kalbos priebalsiai ir afrikatos S, ž, č, dž ir š, ž, č, dž 
suplakami į minkštus š, ž, č, dž ir, pvz., vietoje siano 
„šienas“, ziemia „žemė“, nasze „mūsų“, žotta „geltona“ ta- 
riama vienodai š ano, ž emia, naš e, ž olta. Spėjama, 
kad lenkėdami Pamedės ir Varmės prūsai XV-XVI a. 

tuos garsus bus taip suplakę, nes savo kalboje jiems 
pakeisti teturėjo tik vieną neseniai atsiradusį minkštą 
š, kuriuo visų pirma ir pakeitė lenk. š ir š, o paskui 
analogiškai išlygino ir likusius pučiamuosius. Ga- 
lindoje ir pietinėje dalyje jotvingių gyvento ploto da- 
bar kalbama mozūrų tarme, kurioje lenkų bendrinės 
kalbos šnypščiamieji š, ž, č, dž yra sutapdinti su švil- 
piamaisiais s, z, c, dz, pvz., vietoje szary „pilkas“, žyto 
„rugiai“, czas „laikas“ tariama sary, zyto, cas. Tai irgi 
aiškinama prūsiška, tik daug senesne įtaka. Mat prūsų 
kalboje iš seno visai neturėta šnypščiamųjų nei afri- 
katų, todėl po naikinamųjų karų išlikusieji galindai 
ir jotvingiai jau apie XIII a. prisiimtą lenkų kalbą irgi 
pritaikė savo fonetinei sistemai. Jeigu pietiniai prūsų 
plotai būtų lenkėję vienu laiku, tai juose susidariu- 
siose tarmėse nebūtų nė anksčiau minėtų fonetinių 
skirtumų. - Prūsiškųjų sričių lenkų tarmėse Nitschas 
ir kt. yra radę nemaža ir žodyno prūsybių. Pvz., Ryt- 
prūsių ir šiaurės mozūrų tarmėse pažįstama kadyk 
„kadugys“ iš pr. kadegis ,t.p.“, jeglija „eglė“ iš pr.trm. 
*eeli. Mozūruose plačiai vartojamas daiktavardis kurp, 
kurpia, kurpiel „pinta avalynė, vyžos', minimas jau vie- 
name 1532 m. lotyniškame žodynėlyje (calciamentum 
rusticorum amplum et lutum curp vel curpyel). Kaip 
apavo terminas šis žodis, matyti, buvo tiek reikš- 
mingas, kad iš jo praminta net etninis pavadinimas 
Kurpie, kuriuo vadinami miškingo Narevo vidurupio 
gyventojai. Lenk. kurp paskolintas iš pr. kurpe (El- 
bingo žodynėlyje), kurpi (katekizmuose) „batas“, kuriai 
atliepia liet. kūrpė ir lat. kufpe ,t.p.“, o kurpiel vėl iš 
pr. curpelis = liet. kurpūlis. Žodis yra labai senas ir 
lenkai taip pat pažįsta ir savą neskolintinį atitikmenį 
kierpce iš prasl. *kūrpici, kaip ir ček. krpce, serbų-kroatų 

krplje „seni batai“ (plg. ir lot. carpisculum „toks apavas'). 
Matyti, galindai ir jotvingiai dėvėjo kokį skirtingą 
apavą, kad mozūrai jį skolinosi kartu su prūsišku 
vardu. 

Rytprūsių, iš dalies ir Vakarų Prūsų vokiečių tar- 
mėse irgi yra gerokai prūsiškų skolinių. Plačiausiai 
pažįstami Kaddig „kadugys“, Margel (tr. marjėl, merjėl) 
„mergaitė, tarnaitė“ iš pr. mergelė = liet. mergėlė, kujel 
„kuilys“ iš pr. cuylis ,t.p.“, Zerm, Zarm (XV a.: sirmen dy 
di prewsen pflegen czu halden) „laidotuvių vaišės, links- 
mas pobūvis“ = liet. šefrmenys, taip pat Schwienszarm, 
Suzarm „kiaulės skerstuvės“. Siauriau vartojama: Pinsch 
(tr. pinš, pinč) „skeltuvo pintis“, iš pr. pintys „pintis, 
kempė“, Palwe ir Palm(e) „plikas raistas, krūmuota ši- 
lynė, lydimas“ iš pr. *palvė (plg. Sembos vietovardžius 
1450 m. Palwe ir 1405 m. Palweniken, 1491 m. Palmeni- 
ken, vok. Palmnicken, gintaro kasyklos Fischhauseno 
aps.) : liet. palvas „šviesiai geltonas“, palvė „tekšė“, Duck, 
Dock „šeškas“ iš pr. duckis „žiurkėnas“ (plg. lat. dukurs 
„šeškas'). Iš XIV-XVI a. Ordino šaltinių pažįstami: pa- 
layde „mirusio palikimas“ : liet. leisti, lat. laist „t.p.'; 
craysewisse „šienavežiai (pašarui) : pr. crays „šienas“, 
craysi „šiaudas, stiebas“ + wyse „avižos“; perlencke, po- 
rlenke „priklausanti dalis“ = liet. perleūkis „t.p.“ (Mažo- 
joje Lietuvoje), taigi prūsybė: pr. perlūnkei „priklauso“, 
perlūnki „pridera“; sweike „darbo arklys“ iš pr. sweykis 
„ariamas arklys“, dasumptin iš pr. *desimtinė „dešimtinė 
(prievolė). 


ELBINGO ŽODYNĖLIS 


Elbingo žodynėlis - seniausias prūsų kalbos paminklas, 
tuo vardu pramintas pagal Elbingo miestą, kur 1825 m. 
buvo surastas vieno knygų mėgėjo palikime. Jis kartu 
su vokiškais rašytais Lūbecko, Pamedės ir senovės 
lenkų teisynais sudaro vadinamąjį Codex Neumannianus 
rankraštį, kuris iki Antrojo pasaulinio karo buvo lai- 
komas Elbingo miesto bibliotekoje. Elbingo žodynėliui 
kodekse tenka paskutiniai 17 puslapių. Pirmą kartą jį 
paskelbė Nesselmannas 1868 m., o fotografuotinį leidi- 
mą parūpino Bezzenbergeris ir Simonas (Das Elbinger 
Deutsch-Preussische Vokabular, Konigsberg, 1897). Žody- 
nėlį sudaro vos 802 neparaidžiui, tik pagal sąvokų sąsają 
(prasideda žodžiais Deywis, rapa „angelas“, dangus, laux- 
nos „žvaigždės“, deynayno „aušrinė“, o baigiasi pintis „ke- 
lias“, lonki „takas“, posty „ganykla“, sardis ,žardis“) surašyti 
žodžiai, daugiausia daiktavardžiai. Anksčiau manyta, 
kad Elbingo žodynėlis buvo sudarytas teismo reika- 
lams. Bet jame nėra jokių teisminių žodžių. Tai, matyti, 
šiaip kokio mėgėjo surašytas žodžių rinkinėlis. Pavyz- 
džiu čia jam galėjo patarnauti kuris viduriniais amžiais 
Vokietijoje paplitusių vokiškai-lotyniškų žodynėlių. 
Pakako kokiam mokytesniam vokiečiui, pvz., prūsiškai 
pramokusiam kunigui ar šiaip Ordino valdininkui, 
vietoje lotyniškų įrašyti tik prūsiškus žodžius. Elbingo 
žodynėlis nėra originalas, bet, kaip matyti iš dvigubų 
perrašinėjimo klaidų, nuorašo nuorašas, padarytas 

Marienburge kažkokio visai prūsiškai nemokėjusio Pet- 
ro Holczwesscherio ir, sprendžiant iš rašto, maždaug 
apie 1400 m. Todėl pats originalas turėjo atsirasti kiek 
anksčiau, spėjama, apie pusę XIV a., nes apytikriai taip 
datuojamas kartu išlikęs Pamedės teisynas. Kur nors 
Pamedėje, gal net pačiame Marienburge Elbingo žo- 
dynėlis bus ir sudarytas. Mat šioje srityje prūsų anais 
laikais mišriai gyventa su lenkais ir vokiečiais. Čia veikė 
anie du teisynai, o Marienburgas kaip tik naudojosi 
Prūsuose reta Lūbecko teise. Tokiam spėjimui pritaria 
ir prūsų vardyno tarminė analizė bei gausokos Elbingo 
žodynėlio slavybės. Pvz., XIV a. vietovardžiai Pupaim 
(dabar Pupėnai, vok. Popehnen, Vėluvos aps.), Pupkaym 
(dabar Pupkeim, 1938 m. pakeistas į Tolnicken, Alenšteino 
aps.) rodo, kad ir prūsai pažino pupą, o Elbingo žo- 
dynėlis duoda jau slavišką babo (plg. bob „pupa'). Todėl 
ir tarme žodynėlis žymiai skiriasi nuo katekizmų, pa- 
rašytų Sembos tarme. Be to, jame pastebėti ir tam tikro 
tarminio mišrumo, pvz., galūnėse cawx (sk. kauks) „vel- 
nias“, bet wilkis „vilkas“, niekatrosios giminės alu „alus“, 
bet meddo „medus“, dvibalsių atliepime Deywis „Dievas“, 
bet semo (sk. zėmo iš *zeimo) „žiema“, pridėtinio v atžvil- 
giu wumpnis (sk. wumnis) „duonkepė krosnis“, bet umno- 
de „kepykla“. Elbingo žodinėly dar labai gyva daik- 
tavardžių niekatroji giminė, pvz., assaran (sk. azaran) 
„ežeras“, lunkan „lunkas“ (plg. rusų ozero, lyko). Senoviš- 
kesnis žodynėlis ir balsyno atžvilgiu, pvz., baltiškieji ė, 
i, ū tebėra visai sveiki (wetro = vėtra, dumis = dūmas, gi- 
wato = gyvata), o katekizmuose jau iškitę 7, ei, ou (idin = 
ėdį, geiwin „gyvenimą“, bouton „būti'). Bet tas Elbingo 
žodynėlio kalbos senoviškumas aiškintinas greičiausia 
vien tuo, kad paminklas visais 200 metų senesnis už 
XVI a. katekizmus, kurie rodo jau vėlesnį prūsų kalbos 
raidos laipsnį. 

Semba - Žymiausia šiaurinė senosios prūsų Žemės 
sritis, supama Aismarių, Baltijos jūros ir Kuršių Ma- 
rių. Kaip pajūrio kraštas, Semba istorijos būvyje anks- 
ti pateko normanų dėmesin. Į prūsų pajūrį, kaip tik 
Sembą, daugiausia buvo nukreipti danų plėšiamieji 
žygiai ir duokliniai nukariavimai. Jie be pertraukos 
truko nuo IX a. pirmosios pusės iki pat XIII a. pradžios. 
Paliekant nuošalyje legendinius pasakojimus, kroniki- 
ninkas Saksas Grammatikas mini, kad danų karalius 
Regnaras Lodbrokas, gyvenęs pirmojoje IX a. pusėje, 
ruošęs karinius žygius į kuršių ir sembų kraštus. Val- 
dant karaliui Haraldui Blaatandui (936-986), Semboje 
buvo įsikūrusi net danų kolonija, bet ji, matyti, greitai 
ištirpo prūsų tarpe. Mat kronikininkas pasakoja, kad 
„Nnugalėtųjų meilė taip apėmė nugalėtojų sielas, jog 
jie, pamiršę greitą grįžimą, vietoje tėvynės garbino 
barbariją“. Tų negausių nukariautojų asimiliaciją pa- 
tvirtina ir, žinoma, perdėta Annales Ryenses žinia, kad 
danai X a. pradžioje buvę sau pajungę (subiugaverunt) 
„visą Prūsiją, Žiemgalą, Kareliją ir daugelį kitų žemių, 
bet susižavėję tų žemių derlingumu, nepanorėjo atgal 
grįžti ir ten pasiliko iki šių dienų“. Kitos danų kroni- 
kos vėl praneša, kad Kanutas Didysis (1014-1035) Sem- 
bą pajungęs (Sueno Agganis) arba sembus padaręs sa- 
vo duoklininkais (fecit tributarios, in Genealogia regum 

Danorum). Bet sembai neilgai tą duoklę temokėjo, nes 
Saksas Grammatikas vėl pasakoja, kad Kanutas IV dar 
jaunas būdamas kariavęs Semboje ir Estijoje, o tapęs 
karaliumi (1080-1086), pagrindinai sunaikinęs kuršių, 
sembų ir estų kraštus. Bet, matyti, nepajėgė juose įsi- 
galėti, nes vokiečių atsikraustymo metu kaip kuršiai, 
taip ir prūsai buvo laisvi. Paskutinį danų žygį į Sem- 
bą mini Chronicon Danorum, 1210 m. Vokiečių archeo- 
logų (G. Kossina) Semboje taip pat konstatuota priešis- 
torinė švedų kolonija, kurios buvimą patvirtina grynai 
skandinaviška Viskiautų kapinyno laidosena ir šiaip 
radiniai. Archeologiniai radiniai taip pat rodo, kad 
Sembos prekiauta daugiausia su Švedija. Adomas Bre- 
menietis mini, kad sembai laivais lankęsi garsiame 
švedų Birkos uoste. 

Pavyslin atsikraustęs Kryžiuočių ordinas iš karto dar 
Sembos neužkliuvo. Kad jo pradžioje maža tesidomėta 
šia prūsų sritimi, patvirtina 1242 m. sutartis su Lūbecko 
miestu. Šia sutartimi krašto magistras Henrikas von Wi- 
da pasižada dar nukariausimoje Semboje liubekiečiams 
perleisti pusę Ordinui priklausysiančių žemių. Popie- 
žiaus legato Vilhelmo Modeniečio 1243 m. sprendimu 
buvo nustatyta, kad nukariautose prūsų srityse trečdalis 
žemių pavedama naujai steigiamoms vyskupijoms. O 
Lūbeckas, plėsdamas savo prekybinių bazių tinklą, bu- 
vo pasinešęs Semboje steigti jūrų uostą (portus navium 
marinum). Istorikų spėjama, kad liubekiečiai jau iš se- 
niau bus prekiavę su prūsais, ir Elbingas, Braunsber- 
gas, Karaliaučius Ordino įsteigti senose priešordininėse 
prekyvietėse. Bet 1246 m. Ordinas jau nebenori laikytis 
duoto pažado ir ginčą su Lūbecku dėl privilegijos spren- 
džia Kulmo vyskupas. Bet faktiškai kryžiuočių galia dar 
nesiekia Sembos, nes tais metais žygį į šią sritį surengia 

nejie, o Livonijos ordinas kartu su liubekiečiais. Paimta 
belaisvių ir, parsigabenus į Lūbecką, jie pakrikštyta. Pir- 
masis prūsų sukilimas pristabdė tolimesnį kryžiuočių 
veržimąsi į prūsų žemes. Tik numalšinus sukilimą ir 
1252 m. baigus karą su Pamario kunigaikščiu Svento- 
polku, imta ruoštis Sembos puolimui. Bet ir sembai ne- 
snaudė. Livonijos ordinui pastačius Klaipėdos pilį, jie 
pajuto gresiantį pavojų ir kartu su žemaičiais ją 1253 m. 
apgulė, įsirengdami tam net sutvirtinimų. Nors Eiliuo- 
tinė Livonijos kronika, žinoma, labai perdėdama, mini, 
kad šiame žygyje prieš Klaipėdą dalyvavo net 40 000 
sembų, tačiau pilies paimti nepavykę. Ordino kroni- 
kininkas P. Dusburgietis mini, kad „prieš sembus daug 
karų kariauta“, bet smulkesnių žinių nepateikdamas, 
faktiškai aprašo tik paskutinę Sembos nukariavimo fazę. 
Prieš lemiamąjį 1254-1255 m. smūgį buvo surengtas 
mažesnis žygis, kurio metu vakarinėje Semboje nunio- 
kota Girmavos valsčius (terra). Čia vėliau buvo įsteigtas 
Lochstadtas. Sembos sritis, kaip tankiausiai gyvenama 
ir turtinga (opulenta et populosa), ir kariškai buvo pajė- 
giausia, išskyrus tik Sūduvą. Tai patvirtina P. Dusbur- 
giečio žinia, kad Semba karan galėjusi statyti 4000 rai- 
tininkų (kitos sritys po 2000, tik Sūduva 6000) ir 40 000 
šiaip karių. Nors skaičiai, be abejo, labai perdėti, bet jie 
vis tik rodo santykinį šios srities pajėgumą. Todėl su- 
prantama, kodėl Ordinas lemiamam žygiui prieš Sembą 
ryžtasi tik sulaukęs čekų karaliaus Otokaro vadovau- 
jamos stiprios kryžiuočių pagalbos. Gerai paruoštas 
karo žygis įvyko 1254/55 m. žiemą. Pirmas smūgis bu- 
vo nukreiptas į Medenavą Sembos pietvakariuose. Po 
to veržtasi krašto gilumon ir nukariauta Rudavos vals- 
čius, o paskui paeiliui nuniokota, pagal Priegliaus upę, 
Kvedenava, Valdava, Kaimas ir Tepliava. Didžiulės 

kariuomenės smūgis buvo toks staigus ir sembams 
nelauktas, jog nespėta sutelkti jėgų efektyviai pasiprie- 
šinti. Puolimo staigumą patvirtina P. Dusburgiečio 
aprašytas įvykis su vokiečiams parsidavusiu sembu 
Gedūnu. Jis priklausęs Medenavos didikų Kandeimų 
giminei ir pasitarnavęs Otokarui, suteikdamas žinių 
apie Sembos karines pajėgas. Už tą paslaugą karalius 
jam davęs tam tikrų gairių (vexilla), kuriomis turėjęs 
paženklinti savo ir savo giminių sodybas, kad išvengtų 
sunaikinimo. Bet Gedūnas, matyti, neturėdamas supra- 
timo apie kryžiuočių kariuomenės judrumą, pasivėlinęs 
atvykti ir radęs „savo ir saviškių sodybas sudegintas, 
savo ir savųjų šeimas bei brolį Ringėlą ir visus giminai- 
čius (de suo sanguine) išžudytus“. Jau 1255 m. pradžioje 
nusiaubtos Medenavos didikai atvykę pas karalių, mal- 
daudami taikos ir, pasiūlę įkaitus, prašę nustoti naikinti 
žmones. Ordinui šis laimėjimas pasirodė tiek reikš- 
mingas, jog net Sembos pašonėje naujai pastatyta pilis 
Otokaro garbei buvo praminta Konigsbergu. Nelauktas 
sembų pasidavimas prieš juos sukėlė kitas prūsų kiltis. 
Tais pačiais 1255 m. nadruviai, skalviai ir sūduviai iš 
keršto „plėšdami ir degindami pereina Sembos žemę ir, 
norėdami sukliudyti broliams (= kryžiuočiams) ir sem- 
bams netikėtą ir lengvą priėjimą“ į Nadruvą, jos apsau- 
gai pasistato Vėluvos pilį. Tačiau pilyje viršininku pa- 
liktas Tirška kartu su įgula pereina vokiečių pusėn. 
Nukariautoje Semboje Ordinas griebiasi gudrios 
skaldymo politikos. Prastieji žmonės apkraunami de- 
šimtine ir darbo prievolėmis, o palyginti gausus (Low- 
mianskio apskaičiavimu apie 5“o visų gyventojų) didi- 
kų, vadinamųjų vytingų, sluoksnis naudojasi asmenine 
laisve ir atleidimu nuo ūkinių prievolių. Jie kryžiuo- 
čių net įtraukiami bendradarbiauti žemojo gyventojų 

sluoksnio priespaudoje ir ūkiniame išnaudojime. Tuo 
būdu, nežiūrint dalies didikų, prisirišusių prie senovės 
ir nesugundytų teikiamomis lengvatomis, pasiprieši- 
nimo, Ordinui pavyko suskaldyti pirmykštį prūsų vi- 
suomenės vieningumą. Pvz., jau 1255 m. sembui Ibutui 
buvo išduota žemės privilegija, o kiek vėliau jis Ordino 
buvo atleistas ir nuo dešimtinių. Nors didysis 1260 m. 
prūsų sukilimas taip pat buvo apėmęs ir šią sritį, ir 
sembai turėjo išsirinkę atskirą sau vadą Glandą, tačiau 
jis nebuvo tiek sėkmingas, kaip kitose srityse. Sukilimą 
čia kryžiuočiai malšino irgi planingai. Visų pirma puolė 
arčiau Karaliaučiaus esančius Valdavą, Kvedenavą ir 
Vargius. Atskiras žygis buvo skirtas Skokiams. Ypačiai 
atkakliai kovota Pabėtų valsčiuje. Kaip tik apie šitą 
valsčių jau anksčiau P. Dusburgietis rašė, kad jame „gy- 
veno plėšrūs žmonės ir tokie galingi, jog iš vieno kaimo 
galėjo stoti penki šimtai karui tinkamų vyrų ir Ka- 
raliaučiaus riteriai vieni nedrįsdavo jų pulti“. Jau nu- 
malšinus sukilimą, Rinavos valsčius sukilo vėl antrą 
kartą. Tada įpykę kryžiuočiai sukilėlius puolė su iš pa- 
čių sembų sutelkta kariuomene, išžudė visus vyrus, o 
moteris ir vaikus išvedė nelaisvėn. Bet šiaip Sembos 
sukilimą pavyko greičiau palaužti, nes kai kurie žymūs 
didikai visai prie jo neprisidėjo, bet „palikę tėvų na- 
mus“, perėjo kryžiuočių pusėn, tapdami net jų talki- 
ninkais. Kiti vėl neilgai trukę atgal pakluso Ordinui. 
Taip, pvz., 1260 m. sukilimo pradžioje atkakliai su 
kryžiuočiais kovojęs didikas Vargulis bausmės išvengė 
tik dėl savo tėvo Sklodono ir brolio nuopelnų Ordinui. 
Ir daugelio kitų tos pačios giminės didikų sukilimo me- 
tu vienų eita su sukilėliais, kitų su kryžiuočiais. Iš Kara- 
liaučiaus komtūro Bertoldo Brūhaveno 1299 m. suda- 
ryto Sembos vytingų sąrašo aiškiai matyti, kad dažnas 

iš jų, pereidamas Ordino pusėn, buvo apleidęs savo 
giminę. Prūsų visuomenės tarpusavio santykiai po 
sukilimo Semboje buvo tiek paaštrėję, jog 1295 m. kai- 
miečiai (rustici), išgirdę apie Notangoje prasidėjusį 
maištą, buvę padarę sąmokslą pirma išžudyti savo 
didikus, o paskui jau pulti kryžiuočius. Nesuradę savo 
tarpe tinkamo vado, jie privertę apsiimti sąmokslui 
vadovauti jauną didiką Naudžiotą. Šis nedrįsdamas 
atsisakyti sutikęs, bet pirma pasitaikiusia proga są- 
mokslą išdavęs kryžiuočiams. Sąmokslo pradininkai 
buvę žiauriai nubausti. Vėliau jau nebegirdėti apie jokį 
sembų pasipriešinimą. 

Sembos ribos, jau vien dėl geografinės jos padėties, 
lengviau apibrėžiamos nei kitų prūsų sričių. Šiaurėje ir 
vakaruose ji rėmėsi į Kuršių Marias ir Baltijos jūrą, o 
pietuose vėl Aismarių rytinė atšaka skyrė Sembą nuo 
Varmės, toliau Priegliaus upė su išilgai jos pietinio 
kranto einančia pelkėtų miškų juosta — nuo Notangos. 
Pietų rytų kampe ji, rodos, susidūrė su smulkesne Un- 
satrapio sritimi. Rytine Sembos riba dabar paprastai lai- 
koma Deimenos upė. Bet senosios prūsų srities riba ėjo 
gerokai toliau į rytus. Vėluvą P. Dusburgietis ir 1258 m. 
žemės dalybų aktas sutartinai priskiria Sembai. Taip 
pat ir Laukiška pagal šį aktą yra dar Sembos pusėje. 
Pagaliau iš 1352 m. Nadruvos dalybų akto aiškėja, kad 
Sembos rytinė riba bus ėjusi Nėnos (vok. Nehne) upe- 
liu, toliau giria į rytus nuo Laukiškos, Sembos pusėje 
palikdama Žargilių (dokumente: Salygesien) kaimą, ir 
Timbros (dokumente: Tymmir) upeliu iki Kuršių Marių. 
Be to, Sembai, atrodo, bus priklausęs ir Aismarių už- 
maris, šaltinių vadinamas Witland (vok. Frische Neh- 
runę), kuris XV a. pradžioje sudarė Lochstūdto ka- 
meramtą. Tuo pačiu metu ir Rasytės kameramtas, t.y. 

pietinė Kuršių užmario dalis, irgi buvo priskiriamas 
Sembai. Jie abu Ordino, be abejo, buvo sudaryti stra- 
teginiais sumetimais, nes vienu užmariu buvo susi- 
siekiama su Klaipėda ir Livonija, o antru su Vyslos 
žiotimis. Tačiau, atrodo, ir priešordininiais laikais sem- 
bų savintasi Kuršių užmaris, nes Eiliuotinė kronika 
mini, kad jie, laukdami vokiečių puolimo, užmaryje 
darę apsaugines užvartas (vok. Hagen, Landwehr, lot. 
indagines, saltus). 

Iš P. Dusburgiečio aprašyto Sembos nukariavimo ir 
1260 m. sukilimo eigos sužinome, kad šios srities dar 
skirstytasi mažesniais teritoriniais vienetais, šaltinių 
vadinamais lot. territorium, terra, vok. lant (dabar: Land), 
kitaip tariant valsčiais. Tokių valsčių, Lowmianskiui 
išanalizavus šaltinių duomenis, Semboje rasta net pen- 
kiolika. Imant geografiškai iš vakarų į rytus, sulietuvin- 
tais vardais jie vadinami: Girmava, Medenava, Rinava, 
Pabėtai (Bėtai), Vargiai, Rudava, Laptava, Kvedenava, 
Skokiai, Valdava, Kaimas, Tepliava, Labguva, Laukiška 
(Laukiai), Vėluva. Jiems atliepia naujųjų laikų vokiškai 
vadinamos vietovės: Germau, Medenau, Rinau, Pobe- 
ten, Wargen, Rudau, Laptau, Ouedenau, Schaaken, 
Waldau, Caimen, Tapiau, Labiau, Laukischken, Weh- 
lau. Senųjų valsčių pagrindu ir tais pačiais pavadinimais 
buvo sudaryti ir Ordino laikų administraciniai viene- 
tai, vadinamieji kameramtai (vok. Kammeramt). Tik jų 
XV a. pradžioje buvo trimis daugiau. Naujai Ordino 
buvo sudaryti Rasytės (vok. Rositen), Lochstadto ir Kre- 
myčių (vok. Cremitten, atskirta nuo Tepliavos vls.) ka- 
meramtai. Tai rodo, kad senoji kiltinė gyvensena Sem- 
boje buvo išlikusi sveika iki pat vėlesniųjų laikų. Ir tai 
visai suprantama, nes šioje tankiai prūsų gyvenamoje 
srityje nebuvo laisvos žemės vokiečių kolonizacijai. Ir 


SEMBA 174 


iš tikrųjų XV a. pradžioje Semboje ji mažai pastebima. 
Sembos valstiečiai buvo mažažemiai, o daugiau žemės 
valdę senųjų didikų palikuonys vėl buvo apsaugoti 
vadinamosiomis vytingų privilegijomis. Tankų šios 
srities gyvenamumą parodo jau ir 1258 m. žemės daly- 
bų aktas, kur suminėta net 40 atskirų vietovių vardų. 
Jos dokumente apibūdinamos kaip terra „žemė“, villa 
„kaimas“ ir rečiau pulka, pulca, polca, polke. Pastarasis 
terminas, matyti, vartotas pačių prūsų ir jie bus tarę, 
pagal tarmes, *pulko arba *pulkū. Pavadinimas yra sko- 
lintinis, kaip ir liet. pulkas bei lat. pulks. Plg. sen.rus pūlkū 
„būrys“ ir liet. pulkas žmonių, paukščių. Vienos iš tų 
pulkų eina valsčiais, o kitos tik šiaip vietovės. Ir ap- 
skritai Sembos žemės vardynas, lyginant jį su kitomis 
sritimis, ir iki šiandien yra išlikęs labiausiai prūsiškas. 
Vokiškų vietovardžių yra palyginti nedaug ir dau- 
gumas jų vėlyvi. 

Ordinas Sembą, matyti, laikė strategiškai saugiau- 
sia savo valstybės dalimi. Todėl joje, vadinamajame Sū- 
duvių Kampe, jau 1283 m. buvo įkurdinti iš Sūduvos 
atkelti sūduviai, kurių kraštą Ordinas pavertė negyve- 
namu tyru. Semboje buvo apgyvendinta ir nemaža pa- 
bėgėlių iš Lietuvos. Pvz., 1291 m. lietuvis Sirgėla, grei- 
čiausia bajoras, gavo didesnį ūkį Vangių valsčiuje, o 
1303 m. atbėgusiems Gygailai ir Bijaukai su broliu už- 
rašyta žemės Praveinyčių lauke. Čia būdinga privilegi- 
joje įrašyta sąlyga, kad „atvertus“ Lietuvą, jie gautas 
žemes grąžinsią Ordinui ir atgausią savo tėviškes Au- 
kaimyje, dėl kurio 1285-1328 m. vyko atkaklios žemai- 
čių kovos su jų kraštan besiveržiančiais kryžiuočiais. Ši 
žemaičių tvirtovė ir valsčius apytikriai lokalizuojami 
Batakių apylinkėje, prie Ančios upės. Tokiomis pat są- 
lygomis Lietuvos išeivių Semboje buvo apgyvendinęs 

ir Ordino didysis magistras Winrichas von Kniprodė 
(1351-1382). XV a. pradžioje Sarseinių kaime (Vargių 
kameramte) gyveno penki lietuvių „kunigaikščiai“ (ko- 
nige), valdę mažus ūkelius. Viena 1258 m. akto pulka, 
turėjusi prūsišką vardą Sabinava, vėliau bevadinama 
Littausdorf (: vok. Dorf „kaimas'). Čia, matyti, irgi buvo 
apgyvendinti lietuviai. 

Krikščionybę Semboje bandyta skelbti dar prieš ją 
Ordinui nukariaujant. Daugumas tyrinėtojų mano, kad 
ir pirmasis prūsų apaštalas šv. Vaitiekus (Adalbertas) 
997 m. Žuvo greičiausia Semboje. Taip pat ir pirmasis 
prūsų vyskupas Kristijonas bandė veikti sembų tarpe 
ir apie 1233 m. buvo patekęs jų nelaisvėn. Popiežius 
Grigalius IX 1240 m. įgalioja savo legatą Vilhelmą Mo- 
denietį išpirkdinti vyskupą ir įkaitus už 800 markių iš 
sembų nelaisvės (a detentione ac carcere paganorum de 
Samplandia). Sembos vardas (Samblandia) minimas ir 
popiežiaus Honorijaus III 1224 m. bulėje, kuria Vilhel- 
mas skiriamas legatu Baltijos pajūrio kraštams. Pir- 
muoju vyskupu naujai įsteigtai Sembos vyskupijai bu- 
vo paskirtas Henrikas von Streitbergas (1254-1274), o 
1258 m. įvyko ir tos srities žemių dalybos tarp vyskupo 
ir Ordino. 

Dėl etninio šios srities vienalytiškumo bei kom- 
paktiškumo ir gyvensenos pastovumo prūsai Semboje 
išliko Žymiai ilgiau nei Pavyslio srityse. Jie čia galu- 
tinai suvokietėjo tik XVII ir XVIII a. sąvartoje. Sembos 
prūsų tarme buvo išversti ir visi trys prūsų katekiz- 
mai, du 1545 ir vienas 1561 m. Katekizmų prakalbose 
brėžte pabrėžiama, kad tai „tikroji“ prūsų kalba, ne 
tokia maišytinė, kaip Notangos tarmė. - Sembos pa- 
jūryje XVI amžiuje ir vėliau randame gyvenant ne- 
maža kuršių žvejų. Bet jie nėra seni gyventojai, o 

Latvijos Kuršo išeiviai, čia pradėję kurtis nuo XV a. 
pradžios. 

Srities vardas lotyniškuose šaltiniuose rašomas 
Semland 1073, Semblandia 1224, Samplandia 1240, Sam- 
landia 1242, Samia 1238, Zambia 1231, Sembia, o vėliau 
įprastinė lytis yra Sambia (P. Dusburgietis). Vokiškieji 
šaltiniai vartoja: Samelant, Samlant, Samlandt, Semland, 
Zamenland, Samen. Jos gyventojai vadinami lot. Sembi 
1073, Sambitae, Sambienses, Zambienses, Zambi, vok. 
Samen, Semen, Samelander. Sugretinus Adomo Bre- 
meniečio 1073 m. lytis Sembi ir Semland, aišku, kad 
pastaroji yra fonetiškai suprastinta iš *Sembland, kurią 
patvirtina Honorijaus III 1224 m. bulės ir tų pačių 
metų imperatoriaus Fridricho II rašto vartojama Sam- 
blandia. Taigi, atmetę vok. land „žemė, kraštas“ (plg. 
šaltinių lot. Curi, vok. Kuren ir Curlandia, Kurland), 
gauname kamieną semb- : samb-. Būga anksčiau (Lie- 
tuvių Tauta, t. I, 1908), pasikliaudamas P. Dusbur- 
giečio lot. Sambia, prūsiškai ją skaitė Zambija ir jungė 
su liet. žambas „kampas“. Bet vėliau, be abejo, paste- 
bėjęs, kad priesaga -ija nevartojama senesniuose kraš- 
tovardžiuose, jis atsisakė nuo šios etimologijos. Lie- 
tuvių kalbos žodyne (sąs. II, 1925) Būga sričiai vadinti 
pasiūlė vartoti liet. Sėmba, o gyventojams - sėmbai. 
Darybai plg. liet. Prūsa (XVII a.) ir prūsai, lat. Kursa 
„Kuržemė“ ir kursis „kuršis“. Patys prūsai Sembos var- 
dą bus tarę *Sembo ir *Sembū (atskirose tarmėse), o 
vėliau garsų junginiui se išvirtus sa - *Sambo, *Samba. 
Varmės srityje 1357 m. paminėtas asmenvardis Sambe 
(su vokiška nukąsta galūne vietoje pr. *Sambas), ži- 
noma, rodo jo nešiotoją kilus iš Sembos. Iš asmen- 
vardžio vėl yra kilęs vietovardis Sambelauken (iš pr. 
*Sambalauks, dabar Samlack, Rešliaus aps.). Būga spėjo, 

kad žodis sembas kadaise bus buvęs bendrinis daik- 
tavardis ir reiškęs saviškį, tos pačios kilties narį. Eti- 
mologiškai jis jį gretino su sl. sebrū ;,t.p.“, rus. s abr 
(plg. iš jo skolintą liet. sėbras) ir toliau su tautovar- 
džiais lot. Sabini, Sabelli, germ. Swčba-, dabar vok. 
Schwaben. Jų visų pagrindas turėtų būti ide. įvardis 
se-, sė : swe, swėč „savas, save, savęs“. Mūsų istorikų 
dažniau vartojama S4mbija tėra tik lietuviškai pa- 
rašyta lot. Sambia, o sambiččiai vėl yra analoginis da- 
rinys pagal tokias naujybines grutes, kaip Šveicūrija : 
finiais terminais vartoja Samland ir Samlūnder, o šalti- 
ninės lytys Samen, Semen atsirado numetus vok. land. 
Iš vokiškos lyties Semen P. Pakarklio vėl prasimanyta 
žemiai bei Žemija ir tuo pačiu jam sembai išvirto že- 
maičiais. 


SŪDUVIŲ KAMPAS 


Sūduvių Kampas (vok. Sudauischer Winkel) - Sembos 
pajūrio šiaurės vakarų kampas su Brūsterorto iškyšu- 
liu, kur XIII a. gale buvo apgyvendinta nemaža sūdu- 
vių, atkeltų čia iš Vokiečių ordino sunaikintos Sūdu- 
vos. P. Dusburgiečio kronikoje paminėta, kad 1283 m. 
Sembon buvę pasiųsti ir ten pakrikštyti 1600 sūduvių, 
kuriuos atsivedęs Ordino pusėn perėjęs jų didikas Kan- 
tigirdas. Matyti, kryžiuočių politika buvo nukariauto 
ir tyru paversto krašto gyventojų likučius tremti kaip 
tik Sembon. Tai aiškėja iš tolimesnio kronikininko pa- 
sakojimo. Ordino kariuomenės staigiai užpultos Ky- 
minavos (Kymenovia) pilies sūduvių įgula sutikusi pa- 
siduoti ir priimti krikštą. Jai buvęs paskirtas vadovas 
ir įsakyta netrunkant (sine mora) vykti Sembon, o patys 
kryžiuočiai pasileidę naikinti tos pilies valsčių. Bet kitą 
dieną grįžę, radę paliktą vadovą nužudytą, o įgulą 
„kitu keliu išžygiavusią Lietuvon“. Sūduvos tremtiniai 
Sūduvių Kampe tebegyveno dar XVI a. ir buvo išlaikę 
savo papročius ir kalbą. Karaliaučiaus senamiesčio 
klebonas Polianderis 1535 m. rašytame lotyniškame 
laiške pasakoja, kad Sembos pajūryje gyvena sūduviai 
(sudini) ir kad tas 6 ar 7 mylių ruožas turi Sūduvos (lot. 
Sudauia, vok. Sudawen) vardą. Joje esą daugiau kaip 
32 kaimai, kurių gyventojai jau nuo senų laikų gaudą 
gintarą ir jį savo protėvių kalba vadiną (lot.) gentarum. 

Šio laiško žinias kiek papildo 1551 m. Karaliaučiuje 
išspausdinta vokiška A. Aurifabro knygelė apie gin- 
tarą (Succini historia). Iš jo sužinome, kad gintarą žve- 
joją 20 sūduvių kaimų ties septyniomis pajūrio vie- 
tovėmis, kur jį atnešančios audros. Jų tarpe minimi ir 
Palvininkai. Pasakoja, kad sūduviai visai nuogi išsi- 
rengę semią gintarą iš vandens. Praslinkus dar šimtui 
metų Sūduvių Kampo sūduviai jau buvo suvokietėję. 
K. Hartknochas savo Alt- und neues Preussen (1684 m.) 
pastebi, kad jų tik vardas bėra palikęs (biss zu dieser 
Zeit der Sudauische Winkel heisset). 


NOTANGA 


Notanga - vakarinė prūsų žemės kiltinė sritis į pietus 
nuo Priegliaus upės, tarp Varmės ir Bartos. Šaltiniuo- 
se Notanga pirmą kartą paminėta 1238 m. Pamario 
kunigaikščio Sventopolko sutartyje su Ordinu, kur jis 
pasižada be šio Žinios nedaryti jokių paliaubų nei 
taikos su Sembos, Varmės ir Natangos pagonimis 
(cum paganis Samie, Warmie ac Natangie). Atskira prūsų 
žeme (terra Notangia) ji vadinama ir apie XIII a. vidurį 
sudarytoje Liber Census Daniae. Ordino kronikininkas 
P. Dusburgietis, išvardydamas prūsų sritis iš vakarų 
(nuo Vyslos) į rytus, Notangą vadina penktąja (Ouin- 
ta Nattangia). Jo kronika, būtent prūsų nukariavimo 
ir sukilimų aprašymai, yra mažne ir vienintelis Žinių 
apie Notangą šaltinis. - Pasidavus pamedėnams ir 
pagudėnams, kryžiuočiai, vadovaujami magistro Her- 
no Balckės, 1238 m. pradėjo pulti Varmės, Notangos 
ir Bartos sritis. Apie 1240 m. prie Balgos pilies, daly- 
vaujant Ordino pagalbon atvykusiam Braunschweigo 
kunigaikščiui Otonui, buvo sunaikintos jungtinės var- 
mėnų, notangėnų ir bartų jėgos. Prūsus čia suvedžio- 
jęs ir išdavęs pas kryžiuočius perėjęs didikas Poman- 
das. Netrukus po šio pralaimėjimo visos trys kiltys 
laikinai pasiduoda Ordinui, kuris nepasitikėdamas 
paima iš jų įkaitus. Ir iš tiesų jau 1242 m. prasideda 
visuotinis prūsų sukilimas. Nors 1249 m. Christburgo 

taikos sutartis liečia ir Notangą, tačiau notangėnai 
Ordinui nepakluso ir tų pačių metų lapkričio mėnesį 
ties Kriukų kaimu (netoli Kreuzburgo, Ylavos aps.) 
suduoda vokiečiams skaudų smūgį. Sukilimą Ordi- 
nui pasisekė numalšinti tik 1252 m. Sekančiais metais 
kryžiuočiai, kronikininko žodžiais tariant, „saugoda- 
miesi būsimų pavojų ir norėdami atimti prūsams pas- 
katą atkristi“, Notangoje prie Kaukšteros upės pa- 
sistato Kreuzburgo pilį suvaidinusią žymų vaidmenį 
antrojo prūsų sukilimo metu. Bet notangėnai vis dar 
nerimo ir Karaliaučiaus komtūras 1256 m. suruošia 
žygį į vieną Notangos sritį, kuri „nenorėjo pripažinti 
galop su visais sudarytos taikos“. Kautynėse su kry- 
žiuočiais žuvo srities vadas Godukas su dviem sū- 
numis, o žmoną su šeimyna, moteris ir vaikus išvedė 
nelaisvėn. Ordinui 1260 m. pralaimėjus Durbės kau- 
tynes, kuriose dalyvavo ir vokiečių atvaryti notangė- 
nai, tą pat rudenį įsiliepsnojo antrasis, daug platesnis 
prūsų sukilimas. Notangos sukilimo vadu išsirenka 
pas vokiečius išsimokslinusį ir kryžiuočių strategiją 
gerai pažįstantį Henriką Mantą, kilusį iš žymios tos 
srities didikų Mantiminų giminės. 1261 m. Manto va- 
dovaujami notangėnai ties Pakarviais (vok. Pokarben, 
kiek į rytus nuo Brandenburgo, Heiligenbeilio aps.) 
sumušė stiprią Ordino kariuomenę. 1262 m. žymios 
notangėnų pajėgos puolė Karaliaučių, bet kovoje su- 
žeidus Mantą, teko pasitraukti. Ištisus 3 metus no- 
tangėnai išlaikė apsupę ir Kreuzburgo pilį. Buvo apsi- 
kasę, o pilies sienoms griauti turėjo net tris mašinas. 
Įgula, išsibaigus ištekliams, bandė slapta nakčia pasi- 
traukti, bet buvo pasekta ir sunaikinta. 1263 m. Man- 
tas su stipria kariuomene buvo nužygiavęs net Kulmo 
žemėn. Grįždamas iš žygio jis Lubavos (lenk. Lubow, 

vok. Lobau) srityje vėl sunaikino notangėnams kelią 
pastojusią kryžiuočių kariuomenę. Kronikininkas šį 
Ordino pralaimėjimą lygina net su Durbės kauty- 
nėmis. Girdi, „nors ir ne tiek čia buvo užmušta, kaip 
tenai, bet žuvo visi rinktiniai vyrai, kurių išmintis ir 
darbštumas vadovavo Prūsų žemei ir karui“. Mat 
kautynėse žuvo pats krašto magistras Helmerichas ir 
40 riterių. Ordinui atsidūrus dideliame pavojuje, iš 
Vakarų Europos 1264-1272 m. atvyko gausios pagal- 
bos, kuri ir padėjo jam vėl atsigriebti. Jau 1266 m. 
naujai Aismarių krante pastatytos Brandenburgo pi- 
lies komtūras pajėgė suruošti naikinamąjį žygį į Su- 
lidavos valsčių (žr. toliau). Bet ta proga pasinaudoję 
Glopos vadovaujami varmėnai užpuolė ir sugriovė 
pilį. 1272 m., atvykus su kariuomene pagalbon Mei- 
seno markgrafui Ditrichui, Ordinas vėl suruošė No- 
tangoje platesnį baudžiamąjį žygį. Sugriovė srities 
pakraštyje stiprios notangėnų įgulos ginamą pilaitę, 
nužygiavo prie Gerkių (dabar Gėrken, netoli Dikšių, 
Ylavos aps.), kronikininko pavadintą prekybine vieto- 
ve (forum), ir ten „pasiliko tris dienas ir naktis, atski- 
romis dienomis išvaikščiodami Notangą su gaisrais 
ir plėšimais“. Šio žygio perblokšti notangėnai sekan- 
čiais metais galutinai pasiduoda Ordinui. Mantas, 
baigiantis sukilimui, kada notangėnams „niekur ne- 
bebuvo tiek slapčios vietos, kur nebijotų sau grasan- 
čio pavojaus“, pasitraukęs „su keliais bendrininkais 
į tyrą“. Apie jo žuvimą kronikininkas šiaip pasakoja: 
„kada vienas pats, draugams esant medžioklėje, sė- 
dėjo palapinėje, netikėtu dalykų susidėstymu jį už- 
klupo broliai Hermanas iš Schėnenbergo, Christbur- 
go komtūras, ir Helwigas iš Goldbacho su keliais 
ginklanešiais; pamatę Henriką, didžiai nudžiugo ir 

sugriebę jį pakorė medin, o pakartą persmeigė kala- 
viju“. Paskutiniai buvo numalšinti pagudėnai. O „kad 
niekados daugiau nebemėgintų tokių pasibiaurėtinų 
dalykų, bet nužemintai paklustų tikėjimui ir brolių 
valdžiai“, Ordinas 1274 m. iš visų sričių, jų skaičiuje 
ir Notangos, vėl paėmė įkaitus. 1276 m. Skomanto va- 
dovaujama jungtinė sūduvių ir lietuvių kariuomenė 
vykdė plataus masto žygį Kulmo žemėje ir buvo pa- 
siekusi net Graudenzą, Marienwerderį ir Christbur- 
gą. Švystelėjus laisvės vilčiai, prūsai vėl buvo susimo- 
kę sukilti trečią kartą, bet sukilo tik vieni pagudėnai. 
O notangėnai ir varmėnai, išgirdę, kad vaitui Ditri- 
chui iš Liedelau pavyko užgniaužti sukilimą Semboje, 
„patys atsisakė nuo pradėtos nedorybės, gera valia 
pasižadėdami ištikimai laikytis su broliais“. Bartų ir 
pagudėnų 1286 m. prieš Ordiną ruoštame sąmoksle 
notangėnai, atrodo, nebedalyvavo. Vokiečiai, matyti, 
jais jau pakankamai pasitikėjo, kad kartu su sembais, 
vos 5 kryžiuočiams vadovaujant, 1295 m. vasarą siun- 
tė į tolimą žygį pulti Gardino. Grįždami iš žygio Ne- 
munu buvo pasiekę net Junigedą. Tačiau tais pačiais 
metais, Ordinui ruošiantis karui prieš Mozūrų kuni- 
gaikštį Bonislavą, notangėnai, „atnaujindami įprastą 
nedorybę“, dar kartą bandė sukilti. Prieš susirenkant 
išmėtytai Ordino kariuomenei, jie išsirinko vadu Sa- 
byną, bet svarbiausi maišto sumanytojai buvo Ga- 
vynas, Stanta, Trinta ir Masynas. Stanta su keliais 
bendrininkais per apgaulę įsiveržė į Barštyno pilį ir 
išsivedė nelaisvėn du žymiausius įgulos narius. Ma- 
synas vėl su Sklūnijų „vyrais“ pagrobė Karaliaučiaus 
kryžiuočių arklius, o kiti, išsisklaidę po kraštą, „žu- 
dydami vokiečius, grobdami jų moteris ir vaikus, 
didžiai išniekindami bažnyčias ir sakramentus, jų 

tarnus“. Bet sužinoję staiga iš Unsatrapio su kariuo- 
mene sugrįžus Karaliaučiaus komtūrą, sukilėliai, anot 
kronikininko, „atgailos vedami“ sugrąžinę arklius, 
imtinius ir „taip Notangos žemė nurimo taikoje“. Tai- 
gi tik veik po 60 metų ir 5 sukilimų Notanga galuti- 
nai paklūsta vokiečiams. Šaltiniai mini dar bent trejetą 
lietuvių karo žygių (1299, 1300, 1311), kurių metu 
kliudyta ir Notanga, bet notangėnų laisvės kovos 
dvasia jau buvo tiek priblėsusi, jog jie nebedrįso kelti 
rankos prieš pavergėją. Čia, žinoma, daug svėrė ir 
tai, kad Lietuva nebuvo pajėgi suduoti Ordinui dides- 
nio smūgio, kuris būtų sužadinęs viltį išsilaisvinti. 
Juk kaip tik stambiausias, Vytenio vadovautas, pra- 
džioje labai sėkmingas 1311 m. žygis į Varmę baigėsi 
visišku lietuvių pralaimėjimu. Iš žygio su dideliu 
grobiu ir 1200 belaisvių grįžtančią lietuvių kariuo- 
menę pasekė stiprokas kryžiuočių dalinys ir, sustojus 
prie Voplaukio (Rastenburgo aps.) pailsėti, veik visai 
sunaikino. Žuvo 3000 ir pats kunigaikštis vos išsigel- 
bėjo. Vėliau notangėnus jau pastebime, dažniausiai 
kartu su sembais, dalyvaujant kryžiuočių žygiuose į 
Lietuvą: 1296, 1306 ir 1324 m. į Gardiną, 1313 m. prie 
Bisėnos pilies, 1314 m. Medininkų, o 1317 m. Vėjukų 
(Viduklės apl.) srityje, 1324 m. prie Gedimino pilies, 
1337 m. prie Veliuonos. Kaip ir kai kuriose kitose sri- 
tyse, taip ir Notangoje dalis didikų, matyti, dėl asme- 
ninių išskaičiavimų vokiečiams pakluso anksčiau ne- 
gu likusieji gyventojai. Ir Mantiminų giminė, žuvus 
Henrikui Mantui, tapo Ordino šalininkais. 1274 m. 
sūduviams, nadruviams ir skalviams puolant Byslei- 
dos pilį (dabar Beisleiden prie Barštyno), tos giminės 
nario Pansdauproto (: pr. pansdau ,paskiau“) motina 
Nomeda savo sūnums priekaištavusi: „gailiuosi jus 


NOTANGA 185 


pagimdžiusi, kad nenorite ginti nuo priešų savo gy- 
vybės ir giminės“. Taip sugėdinti, sūnūs ir įgula stoję 
kovon ir laimėję. Iš Nomedos žodžių savaime peršasi 
išvada, kad Bysleidos apylinkėse būta ir Mantiminų 
šeimos lopšio. 1353 m. privilegijoje paminėtas Pans- 
dauprotas, kadaise Bartos kamarninkas (camerarius 
guondam), galėtų būti ano Pansdauproto palikuonis. 

Notanga, kaip ir kitos vakarinės prūsų sritys, buvo 
tankiau gyvenamos nei rytinės. P. Dusburgietis, iš- 
skirdamas stipriausias sembų ir sūduvių kiltis, mini 
kitas sritis galėjus statyti karan po du tūkstančius 
raitininkų ir daug tūkstančių šiaip karių. Kronikinin- 
ko skaičiai greičiausiai perdėti, bet iš to vis dėlto spė- 
jama Notangą priešordininiais laikais turėjus apie 
17 000 gyventojų (Lowmianski). Nors per laisvės ko- 
vas ir sukilimus žuvo žymi gyventojų dalis, bet tyru 
(desertum, Wildnis) Notanga, kaip, pvz., rytinė Bartos 
dalis, nepavirto. Todėl Ordinui buvo svarbu krašte 
įsitvirtinti. Jau 1257 m. minimas Notangos komtūras, 
o nuo 1257 m. ir atskiras vaitas (advocatus, Vogt). Ne- 
truko ir su srities kolonizacija, nes kronikininkas pa- 
sakoja apie vokiečių išžudymą prasidėjus 1260 m. 
sukilimui. Jau 1267 m. minimi Varmės ir Notangos 
vokiečiai lenų valdytojai. O 1308 m. privilegijoje da- 
bartinis Eisenbergo miestelis (Heiligenbeilio aps.) sta- 
čiai vadinamas vokiečių kaimu (villam ... Theutoni- 
calem Isenberę). Nukariauti ir kryžiuočių spaudžiami, 
prūsai laiko būvyje, žinoma, vokietėjo. Bet Notangoje 
savo kalbą dar buvo išlaikę labai gają ir XVI a. Tai 
patvirtina ir ta aplinkybė, kad įvedus reformaciją ir 
prūsų kalbą ėmus vartoti bažnyčiose, buvo kilę ginčų, 
kurią tarmę pasirinkti spausdinamiems tikybiniams 
raštąms, sembų ar notangėnų. 1545 m. prūsų pirmojo 

katekizmo prakalboje sakoma: „nors Notangos prū- 
sai kai kuriuos Tėve mūsų žodžius trumpina ir kitaip 
ištaria“, tačiau galį viską lengvai suprasti ir sembų 
tarme išleistame katekizme. To paties katekizmo tų 
>ačių metų antrajame leidime Sembos tarmės pir- 
menybė dar teisinama ir tuo, kad „Notangos dėl dau- 
gelio ir ilgų karų žmonės daug kartų buvo išvaryti 
ir kilnoti, todėl ir jų kalba iš dalies yra pakitusi ir 
sumišusi“. 

Ploto atžvilgiu Notanga maždaug prilygo kaimy- 
ninėms Varmės ir Pagudės sritims. Šiaurėje Priegliaus 
paupio miškais ir pelkėmis ji ribojosi su Semba. Iš 
1251 m. Varmijos vyskupo ir Ordino žemės dalybų 
akto matyti, kad miškai Notangą skyrė ir nuo Varmės. 
Jos vakarinė riba su Varme, prasidėjusi nuo Priegliaus 
žiočių bus ėjusi į pietus, palikdama rytuose Kreuz- 
burgą, toliau rytine Plūčių (vok. Plauten) ir Heilsbergo 
puse iki Alnos upės. Iš pietų rytų Notanga dūrėsi su 
Barta maždaug išilgai Alną, kurios žemupyje vėl ri- 
bojosi su nediduke Unsatrapio sritimi. Kiltinės sritys 
dar skirstėsi smulkesniais vienetais arba valsčiais (lot. 
territorium, sen.vok. gebit). Notangos kronikininkas 
išvardija tik du tokius valsčius: Solidow ir Sclunien. 
Pirmosios vietovės vardas prūsiškai greičiausia tarta 
*Salidavū (: asm. *Salida, Saleyde, plg. dar Delidū, Aly- 
taus aps. ež.) su įprastine prūsų vietovardine priesaga 
-avū. Jis yra išlikęs dabartinio Sollau kaimo (Kreuz- 
burgo apl.) pavadinime. Galime spėti, kad ir Kreuz- 
burgo pilis kryžiuočių pastatyta senosios Solidavos 
ribose. Sclunien, jei vardas nėra iškraipytas, prūsiš- 
kai būtų skambėję *Sklunijai. Jie vadinti dar ir kitu 
vardu, šaltinių rašoma Calige ir Calyen, o prūsiškai 
skaitytina *Kalijai (plg. pr. kalis „šamas“ ir asmenvardis 

Cale), dabar vok. Kalgen (pakeliui iš Karaliaučiaus į 
Brandenburgą). 1254 m. ribų aprašyme dar paminė- 
ta confinium Wore. Šaltiniuose lot. confinium reiškia 
maždaug tą pat, ką ir dažnesnis territorium, būtent 
apylinkę, apirubą, valsčių. Pats vardas vėliau rašomas 
ir Worie, Woria, o prūsų, matyti, tarta *Vorija (: liet. 
voras „senas“'). Iš aprašymo aišku, kad Vorijos būta 
Notangos pusėje priešais Varmei priklausiusius Plū- 
čius. Jai galėtų atliepti viena kuri dabartinių vieto- 
vių Voralaukis (paminėtas jau 1297), Vorkaimis ar Vory- 
nai, pirmosios dvi Heilsbergo aps., o pastaroji Ylavos. 
1419 m. mokesčių knygose Vorija eina kamarninkija 
(vok. Kammeramt). O 1287 m. privilegijoje minima 
terra Lauthen (pr. *Lautai ar *Lautū), tai dabartinis 
Lauth (Ylavos aps.). Christburgo taikos sutartimi no- 
tangėnai savo žemėje buvo pasižadėję pastatyti tris 
bažnyčias. Sutartyje išvardintos ir vietovės toms baž- 
nyčioms: Labegow, Tummonis ir Sutwiert. Pirmoji skai- 
tytina pr. *Labagava ar *Labagavo ir jau M. Toeppeno 
jungta su Labėnais (vok. Labehnen, Ylavos aps.), kurie 
1426 m. rašomi Labayn (pr. *Labainai ar *Labainjai). 
Spėjimas vargu pagrįstas, nes tai faktiškai du skirtingi 
vardai. Tummonis galėtų būti lotyniškas vienaskaitos 
kilmininkas iš prūsiškos lyties *Tumo ar *Tuma, jei 
tai nėra iškraipytas vardas. Paprastai jis tapatinamas 
su Dumnava (vok. Domnau, Barštyno aps.), rašoma 
1342 m. Dompnow, 1419 m. Domnow. Šiuo atveju vietoj 
Tummonis būtų skaitytina *Tumnouis. Sutwiert galėtų 
atliepti pr. *Sudvirtai ar *Sudvirdai. Darybai plg. prūsų 
asmenvardžius Sude, Sudenne ir Assowirt, Tulewirde, 
liet. Sūdmantas, Sūtkus (iš *Sūdkantas ar Sūdkintas) ir 
Jovirdas. Bet šiam vardui irgi nerandame jokio ati- 
tikmens dabartiniame Notangos vardyne. Žinoma, 

bažnyčioms numatytų vietų pavadinimai galėjo vė- 
liau ir išnykti. 

Notangos vardas šaltiniuose rašomas lot. Notangia 
(žr. aukščiau), Notangia (1238), Natania (Christburgo 
utartyje, sulotyninta pagal Brittania, Aguitania), Nat- 
tangia (1288), Nathangia (1290), vok. Natangen (1276), 
Natangin, Nattangin, Nattangirlant (N. Jeroschin), o no- 
tangėnai vadinami lot. Natangi, Nattangi, Natangenses, 
vok. Natangin (vn. Natange). Patys prūsai srities vardą 
bus tarę *Nūtangū (šiaurinėse tarmėse) ir *Noūtango 
(pietinėse). Liet. Notanga ir notangėnai (plg. Pilkėnai, 
Jūžintų par. k.) pasiūlyti K. Būgos. Bendrinei kalbai 
įprastesnis kirčiavimas būtų notangėnai (plg. *Medin- 
gū : medingėnai, Kūpiškis : kupiškčnai). 1948 m. Rašybos 
žodyne įdėta ir kitas naujadaras notangas, -ė. Bet jis 
neteiktinas vartoti, nes darybos atžvilgiu greičiau 
būtų lauktinas notangis, -ė. Plg. Ablingė (Endriejavo 
vls. k.) : Ablingis (žemaičių pavardė), Dubingė : Dubin- 
giai (Utenos aps. upė ir bžk.). - Vardas sudarytas su 
priesaga -ang-, pasitaikančia ir kituose prūsų vie- 
tovardžiuose, pvz., 1383 m. Lymange (dabar Leimangel, 
ež. netoli Guttstadto), rašomas ir Lymaio (1362), Lima 
(1364), 1337 m. Wadangen (dabar Wadang, ež., upė ir 
vietovė Allensteino aps.) : liet. Vadė (Tauragės aps. 
upė). Tos pačios darybos ir Palangė : Palū (Telšių ir 
Šiaulių aps. upės) : arūipalas „viršum ledo užėjęs ir 
sušalęs vanduo“ ir afit-palas : pilti; Alanga (Tauragės 
aps. upė) : Alėja (Raseinių aps. upė), Alantū, Alantas 
(Panevėžio ir Kretingos aps. upės) : alėti „bėgti, tekėti“. 
Būdinga, kad visi negausūs -an9- priesagos vietovar- 
džiai yra susispietę Žemaičiuose ir Užnemunėje, vadi- 
nasi tiesiogiai siekiasi su senuoju prūsų kalbos plotu. 
Vienos 1284 m. privilegijos nuoraše Notangos vardas 

parašytas Notungia. Iš to Būga darė išvadą, kad prūsų 
šnektose galėjusi būti ir lytis *Notungo. Tačiau nuo 
parašymo negalima laikyti kalbos faktu, nes tas nuo- 
rašas blogesnis už kitus du, kuriuose rašoma tik Na- 
tangia. Šaknimi Not-anga neatskiriama nuo upių vardų 
Notū (Trakų aps.), Notė arba Nėtija (Kretingos aps.), 
Nočiū (Lydos aps.) ir ežero Notygalas (Rokiškio aps.). 
O Nėteris ir Notera (Ukmergės ir Utenos aps. upės) 
jau pirštu prikišamai visus tuos vardus sieja su se- 
nuoju dilgėlės vardu *n6tė, vn.km. *noteres, iš kurios 
yra išriedėjusios dabartinės tarminės lytys: noteris 
(plg. mėtė : moteris), noterė, notera, notrė, notrū, notrėlė 
ir notrėlė, notrynė, notryna, notnerė. Prūsai irgi dilgėlę 
vadino noatis (skaitytina: notis). Plg. ir ukr. nat“, lenk. 
nač „daržovių lapai, stiebai“. Kai kurios dilgėlių at- 
mainos labai veša upių pakraščiuose. Todėl nenuos- 
tabu, kad iš to joms ir vardai pramenami. Kadangi 
Notangoje gausu upių ir upelių, tai, žinoma, netrūko 
ten ir dilgėlynų. Pagal juos prūsai būdinamai galėjo 
pavadinti ir savo sritį. Tokį spėjimą paremia ir kitų 
dviejų sričių, Pagudės ir Pamedės, augmeniniai var- 
dai. Plg. dar gūdnoterė, gūdnotrėlė „gailioji dilgėlė, 
pilktadilgė“, kuri neatskiriama nuo pr. gudde „krūmas, 
miškas“. 

Jau trys šimtai metų kaip notangėnai suvokietėjo, 
bet jų žemės vardas išliko gyvas iki pat mūsų dienų. 
XIV-XV a. Ordino valstybėje viena Balgos komtūri- 
jos kamarninkija vadinta Kammeramt Nadrauen. Betgi 
jai priklausė ne visa Notanga, o iš kitos pusės ir dalis 
senosios Varmės srities, tekusi Ordinui dalijantis Že- 
mes su Varmijos vyskupu. Apie 1341 m. minimas ir 
kamarninkijos centras Notangos kiemas (curia Na- 
tangyn, curia Natangensis), vėliau, matyti, išnykęs. Be 

to, nuo XIV a. vidurio Notangos vardas Ordino var- 
totas dar ir išplėstine reikšme, apskritai žemėms nuo 
Aismarių Mozūrų ir Lietuvos pusėn. Pvz., jos ribo- 
se esančiomis laikyta Ordino pilys Barčiai, Ungura, 
Seehestenas, Ortelsburgas. O XVI a. Prūsų kunigaikš- 
tijoje Notanga vėl sudarė vieną iš trijų krašto apy- 
gardų, vadinamąją Kreis Nadrauen su 15 apskričių 
(Hauptūmter ir Erbūmter): Brandenburgo, Balgos, Yla- 
vos, Barštyno, Rastenburgo, Alėckos, Barčių, Ungu- 
ros, Luko, Johannisburgo, Ryno (vok. Rhein), Lėciaus, 
Seehesteno, Girdavos ir Neuhofo. Ta pačia reikšme 
Notangos terminas buvo vartojamas ir XVII a., jau 
Prūsams susijungus su Brandenburgo kunigaikštija. 
1752 m., naujai pertvarkant Prūsų administracinį pa- 
skirstymą, vietoje senųjų trijų apygardų sudaryta 10 
apskričių. Iš panaikintos Notangos apygardos, su- 
jungus pirmesnes mažesnes apskritis, padarytos ke- 
turios naujos: Brandenburgo, Rastenburgo, Seehes- 
teno ir Alėckos. Oficialiai nebevartojamas Notangos 
vardas vis dėlto išliko iki pat paskutinių laikų vietiniu 
geografiniu pavadinimu, vokiečių žymimu (Nadrauen) 
ir žemėlapiuose. Čia taip pat paminėtinas ir notungaris 
„griozdiškas žmogus, grėva“ (Kudirkos Naumiestis), 
vėlyvas skolinys (per vokiečių žemaičių tarmę) iš vok. 
Natanger, Rytprūsiuose vartoto, kaip ir būdvardis 
natangisch, etnografiniu ir dialektologiniu terminu. 


BARTA 


Barta - Prūsų žemės sritis, gyventa prūsiškos bartų 
kilties. Pirmą kartą Bartos vardas (terra Pruzie... Bar- 
cia) minimas Danijos karaliaus Valdemaro II žemės 
knygose, rašytose tarp 1249-1269 m. P. Dusburgietis 
apie 1326 m. skiria dvi Bartas, didžiąją ir mažąją, 
vadinamąją Pliką Bartą, bet abi laiko viena, vienuo- 
liktąja, Prūsų sritimi (Bartha et Plica Bartha, gue nunc 
major et minor Bartha dicitur in gue Barthi vel Barthenses 
habitant). Prūsiškajam srities vardui Barta senojoje 
kuršių žemėje atliepia latvių Būrta ir liet. (išvestinė) 
Bart-uva — upė ir vietovė; tačiau abiejų etimologinė 
reikšmė neaiški. Iki šiol Bartos vardas yra išlikęs Ryt- 
prūsių miestelio Barten, o Plikos (: plikas) Bartos - Blei- 
chenbarto kaimo (Heilsbergo aps.) pavadinime. Geo- 
grafiškai Barta yra pati centrinė Prūsų sritis. Jos plotas 
gana tiksliai susekamas iš 1236 m. sienų aprašų. Ry- 
tuose Ašvinės (vok. Swine) upe ir Ašvinio (vok. Nor- 
denburger-See) bei Rėsavos (vok. Rehsauer-See) ežerais 
ribojasi su Nadruva, o pietuose Rastenburgo (Vop- 
laukis ir Monlaukis), Sensburgo (Kirsnos ežeras, ties 
dabartiniu Kerstinowen) apylinkėmis ir Peisės žemu- 
piu iki Alnos (vok. Alle) su Galinda. Šiaurės vaka- 
ruose maždaug Alnos tėkmė skiria Bartą nuo Pagu- 
dės, Varmės, Notangos, o jos ir Ašvinės santakys nuo 
Untsatrapio srities. Nuo Alnos Bartensteino apylinkės 

pietų kryptimi ėjo giria, skyrusi didžiąją Bartą nuo 
mažosios pietų vakaruose. Barta priklausė prie tankiai 
gyvenamųjų vakarinių Prūsų sričių. Tai paliudija ir 
gausūs archeologiniai radiniai. Dusburgiečio pasako- 
jimu, kovon galėjusi pastatyti per du tūkstančius rai- 
tininkų. Gyventojų skaičius Ordino laikų pradžiai 
apskaičiuojamas ligi 17 000. Prūsams pralaimėjus Žir- 
gūnės mūšį (1233), Ordinas 1238-1240 m. nukariauja 
ir Bartą, kartu su Varme ir Notanga. Paima įkaitus ir 
krašte pasistato tris baudžiamąsias pilis: Bartensteiną, 
Valinavą (vok. Wiesenburg, prie Gubrės upės) ir Reselį 
(vak. Rėssel), abi paskutiniosios, matyt, išgriautų bar- 
tų pilių ar šiaip vietovių vietoje. Senos, prieškryžiuo- 
tinės, yra ir Girdavos (vok. Gerdauen) bei Vaištoto 
(šaltinių: Waistotepila, prie Gubrės upės) pilys, vadi- 
namos bartų bajorų (pociores) vardais. 1242 m. Barta 
sykiu su kitomis sritimis sukyla prieš vokiečius ir, 
net Pamedei su Varmės ir Notangos dalimi vėl ordi- 
nui (1249) pasidavus, dar išsilaiko ligi 1252 m. Prasi- 
dėjus 1260 m. antrajam sukilimui, bartai vadu išsi- 
renka Dyvaną ir puola kryžiuočių pilis; jas apsupę 
įsitvirtina, naudojasi sienų griaunamomis mašinomis. 
Paima Girdavą ir Vaištoto pilį. Valinavą sugriauti 
pasisekė tik po trejų metų (1263), o Bartensteine Or- 
dinas išsilaiko net iki 1264 m. Dyvanas, kovai talki- 
nėjamas ne tik pagudėnų, bet ir sūduvių, nuniokoja 
Kulmo žemę, Kirsos (vok. Christburg) ir Marienburgo 
apl. Jam 1273 m. prie Kovalevo (vok. Schėnsee) žuvus, 
Barta Ordino galutinai pavergiama. Sūduviai, keršy- 
dami pasidavusiems bartams, užpuola ir sudegina 
naujai atstatytą Bartensteiną. Dalis Bartos sukilėlių 
išsikelia į Lietuvą. 1277 m. juos randame Gardine 
sykiu su kitais prūsų išeiviais ginant šią pilį nuo rusų. 

1284 m., Ordinui atsibrovus į Gardino sritį, bartai, 
norėdami išgelbėti kryžiuočių nelaisvėje laikomas 
savo šeimas, su juo susitaiko ir grįžta į Prūsus. Bet 
1286 m., susidėję su pagudėnais, vėl kviečiasi prieš 
vokiečius Rūgeno kunigaikštį ir dėl šio paskutinio 
sąmokslo skaudžiai nukenčia. Dar 1293 m. vienas bar- 
tas, pabėgęs iš Ragainės pas Vytenį, veda lietuvių ka- 
riuomenę Skalvių pilies paimti. Nors per laisvės ko- 
vas ir sukilimus Bartoje turėjo žūti žymi gyventojų 
dalis, bet tyru, kaip gretimoji Galinda, ji nepavirto. 
Lietuviai, kariaudami Prūsuose, neaplenkia nė šios 
srities. 1311 m. Ordinas užpuola Voplaukyje sustojusį 
iš Varmės su grobiu grįžtantį Vytenį ir kovoje, kro- 
nikininko žodžiais, žuvę ligi 3000 lietuvių. 1347 m. 
Kęstutis, Algirdas ir Narimantas griauna Girdavos, 
Reselio ir Liūnų (vok. Leuenburg) pilis. 1353 m. Kęs- 
tutis su Algirdu iš Reselio apylinkių išsiveda 500 be- 
laisvių, jų tarpe ir kryžiuotį H. Kranichfeldą, vėliau 
(1361) patį Kęstutį ties Eckersbergu prie Spirdingo 
ežero nelaisvėn paėmusį. Paskutinį kartą Kęstutis Gir- 
davos srityje lankosi 1373 m. Ordinas, gindamasis 
nuo lietuvių puolimų, tyro pakraščiais apie Bartą, 
ypač rytuose, prisistato visą virtinę sargybinių pilai- 
čių (Wildburę): Alna (vok. Allenburg), Auktalytė (vok. 
Wohnsdorf), Nordenburgas, Guja, Malteiniai (vok. Malt- 
hainen), Barta, Ungura (vok. Angerburę), Rungos bras- 
ta (šaltinių: Rungenbrust), Grobynas (šaltinių Grebin), 
Rastenburgas, Baislaukis (vok. Būslack), Seehestenas, 
Rheinas, Wartenbergas... - daugumas senos prūsų 
vietovės, vėliau kelios išaugusios didokais miestais. 
Iš Bartos per Girdavą, tyru per Gavaičius, Romintos 
ir Lazdijos upes XIV a. gale ėjo karo kelias į Merkinę. 
Bartai, kaip ir visi pavergtieji prūsai, eina Ordinui 

karo tarnybą, žvalgo kelius į Lietuvą, o vadinamieji 
plėšeikos (latrunculi) 1370 m. iš Girdavos pasiekia net 
Kaltinėnus. Suvokietėję bus bartai tik XVI-XVII a. 
Apie pusę XV a. jie, matyt, dar visai vokiškai nemoka, 
nes 1444 m. Wartenberge randame prūsams atskirą 
nuodėmklausį. 1360-1490 m. Heilsberge veikė prūsų 
mokykla. XVI a. kronikininkai Erasmus, Stella ir Si- 
monas Grunau, rašydami apie Bartonią, kildino šį 
vardą iš tariamojo Barto, Vaidievučio sūnaus. 


UNSATRAPIS 


Unsatrapis — nedidelė senosios prūsų žemės sritis 
Alnos ir Ašvinės (vok. Swine) santakoje. P. Dusbur- 
gietis savo kronikos pradžioje, išskaičiuodamas pa- 
grindines prūsų sritis (lot. partes), Unsatrapio nemini, 
bet vėliau, kalbėdamas apie jo nukariavimą, jau iš- 
skiria atskira sritimi (lot. terra). Jai nukariauti Ordinui 
pakako poros žygių, surengtų ką tik pastatytos Ka- 
raliaučiaus pilies komtūro. Kronikininko pasakojimu 
pirmajam 1255 m. žygiui komtūras buvęs pasitelkęs 
ir kryžiuočiams pasidavusių sembų karių, o vadovu 
pasiėmęs vokiečiams Vėluvos pilį išdavusį jos virši- 
ninką nadruvį Tiršką, „tiksliai žinojusį kelius į kaimy- 
nines žemes“. Žygio tikslas buvo dabar nebeatseka- 
ma Kapastatų (orig. Capostete; vardui plg. Endriejavo 
vls. ež. Kūpstatas ir k. Kapstatai) pilis. Ji paimta staigiu 
antpuoliu ir, įgulą išžudžius, sudeginta. Pilis, matyti, 
buvo gerai sutvirtinta, nes kronikininkas pažymi, kad 
sienoms perlipti vartotos kopėčios ir kiti „tinkamu 
būdu išrikiuoti puolimui reikalingi padargai“. Se- 
kančiais 1256 m. su „antrąkart surinkta galinga ka- 
riuomene“ vėl žygiuota Unsatrapin ir sunaikinta pilis, 
Dusburgiečio iškraipytai vadinama Ochtolite. Vokiš- 
kame kronikos vertime rašoma jau teisingiau Ouc- 
tolite, o kituose XIV a. Ordino šaltiniuose Auctoliten 
(1375), Auckolite (1380), Auclithen (1368). Patys prūsai 

pilį bus vadinę *Auktolitjai (iš asmenvardžio * Aukto- 
lis : pr. aukta- „aukštas“ = liet. Aukštuolis), lietuviškai 
tariant Aukštuolyčiai. Pilyje ir apylinkėje suimta bei 
išžudyta daug Žmonių, o ji pati „iš pagrindų sudegin- 
ta“. 1384 m. Auclitin paminėta tyro pakraščio apsau- 
ginių pilaičių (vok. Wildhaus) sąraše. Pilaites inspekta- 
vęs Ordino maršalas joje rado tik keturis rankinius 
kilpinius su trylika kapų strėlių ir todėl apginklavi- 
mą papildė trimis kilpiniais ir šešiomis kapomis strė- 
lių. Pilies vardas išliko Alnos paupio dvaro pavadi- 
nime vok. Auglitten, buv. Barštyno (vok. Bartenstein, 
dabar lenk. Bartoszyce) apskrityje. Kitų trijų Unsa- 
trapio pilių įgulos, matydamos nebegalėsiančios prie- 
šintis, pristačiusios įkaitus ir kronikininko žodžiais 
„Nhužemintai nulenkusios sprandus krikščionių tikė- 
jimui ir broliams“, t.y. kryžiuočiams. Viena iš tų pilių, 
vadinama Gundava (orig. Gundow, 1363 Gondaw), bus 
buvusi dabartinio kaimo vok. Gundau (5 km į vaka- 
rus nuo Alnos miesto, kairiajame tos upės krante) 
apylinkėje. Vardas sudarytas iš prūsų asmenvardžio 
Gundas (1395 Gunde) su vietovardine priesaga -ava. 
Antrosios, taip pat dabar nebeatsekamos pilies pava- 
dinimas P. Dusburgiečio užrašytas Angetete, vok. An- 
getėtin. Jei jis nėra sudarkytas, tai būtų skaitytinas pr. 
*Angetitjai ir sudarytas su ta pačia mažybine priesaga 
-Tt- (= liet. -ytis), kaip ir *Auktolitjai. Ši priesaga labai 
dažna prūsų tėvavardiniuose asmenvardžiuose ir vie- 
tovardžiuose. Priesaga -2t- (= liet. -ėtas) prūsų vardy- 
ne, rodos, nepažįstama. Taigi pilies būtosios vietos 
vardas kildintinas iš asmenvardžio *Angetis. Jo dary- 
bai plg. gana dažnus priesagos -et- (= liet. -ėtis) prūsų 
asmenvardžius, pvz., šaltinių rašomus nukąstomis ga- 
lūnėmis Dirggethe, Gandete, Mokethe, Rawkete, Wirkethe 

(= liet. Virkėtis). Trečioji pilis kronikininko vadinama 
tuo pačiu srities vardu (žr. toliau). Tai rodytų, kad 
sričiai vardas pramintas pagal jos žymiausią pilį. 

Nukariautas Unsatrapis neišnyksta iš istorinių šal- 
tinių. P. Dusburgietis toliau mini, kad 1295 m. Kara- 
liaučiaus komtūras su kariuomene iš Unsatrapio žy- 
giavęs nubausti sukilusių nadruvių. 1319 m. žygio į 
Prūsus metu šią sritį su 800 karių buvo pasiekęs Gar- 
dino pilies viršininkas (castellanus de Gartha) kuni- 
gaikštis Dovydas. Palikęs pasaloje savo dalinį, puolė 
su 80 vyrų ir „sudeginęs kelis namus, gabenosi didelį 
žmonių ir kitų daiktų grobį“. Bet Tepliuvos komtūras 
grįžtantiems lietuviams pastojęs kelią nugriaudamas 
tiltą. Mūšyje jų Žuvę 60, o likusieji, palikę visą grobį, 
nuskubėję į pasalą ir „visi pergąsdinti pasitraukė“. 
Vygandas Marburgietis vėl savo kronikoje pasakoja, 
kad 1347 m. rudenį Algirdas, tris dienas „ugnimi ir 
plėšimu“ siautęs prie Ragainės, per Graudo girią sku- 
biai nužygiavęs Įsruties apylinkėn, kur pridaręs „pa- 
našios žalos“, 6 spalio pasiekęs Vėluvą, patylomis 
įsiveržęs į miestą ir jį su bažnyčia sudeginęs. Po to 
nusiautęs Valmių apylinkę (orig. terram Wolmensem, 
1419 Wolmen, dabar vok. Wolmen, kaimas 10 km į piet- 
vakarius nuo Friedlando), išsivarydamas vyrus ir mo- 
teris. Paskui „netrukdamas“ nužygiavęs į Unsatrapį, 
iš kur, mūšyje Žuvus vienam Ordino broliui su 14 
karių, be daugelio kitų užmuštų, išsivaręs belaisvių 
ir po to dar lietuviai „panašiai padarę“ Girduvos 
apylinkėje. Iš to paties kronikininko dar sužinome, 
kad 1382 m. sausio mėn. Kęstutis „plėšęs ir deginęs“ 
prie Vėluvos, paskui prie Tepliuvos ir Unsatrapio, 
pridarydamas didelių nuostolių, ir „prieš sutemstant 
išsivedė 500 imtinių“. 


14 — 329 

Visos P. Dusburgiečio suminėtos Unsatrapio sri- 
ties pilaitės yra buvusios netoli viena kitos Alnos pa- 
upyje, tarp Friedlando (nuo 1946 m. rus. Pravdinsk) ir 
Alnos (vok. Allenburg, nuo 1946 m. rus. Družba) mies- 
tų. Todėl ir jos plotas bei ribos iš šaltinių vos apytik- 
riai atsekamos. Iš 1326 m. sudaryto Bartos srities ribų 
aprašymo matyti, kad Unsatrapis ribojosi vakaruose 
su Notanga, rytuose su Nadruva, o pietuose siena su 
Barta, prasidėjusi nuo Alnos upės, kiek į pietus nuo 
Friedlando, ėjo rytų kryptimi pro Kurtmedžius (pr. 
*Kurtmedjai : pr. korto „aptvertas alkas, giraitė“ + me- 
dian „miškas“, vok. Kortmedien, 5 km į pietus nuo Al- 
nos miesto) iki Ašvinės, kur atsidūrė į Nadruvos sie- 
ną. Į vakarus Unsatrapis bus siekęs kiek ir už Alnos 
upės. Tai aiškėja iš dviejų žemės privilegijų. 1317 m. 
vienam vokiečiui užrašytas Lubynų laukas, kur „iš 
seno sueina ir susijungia Unsatrapio ir Dumnavos 
(vok. Domnau, nuo 1946 m. rus. Domnovo, 10 km į va- 
karus nuo Friedlando) žemės“. O 1333 m. privilegijoje 
Ordino vyriausiasis maršalas Ditrichas iš Altenburgo 
užrašo žemės lietuviui Draveniui ir jo įpėdiniams 
Unsatrapio srities Vumių kaime (vok. Wommen, 5 km 
į šiaurę nuo Friedlando). Jis, kaip ir keletas kitų to 
meto Lietuvos pabėgėlių, matyti, saugumo sumeti- 
mais, kryžiuočių buvo apgyvendintas krašto gilumoje 
ir, be to, už „ištikimas paslaugas“ atleistas nuo lauko 
darbų, dešimtinės ir tyro sargybų prieš lietuvius (cus- 
todia Litwinorum in solitudine), tačiau įpareigotas da- 
lyvauti krašto gynyboje, naujų tvirtovių statyboje ir 
senųjų taisyme. Šiaurėje Unsatrapis Alnos ir Prieg- 
liaus santakoje turbūt susidūrė ir su Semba. 

Srities ir pilies pavadinimas Ordino šaltiniuose pa- 
prastai rašomas: Wohenstorph, Wūnsdarf (P. Dusburgiečio 

kronika ir jos vokiškas vertimas), Wunstorf, Wunsdorff, 
Wuhnsdorf, Wonsdorff, Wonesdorf, Wansdorf, Wundorff. 
Tik pati pilis kartą P. Dusburgiečio (taip pat ir vertime) 
užrašyta Unsatrapis, o XVI a. kronikininkų rašoma Unsa- 
potraps (Lucas David), Wusatrapen (Schūtz). Šaltininis 
Unsatrapis prūsiškai galėtų būti skaitomas ir Unzatrapis, 
nes raidė s šaltinių rašyboje reiškia ne tik priebalsį s, bet 
ir z. Vardas atrodo sudurtinis. Pirmasis sandas unsa- 
greičiausia jungtinas su pr. unsei, unsai- „aukštyn, ant“, 
kuris vėl bene bus giminaitis rytiečių lietuvių prieš- 
dėliui užuo-, daiktavardžiams užūodanga „uždanga“, 
užuovada „užvada, pavadinimas“. Pr. unsa- tada būtų 
skaitytinas *unz4- ir kilęs iš pirmykščio *uz4-, kuriam 
dėl priešdėlių en- ,į-, in-“, sen- ,są-, san-“ analogijos 
įspraustas priebalsis n. Antrasis sandas -trapis vėl neat- 
skiriamas nuo prūsų asmenvardžio Trapo, iš senesnio 
*Trapaū (1263 Troppo, Barštyno apl.), davusio pradžią ir 
vietovardžiams Tropyten 1336 (Semboje), Troplauken 
1387 (: pr. lauks laukas“, Unsatrapio apl.). Čia priklauso 
taip pat senosios Skalvos vietovardis Trappen (1395), 
kuris dabar lietuvių tariamas Trapėnai (trm. Trepėnai). 
Plg. dar Trapaitis (1595 Tropaitis, Salantų apylinkės 
tėvavardinė pavardė), Trapai (Skaudvilės vls. kaimas ir 
dv.), Trepėnai (XVI a. rašo Tropiany) ir Trepėnėliai (Vi- 
duklės vls. kaimas). Etimologiškai visi tie vardai sietini 
su prūsų veiksmažodžiu trapt „žengti“ ir liet. trapinėti. 
Vadinasi, pr. *Unzatrapis lietuviškai tariant būtų *Už- 
uotrapis. 

Kadangi srities vardas pačių prūsų buvo tariamas 
ir su pridėtiniu priebalsiu v (plg. pr. wundan : unds 
„vanduo“, wuschts : uschts „šeštas“), tai Ordino raštinin- 
kams lengvai galėjo pasišauti vokiška liaudinė eti- 
mologija: wohnen „gyventi“ + Dorf „kaimas“. Jau viena 

1288 m. žemės privilegija datuojama: Datum in Wons- 
dorffsuper Alnam. Šis įrašas dar ir tuo svarbus, kad ro- 
do tą prūsų pilį buvus Alnos paupyje ir kad Ordino 
vėliau ja naudotasi administracijos reikalams. 1372 m. 
jos vietoje jau būta Ordino pilies, kuri tik 1466 m. per- 
ėjo į privačias rankas. Vygando Marburgiečio pasako- 
jimu kryžiuočių 1370 m. žygyje į Žemaičius Kaltinėnų 
apylinkėje, kartu su prūsų plėšeikomis (vok. Struter) 
žuvęs vokietis Vristzche de Wunsdorff, greičiausiai Un- 
satrapio pilies viršininkas. Iki dabar Unsatrapio vardas 
yra išlikęs, buvusiame dvaro ir geležinkelio stoties pa- 
vadinime vok. Wohnsdorf (pusiaukelėje tarp Alnos ir 
Friedlando), anksčiau dvi vietovės: Gross-Wohnsdorf 
ir 4 km į rytus Klein-Wohnsdorf. 

Vėlesniais Ordino laikais iki pat XVI a. pradžios Un- 
satrapis sudarė vieną Karaliaučiaus apygardos Įsruties 
srities administracinį padalinį, vadinamąjį vok. Kam- 
meramt. 


SASNA 


Sasna - pietvakarinė senosios prūsų žemės sritis lenkų 
pasienyje, įsiterpusi tarp Lubavos (vok. Lėbau, lenk. 
Lubawska ziemia) ir Galindos. Sasna pirmą kartą pami- 
nėta 1257 m. Tais metais Kujawijos ir Leczycos kuni- 
gaikštis Kazimieras, tardamasis su Ordinu dėl nuka- 
riautų ir nukariausimų prūsų žemių, atsižada nuo 
teisių į Sasną, o Ordino krašto magistras Gerhardas 
pasižada laikytis 1254 m. pasirašytos Lubavos srities 
dalybų sutarties. 1263 m. vėl dalijasi Sasnos žemes su 
Kulmo vyskupu ir bažnytiniu atžvilgiu ji visa pri- 
skiriama Kulmo vyskupijai. 1303 m. Kulmo vyskupas 
galutinai susitaria su Ordinu dėl Lubavos ir Sasnos 
ribų. Kadangi kryžiuočiai pradžioje dėl prūsų žemių 
vis turėjo ginčų su lenkų kunigaikščiais, tai 1267 m. jie 
iš Čekijos karaliaus Otokaro II buvo išsirūpinę raštą, 
kuriuo patvirtinamos Ordino teisės į vakarines prūsų 
sritis ir jų tarpe iškraipytu vardu suminėta ir Sasna 
(terra Soysim). 

Dar prieš atsikraustant kryžiuočiams Sasnos gy- 
ventojai buvo išnaikinti kovose su lenkais. Tai leidžia 
manyti ankstyvųjų lenkų šaltinių trumpos užuomi- 
nos apie jų kunigaikščių karus su prūsais, ypačiai 
jotvingiais. Lowmianskis spėja, kad Sasną XII a. pir- 
mojoje pusėje bus nuniokojęs Boleslovas Kreivabur- 
nis. Kalbėdamas apie šio kunigaikščio 1108 m. žygį 

Gallus greičiausia turėjo galvoje Sasną, nes kaip tik 
šia proga jis aiškina prūsus neva kilus iš Saksonijos. 
Kronikininkas, be abejo, dėl fonetinio panašumo bus 
sutapatinęs Sasnos vardą su saksų pavadinimu, sen. 
lenk. Sasy, XIII a. vok. Sassen. Apskritai pradžioje dėl 
lenkų puolimų prūsams iš pasieninių sričių teko pasi- 
traukti krašto gilumon, maždaug į Pamedės-Pagudės- 
Nadruvos liniją. Pasibaigus teritoriniams ginčams su 
lenkais ir numalšinus prūsų sukilimus, sustiprėjęs 
Ordinas XIV a. pradžioje imasi Sasnos kolonizacijos. 
Daugiausia ji buvo vykdoma Christburgo komtūrų. 
Iš 1321-1334 m. yra išlikę net keliolika privilegijų, 
kuriose Sasnos dideli žemės plotai užrašomi vokie- 
čiams kolonistams, pvz., vienoje 1321 m. privilegijoje 
iš karto trims asmenims 1440 ūbų (vok. Hube, Hufe 
būdavo po 20, 30 ar net po 40 margų), o kitose po 
400 ir 200 ūbų. Visas plotas tarp Draventos ir jos inta- 
ko Grabiškės (vok. Grabitz, Grabitschek) 1325 m. buvo 
padalytas į aštuonis dvarus ir išdalytas vokiečiams 
naujakuriams. Taip pat yra keletas žemių užrašų ir 
prūsams bei lenkams, bet daug mažesniais kiekiais. 
Pvz., 1334 m. prūsams Vopilui, Nodravui ir Skovotui 
užrašyta 100 ūbų prie Nydos upės. 1332 m. vėl atnau- 
jinta ankstesnė privilegija, kuria broliams Globūnui 
ir Glausotui buvo skirta 80 ūbų Arnavoje (vok. Arnau, 
lenk. Ornowo) ir prie Arelyno ežero (abu į pietus nuo 
Osterodės). Daugumas privilegijų išduota lenkiška 
Kulmo teise. Kad Sasnos kolonizacijoje dalyvauta ir 
lenkų, tarp ko kita patvirtina ir privilegijose pasitai- 
kantieji lenkiški vietovardžiai. Pvz., 1328 m. Nydos 
dešiniajame krante, į vakarus nuo Zaldavos minimi 
Grodkowo ir Lensk (orig.: gutter Grotkau und Lenczke 
neben der Nyda), o 1334 m. priešais jos pietiniame 

krante Nick (iš prolytės *Nidiskū) su jo lenkiškai pa- 
vadintu seniūnu (orig.: des alten starosten von Niczk). 

Iš šaltinių nieko nepatiriame apie Sasnos plotą Or- 
dino laikų pradžioje. Bet iš žemės privilegijose mini- 
mų vietovardžių ir vandenvardžių galima bent apy- 
tikriai apibrėžti jos ribas XIV a. pirmojoje pusėje. Jau 
K. Hennenbergeris, žinojęs apie anas privilegijas, savo 
1595 m. išleistoje Erclerung der Preussischen grossern 
Landtafel, nurodė, kad Sasnai priklausiusios Zaldavos, 
Neidenburgo, Hohensteino ir Osterodės apylinkės. Iš 
privilegijų taip pat aišku, kad Sasnai priskirtina ir 
Gilgenburgo apylinkė. - Kai kurių žemes gavusiųjų 
kolonistų vardai iki šiol yra išlikę vietų pavadini- 
muose. Kulmo žemės bajoras ir dvarininkas Peter von 
Heselecht, 1321 m. privilegija gavęs stambią valdą 
Sasnoje, davė pradžią dabartiniam Heeselichto (len- 
kų pavadinto Leszcz) miesteliui prie Gilgenburgo, o 
pagal 1328 m. 200 ūbų gavusį kitą bajorą Conradą 
Duringą vėl praminta Dėhringeno vietovė (lenk. Du- 
rag, į pietus nuo Osterodės). Naujakurių vardus dėvi 
ir Geierswalde (perdirbtas lenk. Gierszwatd, pusiau- 
kelėje tarp Osterodės ir Gilgenburgo), Kirsteindorf 
(ten pat) ir galbūt Faulen (į šiaurės rytus nuo Gil- 
genburgo). Su anksčiau minėtu Vopilu galėtų būti 
siejama dabartinė vietovė, vokiškai vadinama Wap- 
litz (iš lenk. *Waplice, 1470 m. dokumente Waples, kuri 
su vietovardžiams vartojama tėvavardine priesaga 
-ice sulenkinta iš prūsiškos lyties *Vopilai), dabar lenk. 
Waplewo (pusiaukelėje tarp Hohensteino ir Neiden- 
burgo). 1334 m. Christburgo komtūras „ištikimam 
tarnui“ Steffanui Cleczinui užrašo prūsišku vardu 
vadinamą žemės nuosavybę Sekerynus (iš asmenvar- 
džio *Sekeras : liet. sėkti, kaip kėmeras „netikęs žmogus“: 

kemėtis „painiotis kalbant'; plg. dar Sekioniai, Kruonio 
vls. kaimas *Sekys), iš kurios vėliau išaugo jau jo var- 
dą dėvinti vietovė Steffanswalde (lenk. Szczepanko- 
wo, Osterodės aps.). Sudurtinių vietovardžių antrasis 
sandas -walde (: vok. Wald „miškas') pirštu prikiša- 
mai rodo, kad kolonistams skirtų žemių būta miškin- 
gų. Palyginti sparčią Sasnos kolonizaciją patvirtina 
ir naujų Ordino administracinių centrų bei miestų 
kūrimasis. Pradžioje visas Sasnos tyras buvo Christ- 
burgo komtūrijos žinioje. Bet jame įsikūrus daugiau 
gyventojų jau apie 1340 m. buvo įsteigta nauja kom- 
tūrija Osterodėje, kur jau nuo 1325 m. gyveno Ordino 
valdininkas, vadinamasis rūpintojas (vok. Pfleger, lot. 
provisor). Pilies ir prie jos jau prieš 1331 m. įsteigto 
miesto vardas yra atneštinis vokiškas. Lenkai jį yra 
pritaikę kaip Ostrod arba (po 1945 m.) Ostrūda. XIV a. 
pirmojoje pusėje įkurtos ir kitos Sasnos srities pilys 
bei miestai. Gilgenburgo miestas įsteigtas prie to var- 
do Ordino pilies 1326 m., o pilis pirmą kartą paminėta 
1316 m. (domus in Ilienburę). Kadangi šis vardas šal- 
tiniuose (1325-1335) paprastai rašomas Ilgenburg ir 
retkarčiais Ylginburg, Ilgenbergk, Iligenburg, Ilienburą, 
Ylienberę ir tik vieną kartą Gilgenburę (1323), tai jis, 
be abejo, sietinas su dviejų iš abiejų miesto pusių 
ištysusių pailgų ežerų vardu, kuriuos prūsai bus va- 
dinę Ilginiais. Plg. 1331 ir 1346 m. paminėtą Osterodės 
ir Marungo apskričių ežerą Ylgen, Ilgene ir visą eilę 
dėl jų ilgumo taip pramintų Lietuvos ežerų (Ilgis, 
Ilgynas). Rašymas Gilgenburę (vokiečių ir dabar taria- 
ma trm. Jiljenburę) įsigalėjo tik vėliau. Dabar tie eže- 
rai vokiškai vadinami Grosser ir Kleiner Damerau-See 
ir tuo vardu pažįstami jau XIV a. (1321 grose, cleyne 
Dammeraw). Šis pavadinimas pasiskolintas iš lenkų, 

kurie kurdamiesi Sasnos tyro ąžuolynėse (lenk. dąb- 
rowa), pagal vietos pobūdį, savaip praminė ir ežerus 
bei vietovę: jezioro Dąbrowskie, Dąbrėwno. Dabartinis 
Dziatdowo irgi lenkų fonetiškai perdirbtas iš pr. *Zal- 
davo : pr. saligan, sk. zaljan = liet. žūlias : žėlti), kuriai 
atlieptų liet. Žaldava ar Žalduva. Vardas negali būti 
slaviškas, nes pažįstama ir kita Žaldava (1419 Solidow, 
1490 Solldaw, dabar vok. Sollau) prūsų krašto gilumo- 
je, į pietus nuo Karaliaučiaus, Ylavos apskrities Ho- 
hensteinui (lenk. Olsztynek), pramintam pagal Oste- 
rodės komtūrą Gūnterį von Hohensteiną (1349-1370), 
miesto privilegija suteikta 1359 m. Neidenburgui mies- 
to teisės suteiktos 1381 m., o vardas duotas pagal pro 
jį tekančią Nydos upę (1328 Nida, 1343 Nyda, 1334 
Nyede, Neide). Lenkai vokiškąjį vardą saviškai perdir- 
bo į Nibork, o 1946 m. pakeitė į Nidzica. Taip pat Sas- 
noje, veik viduryje tarp Gilbengurgo, Osterodės ir Ho- 
hensteino, yra ir Tannenbergas bei Grūnwaldas, kur 
1410 m. buvo sutriuškinta kryžiuočių galybė. — Pri- 
vilegijose suminėtas gerokas skaičius prūsiškų vie- 
tovardžių ir vandenvardžių tarp ko kita rodo, kad 
senieji Sasnos gyventojai per karus negalėjo būti visai 
išnaikinti. Priešingu atveju veik dviejų šimtų metų 
būvyje būtų išnykę ypačiai gyventųjų vietų pava- 
dinimai. Juos išlaikė pavieniai tyre išlikę gyventojai, 
šaltinių liudijimu vertęsi daugiausia medžiokle, žve- 
jyba ir bitininkyste. Be to, archeologų pastebėta, kad 
naujų sodybų dažnai kurtasi seniau gyventųjų vietose 
(Schlūter). Be aukščiau nurodytųjų privilegijose Oste- 
rodės srityje dar minimos šios prūsų vietovės: Tyrava 
(1332, dabar vok. Thyrau, lenk. Tyrowo : liet. tyras), 
Leipa (1508 Leipe, dabar vok. Leip : pr. *leipo = liet. 
liepa, jau 1334 m. užrašyta sulenkinta lytimi Lypow, 

dabar lenk. Lipowo), taip pat dabar jau išnykusios 
Posorten ir Poteniten (1328). Leipos kaime (lot. villa) 
prūsai Juodutis ir Valintynas buvo gavę 90 ūbų že- 
mės, bet 1328 m. Ordino buvo priversti ją perleisti to 
kaimo vaitui vokiečiui Nicolaus von Rosenbergui, 
kuris čia statėsi smuklę. 1334 m. Leipoje turėjo būti 
jau ir bažnyčia, nes tais metais rašytame dokumente 
liudytoju paminėtas jo klebonas (Ioannes plebanus de 
Lypow). Iš vandenvardžių dar paminėtina: upės Vikara 
(1303 Wykara : liet. vikrūs, lenkų perdirbta į Wkra) ir 
Skutava (1321 Scottaw, 1349 Skuttaw : liet. Skūtulas, Ma- 
žeikių aps. upė), abi Neidenburgo apskrityje, taip pat 
ežerai Iniškis (1321 Innysken, greičiau gyvenamosios 
vietos vardas, Neidenburgo aps.), Smardynas (1332 
Smordin : pr. Smorde jieva“, dabar Schmordingsee, į piet- 
vakarius nuo Osterodės), Mėlynas (1333 Melin : pr. 
vn.gl. milinan „dėmė“ = liet. mėlyna „mėlynė“), vokie- 
čių perdirbtas į Mūhklen-See, ir Sventynas (1333 Swen- 
tin : pr. *svents = liet. šventas, dabar vok. Schwentinsee), 
abu į vakarus nuo Hohensteino. 

Šaltiniuose Sasna vadinama lot. terra, vėliau distric- 
tus, vok. land. Pats vardas pradžioje pasirodo iškrai- 
pytas: Soysim 1267 m., Sausyn 1298 m., bet ir Sassin 
1263 m. Žemės privilegijose rašyba svyruoja: Sossen, 
Sossyn, Sossin, Soszen, Szossen, net Czossen, Czossin 
(1333). Dabartinę vokiečių istorikų vartojamą lytį Sas- 
sen randame jau 1334 m. privilegijoje. Lietuviškoji šios 
srities vardo lytis Sasną nustatyta K. Būgos. Čia tarp 
ko kita jis rėmėsi ir prūsišku Sūduvos upėvardžiu 
Sasna (dešinysis Šešupės intakas Marijampolės aps.). 
Būgos nustatytą lytį patvirtina 1315 m. lotyniškos pri- 
vilegijos lauko vardas Sasne (campum Sasne vocatum), 
kuriam 1334 m. vokiškai rašytoje privilegijoje jau 

pridėta ir vokiška galūnė — feld Sasnen. Dabartinis 
kaimas (prie Marungo-Christburgo geležinkelio) vo- 
kiečių vadinamas vėl Sassen, kurį lenkai perdirbo į 
Sasiny. Numetus galūninį balsį, vokiečių kalboje fo- 
netiškai negalima lytis *Sasn turėjo išvirsti Sassen. 
Patys prūsai savo srities vardą bus tarę *Sasno (pie- 
tuose) ir *Sasna (šiaurėje). Etimologiškai Sasna neat- 
skirtina nuo pr. sasnis „kiškis“. Taip šis Žodis, o ne 
*sasins skaitytinas Elbingo žodynėlyje. Kitaip tariant 
Sasna lietuviškai reiškia „kiškynę, zuikynę“. Šią etimo- 
logiją patvirtina ir 1303 m. paminėtas Labuvos pa- 
sienio piliakalnio (lot. vallum) vardas Sassenpile (: pr. 
*pilė = žem. pilė piliakalnis“), kuris 1338 m. dokumen- 
te išverstas vok. Hasenberę (: Hase „kiškis“ + Berg ,kal- 
nas'), dabar rašomas Haasenberg (Osterodės aps. dv.) 
ir lenkų vėl verčiamas Zajączkowo, o nuo 1946 m. Za- 
jączki. Žemės privilegijose ši vietovė dar vadinama ir 
Hasendamerau. - Sūduvos Sasna jau minima XIV a. 
galo kryžiuočių žygiaraščiuose (Sassene), davė pra- 
džią ir Sasnavos miesteliui bei to paties vardo Jankų 
valsčiaus kaimui. Zanavykai dažnai taria ir Sesnavū. 
Musninkų valsčiaus vienasėdis Sasnava ir kelios Sas- 
naukos, Sasnovkos, Sasnuvkos, žinoma, nieko bendro 
neturi su Sasna. Visos jos yra slaviškos. Plg. lenk. Sos- 
nowo, Sosnowka : sosna „pušis“. 


PAGUDĖ 


Pagudė - pietvakarinė prūsų žemės kiltinė sritis tarp 
Varmės ir Pamedės. Istorijos šaltiniuose Pagudė pir- 
mą kartą paminėta 1267 m. čekų karaliaus Otokaro II 
akte, kuriuo jis Ordinui pripažįsta teises į nukariautas 
prūsų žemes. Jų tarpe išvardyta ir Pogzania. Atskira 
žeme (terra) ji, tik iškraipytu vardu Peragodia, pa- 
vadinta ir apie XIII a. vidurį sudarytoje Liber Census 
Daniae. Ordino kronikininkas P. Dusburgietis, išvar- 
dydamas prūsų sritis iš vakarų (nuo Vyslos) į rytus, 
Pagudę vadina trečiąja (Tertia Pogesania, in gua Po- 
gesani). Jo kronika yra mažne ir vienintelis šaltinis, 
suteikiąs apie šią sritį žinių, daugiausia liečiančių jos 
nukariavimą ir vėlesnes pagudėnų laisvės kovas. 
Kryžiuočiai, pajungę pirmąją pagal Vyslą ištysusią 
prūsų sritį Pamedę, puolimą nukreipia į kaimyninę 
Pagudę. Krašto magistras Hermanas Balkas su po Meis- 
seno markgrafo Henriko žygio Prūsuose palikta ka- 
riuomene laivais per Drūsens ežerą pasiekia Pagudę ir 
Elbingo upės saloje 1237 m. pasistato to paties vardo pilį. 
Čia pat kronikininkas kitų pasakojimu pažymi, kad 
prūsai pirmąją pilį sugriovę ir vėliau ji buvusi atstatyta, 
jau su miestu, dabartinėje vietoje. Toliau jis tik pamini, 
kad „Elbingo broliai prieš pagudėnus garbingai kariavo 
daug karų“, bet smulkiau jų neaprašinėja. Tačiau iš 
visos pasakojimo eigos galima pasidaryti išvadą, kad 

Pagudę Ordinas bus nukariavęs palyginti greitai ir be 
didelių sunkumų. Mat 1238 m. pagudėnai jau buvo 
pasidavę, ir kryžiuočiai ruošėsi pulti Varmę, Notangą 
ir Bartą. Vokiečių spaudžiami, susitarę su Ordinu ir 
lenkų sritiniais kunigaikščiais besikivirčijančiu Pamario 
kunigaikščiu Sventopolku, prūsai 1242 m. sukyla, iš- 
žudo ateivius vokiečius ir sugriauna visas pilis, išskyrus 
tik Elbingą ir Balgą. Netrukus po to jungtinės Sven- 
topolko ir prūsų pajėgos nusiaučia dar Pamedę ir Kul- 
mo žemę. Christburgo taikos sutartyje išvardytos tik 
Pamedė, Varmė ir Notanga. Bet kadangi sričių išvar- 
dijimas pradedamas žodžiais „Iš kitos pusės suminėti 
naujakrikščiai, bet ypačiai tie iš...“, tai galėtum manyti, 
kad čia įskaitoma ir vardu nepaminėta Pagudė. Bet vėl 
prūsų pasižadamoms pastatyti bažnyčioms vietos iš- 
skaičiuotos tik anose trijose srityse. Taigi atrodo, kad 
1249 m. taikos sutartis Pagudės nelietė. Ir tolimesnė 
įvykių raida, rodos, patvirtina, kad sutarties sudarymo 
metu prūsų pasipriešinimas šioje srityje dar nebuvo 
galutinai palaužtas. Tik atvykus iš Vokietijos paspirties 
ir 1251-1252 m. „su daugybe karių gaisrais, plėšimais 
ir žudymais išvaikščiojus kraštą, kol jis visai nusilpo ir 
paskiau nebegalėjo atsigauti“, pavyko galutinai nu- 
malšinti sukilimą. Ordinas nepasitikėdamas iš pagu- 
dėnų ir iš su jais kartu pasidavusių pamedėnų, varmė- 
nų ir notangėnų paima įkaitus. Sekančiais 1253 m. su 
Ordinu taiką sudaro ir prūsų sukilėlių sąjungininkas 
Pamario Sventopolkas. Po Durbės kautynių 1260 m. 
rudenį įsiliepsnoja antrasis, geriau organizuotas prūsų 
sukilimas. Karo vadu pagudėnai sau išsirenka Auktu- 
mą (: pr. auktas = liet. aukštas, plg. pavardę Trūkumas : 
trūkas piktas“). Jau sukilimo pradžioje pagudėnai su sū- 
duviais, pasitelkę ir kitas kiltis, nusiautę Pagudę ir 


PAGUDĖ 210 


Pamedę, puolė Elbingą. Bet imant priešpilį žuvus jų va- 
dui, teko pasitraukti. Pasitraukę užpuolė ir sudegino 
kaimyninę tvirtovėlę prie Veisikės (vok. Weeske) intako 
į Drūsens ežerą. Čia pasisekus nužygiavę apsupo Veke- 
lyčių pilį (dabar vok. Weklitz, Elbingo aps.) prie Ragavos 
upės ir po sunkios kovos ją irgi sudegino. Iš Elbingo 
puolimo aprašymo galima spėti, kad tas vardu nepami- 
nėtas prūsų vadas (capitaneus ipsorum), ietimi nudurtas 
vokiečių pusėje kovojusio prūso Virtilo, greičiausia bus 
buvęs pagudėnų Auktumas. Tai sutinka ir su ta aplin- 
kybe, kad jis sukilimo eigoje daugiau niekur nepasi- 
reiškia. Kitas pagudėnų sukilėlių vadas Linka, kartu su 
bartų Divanu sutelkęs didelę kariuomenę, 1271 m. nu- 
niokojo Kulmo žemę ir Pamedę. Buvo pasiekę Marien- 
verderį ir Marienburgą ir apsiautę Traupijų (šaltinių: 
Traupeien, Traupein ir iškraipyta Tranpere) pilį netoli 
Christburgo, kurią išgelbėjo tik iš kitų pilių atsiųsta 
pagalba. Čia žuvo vėl pagudėnų vadas Kaltys. Bet svar- 
biausios šio žygio kautynės įvyko prie Paganstų kaimo 
netoli Žirgūnės (vok. Sorge) upės, kuriose žuvo 20 kry- 
žiuočių ir 500 šiaip karių. Laimėję kautynes prūsai puolė 
Christburgą. Sunaikino miestą, pamedėnų saugovę 
(sen. vok. vlikūs), priešpilį, bet pagrindinės pilies paimti 
nepasisekė. Pagudėnai tebesipriešino dar 1273 m., jau 
pasidavus visoms kitoms vakarinėms prūsų kiltims. Jų 
telkinys laikėsi miškuose netoli Elbingo. Įvėlę mies- 
tiečius į kautynes, vėliau daug jų sunaikino įsitvirtinu- 
sių viename priemiesčio malūne. Kronikininko perdė- 
tu teigimu čia „tiek buvo pralieta krikščionių kraujo, 
kad net kaimyninė upė, netekusi savo natūralios spal- 
vos, kruvina atrodė“. Po to Ordinas, sutelkęs visas sa- 
vo pajėgas, „nuo galo iki galo plėšimais ir gaisrais nu- 
siautė Pagudės žemę, išžudė vyrus, o moteris ir vaikus 


PAGUDĖ 211 


išsivedė nelaisvėn“. To paties žygio metu kryžiuočiai 
atsikovojo ir pagudėnų laikinai užimtą Heilsbergo pilį, 
ir „tada prūsų žemė nurimo taikoje“. Numalšinęs suki- 
limą, Ordinas 1274 m. ruošėsi žygiui prieš Nadruvą. Bet 
pagudėnai tik laikinai buvo padėję ginklus, nes 1277 m. 
rudenį, Skomanto vadovaujamai jungtinei sūduvių ir 
lietuvių kariuomenei suruošus plataus masto žygį į 
Kulmo žemę ir Pamedę, vėl sukilo. Buvo suėmę Elbingo 
ir Christburgo komtūrus ir pakorė jų kapelioną. Ka- 
dangi kitos prūsų kiltys trečiajame sukilime aktyviai 
nebedalyvavo, tai Ordinas dviem baudžiamaisiais žy- 
giais greitai sugniuždė pagudėnų pasipriešinimą. Kro- 
nikininkas apie antrąjį žygį, žinoma, perdėdamas, pa- 
sakoja, kad „suėmus ir išžudžius visus gyventojus“, 
Pagudė buvusi paversta tyru. Bet kartu priduria, kad 
„nedaugelis su savo šeimomis pasitraukė Lietuvon, 
Gardino pilies sritin“. Kad čia būta žymesnės politinės 
emigracijos, liudija šie faktai. Visų pirma Ipatijaus met- 
raštis praneša, kad 1276 m. „prūsai atėjo pas Traidenį 
iš savo Žemės, vergiami vokiečių, o jis priėmė juos pas 
save ir dalį jų apgyvendino Gardine, o dalį Slanyme“. 
O P. Dusburgietis vėl pasakoja, kad 1284 m. „tūli bartai, 
neseniai pabėgę iš Pagudės, su lietuviais surinkę ka- 
riuomenę, nužygiavo į Lenkiją, iš kur, be kitų padarytų 
blogybių, išsivarė didelį grobį žmonių ir galvijų“. To 
žygio metu kryžiuočiams užpuolus ir sudeginus Gar- 
dino pilį, kovoje su jais vėl žuvo vardu nepaminėtas 
bartas, vadovavęs trečiajam pagudėnų sukilimui. Bet 
kiti du bartų vadai Nomas ir Dirskus po pilies išgrio- 
vimo pereina pas vokiečius. Gavę Ordino pažadą, kad 
dovanos ir sugrąžins žmonas ir vaikus, juodu pasitinka 
iš žygio Lenkijon grįžtančius „savo tautiečius“, susi- 
mokę užpuola lietuvius ir „grobį su savim nusigabeno 

į Pagudę ir ten gyveno, kaip ir pirma“. Kalbėdamas apie 
ketvirtą prūsų bandymą išsilaisvinti, kronikininkas vėl 
mini, kad 1286 m. pagudėnai ir bartai buvę susimokę 
su prieš Ordiną nusistačiusiais vokiečiais „pasikviesti 
su stipria kariuomene Rūgeno kunigaikštį ir, išvijus iš 
Prūsų brolius (= kryžiuočius), padaryti jį savo karaliumi 
ir viešpačiu“. Tačiau sąmokslą susekę, ir pagudėnai su 
bartais buvę nubausti. Iš šaltinių aiškėja, kad pagudėnai 
laisvės kovų metu veikė iš vieno su bartais ir į galą bus 
turėję glaudesnių ryšių ir su lietuviais. 

Ploto atžvilgiu Pagudė prilygo maždaug kaimyni- 
nei Varmei, bet buvo žymiai mažesnė už Pamedę. Ta- 
čiau jos ribų klausimu ankstesniųjų tyrinėtojų (Toep- 
pen, Bender, L. Weber, Rohrich) nuomonės daug kur 
skyrėsi, nes trūksta šaltininių duomenų. Iš vėlesniųjų 
Lowmianskis labiau linkęs sutikti su Toeppenu. Dabar 
neabejojama, kad Elbingo apylinkės tikrai priklausė 
Pagudei ir kad ruožu tarp Drūsens ežero ir Aismarių 
ji bus siekusi Nogatės upę. Šiaurėje riba su Varme grei- 
čiausia ėjo maždaug tiesia linija nuo Aismarių iki Al- 
nos upės, palikdama Vormedytę (: pr. *vūrs = liet. trm. 
voras „senas“ + median „miškas“, vok. Wormditt, o lenk. 
Orneta) Pagudės pusėje. Rytuose ji pagal Alnos upę ri- 
bojosi su Barta ir Galinda, o linija einanti nuo Drūsens 
ežero pietų rytų kryptimi iki Paserijos (vok. Passarge) 
aukštupio bus Pagudę skyrusi nuo Pamedės. - Šal- 
tiniuose suminėta ir keletas Pagudės valsčių (lot. 
territorium, sen.vok. gebit). Vakarinėje srities dalyje 
vienas iš žymesnių buvo Pasialukas (1250 m. Pamedės 
vyskupijos dalybų akte Passaluc; matyti, sudurtinis 
vardas, plg. prūsų vietovardį 1419 m. Passey ir Ipa- 
tijaus metraštyje minimą Sūduvos upę Luk, vėliau 
Ordino šaltiniuose Luk, Luko, vietovė, ežeras ir upė 

(taip pat Raseinių aps. ež. ir upę Lukojus), 1231 m. po- 
piežiaus Grigaliaus IX bulėje pavadintas net provincia 
Pozolucensis, o aukščiau minėtame Otokaro akte Paz- 
luck išvardytas kaip atskira sritis (terra). 1284 m. vėl 
Pazluk datuota Ordino privilegija Kantigirdui. Vadi- 
nasi, jau tada čia kryžiuočiai turėjo pasistatę pilį. Vė- 
liau pilis imta vadinti vok. Preussisch Holland, greičiau- 
sia pagal olandų kolonistų šalia pilies įkurtą miestą. 
1250 m. dalybų akte minimas ir kitas vakarinis valsčius 
Zambroch, vėlesniuose Ordino šaltiniuose rašomas 
tiksliau 1319 m. Sambrad, 1333 m. Zambrade. Tai yra, 
žinoma, pr. Sambradas (: pr. ir liet. priešdėlis san- + liet. 
brūdas, lat. brads „brasta“, plg. Im-bradas, Zarasų aps. 
mstl. ir ež.), vok. Samrodt, lenk. Sambrdd, miestelis ir 
ežeras Marungo (vok. Mohrungen) apskrityje. XIV a. 
gale ar XV a. pradžioje surašytos legendos Translatio 
et miracula sanctae Barbarae liudijimu, Elbingas buvęs 
pastatytas in terra Drusen. Su šiuo Pagudės valsčiumi 
sietinas ir Vulfstano IX a. galo kelionės aprašyme mini- 
mas aisčių prekybos miestas Truso (pr. *Drūso = liet. 
Drūsuo, -ens, 1243 m. ežeras rašomas Drusa, Drusin, 
Drusine, dabar vok. Drausen-See, lenk. Družno), buvęs 
dabartinio Elbingo vietoje. Spėjama, kad Pagudės ryti- 
niame jos pakraštyje dar priklausė Glatava (1300 m. 
territorium Glottovie, dabar vok. Glottau, Guttstadto 
apl., Heilsbergo aps.). 

Pagudės vardas šaltiniuose, be anksčiau suminė- 
tųjų formų, lotyniškai dar rašomas 1287 m. Pogusania, 
Pogezania, 1300 m. Pogozania, 1315 m. Pogyzonia. Bet 
anoje Translatio ši sritis vadinama terra Pagudinensis. 
Iš to jau Gerulis (Altpreussische Ortsnamen, 1922) spė- 
jo, kad patys prūsai sritį bus vadinę *Pagudian (: prieš- 
dėlis pa- + pr. gudde „krūmas“, plg. liet. gūd-karklis, 


15 —- 329 


PAGUDĖ 214 


gūd-obelė, gūd-notrėlė). Kadangi lotyniškai srities var- 
das parašytas ne *Pagudensis, bet Pagudinensis, tai Bū- 
ga manė, kad prūsai ją galėję vadinti ne tik *Pagudjan 
ar *Pogudjan (niekatrosios giminės daiktavardis, plg. 
pr. assaran = liet. ežeras), bet ir būdvardine lytimi *Pa- 
gudinė (t.y. zeme). Taigi etimologiškai Pagudės vardas 
reikštų Pakrūmė arba Pakrūminė (žemė). Ordinas 
Pagudės vardą visų pirma išgirdo iš prūsų kaimynų 
lenkų ir pamarėnų. Lenkai Pagudės gyventojus, pri- 
sitaikę savo tarimui prūsiškąjį srities vardą, visų pir- 
ma bus vadinę *pogūdzanie, o vėliau (dėl slavų pusbal- 
sio 4 išvirtimo lenkų kalboje e arba jo iškritimo, plg. 
sen.sl. sūnū „sapnas“, km. sūna, o sen.lenk. sna) ir *po- 
gedzane, *pogzane. Ir kaip tik šaltinių Pogusania, Pogesa- 
nia, Pogezania ir Pogzania atsispindi visos lenkiškosios 
pagudėnų vardo tarimo atmainos, tik sulotyninta ga- 
lūnė ir lenkų dz pakeista s arba z. Jeroschinas Dusbur- 
giečio kronikos vertime vokiškai irgi rašo Pogezėnen, 
Pogezėnin, Pogezėn. - XIII a. pirmojoje pusėje Pagudės 
vardas minimas vienoje kitoje Žemės privilegijoje 
(1315 m. velt in Pogzania), paminėti ir du Pagudės 
vaitai (1331 m. advocatus Pogzanye), bet šiaip jis iš- 
nyksta iš gyvosios vartosenos, nes Ordino valstybėje 
nebuvo panaudotas jokiam administraciniam krašto 
vienetui vadinti. Istorikai vartoja vok. Pogesanien, lenk. 
Pogezanja. Taip pat ir mūsiškiai jų pavyzdžiu iki pat 
paskutinių laikų vis dar rašydavo Pogezanija ir poge- 
zanai arba pogezaniečiai, kiti vėl neva sulietuvindami 
Pagezanija, pagezaniečiai. Ir 1957 m. sovietinė Lietuvos 
istorija rašo Pogezanija, o kilčiai vadinti dar prasimano 
nebuvėlę lytį pagezėnai. Vartoti teiktini tik kalbiškai 
pagrįsti K. Būgos pasiūlyti pavadinimai Pagudė ir pa- 
gudėnai. 


PAMEDĖ 


Pamedė - vakarinė prūsų kiltinė sritis pagal Vyslą ir 
jos atšaką Nogatę. Šaltiniuose ji pirmą kartą paminėta 
1231 m. popiežiaus Grigaliaus IX bulėje Pamedės ir 
Pasialuko (žr. p. 212-213) sričių krikščionims (Christi 
fidelibus per Pomezaniam), kurioje, imdamas juos ypa- 
tingon savo globon, ragina būti ištikimus krikščio- 
nybei ir teikia jiems jų tarpe veikiančius domininkonų 
vienuolius. Atskira žeme (terra Pomizania) Pamedė 
minima taip pat ir Liber Census Daniae ir čekų kara- 
liaus Otokaro II Ordinui 1267 m. duotoje privilegi- 
joje. - Mozūrų kunigaikščio Konrado kovai su prū- 
sais pasikviesti kryžiuočiai krašto puolimą pradėjo, 
pasinaudodami Vyslos vandens keliu, dviem kryp- 
timis, būtent iš pietų vakarų ir iš šiaurės, iš tos upės 
žiočių. Visų pirma Ordinas ėmė pulti Kulmo žemėje 
įsistiprinusius prūsus. Jų čia laikyta dvi didesnės pi- 
lys, Ragava (lenk. Rogowo, vok. Rogau, į šiaurės rytus 
nuo Torunės), o kita bevardė prie dabartinio Kulmo. 
Netoli Torunės pilaitėje su gausia įgula buvo įsistip- 
rinęs ir pamedėnų didikas Pipynas. Iš visų trijų atspa- 
ros punktų prūsai su įnirtimu puolė Ordino 1231 m. 
pasistatytą Torunės pilį. Anot P. Dusburgiečio „joks 
krikščionis negalėjo pasirodyti iš pilies, kad nebūtų 
jo (t.y. Pipyno) pagrobtas arba užmuštas“. Bet mū- 
šyje su Ragavos įgula kryžiuočiams pasitaikė paimti 


PAMEDĖ 216 


nelaisvėn tos pilies viršininką. Šis, gelbėdamas gy- 
vybę, pirma jiems perdavė savo pilį, paskui vokie- 
čius vedė prieš antrąją pilį, kuri buvo sudeginta nu- 
taikius, kada „neblaivūs pilėnai puotavo“ ir pagaliau 
išdavė net savo seserėną Pipyną. Po to laimėjimo 
Ordinas, 1232 m. jau pasistūmėjęs gilyn į kraštą, at- 
stato Kulmo pilį, kuri kunigaikščio Konrado ir pir- 
mojo prūsų vyskupo Kristijono 1222 m. sutarties tei- 
gimu „per daugelį metų buvo prūsų griaunama ir 
visiškai sunaikinta“. Išstūmus prūsus iš Kulmo že- 
mės, paties magistro H. Balko vadovaujamas kryžiuo- 
čių dalinys 1233 m. laivais Vysla žemyn paslapčiomis 
pasiekia Kvedyno (1235 m. akte: Ouedina; plg. prūsų 
vietovardį Oueden + priesaga -ynas, taip pat jau XIV a. 
paminėtą Nemuno Salyną, tarp Vilkijos ir Zapyškio) 
salą ir ten, kronikininko žodžiais tariant, „vienoje kal- 
voje pastatė pilį, pavadindami ją Šv. Marijos sala (lot. 
Insula sanctae Mariae, o Jeroschino vokiškame vertime: 
Sente Merienwerdir, Merginwerdir, Mergenwerder)“. Bet 
netrukus pilis buvo perkelta dabartinio Marienver- 
derio vieton, kuris lenkų ir iki šiol tebevadinamas 
Kwidzyn (1470 Ouedzyn, sala prie Marienverderio). 
1233-1234 m. žiemą Ordinas, talkinamas vokiečių 
kryžeivių ir lenkų bei pamarėnų kunigaikščių, suruo- 
šė Pamedėn, į Reišijos valsčių (žr. toliau), pirmą di- 
desnio masto žygį. Čia Žirgūnės (vok. Sorge, įteka į 
Drūsens ež.) paupyje įvyko kautynės „su didele su- 
telkta ir kovai pasiruošusia prūsų kariuomene“. Prū- 
sai ėmę trauktis, bet prūsų kare labiau prityrusiam 
Pamario kunigaikščiui Sventopolkui atkirtus kelią, jų 
kovoje žuvę per penkis tūkstančius. Bet šis pralai- 
mėjimas, matyti, nepalaužė prūsų kovingumo. Apsi- 
saugoti nuo prūsų antpuolių Ordinas dar tais pačiais 

1234 m., „priešais tyrą, buvusį tarp Pamedės ir Kulmo 
žemės, toje vietoje, kur vyko jų nuolatiniai puolimai 
ir buvo priėjimas Kulmo žemėn“, pasistatė Rehdeno 
(lenk. Redin, į pietryčius nuo Grudziądzo) pilį. 
Pamedėnai kraštui ginti turėjo nemaža savų pilių. 
Kronikininkas pasakoja, kad Meisseno markgrafas 
Henrikas savo žygyje Pamedėn sugriovęs pilį prie 
Makaros (šaltinių: Mockera, Muckir, Stuomos apl.) 
upės ir saugoves (propugnacula) Stuomos (1250 m. 
dominium Stumis, 1295 m. curia Stoma; vok. Stuhm, 
lenk. Sztum, dabar aps. miestas) srityje, prie Pastely- 
no (žr. toliau), Riesenburgo (lenk. Susz), Riesenkir- 
cho (lenk. Obrzynowo), prie Drūsens ežero ir Wilden- 
bergo (dabar Willenberg, Marienburgo priemiestis). 
Apie ketverius metus trukęs Pamedės nukariavimas 
1237 m. jau buvo baigtas, nes tais metais, anot kro- 
nikininko, „Dievo malone pajungus pamedėnus, ma- 
gistras ir broliai kovą nukreipė prieš pagudėnus“. 
Prasidėjus 1242 m. prūsų sukilimui, sukilėliai, su- 
sidėję su Pamario kunigaikščiu Sventopolku, tuojau 
nusiaučia Kulmo žemę ir Pamedę, išgriauna vokiečių 
pilis. 1244 m. žiemą krašto magistras Henrikas von 
Weida su iš Vokietijos atvykusiais kryžeiviais Žy- 
giuoja į Pamedę ir Kalėdų naktį puola vieną pame- 
dėnų pilį. Miegant įgulai, kopėčiomis perlipę pilies 
sienas, ją paima ir pastato savo įgulą. Kronikininkas 
pasakoja, kad šią Kristaus gimimo šventėje paimtą 
pilį kryžiuočiai naujai pavadinę Christburgu, t.y. Kris- 
taus pilimi. Bet tai greičiausia tik prūsiškojo vardo 
perdirbinys. Eilėje šaltinių, pvz., Eiliuotinėje ir Oli- 
vos kronikoje rašoma Kirsburc, Kirsberg. Ir, be to, Kirs- 
berg jau minimas viename 1239 m. akte, taigi prieš 
kryžiuočiams paimant prūsų pilį. Prūsai ją patys bus 

vadinę *Kirsgarbis (: pr. kirsa „ant“ + garbis „kalnas“, 
t.y. Antkalnis). Plg. 1405 m. vietovardį Kirsappe : pr. 
ape „upė“, dabar vok. Kirschappen, Fischhauseno aps. 
Juk visai panašiai vokiečiai buvo perdirbę ir Skirs- 
„emunės vardą, nes kronikose rašoma ne tik Kirsme- 
mela, bet ir Cristmemela, Christi Memela. Christburgo 
pilis Ordinui turėjo ypatingos strateginės reikšmės. 
Mat buvo krašto gilumoje. P. Dusburgietis brėžte 
pabrėžia: „Nesuvaldomų tų kilčių sprandų negalėtų 
pajungti tikėjimui, jei neturėtų tos suktos tautos kraš- 
to viduryje pilies, iš kurios kasdien gali su ja kovoti. 
Ir iš tiesų netrukus jungtinės prūsų ir Sventopolko 
pajėgos puola Christburgą iš dviejų pusių, paima pilį 
ir išžudo kryžiuočių įgulą. Bet Ordinas, atvykus iš 
Vokietijos Žymiai pagalbai, 1247 m. pasistato naują 
Christburgo pilį, bet jau kitoje, patogesnėje vietoje. 
Todėl kronikininkas pirmąją pilį patikslindamas va- 
dina Senuoju Christburgu (Christburgk antiguum, da- 
bar vok. Alt. Christburę). Prūsai su Sventopolku vėl 
buvo suplanavę bendromis jėgomis apsupti tą „jų 
kvailas širdis suerzinusią“ pilį ir „nepasitraukti, kol 
nesulygins su žeme“. Bet kryžiuočiams netikėtu ant- 
puoliu pagrobus prūsų gurguoles su atsargomis ir 
ginklais, šie turėjo pasitraukti. Įkandin prie Vyslos 
buvo mažne visai sunaikinta ir Sventopolko Christ- 
burgo apgulai paruošta kariuomenė. Po to 1248 m. 
rudenį jis su Ordinu pasirašo taikos sutartį. Kitų me- 
tų pradžioje sudaroma ir Christburgo taika, lietusi 
pirmoje eilėje Pamedės sritį. Tai matyti jau iš to, kad 
pamedėnai pasižada pastatyti net trylika bažnyčių, 
varmėnai šešias, o notangėnai tik tris. Pastarosios 
dvi kiltys kovojo ir toliau. Bet sutarties sąlygų, ma- 
tyti, nesilaikė nė pamedėnai. Ordinui su vokiečių 

kryžeivių pagalba 1251-1252 m. dviem žygiais nu- 
siautus kraštą, kad „daugiau negalėtų atsigauti“, su- 
kilimas buvo galutinai palaužtas. Įkaitai taip pat 
paimti ir iš pamedėnų. Po sukilimo sustiprintas 
Christburgas tampa svarbiausiu Ordino atramos 
punktu ir suvaidino lemiamą vaidmenį didžiojo prū- 
sų sukilimo metu. Pilis atlaikė visus, daugiausia barto 
Divano vadovautus, sukilėlių puolimus. Prūsai, ap- 
gulę pilį, bandė įgulą išmarinti badu. Bet jai slaptai 
padėjęs pamedėnų didikas Samilas. Tai sužinoję, su- 
kilėliai jį suėmę ir žiauriai prikankinę pusgyvį pa- 
siuntę kryžiuočiams. Gresiant badui turėję net iš pi- 
lies atleisti kartu kovojusius ištikimus pamedėnus. 
Kronikininkas pasakoja, kad pilyje bebuvę likę tik 
trys riteriai su trimis tarnais ir dėl kažkokio nusi- 
kaltimo kalinamas pamedėnų Sirenis. Šis, girdi, su- 
kilėliams puolant „sutraukęs pančius, kaip bebaimis 
liūtas, stovėjo ant pilies tilto ir kardu bei ietimis at- 
laikė priešų įsiveržimą iki uždarant vartus“. Vėliau 
Christburgo komtūrija buvo viena iš didžiausių visoje 
Ordino valstybėje. Ji apėmė ne tik du trečdalius po 
dalybų su vyskupu Ordinui tekusios Pamedės, bet 
taip pat ir Sasnos sritį, tuo būdu siekdama nuo Vys- 
los iki Mozūrų sienos. 

Didžiajame 1260-1274 m. sukilime, atrodo, pame- 
dėnai aktyviai veik nebedalyvavo. Kronikininkas ne- 
mini, kad Pamedė, kaip kitos sritys, būtų išsirinkusi 
sukilimo vadą. Be to, pasibaigus sukilimui, jis išskai- 
čiuoja, kad pasidavė ir įkaitus pristatė tik pagudė- 
nai, varmėnai, bartai ir sembai. Vadinasi, Ordinas fak- 
tiškai pamedėnų nelaikė sukilusiais. Čia veikė kitų 
kilčių sukilėliai. Kronikininkas pasakoja, kad jau pa- 
čioje sukilimo pradžioje „pagudėnai su sūduviais ir 

kitomis prūsų kiltimis, surinkę stiprią kariuomenę, 
apėję Pagudę, puolė Pamedę ir, pagrobdami moteris 
ir vaikus, išžudę ten rastus krikščionis“. Dalis jos 
didikų ėjo su vokiečiais. Pvz., sukilėliai, grįždami iš 
Zygio į Kulmo žemę, puola jau krikščionišką vardą 
dėvėjusio didiko Jono (jo tėvas prūsiškai vadinosi 
Sargynas) arčiau nežinomą Bėlikavos (šaltiniuose: Beli- 
chow) pilį prie Uosos (vok., lenk. Ossa) upės. Durbės 
kautynėse vėl Ordino pusėje kovojo Pipyno sūnus 
Mata. Greičiausia pamedėnų didikas bus buvęs ir 
Martynas Galynas, žymiausias iš kryžiuočių tarny- 
boje veikusių prūsų plėšeikų. Bet to nežiūrint, visa 
Pamedė buvo patekusi į sukilėlių rankas. Du kartus 
prūsų buvo sudegintas ir Marienverderio miestas, 
atsilaikė tik pati pilis. Šio sukilimo metu Ordino di- 
dysis magistras Anno von Sangershausen buvo įsa- 
kęs pastatyti naują ginamąją pilį aukščiau Uosos, kur 
ribojasi Kulmo ir Pamedės vyskupijos. Bet sutelkta 
gausi statybos talka buvo prūsų netikėtai užpulta ir 
sunaikinta. Tik Žymiai vėliau iš antro karto pavyko 
pilį pastatyti. Ji pavadinta turkų Rytuose 1268 m. 
paimtos Ordino pilies Starkenberg vardu ir apsaugai 
palikta stipri įgula. Bet sukilėliai tuojau pilį apsupo 
ir po nuožmios kovos sudegino. Vėliau ši pilis buvo 
perkelta anapus Uosos Kulmo vyskupijon. Kitą tiks- 
liau nežinomą Spittenbergo pilaitę patys kryžiuočiai, 
pritrūkę aprūpinimo, pasitraukdami sudegino. Šio 
sukilimo metu P. Dusburgietis mini ir stambesnį lie- 
tuvių žygį Pamedėn. Jis pasakoja: „Treniota, pasi- 
telkęs daug kitų kilčių, surinko kovai arti 3000 vyrų, 
prisiartindamas prie Prūsų, padalino savo kariuo- 
menę į tris pulkus, kurių vieną pasiuntė į Mozūrus, 
antrą į Pamedę ir abi žemes nusiautė plėšimais ir 

ugnimi. Likusieji puolė Kulmo žemę“. Kalbėdamas 
apie trečiąjį prūsų sukilimą, kronikininkas įdėm pa- 
brėžia, kad sukilti taikstėsi visos kiltys, išskyrus tik 
„ištikimus pamedėnus“. 

Pamedės ribos, kaip kraštinės srities, kiek leng- 
viau apibrėžiamos. Vakarinę srities ribą sudarė Vysla 
(plg. P. Dusburgiečio kronikos: Wisela est agua fluens... 
dividens Poloniam et Pomeraniam a Prussia) ir jos atša- 
ka Nogatė maždaug iki Drūsens ežero, nors šiaip prū- 
sų, mišrai su lenkais ir pamarėnais, gyventa ir už Vys- 
los bei vadinamoje Salavoje (žr. toliau). Iš šiaurės rytų 
Pamedė ribojosi su Pagude maždaug linija nuo Drū- 
sens ežero iki Paserijos (vok. Passarge) aukštupio. 
Pietine srities riba šaltiniai (plg. Dlugoszo kronikos: 
Ossa dividens Polonorum terras a Prutenorum) sutarti- 
nai laiko Uosos upę. Toliau į rytus ji bus ėjusi pagal 
aukštutinę Dreventą iki to paties vardo ežero prie Os- 
terodės. Pamedė, kaip ir kitos prūsų sritys, skirstėsi 
mažesniais vienetais, sakytume valsčiais, šaltinių va- 
dinamais lot. territorium, terra, sen.vok. gebit. P. Dus- 
burgietis pamini porą tokių valsčių, bet 1250 m. akte, 
sudarytame žemių dalybų tarp Ordino ir Pamedės 
vyskupo reikalu, jų išskaičiuota net dešimts. Metais 
ankstesnėje Christburgo taikos sutartyje pamedė- 
nai įsipareigoja pastatyti bažnyčias trylikoje vietovių 
(lot. villa, locus). Daugumas jų atitinka 1250 m. akto 
valsčius. 

Žymiausias iš dviejų pietinių valsčių buvo Reisija 
(: pr. reisis „riešutas“), lietuviškai tariant „Riešutija“. 
Šaltiniuose vardas rašomas Resia 1249, Resyn 1286, 
P. Dusburgiečio ir Jeroschino kronikose Rysen, Reysen, 
Resen, Resin, Risen, Risin. Senasis valsčiaus vardas sly- 
pi ir dabartinių Riesenburgo miesto ir jo kaimyninių 

miestelių Riesenkircho bei Riesenwaldės pavadinimuo- 
se. Riesenburgo pilis pastatyta 1277 m., vardas pra- 
džioje dar rašomas Resen, Resenburg, Resinburg, tik 
vėliau liaudinė etimologija susiejo jį su vok. Riese 
„milžinas“. Šiame valsčiuje, kronikininko žodžiais ta- 
riant, gyvenę „garsūs vyrai ir smarkūs kariautojai“. 
Jo ribose buvo pastatyta ir Marienverderio pilis. Ant- 
rasis šaltiniuose rašomas Prezla 1250, Presel 1254 ir 
Prozila 1249. Pagal 1250 m. aktą jis siekė iki pat Uosos 
upės, o rytuose ribojosi su Rūdento valsčiumi. Var- 
das iškraipytas ir greičiau slaviškas, identifikuojamas 
su dabartiniu lenk. Pręsžawek, vok. Prenzlau, Butavos 
(lenk. Butowo, vok. Bauthen) vls., Marienverderio aps. 

Rytinėje srities dalyje buvo trys valsčiai. Gerija 
(Geria 1249 ir iškraipyta Beria 1250) galbūt jungtina 
su dabartiniu Gerswalde, į pietus nuo Saalfeldo (lenk. 
Zalewo), Marungo (vok. Mohrungen) aps., ir turėjo būti 
nemaža, kad jai 1249 m. numatyta dvi bažnyčios. Pa- 
bursų valsčius (Pobuz 1250, Bobus 1249), kaip aiškėja 
iš 1305 m. Konigssee kaimo lokacinio akto ribų apra- 
šo, buvo tarp Altstadto, Pr. Marko ir Sen. Christbur- 
go (dabar lenk. Stare Miasto, Przezmark, Stary Dzier- 
zgon), Marungo aps. Senasis vardas dar buvo išlikęs 
(dabar išnykusio) dvaro Poburse pavadinime. Kilimo 
jis iš prūsiško asmenvardžio *Paburs(a)s (šaltinių: Po- 
burse, Poburs, Poborse ir Boburse, Boburs), kuris savo 
ruožtu sudėtas iš prūsų asmenvardžiuose dažnai var- 
tojamo priešdėlio pa- (plg. Pabil, Pamaude, Powide ir 
Powilte, kuriam atliepia liet. Pavilčius) ir trumpinio 
vardo *Bursas (šaltinių: Burse, Bursio). Tretysis vals- 
čius šaltiniuose rašomas Rudencz 1250, iškraipytai 
Raydez 1249 ir atitinka dabartinį vok. Raudnitz (lenk. 
Rudzienice), į šiaurės rytus nuo Ylavos (vok. Deutsch 

Eylau), Rosenbergo (lenk. Susz) aps. Tai ryčiausia 
Pamedės vietovė. Jos vardą prūsai bus tarę *Rūden- 
tas (seniau) ir *Rūdents (vėliau), kuris ano meto vokie- 
čių rašyba buvo užrašytas Rudenez, lygiai taip pat, 
kaip vandenvardžiai Schelancz 1316 m. (Marungo aps. 
ež.), Kelincz 1363 m. (Riesenburgo apl. upelis), Ilantz 
1317 m. (Ylavos apl. ež., Rosenbergo aps.) iš pr. *Ske- 
lant(a)s, *Kelint(a)s, Ylant(a)s. Darybai plg. Sūduvos 
ežerų vardus Šelmentas (2 ežerai, Luko ir Seinų aps.), 
Tėrmentas (Veisiejų vls. ež.), taip pat Kiementas (Ute- 
nos aps. ež.), Elbentas ir Mėlmentas (Tauragės ir Kvė- 
darnos vls. upės). Būdinga, kad ir visi trys anksčiau 
minėtieji -ant-, -int- priesagos vandenvardžiai yra 
kaip tik netolimoje Rūdento kaimynystėje. Be to, visai 
pašonėje yra dar ir ežeras vokiškai rašomas Labenz- 
See, kurį prūsai bus, be abejo, vadinę *Labentas. Netoli 
Rūdento teka ir Dreventa (vok. Drewenz, lenk. Drwęca), 
vadinta ir Drevantas (Drewancz 1243), Dravanta (Dra- 
wanta 1243). Ji ir prasideda iš bendravardžio Drevento 
ež. (vok. Drewenz-See) prie Osterodės miesto. Upės 
ir ežero vardas neatskiriamas nuo liet. drevė, dravė, 
dravis „didelė, stora pušis (aviliams); uoksas, išduba“. 
Vadinasi ežero būta pušyne ir upės per pušynus te- 
kėta. Priesagos balsio prūsų kalboj kaitaliotasi. Šel- 
mento ežeras XV a. rašomas Schelment ir Salmant, da- 
bar vok. Selment-See, lenk. Szelment. Galima spėti, kad 
ir Rūdentas greičiausia yra senas vandenvardis, galbūt 
ežero vardas, taip pramintas dėl vandens rūdingu- 
mo. Reikšmei plg. rūdijū, rūdynė, rūdynas „bala su ru- 
du vandeniu, tokia šlapia žemė ar pieva“, Rūdingė 
(Seirijų vls. pieva). Prūsiškasis vardas lenkų perdirb- 
tas į Rudzienice, o iš šio jau, sudvibalsėjus šaknies 
balsiui, išriedėjo vok. Raudnitz. 

Šiaurinėje Pamedės dalyje randame net penkis vals- 
čius. Svarbiausias iš jų buvo Alimo valsčius, P. Dus- 
burgiečio paminėtas ryšium su Divano ir Linkos va- 
dovautu 1271 m. sukilėlių žygiu. Šiame valsčiuje buvo 
pastatyta Marienburgo pilis, jam priklausė ir Stuomos 
miesto apylinkė. Vardas šaltiniuose labai iškraipytas: 
1250 m. akte terra Alyem, Stuomos vaito 1388 m. ant- 
spaude sigillum advocati in Aliem, P. Dusburgiečio kro- 
nikoje territorium Algent, o N. Jeroschino vertime vėl 
gebit Algemin. Pastarieji du rašymai vien nesusiprati- 
mo padaras. P. Dusburgietis bus rašęs Algem, kuris 
kronikos perrašinėtojo klaidingai išskaitytas Algent. 
Jeroschinas skaitė teisingai, bet eiliuotame vertime, 
rimuodamas vardą su žodžiu nemin, iš jo padarė Al- 
gemin. Bet kadangi Jeroschinas dažniau rašo Mer- 
genburg, Mergenburc, Merginburc, Mergenwerdir, Mergin- 
werdir, negu Merienburc, Merienwerder, o Dusburgietis 
nuosekliai Mergenburgk, tai ir jų Algen fonetiškai toly- 
gus kitų dviejų šaltinių Alyem, Aliem. Prūsai šį vardą 
turėjo tarti *Alim(a)s, kuriam atliepia Žemaičių pavar- 
dė Alimas. Plg. dar Horodlės aktuose minimo lietuvių 
bajoro Doneikavičiaus vardą Vaisimas. Priesaga -imas 
ypačiai dažna prūsų asmenvardžiuose, pvz., Antime, 
Burtims, Kintim, Naydims, Norim. Rašybos įvairavimui 
plg. Astim, Astiems, Astiim, Astems, Kantim, Kantem, 
Kantiem. Taigi iš visko aišku, kad tai bus buvęs kurio, 
šiaip šaltiniuose nepasirodžiusio, pamedėnų didiko 
valdomas valsčius. 1250 m. akte paminėta terra Posolua, 
o 1249 m. sutartyje villa Pozolue, kitu vardu (alio nomine) 
dar vadinama Rutiz. Vardas prūsiškai skaitytinas *Pa- 
salavū, vėliau *Pasalavo ir, be abejo, yra priešdėlinis 
vedinys iš pr. *Salava (: salava „sala“ Bretkūno Šv. Rašto 
vertime). Tuo vardu 1263 m. (Solowo) prūsiškai buvo 

vadinamas Marienburger Werder (tarp Vyslos ir No- 
gatės), kurį lenkai yra saviškai perdirbę į Žužawa. Todėl 
Lowmianskis spėjo, kad Pasalavos valsčius turėjęs būti 
pagal Nogatę, jos dešiniajame krante. Bet kadangi Rutiz 
yra tik lenkiškas perdirbinys apie 1400 m. paminėtų 
Rutithen (iš pr. *Rutitjai = liet. *Rutyčiai, plg. pavardę 
Rūtė), Marainių (vok. Morainen) apl., į vakarus nuo 
Christburgo, tai ir Pasalava greičiau sietina su ten pat 
1354 m. minima bala Solow. 1250 m. minimas jau ir 
Pasalavos klebonas (Arnoldus de Posolua). 1249 m. 
vietovė (locus) Lingues, 1250 m. terra Linguar ir 1343 m. 
Marainių apylinkės Lingwar, žinoma, yra tas pats 
vardas. Jis paprastai identifikuojamas su dabartiniu 
vok. Linken (lenk. Linki), kaimas prie Balavos (vok. 
Baalau) ežero, į pietų vakarus nuo Christburgo. Vie- 
tovardis jungtinas su asmenvardžiu Linka (prūsai tarė 
*Linka ir *Linko), kuris buvo pažįstamas ir Marainių 
apylinkėse (1323: Janusch dictus Lyncke). Vietovė, ma- 
tyti, prūsų vadinta dvejopai Linkos ir Linkarai. Daryba 
jiems atliepia prūsų asmenvardinės grutės Singe : 
Singor, Micke : Mykor. Plg. dar Kaddar, Cador = liet. 
Kūdaras (: kūdaras „skarmalas, senas netikęs daiktas; 
liesas, išdžiūvęs žmogus ar gyvulys“). Pravardiniai 
Linka ir Linkaras (: linkis „kas visada sulinkęs“) sutinka 
lygiai taip pat, kaip ir plepys : plėparas. Dar pastebėtina, 
kad ir apskritai prūsai kartais tą patį kaimą vadinda- 
vo ilgesniu ir trumpesniu vardu, pvz., Sagageden : 
Sageden : Saggen (dabar vok. Saggehnen, Fischhauseno 
aps.) iš asmenvardžio *Sagagedas, Craupeyne : Craupin 
(dabar Krapen, Pr. Hollando aps.), kur 1321 m. gyveno 
prūsas Craupo (plg. liet. Kraupiai, Kraupūtis). Senojo 
Leipyčių valsčiaus vardas yra išlikęs dabartinio dvaro 
vok. Lippitz, lenk. Lipiec (į rytus nuo Christburgo) 

pavadinime. Prūsai bus tarę *Leipitjai (plg. Sembos 
vietovardį Leypiten 1331), o lietuviškai būtų *Liepyčiai. 
Nors Pamedės tarme rašytame Elbingo žodynėlyje 
vietoje laukiamo prūsiško liepos vardo *leipo (iš se- 
nesnės lyties */eipa) randame suslavintą lipe, tačiau 
vietovardyje, matyti, dar išlaikyta senasis dvibalsis ei. 
Jis šiaip taip bandomas išreikšti ir šaltinių rašyba, nes 
vietovės vardas rašomas: locus Lyopiez 1249 m., terra 
Loypicz 1250 m., campus Lepicz 1285 m., Leupite (su va- 
riantais Loupite, Laupithen) 1298 m., o bendravardžio 
upelio: Loypicz 1305 m., Leupicz 1329 m. Kaimyniniai 
slavai šį prūsų vietovardį bus tarę saviškai *Leipice, 
todėl iš jų nusiklausę ir Ordino raštininkai galūnėje 
dažniau rašė z, cz. Penktojo šiaurinio valsčiaus vardas 
1249 m. sutartyje rašomas Chomor Sancti Adalberti 
(matyti, čia turėjo pastatyti prūsų apaštalo šv. Adal- 
berto, arba Vaitiekaus vardo bažnyčią), o 1250 m. - 
Komor. Jis identifikuojamas su vok. Kommerau, prie 
Buchwaldės (lenk. Bukowo), Stuomos aps. Tai jau labiau 
įtikina, kad viename 1303 m. žemės užraše netolimais 
minima sena bažnyčia (antigua ecclesia). Prūsai turėjo 
tarti *Kamar(a)s, kuris etimologiškai jungtinas su lat. 
kams „grumstas, gniužulas“, liet. kamuolys, kamienas. Prū- 
sų pažįstamas ir asmenvardis Kam su vediniu Camyn, 
taip pat vietovardis Camynen (1353), kur gyveno prūsas 
Camynis. Prūsų *Kam(a)s : *Kamar(a)s atitinka lietuviš- 
ką darybinę grutę kaūpas „iškyla“ : kaūparas „kauburys“, 
kaūkas „skaudulys, sutinimas“ : kaūkaras „kaubrys, kal- 
va“. Plg. dar pravardines pavardes Kaūpas, Kaūparas. 
Taigi ir šis valsčius vadinta ten gyvenusio pamedėno 
vardu. 

Be visų čia išvardytų valsčių 1249 m. sutartyje dar 
minima villa Pastelina, kurioje pamedėnai taip pat 


PAMEDĖ 227 


pasižadėjo pastatyti bažnyčią, nors faktiškai to var- 
do parapija (Pastoline) jau paminėta 1236 m. Tiefe- 
nau (senovėje pilis, dabar bažnytkaimis, lenk. Tychno- 
wy, Marienverderio aps.) privilegijoje. Tai dabartinis 
miestelis Pestlin (lenk. Postolin), į pietus nuo Stuomos. 
1286 m. čia minimas klebonas (Henricus plebanus de 
Postolin), o 1284 ir 1294 m. aktuose rašoma Postelin. 
J. Gerulis abejoja, ar vardas nėra vokiškas (Postelyn). 
Bet jau dėl vietovės senumo tai būtų sunkiai įma- 
noma. Savo daryba jis visai prūsiškas, būtent su- 
darytas iš mažybinės asmenvardžio lyties *Pastelis su 
daugine bei tėvavardine priesaga -ynas, taigi pr. *Pas- 
telin(a)s. Plg. pr. vietovardžius Warnelin 1354 (Oste- 
rodės aps.) : warne „varna“, Sangelin 1439 m. (dabar 
vok. Sanglienen, Fischhauseno aps.) : Sangele (prūsas 
Rešliaus, vok. Rėssel aps., apie 1400). Šiam vardui 
turime seną atitikmenį ir Lietuvoje. Vilkijos valsčiaus 
dvaro vardas Paštuva (1292 m. minima jau P. Dus- 
burgiečio: territorium Pastovie, XVI a. Poštovo, dvaras, 
laukas ir vaitija), sudarytas su vietovardine priesaga 
-uva iš *Paštū ar *Pūštas (yra ir pavardė Paštūkas) ir tur- 
būt jungtinas su veiksmažodžiu pėšti, pašičti, pašyti. 
Darybai plg. Laūkuva : laūkas, Būrtuva : lat. Barta (upė). 
Sena Pamedės vietovė yra ir dabartinis miestelis vok. 
Posilge (lenkų dabar pavadintas Žulawka Sztumska), 
Stuomos aps. Čia kryžiuočiai apie 1270 m. turėjo pilį, 
o 1286 m. jau minimas ir klebonas (Henricus plebanus 
de Posilia), 1302 m. villa Posilia. Vardas dar rašomas 
Posilie 1405 m. ir Pusilia 1280 m., Pusilge, Pusilligen 
1354 m. Kadangi prūsų tarmėse ilgasis balsis 0 po 
lūpinių priebalsių verčiamas (plg. pr. mothe ir vn.gl. 
mūtin „motė“), tai tenka manyti, kad prūsai šį vie- 
tovardį bus tarę *Posilija arba *Posilijo (po + *silija, 

*silijo = liet. šilija : pr. sylo „šilas, šilynas“) lietuviškai 
pasakytume „Pašilijys“ (plg. Vilkija : pavilkijys) arba 
„P6šilė“ (plg. Pėžerė iš *Pdežerė, Laukuvos vls. bžk.). 

Vakarinės prūsų sritys, taigi ir Pamedė buvo kiek 
tankiau gyvenamos nei rytinės. Iš P. Dusburgiečio mi- 
nimų, žinoma, perdėtų karių skaičių, kuriuos galė- 
jusios statyti atskiros sritys, H. Lowmianskis spėjo, 
kad priešordininiais laikais Pamedė turėjusi apie 
16 500 gyventojų. Šis skaičius jo imamas vidutiniu 
visoms prūsų sritims, išskyrus tik labai tankiai gy- 
venamą Sembą ir daug didesnę Sūduvą. Bet kadangi 
prieš atsikraustant Ordinui Pamedė vadovavo stip- 
riai prūsų ofenzyvai Kulmo žemėje, tai tenka manyti, 
kad ir gyventojų gausumu ji turėjo prašokti kitas 
vakarines krašto sritis. O geografinis Pamedės vals- 
čių pasiskirstymas vėl rodo, kad pietinė srities dalis 
buvo rečiau gyvenama nei šiaurinė. Pamedė bus ma- 
žiau nukentėjusi ir nuo kryžiuočių naikinamųjų žy- 
gių, nes anksčiau paliovė priešintis. Bet iš kitos pusės 
čia prūsai greičiau ir suvokietėjo. Prie to daug pri- 
sidėjo ankstyba ir palyginti gausi vokiečių koloni- 
zacija. Bet pamedėnai savo kalbą vis dėlto išlaikė bent 
iki XV a. Tai patvirtina Elbingo žodynėlis, surašytas 
turbūt Marienburge apie XIV a. vidurį. Iš gausokų 
Elbingo žodynėlio slavybių, dalinai iš vardyno, taip 
pat iš mokesčių mokėtojų sąrašų ir žemės privilegijų 
matyti, kad Pamedės gyventojų tarpe būta kiek ir 
lenkiško elemento. Jo įtaką ypačiai yra pabrėžęs J. Ge- 
rulis. Bet R. Trautmannas, pasiremdamas šaltiniais, 
įrodė, kad jo čia spręsta per greitai ir neatsargiai. Kiek 
stipresnė lenkiškojo elemento koncentracija XIII-XV a. 
pastebima Stuomos srityje. Bet apskritai ištisiniai len- 
kų gyvenamieji plotai čia yra susidarę kolonizacijos 

keliu tik XVI a. Būdinga, kad nemaža dabar slaviškai 
skambančių vietovardžių šaltiniuose turi prūsiškas 
lytis. Pvz., Stuomos apskrities vietovės Waplitz, Tran- 
kwitz (lenk. Waplewo, Trankwice), Watkowitz XIV-XV a. 
rašomos: Wapils 1336 m., Waypils apie 1400 m. (iš 
asmenvardžio Wapil 1323), Tranckot 1404 m., Trankot 
1419 m. (plg. asmenvardžius Trankote 1312, Trankotim 
1320), Wadekayne, Wadekaym XV a. Pastaroji vietovė 
jau vienoje 1242 m. žemės privilegijoje užrašyta Wa- 
dekowicz, bet pažymėta, kad tai prūsų kaimas (villa). 
Ir tikrai pavadinime lengva atpažinti prūsų asmen- 
vardį Wadicke (plg. dar vietovardį Wadekin 1312 ir as- 
menvardį Wadel 1385). Vadinasi pr. *Vadikkaimis lenkų 
perdirbtas visų pirma į *Wadekowice, o paskui jau iš 
to išriedėjo dabartinis Watkowice. Sudurtinio prūsų 
vietovardžio antrasis sandas caymis (skaitytina kaimis, 
iš senesnės lyties *kaimas = liet. k4imas) pakeistas len- 
kiška priesaga -owice, su kuria iš gyventojo vardo 
sudaromi gyvenamųjų vietų pavadinimai, pvz., To- 
masz : Tomaszowice, Jaško : Jaškowice. 

Srities vardas šaltiniuose rašomas lot. Pomezania 
1231 m., Pomesania 1249 m., Pomizania (žr. aukščiau), 
Pomozania 1250 m. (kai kur net painiojama su Pome- 
rania), vok. Pomesan 1299 m., Pomezenen 1321 m., Po- 
mezen 1322 m., o gyventojai vadinami lot. Pomesani, 
vok. Pomezėnen (N. Jeroschinas). Jau W. Piersonas 
1873 m. spėjo, kad Pamedės vardas jungtinas su prū- 
sišku miško pavadinimu, o J. Gerulis 1922 m. vėl 
nurodė, kad šaltinių vartojamoji lytis yra lenkiškas 
prūsiškojo vardo perdirbinys. Prūsai savo sritį bus 
vadinę *Pomedjan (n.g. dkv.) : pr. po „po, pa-“ + me- 
dian „miškas“ (plg. dzūkų ir rytiečių mėdžias, žem. mė- 
dė, lat. mežs ,t.p.'), lietuviškai pasakytume „Pagirys“. 

Kaimynai lenkai, slaviškai supratę prūsiškąjį srities 
vardą, jos gyventojus ėmė vadinti *pomiedzanie, ly- 
giai kaip ir grodzanie „pilies gyventojai“, wlošcianie 
„žemdirbiai, kaimiečiai“. Vokiečiai vėl iš lenkų išgirstą 
pamedėnų vardą fonetiškai kiek suprastino, pašalino 
afrikatą dz. O iš kronikinės lot. Pomesania atsirado 
dabartiniai vokiečių ir lenkų istorikų vartojami pa- 
vadinimai Pomesanien, Pomezania. Jais sekdami ir mū- 
sų istorikai vis dar teberašo Pomezūnija, pomezaniečiai. 
Neapsispręsdama rašo Pomezanija ir Pamedė taip pat 
ir (apskritai vardus netvarkingai vartojanti) sovietinė 
1957 m. Lietuvos istorija. Vartoti teiktinos K. Būgos 
pasiūlytos lytys Pamedė ir pamedėnai (plg. Mažosios 
Lietuvos Pakalnė : pakalnėnai, Ragainė : ragainėnai). 


BALTIC LANGUAGES 


A branch of the Indo-European linguistic family spo- 
ken on the southeastern shores of the Baltic sea, the 
Baltic languages include modern Lithuanian (Li) and 
Lettish (Le) or Latvian, and now extinct Old Prussian 
(OPr) as well as the dialects of the Curonian (C), Semi- 
gallian (Sm) and Selonian (Se) tribes. 

Lacking a common genuine name, the designation 
Baltic languages (Baltische Sprachen), first suggested by 
F. Nesselmann in 1845, has replaced since the end ot 
the 19th century the misleading terms of Lettic or Let- 
tish, Lithuanian and Letto-Lithuanian. The Lithuanian 
philologist, K. Būga, utilizing Tacitus' (De Germania) 
Aestiorum gentes, proposed a term Aistian (aisčių kalbos) 
which, however, has not been generally accepted in 
linguistic literature. Within Indo-European (IE), Baltic 
belongs to the satem group which also includes Slavic, 
Indo-Iranian, Armenian and Albanian and is charac- 
terized by the change of the primitive IE palatals *k", 
* tosibilants in contrast to a mere dispalatalisation in 
the centum group (Italic, Greek, Germanic, Celtic, To- 
charian and Hittite). Thus, corresponding to the primi- 
tive IE word *k'mtom "hundred" on one side are Li 
šitas, Le simts, Old Church Slavic (OChS) sūto, San- 
skrit (Skr) catūm, Avestan satem and on the other, Latin 
(La) centum, Greek (Gr) he-katon, Gothic (Go) hund. 

BALTIC AND SLAVIC. Balticinits primitive form is 
more closely related to Slavic than to any other branch 
of IE. Both have a number of common features in pho- 
nology and morphology as well as in vocabulary and 
syntax. This led many scholars in the 19th century to 
the assumption of a Balto-Slavic linguistic unity, pla- 
ced (T. Milewski, 1948) between 2000-1500 B.C. How- 
ever, the progress in the investigation of the individual 
IE languages and refinement of the methods indu- 
ced an increasing number of philologists to side with 
A. Meillet who first (1908) opposed the idea of a Balto- 
Slavic protolanguage. Later the term “unity“ was repla- 
ced by “partnership“ (V. Machek, 1934) and a “period 
of close contact“ (J. Endzelins, 1951). Others decided 
in favour of parallel development (G. Bonfante, 1931). 
R. Trautmann, who championed the old theory by writ- 
ing a Baltisch-Slavisches Worterbuch (1923), also became 
more cautious and later (1947) postulated only “some 
kind of common basis" and warned against insisting on 
the term “unity". 

Most of the earlier scholars working on this prob- 
lem based their conclusions on a bare enumeration of 
actual similarities between Baltic and Slavic. They ne- 
glected to take into consideration the possibilities of a 
dialectal IE inheritance, parallel development due to 
close vicinity, late origin and interborrowing of those 
allegedly common Balto-Slavic features. Methodolo- 
gically, proof of a Balto-Slavic unity would reguire a 
convincing number of common innovations, dating 
from the early post-Indo-European era and unknown 
to other IE languages. After a close examination, the 
imposing number of 26 supposed Balto-Slavic innova- 
tions (V. Pisani, 1932) has been cut down to a mere 6 


BALTIC LANGUAGES 233 


(A. Senn, 1954). Among the exclusively Balto-Slavic in- 
novations may be mentioned: (1) A split representa- 
tion of IE syllabic *r, *I, *m, *n by ir, il, im, in and ur, 
ul, um, un (cf. Li. vilkas "wolf = proto-Slavic (PrS) *vilkū 
and Li tulžti "to soak' = PrS *tūlstū "thick". (2) Certain 
accent shifts (Li dūmai 'smoke' = Russian (R) dym, ge- 
nitive, dyma in opposition to Skr dhūm4h, Li ranka 
"hand", accusative singular raūką = R ruka, rūku) and 
tone correspodences (Li vūrna “crow“, vafnas "raven" 
paralleled by Serbo-Croat vrūna, vrūn). (3) Dative plu- 
ral in -mus (Old Lithuanian (OLi) wilkamus = PrS 
*vilkomū in contrast to Skr vrkėbhyah). (4) Genitive plu- 
ral *nos(s)on “of us“ (cf. OPr nuson, Li mūsų, OChS na- 
sū). On the other hand, the innovation in the genitive 
singular Li vilko, Le vilka = PrS *vilka (originally an 
ablative form) is not shared by OPr. And the forma- 
tion of the definite adjective by adding the pronoun 
*jo- (cf. Li basūsis from būsas + jis and PrS *bosūji from 
basū + ji "the barefoot one"), freguently guoted as ex- 
clusively Balto-Slavic, occurs also in Avestan and is 
rather a comparatively late paralle!l development. If this 
feature were old, one would expect in Slavic *bosoši or 
at least *bosūši (from *bosos + jis). The Baltic forms show 
also enough discrepancy (standard Li baltasis, dialec- 
tal baltūjis and baltūjis, Le baltais "the white one“, OPr 
pirmoys “the first one“, OLi genitive singular pajoprasto 
for modern pūprastojo "the simple one“) to be consid- 
ered pre-Baltic. 

In the vocabulary there are actually only about 1000 
words exclusively Balto-Slavic in form and meaning 
(Endzelins); e.g., Li kūrvė 'cow", kiūunė 'marten', pėntis 
"heel, butt-end"“, ranka "hand", pirtis "kiln' = PrS *korva, 
*kuna, *pęta, *roka, *pirti. 

On the other hand, one must take into account the 
numerous differences which separate Baltic and Slavic 
not only in vocabulary (cf. Li dičvas "god", vyras 'man', 
kėlias "road", rūtas “wheel', lūbas "good" as against PrS 
*bogū, moži, *dorga, *kolo, *dobrū in the same meanings) 
but also in phonology (cf. Li o, Le 2 and both uo from 
IE *2, *6 fused in Slavic into 4; also PrS *virchū "top", 
*suchū "dry", locative trichū "three" : Li viršūs but saūsas, 
tris) and in morphology (especially in the verbal sys- 
tems). Unfortunately, this point has been largely ne- 
glected in the investigations of the Balto-Slavic prob- 
lem. The evident and commonly accepted affinity of 
these two linguistic groups is well explained by as- 
suming their development from two neighbouring IE 
dialects which still remained in contact during the fi- 
nal stages of the disintegration of the proto-Indo-Eu- 
ropean unity. The migration of the pre-Balts to the 
northeast, probably around 2000 B.C., severed the con- 
tact with the pre-Slavs and thus led to a separate lin- 
guistic development on both sides. A new contact, as 
late as the 6th century A.D. in the east, but much ear- 
lier in the southwest, was established again by the 
Slavic expansion. This is reflected in a number of cor- 
respondences between Old Prussian and Slavic un- 
known to East Baltic (cf. the consonant groups !!, dl, 
dialectally preserved in OPr as in west Slavic, but 
changed to kI, g! in East Baltic; pronominal forms tebbei, 
mien, wans, mais egualled by OCRS tebė, mę, vy, moji in 
opposition to Li tūvie > tūu, manė, jūs, mūnas; in vo- 
cabulary assanis "autumn", dalptan “chisel', nominative 
plural maldai "young, waisei, you know" = PrS *(j)eseni, 
*dolto, *moldū, *vėsi but Li ruduo, kaltas, jūunas, žinai = 
Le rudens, kalts, jaūns, zini). 

Besides Slavic, proto-Baltic may have had some con- 
tact with only one other member of the IE family - 
proto-Germanic (cf. Li vienuolika 'eleven', dvylika “twel- 
ve“, OPr ains "one", dative singular nautei need' = Go 
ainlif, twalif, ains, naubs). 

PROTO-BALTIC. The earliest form in the develop- 
ment of the Baltic languages is called proto-Baltic (PrB). 
Its constitution as an independent linguistic group, 
judging from archaeological data, may have taken place 
not later than the end of the 2nd millennium B.C. Be- 
cause of its peripheric and isolated position proto-Bal- 
tic from the very beginning was less affected by chan- 
ges, characteristic of central IE languages. The later great 
migrations had also no apparent impact which would 
have stimulated linguistic change. Because of this de- 
velopment, Baltic duly claims the title of the most ar- 
chaic of all living IE languages. The original phonologic 
system, especially vocalism (practically all short and 
long vowels excepting *0, *a and *e, which fused into a; 
diphthongs; pitch tones; also final s, r, n) and numer- 
ous morphological features (seven of the eight IE cases 
including vocative, dual, three genders, supine), have 
been preserved with such a fidelity that modern Lithua- 
nian plays in the comparative grammar of Indo-Euro- 
pean a role egual to that of Old Greek, Sanskrit, Latin 
and Gothic. In many instances Baltic presents forms 
which are much closer to proto-Indo-European than 
those of other languages recorded 2 000-2 500 years ago. 
For instance, Li sūnūs 'son' is identical with the recon- 
structed IE *sūnus, while the other languages show 
newer developments (i.e., Skr sūnūh, Go sunus, Old 
English sunu, OchS synū, Russian and Polish syn). And 
IE *9w7w0s "alive" survives in Lithuanian with slight 

change as gyvas but not so in others: PrS and OChS ži- 
vū, Skr jivdh, La vivus, Go gius, Old English cwicu "liv- 
ing“, Old Irish biu, beo, Gr bios "life'. The richness of in- 
herited forms has even been expanded by special 
Baltic innovations. For instance, to the old IE locative 
singular in *-0y/-ey surviving in adverbial function (cf. 
OPr obitai "in the morning", Li namič < *namei paralleled 
by Gr oikoi, oikei "at home") have been added four new 
forms (cf. modern Li kalnė “in, on the mountain", kalnai 
"into, onto the mountain" and OLi and dialecta! kalniep 
"by the mountain', kalnop “to the mountain" from kdlnas 
related to La collis < *kolnis and English hill < *hulni-). 
This tendency of creating additional case forms by add- 
ing postpositions may rather be due to west Finnish 
influence. The close contact between the proto-Balts and 
the ancestors of the Finns, dating back to pre-Christian 
times, is attested to by several hundred Baltic loan 
words present in all west Finnish languages including 
the faraway Mordvinian. For instance, Estonian tagijas 
"thistle', Finnish taivas 'sky' and hanhi 'goose' point to 
PrB *dagijas, *deivas and *žansis, the protoforms of mod- 
ern Li dagys, dičvas ('god'; OPr still deiws) and žąsis (OPr 
sansy and dialectal Li žansis), and Le dadzis, dievs and 
zūoss. The borrowed Finnish seinž "wall' and heinū hay", 
tarha 'enclosure' confronted with Li siena and šičnas, dar- 
žas "garden" prove beyond doubt that Li š, žoriginating 
from IE *k',*g' represent the proto-Baltic phonetic state 
and a very early stage of satemization preserved also 
in Sanskrit (cf. above širūtas = catūm), another periphe- 
ric language. The rest of the satem languages underwent 
a second satemization resulting in s, z. On the other 
hand, the conservativeness of Baltic is not absolute. The 
proto-Baltic consonantism, intact in Old Prussian and 

slightly changed in Lithuanian, shows no trace of IE as- 
piration or labiovelar stops. The verbal system has been 
simplified in a sweeping way. Only the old present and 
future tenses were retained while the imperfect, aorist 
and perfect were replaced already in proto-Baltic by a 
newly created preterit characterized by the stem vowel 
ūorč(cf Li vėdė-me “we led", sėjo-me “we sowed' = Le 
vedėč-m, sėja-m against present tense Li vėda-me, sėja-me = 
Le veda-m, sėja-m). 

The early dialectal differentiation of proto-Baltic led 
at first to a split into West Baltic (WB) and East Baltic 
(EB). This, judging from certain archaeologic and lin- 
guistic data (emergence of tribal cultures, common des- 
ignations for iron and steel: Li geležis, plienas, Le dzėlzs, 
pliens, OPr gelso, playnis), may have occurred not later 
than 500—300 B.C. The Greek geographer Ptolemy of the 
2nd century already knew about the existence of sepa- 
rate Old Prussian tribes (Galindai kai Sudinoi). 

WEST BALTIC. This group is represented solely by 
Old Prussian, and a closely related dialect of Sudovians 
or Jatvingians, both decimated through early wars and 
finally Germanized in the 17th century. Old Prussian is 
even more archaic than Lithuanian. For instance, it pre- 
serves PrB *ei (cf. examples above) and *tj, *dj (median 
"forest" = Li dialectal mėdžias = Le mežs), neutral nouns 
(assaran < *ezeran = PrS *[j|ezero and masculine Li ežeras), 
many inflectional forms and vocabulary items unknown 
to East Baltic (cf. genitive singular deiwas < IE *-oso0, li- 
ke Old English dėmes, genitive singular stessei "this" = 
Skr tasya, dative singular kasmu “who" = Skr kasmūi; 
emmens < *enmens 'name' = PeS *imę : La nomen; panno 
"fire' = Go fon, aglo "rain" = Gr achlys 'mist', dadan 'milk' = 
Skr dūdhi against Li vafdas, ugnis, lietus, pienas = Le vūrds, 

uguns, lietus, pičns), Old Prussian shows closer ties to 
both Slavic (see above) and Germanic than either Li- 
thuanian or Lettish. For instance, 33 vocabulary items * 
common only to Slavic and 19 to Germanic have been 
counted (Endzelins). All this reflects prehistoric con- 
tacts. Cf. also the change of PrB š, ž into s, z, as in Sla- 
vic. (See examples above.) The independent character 
of Old Prussian points to deep dialectal differences in 
proto-Baltic which, most likely, never was so uniform 
as, for instance, proto-Slavic. A 16th century report re- 
lates that a Lithuanian could understand Old Prussian 
“only very little“ which is not guite true in respect to 
Lithuanian and Lettish even four centuries later. 

EAST BALTIC. East Baltic includes modern Lithua- 
nian and Lettish, also Curonian or Kurish, Semigallian 
and Selonian, the dialects of minor Baltic tribes. After 
the initial split of proto-Baltic into two groups the 
larger East Baltic continued as a uniform linguistic en- 
tity for guite a long time. Historical records of the indi- 
vidual existence of East Baltic peoples date from the 
9th (for Curonians) to the 13th (for Selonians) centu- 
ries. But linguistic data allow a more precise and de- 
tailed determination of the emergence of separate lan- 
guages from primitive East Baltic. The oldest Russian 
loan words in Lettish (cf. sūogis judge“, kūkes 'Christ- 
mas meal', žerbiūiš 'sort' from Old Russian (OR) sudja, 
kutjū, žerebej) and differences between Lettish, Lithua- 
nian and Old Russian forms of some place and river 
names (cf. Le Rucava, Seseve, Riga = Li Rūkiava, Sešėvė, 
dialectal Ringd; Le Cėsis, *Rėzite = OR Kėsi, Rėžica; Le 
Pededze < *Pedege : Estonian jūgi 'river') demonstrate 
that the most characteristic phonetic innovations of 
Lettish are comparatively young. The slow process of 

its individualization began after A.D. 700 and ended 
around 1100 with the monophthongization of nasal 
combinations (cf. Le mūks 'monk" borrowed from Old 
Norse munkr around A.D. 1000). 

The emancipation of Semigallian and Selonian, to a 
large part because of their geographical position, appar- 
ently coincides in time with that of Lettish. But peri- 
pheric Curonian may have assumed its shape already 
around A.D. 400-600. This is confirmed by the devel- 
opment of a rich Curonian prehistoric civilization since 
A.D. 100. The main reason for the disintegration of 
primitive East Baltic is to be seen in population shifts 
and early migrations leading to occupation and Balti- 
zation of previously west Finnish (Livonian) territories. 
The ancestors of the Latvians, properly Lettigallians, 
Selonians, Semigallians and Curonians moving in suc- 
cessive and overlapping waves, took possession of the 
larger part of Latvia as late as A.D. 100-700. The Cu- 
ronian expansion beyond Venta and Abava rivers pro- 
ceeded only after 1000. And Latvianization of the Livo- 
nians has continued into the 20th century. 

Lithuanian, thanks to its stable central - or rather 
rear-guard - position, was saved from superseding 
and assimilating non-Baltic languages except some 
Slavic influx from the southeast. This explains its con- 
servative character as against Lettish. A later north and 
west expansion of Lithuanian (1400-1700) to depo- 
pulated territories, formerly held by other East Baltic 
and also Old Prussian (beyond the Nemunas river) 
tribes brought no change, except dialectally, in this 
respect. Lettish is much more advanced and simpler 
both phonetically and morphologically. Its younger 
forms in most cases can be traced back to the older 

ones still current in standard Lithuanian. Marked sim- 
plification has been achieved in Lettish by dropping 
(a, e, i) and shortening (4, ė, T, ū > a, e, i, u) vowels in 
final position, extensive monophthongization (an, en, 
in, un > u0, ie, I, ū, finally ai, ei, au > i, u) and morpho- 
logical analogies and generalizations (same endings 
for accusative and instrumental in singular and plu- 
ral, pronominal inflection of nouns, no inflection for 
conditional). The former affricates were eliminated 
(PrB *tj, *dj > č, dž > ž, ž; cf. examples above) and new 
ones developed (cf. Le acs "eye", cęrs 'stump", cieš 'suf- 
fers“, dzivs "alive", dzęguze “cuckoo" as compared, with 
Li akis, kčras, kenčia, gyvas, gegužė), a process which 
reminds one of Slavic palatalizations. Several charac- 
teristic innovations, such as s, z for PrB š, ž (cf. ex- 
amples above), fixed accent on the first syllable and 
abandoning of grammatical gender in the “Livonian" 
dialect, are due to the influence of the Finnish sub- 
strate. 

From the three extinct East Baltic dialects there are 
no written records, except proper names from the 13th 
to 15th centuries and phonetic and vocabularly dia- 
lectisms in lettish and Lithuanian dialects. Curonian, 
spoken as late as 1600 (in Latvia), presents a typically 
transitional dialect between Lettish and Lithuanian. It 
preserved the combinations an, en, in, un like Lithuanian 
and Old Prussian, but, on the other hand, had s, z for š, 
žandc, dz from k, g under the same condition as Lettish 
(cf. mediaeval Sentatze, Zintere, Swente = Li Santaka, 
Gintaras, Šventoji; Le dialectal dziūtars for dzitars = Li 
gintaras, OPr gentars 'amber'). There are also some links 
to Old Prussian (palatal t", d' from *tj, *dj; Le dialectal 
du-cele “two-heeled cart' = OPr kelan “wheel'). And this 

is guite obvious because of their prehistoric contact 
along the lower course of the Nemunas river. 

The Semigallians and Selonians merged with the 
neighbouring Latvians and partially with the Lithua- 
nians already around 1400. Judging from the scarce 
name material in contemporary sources and modern 
dialectisms, Semigallian must have been very close to 
Lettish, if not a dialectal variant of it. Selonian was ra- 
ther more independent as evident from the partial pres- 
ervation of the groups an, en, in, un. The same is testi- 
fied to by the accent shift of north Lithuanian in former 
Curonian and Semigallian but not Selonian territory. 
GALINDIAN. The Russian chronicles mention figh- 
ting in the 11th-12th centuries a warlike tribe of Golyad 
(OR Goljadi < *Golędi = PrB *Galinda : Li gūlas 'end'; cf. 
also OPr Galindo, a tribal district), setting above the 
Protva river (near Mozhaisk). The tribal name survi- 
ves in eight different place and river names in the 
former governments of Moscow and Orel. Further de- 
tailed place-name studies, conducted by K. Būga and 
M. Vasmer, established that all White Russia and bor- 
dering areas as far as Kalinin (Tver) and Tula were in- 
habited by Balts prior to the East Slavic expansion 
covering those lands around A.D. 500-600. The Baltic 
roots preserved in the name material speak rather for 
a very ancient character of that Galindian. One notes 
PrB š, ž and several vocabulary items older in form 
than those used in Lithuanian (cf. Žukopa, a river na- 
me : *žukas + apė paralleled by OPr suckis "fish" and 
ape 'creek", Li žuk-sparnis 'osprey' but only žuvis "fish" 
and ūpė 'river'). 

MONUMENTS. Written records of the Baltic langua- 
ges are of late date. An undated minute Germane-Old 

Prussian vocabulary, compiled around 1400, was fol- 
lowed solely by three catechisms (1545 and 1561). The 
guite abundant and philologically very valuable Li- 
thuanian religious literature begins in 1547. The first 
Lettish writings, unfortunately in corrupt language, ap- 
pear beginning 1585. The beginnings of the standard 
languages of both Lithuanian and Lettish date from 
the time of their national revival in the 19th century 
followed by vigorous development after the gaining of 
national independence subseguent to World War I. 

Antanas Salys, Baltų kalbos, tautos bei kiltys 

Labai atsiprašome, kad kai kurių kairiųjų puslapių 
4 ir 5 eilučių nuo viršaus pradžios yra neryškios. 
Neatsispaudusiose vietose turi būti: 


124 puslapyje: A. Brūckneris 
154 puslapyje: broterėlis 
218 puslapyje: Skirsnemunės 





Ši knyga - vieno žymiausių lietuvių kalbininkų 
Antano Salio (1902-1972) enciklopedinių straipsnių 
rinkinys. Talentingo literato plunksna parašytuose 
tekstuose garsusis baltistas perverčia baltų genčių 
ir tautų istorijos puslapius, išvardija ir apibūdina 
visus, net pačius nežymiausius ar iki šiol mažai 
girdėtus, lietuvių giminaičius. Tai pirmas veikalas 
lietuvių kalba, taip nuodugniai aptariantis kiek- 
vieną baltų tautą bei kiltį ir jų giminystės ryšius. 


ALK - serija humanitarinių ir socialinių mokslų 
knygų, kurias leidžia įvairios leidyklos, remiant 
Atviros Lietuvos fondui. Serijos tikslas —- supažin- 
dinti skaitytojus su XX amžiaus humanitarinių 
ir socialinių mokslų pagrindais 

